
Vážení a milí čitatelia, 

blíži sa náš vstup do Európskej únie, a preto sa nás čím ďalej tým viac týka aj 
dianie v Európe a rozhodnutia európskych orgánov. To, že je Európa už 
prakticky zjednotená, dokazuje aj neoprávnené poberanie diét europoslancami - 
východoeurópska praktika „nič nerobiť a zarobiť" sa zjavne stala celoeurópskou. 
Nemožno sa však tomu čudovať, duch socializmu je silný aj v západnej časti 
kontimentu. 


Ale späť k informačným technológiám na starom kontimente. Európski komisári 
rozhodli o uvalení pokuty spoločnosti Microsoft vo výške 497 miliónov eur 
(takmer 20 mld. Sk). Zároveň sa zhodli na nariadení, na základe ktorého musí 
softvérový gigant predávať európsku verziu operačného systému Windows bez 
programu Média Player. Microsoft musí tiež poskytnúť úplné a presné údaje, 
ktoré umožnia konkurenčným spoločnostiam ponúkať na trhu lacnejšie 
programy pracujúce so systémom Windows. Na to všetko má 90 dní (na 
odstránenie obľúbeného programu Média Player z Windows na európskych 
trhoch) a 120 dní (na poskytnutie potrebných údajov konkurenčným 
spoločnostiam). Čo však môže nastať v praxi? Microsoft bude požadovať, aby 
Európska komisia tento spor preskúmala, pôjde o tzv. „Hlavný proces". Hneď 
ako komisia dospeje k rozhodnutiu, zašle oficiálne svoj verdikt. Microsoft potom 
bude mať tri mesiace na prípravu odvolania sa na Európsky súdny dvor prvej 
inštancie v Luxemburgu, kde bude požadovať anulovanie výroku komisie. Súd 
prvej inštancie má na rozhodnutie až tri roky, dovtedy však môže byť pokojne 
uvedená aj verzia operačného systému Windows Longhorn. Navyše Microsoft 
môže požiadať aj o odklad nadobudnutia okamžitej účinnosti rozhodnutia 
komisie. Okrem týchto krokov je tu aj možnosť novej dohody v spore. No nie je 
to zábavné? Microsoft počas rokovaní navrhol, že počítače s operačným 
systémom Windows budú dodávané okrem Windows Média Playera ešte 
s tromi alternatívnymi multimediálnymi prehrávačmi konkurencie na pevnom 
disku, takže zákazníci budú mať možnosť voľby. Kto by však bol tou vyvolenou 
konkurenciou a na základe čoho, to nebolo špecifikované. A nejde o málo. 
Týmto spôsobom by sa distribuovala viac ako 1 miliarda nových alternatívnych 
multimediálnych prehrávačov v nasledujúcich troch rokoch, čo je podstatne 
viac, než koľko ich používatelia stiahnu z internetu. Toľko o spore. Neviem, ako 
vám, ale mne v princípe Internet Explorer a Windows Média Player vo Windows 
príliš neprekážal. Ale ak by som mal možnosť výberu pri inštalácii, zrejme by 
som nainštalovanie týchto dvoch súčastí vynechal. Prečo? Existujú totiž iné, 
a dalo by sa povedať, aj relatívne lepšie alternatívy. Ako internetový prehliadač 
môžete napríklad použiť browser Mozilla FireFox (recenzia na str. 53) a ako 
multimediálne prehrávače niektoré z recenzovaných na str. 18, prípadne na 
internetové dáta RealPlayer (aj keď Média Player sa nám javí na internetové 
„prehrávanie" jednoduchší). Mimochodom, niektoré spomínané programy 
nájdete aj na našej CD prílohe! A napokon, nezabudnite sa zapojiť do druhého 
kola súťaže o výkonné PC LIBRA Intelligence 9500XT! 


Príjemné čítanie. 


Rastislav Turanský 

ZO SVETA SOFTVÉRU... 

■ Autodesk oznámil dohodu 

o nákupe niektorých aktív spoločnosti 
MechSoft, tvorcu produktu 
rovnakého mena. Autodesk plánuje 
integrovať kľúčové súčasti technológie 
MechSoft do budúcich verzií produktu 
Autodesk Inventor Šerieš. Presné 
podmienky akvizície Autodesk 
nezverejnil. Technológia „návrhu 
podľa funkcie" umožňuje pri návrhu 
využívať popis mechanických väzieb 
a funkčných vzťahov namiesto 
obyčajných geometrických definícií. 
Napríklad prevodové súkolesie sa 
navrhne na základe zaťaženia 
a prevodových pomerov a nemusí sa 
riešiť veľkosť a umiestnenie 
jednotlivých súčastí. 

■ Spoločnosť Adobe pripravuje nové 
riešenie pre spracovanie formulárov, 
ktoré pridáva k platforme Adobe 
Intelligent Document Platform 
technológiu dvojrozmerných čiarových 
kódov. Vďaka vlastnostiam formátu 
Adobe PDF a širokej rozšírenosti 
Adobe Reader táto nová technológia 


dokumentových služieb umožní vylúčiť 
ručné zadávanie dát pri spracovaní 
veľkého objemu papierových 
formulárov, ako sú daňové priznania, 
dokumenty o registrácii voličov, 
žiadosti k účtu a hlásenie o zmeny 
pobytu (zatiaľ v USA, azda sa toho 
dočkáme aj my). Toto riešenie umožní 
vytvárať formuláre Adobe PDF 
zahrňujúce dvojrozmerné čiarové 
kódy, ktoré zachytávajú podstatne 
viac informácií ako tradičné, 
jednorozmerné kódy. Tieto formuláre 
je možné rozoslať používateľom cez 
web, e-mailom alebo na CD-ROM 
nosičoch. Formuláre je možné 
vyplňovať on-line alebo offline 
pomocou programu Adobe Reader. 
Dvojrozmerný čiarový kód dynamicky 
zakóduje vyplnené dáta do formátu, 
ktorý si autor formulára určí. 

Vyplnený a vytlačený formulár môže 
používateľ odoslať poštou alebo 
faxom. Následne stačí z prijatého 
formulára naskenovať čiarový kód, 
čím sa získajú dáta obsiahnuté vo 
formulári. 


■ Množstvo softvérových noviniek 
má spoločnosť Macromedia. Veľa 
z nich pochádza z akvizícií rôznych 
produktov. Takými sú napríklad 
programy Robolnfo, RoboFlelp 
a RoboDemo. Robolnfo 5.0 
umožňuje jednoducho a efektívne 
on-line sledovať, riadiť a okamžite 
publikovať svoju podnikovú metodiku, 
dokumenty alebo ostatné procesy. 
Hneď ako je akákoľvek informácia 
uverejnená, môžu koncoví 
používatelia, prostredníctvom tabuliek 
s obsahmi, registrami a vysvetlivkami, 
ľahko nájsť presne to, čo potrebujú. 
Robolnfo 5.0 teraz obsahuje správu 
obsahu s novými vlastnosťami ako je 
revízia workflow, verziovanie s 
možnosťou opakovaného spracovania 
a administrátorské rozhranie pre 
kompletný dohľad nad všetkými 
vytvorenými metodikami a procesmi. 
RoboHelp X5 je určený pre 
jednoduché vytváranie Help systémov 
pre web a desktop aplikácie. 

Umožňuje import ľubovoľnej 
existujúcej dokumentácie formátu 


HTML, Microsoft Word, Adobe 
FrameMaker, PDF alebo XML. 
Vytváranie a editácia je na vašom 
výbere HTML editora ako RoboHelp, 
Dreamweaver, HTML editor alebo 
Microsoft Word. Vďaka zabudovanej 
podpore tvorby, rôznych platforiem, 
integrovaných predlôh a galérií je 
práca pri vytváraní „nápovedy" 
mimoriadne rýchla s profesionálnym 
výsledkom. RoboDemo 5 je program 
pre jednoduché a intuitívne vytváranie 
programových prezentácií. Nasníma 
celú vašu prácu v ľubovoľnom 
programe vrátane pohybu kurzora 
a následne prevedie tento záznam do 
Flash animácie. V programe môžete 
dodatočne pridávať komentáre, 
animované texty, obrázky, animácie, 
audio, video, hyperlink a podobne. 
Vytvorený projekt je možné 
integrovať a použiť v prostredí Flash 
a ActionScript. Výsledná veľkosť 
súborov pri vysokom rozlíšení 
umožňuje distribúciu cez rôzne 
médiá od CD po internet. 

-šs- 

■ Spoločnosť Sun Microsystems, 

Inc. splnila svoj sľub extrémneho 
výkonu za atraktívnu cenu uvedením 
nového servera Sun Fire V20z 

s výkonnými procesormi AMD 
Opteron. Server zároveň prináša 
všetky výhody riešenia Sun Java 
Enterprise System v operačných 
systémoch Solaris a Linux. Sun 
a AMD prinášajú špičkovú odbornosť 
v oblasti sieťových počítačov. 
Vysokovýkonný server Sun Fire V20z 
so základnou cenou 2795 dolárov je 
vybavený dvoma 32/64-bitovými 
procesormi AMD Opteron a môžu na 
ňom bežať operačné systémy Solaris 
x86, Red Hat a SUSE Linux. 

■ Spoločnosť IBM poslala otvorený 
list spoločnosti Sun Microsystems, 
aby technológia Java prešla do oblasti 
open source. 

■ Microsoft pripravuje orezanú 
verziu Windows XP, ktorú mieni 
lacno predávať na Ďalekom východe 
v úsilí brániť sa Linuxu, ktorý mu 
pomaly, ale isto „rozkráda" trh, píše 
nl.internet.com. 


■ ALSA projekt (Advanced Linux 
Sound Architecture) nadobudol 
plnohodnotnú podobu v podpore 
zvuku pod Linuxom a nahradí doteraz 
používané ovládače OSS. 

■ Red Hat Enterprise Linux 4.0 by 

mal byť k dispozícii v roku 2005 
a bude obsahovať aj podporu pre 
Security-Enhanced Linux (SE Linux). 

■ University of California urobila 
nákup ôsmich IBM počítačov 

s OS Linux za účelom tvoriť globálne 
simulácie počasia. 

■ Druhý najväčší internetový 
poskytovateľ v Nemecku, Telefonica 
Deutschland, si vybral Red Hat 
Enterprise Linux ako systém pre svoje 
služby. 

■ Gentoo Linux ohlásil uvoľnenie 
verzie Gentoo Linux 2004.0 pre 
platformy x86, AMD64, PowerPC, Sun 
S PARC a SGI MIPS. 

■ Inštalácia jadra 2.6 na systéme 
Debian je relatívne jednoduchá, 


stiahnete si súbor kernel-image.deb 
a inštalujete ho štandardne, ako aj 
ostatné balíky, aktualizujete boot 
loader a reštartujete počítač. 

V systéme Red Hat, Fedora alebo 
SuSE aplikujete príkaz "rpm -ivh 
kernel.rpm". 

■ Spoločnosť Sun Microsystems 
uviedla na trh verziu StarOffice, ktorá 
je prispôsobená pre operačný systém 
Solaris. 

■ Vyšla verzia KDE 3.2, takisto aj 
prostredie pre vývojárov Kdevelop 3.0. 

■ Mandrakesoft ohlásil uvoľnenie 
Mandrakelinux 10.0 Community, 
ide o prvú mainstream verziu s jadrom 
2.6. Mandrakelinux 10.0 Community 
je dostupný na DVD a cena je 

54 EUR/59.90 USD. Mandrakelinux 
10.0 Official je naplánovaný na máj 
tohto roku. 

■ Novell slávnostne uviedol rad 
svojich nových produktov SUSE 
LINUX. Podľa nedávneho prieskumu 
časopisu CIO Magazíne väčšina 


manažérov označuje open source 
platformu za dominantnú serverovú 
platformu v nasledujúcich piatich 
rokoch. Spoločnosť Novell tento trend 
podporuje už od roku 2003, keď na 
svojej konferencii BrainShare 2003 
oznámila svoju víziu linuxovej 
stratégie, ktorá bola naplnená 
akvizíciami open source firiem Ximian 
a SUSE LINUX. Novell sa tak stáva 
prvým najväčším predajcom softvéru, 
ktorý dodáva komplexnú sadu Linux 
System Base vhodnú pre sieťové 
enterprise služby, ktoré bežia na 
najpoužívanejších linuxových 
platformách ako sú RedHat, Enterprise 
Linux a SUSE LINUX. V rámci nových 
produktov bol predstavený SUSE 
Linux Desktop, užívateľsky priateľský 
klientsky systém založený na 
technológii SUSE Linux Enterprise 
Serveru so zlepšením pre prácu na 
pracovnej stanici. Produkt, 
samozrejme, podporuje integráciu 
do heterogénnych systémov, ale 
i možnosť použitia MS Office, MS 
Outlook, ďalej je možné používať IBM 
Lotus Notes. 

NIELEN PRACOU JE ČLOVEK ZIVY... TLAČOVÉ SPRÁVY 


■ Aby ste vedeli, na čo sa máte kedy 
tešiť, v priebehu posledného mesiaca 
sme pre vás vypátrali najnovšie 
dátumy vydania hier. Tie, 
samozrejme, nie sú nijak záväzné pre 
herné vydavateľstvá. Tak napríklad sa 
potichu šepká, že DOOM3 by mal 
vyjsť niekedy v júli alebo v auguste, 
pričom celé šialenstvo má vyvolať 
QuakeCon, čo je prezentácia 
produktov a technológií pre odbornú 
a širokú verejnosť firmy ID Soft. 

Ruský projekt GSC Gameworld, dlho 
očakávaný S.T.A.L.K.E.R.: Shadow Of 
Chernobyl by sa mal objaviť presne 
24. 9. tohto roku. HalfLife 2 stále 
nemá oznámený dátum, aleje skoro 
isté, že hru musia vydať v tomto 
roku minimálne z marketingových 
záväzkov voči ATI. Takže sa o priazeň 
hráčov pobije buď v lete, alebo 

v komerčne úspešnom predvianočnom 
období. 

■ Tešiť sa môžeme na SeriousSam 2 
(Second Encounter bol len akýsi 
addon), o ktorom presiakli nové 
informácie a hlavne obrázky. 
Kompletne zmenený engine vývojárov 
Croteam, má dostať Chorvátov na 
výslnie, pretože má byť plne 
konkurenčný k terajším titulom. 

Má mať obrovské renderovacie 
schopnosti (priestranstvá, veľa, veľa 
netvorov...), plnohodnotný fyzikálny 
engine, možnosť používania 
mechanických prostriedkov tak pre 
Sama, ako aj pre jeho nepriateľov 


a pod. Vydavateľ aj autori by radi 
hru stihli v tomto roku, no ako 
rezerva sa počíta maximálne začiatok 
roka 2005. 

■ The Sims 2, hra na ktorú sa trasie 
polovica Ameriky prevažne nežného 
pohlavia sa odkladá z jari na jeseň 
2004. No ako ospravedlnenie bol 
prisľúbený BodyShop pre kompletné 
vytvorenie akéhokoľvek simáka podľa 
vašich predstáv. Každý simák bude 
mať však aj vlastnú povahu a typ 
správania sa, to však bude 
predurčovať vývin, dedené vlastnosti 
a celkovo sa o túto stránku postará 
herný engine. 

■ Herný bestseller Call Of Dutý sa 
podľa očakávania dočká svojho 
datadisku. Po mnohých oceneniach, 
ktoré táto hra získala za minulý rok, 
sa niet ani čomu diviť. Datadisk 

s podtitulom United Offensiveje 
naplánovaný na jeseň, pričom jeho 
vývojom sa zaoberá Gray Matter 
Studios stojaci napríklad za Return To 
Castle Wolfenstein. Údajne sa však 
špekuluje o tom, že datadisk by mal 
mať minimálne rovnakú, alebo ešte 
dlhšiu hraciu dobu ako originál. 

Budú tu zastúpené tri kampane, a to 
za Američanov v bitke o Ardeny 1944, 
za Rusov v bitke o Kursk a nakoniec 
za Britov v zatiaľ nepriblíženom 
konflikte. 

-zr- 


■ Orange Slovensko, a. s., EuroTel 
Bratislava, a. s. a Slovák Telecom, 
a. s. prezentovali v marci svoje 
hospodárske výsledky. 

Spoločnosť Orange ukončila 
v uplynulom roku svoje hospodárenie 
s celkovým obratom 16,259 mld. Sk 
(medziročne +21 %). Zisk 
spoločnosti pred zdanením, odpismi, 
úrokmi a amortizáciou (EBITDA) 
dosiahol hodnotu 6,911 mld. Sk 
(+25 %). Marža na úrovni EBITDA 
z výnosov zo služieb mobilnej 
komunikácie vzrástla v roku 2003 
o takmer 3,7 % na úroveň 44,17 %. 
Spoločnosť hospodárila v tomto 
období s čistým ziskom vo výške 
3,03 mld. Sk (+37 %). Aj v roku 2003 
boli najrýchlejšie rastúcou zložkou 
výnosov z poskytovaných služieb 
výnosy z dátových služieb. Z výnosov z 
poskytovaných služieb v celkovej výške 
15,647 mld. Sk predstavovali výnosy 
z dátových služieb spolu s výnosmi 
z prevádzky SMS už takmer 10 %. 
Najúspešnejšou komerčnou ponukou 
bol program Paušál 30 mini, ktorý si 
aktivovalo 163 000 používateľov 
z radov nových zákazníkov ako aj 
spomedzi používateľov predplatenej 
služby Primá. 

EuroTel Bratislava, a. s., zaznamenal 
v roku 2003 nárast výnosov a EBITDA. 
V roku 2003 vzrástli výnosy 
z mobilných služieb o 27 % na 
10 mld. Sk. Nárast EBITDA bol v roku 


2003 o 40 % na 4,4 miliardy Sk. 

Marža na úrovni EBITDA vzrástla 
v roku 2003 na 40 %, v porovnaní 
s 35 % v roku 2002. Čistý zisk v roku 
2003 vzrástol o 90 % na 1,1 mld. Sk. 
Spoločnosť zaznamenala 24% nárast 
zákazníkov v porovnaní s rokom 2002, 
na konci roka 2003 mala 1 613 476 
zákazníkov. V roku 2003 EuroTel 
pokračoval v zlepšovaní pokrytia 
územia Slovenska GSM signálom 
a sústredil sa na inovatívny prístup 
pri uvádzaní nových produktov 
a k štruktúre ponúkaných služieb. 

Spoločnosť Slovák Telecom, a. s., 
zaznamenala vlaňajší zisk pred 
zdanením, odpismi, úrokmi 
a amortizáciou (EBITDA) 8,408 mld. Sk 
(-10,3 %). Čistý zisk spoločnosti však 
v porovnaní s rokom 2002 vzrástol 
o 8,1 % na 3,749 mld. Sk. Celkové 
vlaňajšie výnosy spoločnosti 
medziročne klesli o 5,6 % na 17,77 
mld. Sk. Výnosy z hovorov medziročne 
klesli o 13,8 % na úroveň 8,3 mld. Sk. 
Druhý najvyšší podiel na celkových 
výnosoch mali poplatky za prístup do 
siete v hodnote 4,2 mld (+13,3 %). 

Sk. Podiel služieb verejnej 
telekomunikačnej služby vlani 
predstavoval 2 mld. Sk, podiel dát 
a internetu 1,9 mld. Sk a iné výnosy 
boli 1,4 mld. Sk. Klesol celkový počet 
liniek Slovák Telecomu o 3 % na 
1 ,458 milióna. 

CeBIT 2004: v znamení noviniek 


Výstava CeBIT v nemeckom Hannoveri 
patrí k najvýznamnejším udalostiam 
vo svete IT. Je to totiž miesto, na 
ktorom mnohé firmy predstavujú 
nielen svoje horúce novinky, ale aj 
modely a plány do budúcnosti. Veľa 
produktov, ktoré sa tu dali vidieť, sa 
totiž objaví až v druhej polovici tohto 
roku. Aj tento rok dominovali na 
výstave prevažne domáce (nemecké) 
firmy, ktorých tu bolo o nejakú tisícku 
viac ako tých zahraničných. Celkovo 
ste na výstave mohli nájsť vyše 
6400 vystavovateľov v 27 halách 
na ploche cca 340 000 m 2 . Výstava 
bola „menšia" ako minulý rok, ale aj 
tak sa tu dalo pár dní chodiť a vždy 
ste našli niečo nové. Väčšia bola aj 
účasť zo Slovenska, ktoré zastupovalo 
tento rok až sedem firiem. A čo nás 
zaujalo najviac? 

Párty 

Nebolo azda jedinej väčšej firmy, ktorá 
by nemala nejakú párty. Aj Epson 
oslavoval. Táto firma vyrába tlačiarne 
už 25 rokov. Tento rok sa rozhodli 
opäť sponzorovať olympiádu. 
Zaujímavé je, že práve pred 25. 
rokmi vyrobili prvú tlačiareň práve pre 
olympijské hry. Nebola to klasická 
tlačiareň ako ju poznáme dnes, ale 
gigantické monštrum, čo tlačilo 
prevažne čísla. Vidiel’ ste ju mohli 
v stánku Epson. 

Tlačové konferencie 

Každú hodinu sa začínalo niekoľko 
veľkých tlačových konferencií. Firmy sa 
predháňali v uvádzaní a predstavovaní 
noviniek. Napríklad Panasonic 
slávnostne uviedol nové modely 
televízorov radu Viera, nový digitálny 
fotoaparát DMC-LC1, mobilný 
kamero-fotoaparát D-Snap AV-50, 
nové DVD rekordéry, dotykové 
plazmové obrazovky alebo digitálnu 
obývačku budúcnosti, kde je všetko 
so všetkým prepojené. Nás najviac 
zaujal kombinovaný DVD rekordér 



Panasonic Viera 


a VHS rekordér DMR-E75V, ktorý 
dokáže nahrávať oboma smermi, 
teda VHS na DVD a DVD na VHS. 
Samozrejme, má Copy Protection, 
takže originály neskopírujete ani 
jedným smerom. Nezaostávala ani 
konkurencia. Zaujímavú akciu 
zorganizovali aj v Sony. Okrem 
budúcich trendov tu predstavili aj 
nového humanoida, malého Qrio 
(čítaj Kjúrio). Tento asi 58 cm vysoký 
a 7 kg vážiaci robot sa perfektne 
pohybuje, chodí a dokonca aj tancuje. 
Qrio je skutočne výnimočný spoločník. 
Neuvarí vám síce kávu, ale zato sa 
s ním dá celkom inteligentne 
porozprávať (samozrejme, zatiaľ iba 
anglicky). Neobišli sme ani Samsung. 
Tu dominoval mobilný telefón 
s rozlíšením vyše jeden megapixel. 
Podobné riešenie ponúkala aj Nokia, 
ktorá pri príležitosti uvedenia modelu 
7610 s 1 MPx fotoaparátom 
zorganizovala asi 20-minútovú 
módnu prehliadku v hlavnej roli 


s mobilmi. Vďaka dostatočne veľkému 
displeju a fotoaparátu môžu tieto 
mobily používať ženy aj na maľovanie 
namiesto zrkadielka... 

USB disky 

USB disky sa už pekne udomácnili. 
Nájdete ich v najrôznejších tvaroch 
zabudované v čomkoľvek, dokonca 
už aj vo vreckovom nožíku. Áno, 
čítate správne. Firma Swissbit, 
známy výrobca pamäťových modulov 
(subdodávateľ napr. pre Siemens), 
predstavila na výstave CeBIT USB disk 
zabudovaný do švajčiarskych nožíkov 
firmy Victorinox. K dispozícii bude 
niekoľko modelov USB 2.0 s kapacitou 
64 a 128 MB. Okrem rôznych nožíkov 
budú obsahovať napríklad aj pero, 
baterku alebo laserové ukazovátko. 

„Bezpečnosť nadovšetko", tak toto 
heslo platí dvojnásobne pri malých 
USB diskoch. Ľahko ich stratíte, ľahko 
vám ho ukradnú aj s dátami. Práve 
preto existujú rôzne utility chrániace 



Robot Qrio 


dáta heslom. Unikátnejšie riešenie je 
však odtlačok prsta. Je to predsa len 
jedinečná identifikácia a zároveň je to 
prirodzené a jednoduché. Aj takéto 
riešenie sme mohli vidieť na CeBIT-e. 

Apropo, čo takto pero? Veď 
v zahraničí sa hovorí aj „USB Pen 
Drive". O tom, že sa to dá, sme sa 
presvedčili na inom mieste, kde sa 
obyčajné (mierne hrubšie) pero 
premenilo na USB disk. Dodáva sa 
k nemu aj koncovka, pomocou ktorej 
sa dá premeniť na elegantný prívesok 
na kľúče. 

Multimédiá 

Zaujímavé kúsky sme našli v stánku 
Gainward v modelovom rade 
Hollywood@Home. Tak napríklad 
externá zvuková karta Music2Go na 
USB s dizajnom podobným discmanu 
dokáže skutočne kvalitne 
reprodukovať 7.1 -kanálový zvuk. 

Na cesty je určený aj externý TV tuner 
TV2Go zabudovaný do mierne 
väčšieho USB kľúča... 

Na tohtoročnom CeBIT-e dominovali 
zariadenia na zobrazovanie obsahu 
pamäťových kariet na veľkom TV 
a najrôznejšie Média browsery 
postavené na technológii Microsoft 
WindowsMedia Portable. Firma 
Creative na výstave CES v L. A. práve 
za takéto zariadenie získala najvyššie 
ocenenie ako najlepší exponát 
výstavy. Nechýbali ani na CeBIT-e. 

Ako sme sa však dozvedeli, stále ide 
len o funkčný prototyp a reálne 
produkty na trhu nie sú. S 20 GB 
diskom sa však už bude dať 
experimentovať. Objavili sme tu 
najrôznejšie WiFi „prenášače" obrazu 
a zvuku, vysielač + prijímač. Skrátka, 
dominuje jednoduchosť s komfortom 
bez káblov. 

DVD rekordéry naberajú na rýchlosti 
a kapacite. Predstavené boli síce iba 

Plus mechaniky (DVD+ R/+ RW) 
schopné zapisovať 16x, ale 
zrýchľovanie plánujú aj Minus a RAM 
formáty. Dual Layer mechaniky 
(DVD-9) sme našli v stánkoch Ricoh, 
BenQ a MSI. Médiá už má pripravené 
Verbatim, takže dvojvrstvový 8,5 G B 
záznam je už pomaly realitou. Nero 
ho podporuje údajne už dnes. Zaujala 
nás mechanika MSI DRA8P, ktorá je 
údajne prvou DVD napaľovačkou na 
svete vybavenou serial-ATA rozhraním. 
Predstavené boli hádam aj stovky 
stolových DVD (od značkových po 
neznáme značky), čo len potvrdzuje, 
že tento rok bude patriť v spotrebnej 
elektronike najmä im. 

Pamätáte si na rozruch okolo MSI 
Mega PC pred rokom? MSI dnes 
prichádza s novými modelmi, ktoré 
dnes už neprekvapia. Zaujímavejší je 
však digitálny hub Home Média 
Center. Na prvý pohľad je to úplne 
bežný DVD prehrávač, ktorý si bez 
váhania postavíte do obývačky. Je to 
pritom prehrávač postavený na báze 
PC, čo mu otvára úplne nové 
možnosti. 

Monitory, plazmy, LCD... 

Najrôznejšie tvary, najrôznejšie 
prevedenia. Jednoznačne bolo cítiť 
zlepšenie kvality najmä pri 
veľkoformátových LCD televízoroch. 
Firma LG tu napríklad predstavila LCD 
TV s uhlopriečkou 55", čo je podľa 
sloganu výrobcu prvý 55" LCD na 
svete. Obrazová kvalita pritom 
nezaostávala za plazmou, aj keď bude 
jej cena iste astronomická. Tento rok 
očakávame zvýšenie produkcie LCD 
monitorov, čo by mohlo výraznejšie 
napomôcť znižovaniu cien. Konečne... 
O kúsok ďalej sme našli široký 
drevený rám, v ktorom bol ukrytý 
LCD displej (podľa modelu 4 alebo 
5,6"). Na prvý pohľad to vyzeralo ako 
klasický rám na fotografie, aký si 
postavíte napríklad na stôl alebo na 
kozub. Vo vnútri je však ukrytý počítač 
schopný prehrávať až 268 Mpx 
obrázky, MP3 alebo videosúbory. 
Disponuje množstvom prechodových 
efektov a dá sa pripojiť nielen k PC, 
ale aj k televízoru. Ako pamäťové 
médium môžete využiť ľubovoľnú 
pamäťovú kartu. V budúcej verzii 
tu bude integrovaný aj pevný disk. 

Klávesnice a myši 

Vidieť boli najrôznejšie modely, 
no najväčšej pozornosti sa tešila 
virtuálna klávesnica EIGERKEY. Je to 
zariadenie veľké asi ako mobil, ktoré 
sa postaví na stôl a premieta naň 
klávesnicu. Pomocou snímačov vie, 
či a akú klávesu ste stlačili, takže de 
facto klikaním po stole píšete. Čítali 
sme o tom už dávno na internete, 
ale vidieť to reálne je predsa len 
o niečom inom. Zistíte, že písanie nie 
je až tak zaujímavé, ako sa pôvodne 
zdalo. Chýba totiž to stlačenie 
klávesy a potom, nemá kláves ESC. 
Hoci sa dá pripojiť aj k PC, primárne 
určenie je k vreckovým PC, kde nie je 
kláves ESC. Obľúbenú trojkombináciu 
CTRL, ALT a DEL tu však nájdete. 

Medzi klávesnicami sme našli aj rôzne 
farebné, určené špeciálne pre deti. 
Nielen, že ich zaujmú svojou 
farebnosťou, ale ľahšie sa mi na nich 


hľadajú písmená. Škoda, že u nás 
kúpite len tie šedé či čierne, pretože 
tieto (aj keď sú drahšie) majú fakt 
niečo do seba. 

Z myší nás najviac zaujali bezdrôtové 
„cestovné" myšky. Zo spodnej 
strany majú tajnú komoru, v ktorej je 
ukrytý USB kľúč s vysielačom/ 
prijímačom. Stačí ho pripojiť napr. k 
notebooku a môžete začať pracovať... 
Spoločnosť ATÉN International Co. f 
Ltd. predstavila na výstave novú 
konzolu KM0432 4, 32-portový 
Matrix KVM prepínač, pomocou 
ktorého môže IT správca na diaľku 
cez sieť kontrolovať až 4096 
počítačov. Vďaka tomu môžu veľké 
spoločnosti radikálne znížiť počet 
správcov sietí a serverových zariadení. 
Ako sme sa sami mohli presvedčiť, 
z Hannoveru sme sa pripojili do 
serverov v USA a Tokiu, ktoré pre 
názornosť stáli vedľa. Cez konzolu to 
vyzeralo, akoby sme pracovali na ich 
počítači. Skrátka, ako keby sme mali 
pripojený monitor, myš a klávesnicu 
priamo na server vzdialený tisíce 
kilometrov. 

Future technológie 

Za návštevu stál aj stánok 
Fraunhoferovho inštitútu umiestnený 
už tradične vo Future Parku. Okrem 
najrozmanitejších robotických 
hračiek sme navštívili aj „domáce 
kino budúcnosti". Priestorový obraz 
nás až tak nenadchol ako priestorový 
zvuk. V neveľkej miestnosti bolo 
totiž dookola umiestnených 80 
dvojpásmových reproduktorov 
a pomocou počítača dokázal hrať 
každý kanál zvuku samostatne. Hralo 
neuveriteľne dobre, len si to nevieme 
reálne predstaviť v obývačke. Ono 
niekedy je problém nájsť miesto pre 
stojany k 5.1. Pri 80 reproduktoroch 
si môžete okolo kresla (seba) postaviť 
zo stojanov plot. Puzzle ste si mohli 
zahrať aj virtuálne. Stačilo sa postaviť 
pred obrazovku s kamerou a vo 
vzduchu ovládať malú virtuálnu 
ručičku. Kamera umiestnená pod 
obrazovkou vás snímala a podľa 
polohy vašej ruky vedela určiť, čo 
chcete urobiť. 

Rozpoznávanie tvárí nás už 
neprekvapuje, pretože tento systém 
sa využíva na letiskách v USA. 
Zaujímavejšie je rozpoznávanie 
súčiastok v motoroch pomocou 
virtuálnych okuliarov. Na opasok sa 
pripne malá skrinka komunikujúca 
s PC a na oči si dáte okuliare. S ich 
pomocou potom vidíte nielen 
pôvodný obraz, ale aj počítačový 
a rozoberanie, čiže oprava auta je 
doslova hračkou. Zvládol by to 
skutočne ktokoľvek, pretože vám 
počítač ukazuje, čo máte robiť, aké 
skrutky povoliť a ako opraviť chybu. 
Budúcnosť špecializovaných 
autoservisov je tak značne ohrozená... 

Hardvér 

Mobilita, mini PC systémy 
a PCI-Express boli tri výrazy, o ktoré 
ste mohli na tohtoročnom CeBIT-e 
doslova zakopávať na každom rohu. 

A, samozrejme, o krásne hostesky, 
ale tento článok je, bohužiaľ, 
o hardvéri iného druhu. 


Čím iným začať hardvérový prehľad, 
ako základom všetkých PC systémov, 
procesormi. Nebyť AMD, tak sa toho 
vo tomto smere veľa neudialo. AMD 
využilo vysokú koncentráciu členov 
novinárskej obce v Hannoveri na 
prezentáciu procesora Athlon 64 
FX-53, určeného pre Socket 940 
a taktovaného na 2,4 GHz. Nezabudlo 
sa pripomenúť, že platforma AMD64 
ponúka jediné 32/64-bitové procesory 
pre desktopy dostupné dnes. Bez 
pozornosti nezostala jedinečná 
vlastnosť tejto platformy (okrem Intel 
IA-64), hardvérová ochrana proti 
spustiteľnosti bloku dát v pamäti. 
Vďaka nej sa žiaden vírus nemôže 
maskovať ako dáta a spustiť pri chybe 
„pretečenia pamäti". Ide len o jednu, 
avšak veľmi rozšírenú metódu šírenia 
vírusov. Tá bude podporovaná v 
novom Service Packu 2 pre Windows 
XP. Na otázky novinárov ohľadne 
podpory štandardu BTX odpovedali 
zástupcovia spoločnosti, že sú 
pripravení ponúknuť takéto riešenia 
v prípade záujmu trhu, rovnako 
podpora DDR2 (AMD64 má 
integrovaný pamäťový radič) a DDR 
vyšších frekvencií (DDR500 a viac) 
v prípade ich cenovej dostupnosti, 
resp. certifikácii JEDEC v druhom 
prípade. Zaujímavý (i keď oficiálne 
neprezentovaný) je momentálne 
nebývalý záujem AMD o free 
hotspoty, ktoré plánuje vo vybraných 
krajinách marketingovo podporovať. 
Očakáva sa, že v krátkej dobe ohlási 
AMD čipovú mobilnú sadu 
bundlovanú s procesorom a WiFi 
čipom ako odpoveď na Centrino od 
Intelu. Nevie sa, či pôjde o produkty 
AMD, alebo partnerskej spoločnosti 
(nVIDIA alebo SiS). 

Intel sa vo svojich prezentáciách 
sústredil skôr na svoju predstavu o 
digitálnom domove, ktorej kľúčovým 
bodom môže byť podľa ich predstavy 
PC s procesorom Pentium 4 vybavené 
WiFi adaptérom. V tejto súvislosti sa 
javí ako zaujímavá, aj keď neoficiálna 
informácia o pripravovanom 
southbridge známom ako ICH6W 
s integrovaným WiFi adaptérom. 

V každom prípade, prezentácie Digital 
Home na stánku Intelu boli viac ako 
pôsobivé, ale o tom inde v tomto 
čísle. Matičné dosky s čipsetmi i925 
a i915 (Alterwood a Grantsdale) bolo 
možné nájsť takmer všade na CeBIT-e, 
Intel nie je pokladaný za ťažného 
koňa revolúcie menom PCI Express 
bezdôvodne. 

Tretí zo zúčastnených výrobcov x86 
kompatibilných procesorov, VIA 
Technologies, predstavila jeden 
z nových procesorov platformu VIA 
Eden, s označením VIA Eden-N (ESP 
H 8000) vyrábaný 0,13 /im 
technológiou a taktovaný až na 
1 GHz, podporujúci MMX/3DNow!/SSE 
inštrukcie, funkcie PadLock 
a StepAhead a s max. vyžarovaním 
tepla 2,5-7W. Procesor zapuzdrený 
v nanoBGA balení má len 15 x 15 
mm! Kompletná doska s čipovou 
sadou CN400 podporujúcou DDR400 
a grafickým jadrom UniChrome 
(hw. dekódovanie Mpeg-2/4) má len 
12x12 cm, čo je rozmer bežného 
CD! Tak s týmto vyrábať „tenkých 


novinky 



Čase mod inšpirovaný filmom Metropolis 



Doska s čipsetom VIA KT880 od EPoX 


klientov" či domáce mini-ITX systémy s chladičmi 
bez ventilátora musí byt radosť. A to ešte VIA na 
koniec roka chystá procesor s kódovým označením 
Esther, ktorý bude vyrábaný 0.09 /jm SOI procesom 
v IBM, vďaka čomu dosiahne na hranicu 2 GHz. 
Sekundovať mu bude čipová sada CN400 zo 
southbridge VT8251 s podporou PCI Express. Na 
svojom stánku prezentovala VIA aj jeden zaujímavý 
čase mod inšpirovaný klasickým filmom z 30. rokov 
20. storočia „Metropolis". Jeho autor, Paul Capello, 
zakomponoval do systému dokonca funkčné hodiny 
či šikovne skrytý USB disk... 

Testovacie podmienky v PC_SPACE pripomenula 
zostava hernej platformy VIA Glory s čipsetom 
CN400, procesorom VIA C3 na 1,4 GHz a grafikou 
S3 DeltaChrome. Glory bola srdcom prototypu PC 
kompatibilnej hernej konzoly ApeXtreme, v súčasnej 
podobe umožňuje postavenie podobného 
zariadenia zabudovaného v barebone systéme aj 
OEM výrobcom a možno aj koncovým zákazníkom. 
Nedávno oficiálne uvedená dvojkanálová čipová 
sada KT880 pre Athlon XP, samozrejme, nechýbala 
tiež. Na stánku bolo vidieť dohromady 10 modelov 
od výrobcov ako MSI, ASUS, ABIT, EPoX a Gigabyte, 
ale nechýbal napríklad ani ASRock. Predvedené 
boli aj prvé modely referenčných dosiek s čipsetmi 
K8T890 pre AMD64 a PT890 pre Pentium 4, 
v druhom prípade aj ako funkčná vzorka s PCI 
Express x16 grafickou kartou od ATi. 

S3 Graphics ako dcérska spoločnosť VIA 
Technologies na spoločnom stánku predviedla 
vzorky kariet s grafickými čipmi S3 DeltaChrome S8, 
ktoré výkonovo smerujú do triedy ATi R9600 či FX 
5600/5700, ponúkajú kvalitu obrazu prinajmenšom 
porovnateľnú s riešeniami od ATi a disponujú 
priamou podporou HDTV. Ohlásené boli aj natívne 
PCI Express x16 čipy GammaChrome v rovnakých 
radoch (S4, S8 a F1) a VIVO riešenia OmniChrome 
s integrovaným tunerom a HDTV výstupom. Prvým 
výrobcom, ktorý DeltaChrome uvedie na trh bude 
holandský Club-3D, ktorý má už teraz v katalógu 
všetky rady vrátane údajne zrušenej najvýkonnejšej 
F1 . Rovnako má v ponuke aj konkurenčné XGI 
Volari, od monštróznych dvojčipových V8 Duo Ultra 
cez jednočipové V5 a V8 až po najlacnejšie V3. 

Na stánku XGI sídliacom hneď vedľa bežali stále 
demá najnovších hier, ako Max Payne 2, FIFA 2004, 
Prince of Persia: Sands of Time alebo Painkiller, 
spolu s predvedením systému s Athlonom 64, 
na ktorom boli predvedené aplikácie s najnovšími 
64-bitovými ovládačmi. Novinkou bolo uvedenie 
grafických čipov Volari 5XT (XG42) ochudobneného 
o 1 vert ex jednotu, zato však s vyšším taktovaním 
250/250 (500) MHz a Volari 3 XT (XG41) s iba 
64-bitovu pamäťovou zbernicou, ale taktiež 
taktovaním vyšším o 50 MHz oproti pôvodnej verzii. 
Prekvapivo však čip, konkurujúci R 9200 SE, MX 
4000 či FX 5200 (64-bit) zvládal celkom svižne aj 
hru Breed, aktuálneho konkurenta Halo. Zrejme 
pôjde o najlacnejšie DirectX 8 kompatibilné riešenie 
na trhu. O príchod celého radu modelov sa má 
okrem spomínaného Club-3D postarať pomerne 
neznáma firma Amigo, ďalej Chaintech a ABIT. 

Silicon Integrated Systems (SiS) hneď prvý deň 
výstavy nezabudla pripomenúť svoje nedávne 
obchodné úspechy na poli USB WLAN adaptérov 
prezentovaním šou „Wireless girl" a súťažami pre 
okoloidúcich. Pri fyzických kvalitách tanečnice však 
bolo pre mnohých ťažké sústrediť sa na otázky 
komentátora. Tí, ktorí odolali pohľadom na vnady 
slečny v tesnom trikote vo farbách spoločnosti, 
mali možnosť obzrieť si množstvo matičných dosiek 
a notebookov využívajúcich technológie SiS, tá už 
dávno nie je „škaredým káčatkom" polovodičového 
biznisu. Jej southbridge patria k najvýkonnejším, 
výborné sú aj čipsety pre platformu AMD64 
a Pentium 4. Najnovšie prezentovala aj pripravenosť 
na revolúciu, zvanú PCI Express: čipset SÍS656 pre 
Pentium 4 (Socket478/LGA 775) podporuje PCI 
Express x16, 800MHz (+) FSB, dvojkanálovú 


DDR2-667 alebo DDR400, SÍS756 pre Athlon 64/ 

64 FX rovnako podporuje PCI Express x16 a 1 GHz 
zbernicu Hyper-Transport. Oba môžu byť prepojené 
cez zbernicu SiS MuTIOL (IGB/s) zo southbridge 
SÍS965 podporujúci 2 bežné PCI Express sloty, 

6 x PCI, 4 x Serial-ATA 150, 4 x PATA, 8-kanálové 
audio a Gigabit LAN. Je sa na čo tešiť. 

Budeme si musieť zvyknúť na čipsety značky ULi, 
ktorá ako dcérska spoločnosť ALi po nej prevzala 
výrobu a vývoj týchto komponentov - ALi sa 
sústredí na inú oblasť trhu. Takže ULi má v pláne 
comeback, súčasné čipové sady pre Athlon64 
a Pentium4 sú síce výborné, ale skutočne zaujímavá 
je napríklad jednočipová Ml 689 pre nové 
procesory AMD zo socketom 939 predvedená na 
ich stánku. 



L 


Na stánku SiS sme videli skutočne zaujímavý hardvér :) 


nVIDIA sa na svojom stánku obklopenom 
notebookmi s jej mobilnými čipmi sústredila skôr 
na organizovanie šou pre divákov, prezentáciu 
hotových riešení prenechala na svojich partnerov. 

Pri jednej z takýchto akcií navliekli dve dievčatá do 
pomerne komplikovaných ovládacích mechanizmov 
so snímacími prvkami, výsledkom však bolo, že na 
obrazovkách okolo „ožila" víla Dawn známa 
z reklamných demoprogramov a začala sa hýbať 
podľa vôle reálnych krásavíc, čo sa stretlo 
s masovým ohlasom mužského publika. Partneri 
nVIDIE vykonávali svoju úlohu viac ako svedomito, 
napríklad MSI predviedla grafické karty PCX5950, 
PCX5750 (NV37), PCX5300 a PCX4300 (NV19), čo 
sú vlastne FX 5950, FX 5700, FX 5200 a MX 4000 
(MX440) vybavené premostením z AGP 8 x na PCI 
Express x16, teda nejde o natívne PCX riešenia. Tie 
prídu na trh až neskôr. Čo sme však nevideli, bola 
karta MS-5966 s čipom NV40, ktorá je určená pre 
AGP 8x. Predvedená na CeBIT-e u MSI aj iných 
nVIDIA partnerov bola, bohužiaľ, len úzkym 
skupinám veľkých zákazníkov. Táto generácia, ktorá 
bude označovaná ako GeForce FX 6x00, bude 
v najvýkonnejšej verzii ponúkať výkon 3 x vyšší ako 
FX 5900. Ohľadne MSI produktov s čipmi ATi, 
všade sme narazili na múr mlčania. Aj to sa dá do 
istej miery pokladať za odpoveď, ale špekulácie 
prenecháme na vás... 

(pokračovanie na str. 1 1) 



Vlajková loď nVIDI E v PCI Express prevedení - FX 5950 

trendy 


HP Indigo: kam smerujú tlačiarne? 


Podľa HP sa digitálna revolúcia v tlači 
začína až dnes! S uvedením nových 
modelov tlačiarenských strojov HP 
Indigo sa dostala spoločnosť HP na 
ďalší „tlačiarenský" trh... 

Indigo bola pôvodne izraelská firma, 
ktorá vyrábala veľké tlačiarenské 
stroje pre profesionálnu digitálnu tlač. 
Zhruba pred dvoma rokmi túto 
spoločnosť kúpila HP a pustili sa 
spoločne do zlepšovania ich 
technológií. Dnes prichádza na trh 
nový rad strojov pod značkou H P 
Indigo a podľa vyhlásení vedenia 
spoločnosti sa chcú do roka stať 
číslom jeden aj na trhu „label printu" 
(tlač nálepiek/etikiet). V čom je 
Indigo také prevratné? Technológie! 

Indigo je totiž jediná „laserová" 
tlačiareň, ktorá používa na tlač 
špeciálny tekutý toner. Je to taká 
kombinácia medzi atramentom 
a laserom. Vďaka tomu dokáže 
potlačiť aj rôzne štruktúrované 
(nerovné) povrchy a materiály, kde by 
iné laserové tlačiarne nepochodili. 
Indigo dokáže tlačiť aj na filmy 
a priesvitné fólie, dokonca dokáže 
z jednej strany potlačiť fóliu 
obojstranne. Ako? Toner sa nanáša 
na špeciálny pás (transfer belt), na 
ktorom sa vytvorí kompletná grafika 
z jednotlivých farieb. Z tohto pásu sa 
potom prenáša farebný výtlačok 
ako taký „farebný film" (všetky farby 
naraz) na samotné tlačové médium 
(fóliu, papier). Pri tlači na priesvitnú 
fóliu sa na pás natlačí najprv jedna 
strana zrkadlovo, potom sa 
nanesie krycia, napr. biela farba (pre 
lepšie krytie sa môže naniesť aj 
niekoľko vrstiev cez seba) a úplne na 
vrch sa potlačí druhá strana fólie 
(už normálne, nezrkadlovo). Celé sa 
to potom prenesie z pásu na médium 
(fóliu) a máme obojstrannú potlač 
z jednej strany. 

Spomínali sme, že môžete tlačiť 
bielou. Veľkou výhodou Indiga je fakt, 
že môže používať ľubovoľné farby 
(tonery) rovnako ako klasický ofset. 
Môžete tlačiť bielou, zlatou, môžete 
používať „svietiace" fluorescenčné 
farby a podobne. Tekutý toner 
umožňuje jednoduché miešanie 
farieb, ktoré nie je možné pri klasickej 
laserovej tlači (tu sú iba 4 farby 
CMYK). Výrazným spôsobom je tak 
možné rozšíriť farebnú škálu, pričom 
Indigo má slot pre 7 základných 
farieb (napríklad CMYK + doplnkové 
farby). Výstup Indiga je tak 
porovnateľný s klasickým ofsetom. 

Tlač je však cca do nejakých 2000 ks 
lacnejšia, pričom tlačiť môžete na 
hárky aj na kotúče (rolky). Existuje 
množstvo doplnkových strojov 
(„finisherov"), ktoré nevyrába priamo 
HP, ale dajú sa jednoducho pripojiť 
k Indigo. Tak napríklad firma Omega 
vyrába pre HP vysekávacie stroje. Na 
jednej strane máte Indigo s rolkou 
samolepiacej fólie, na druhej 
vychádzajú rýchlosťou 14 metrov za 
minútu nálepky (etikety), ktoré 



Omega vyseká (oreže), odblaní 
(odstráni prebytočnú fóliu), prereže na 
niekoľko pásov a namotá na kotúče. 
Takže výsledkom bude niekoľko 
kotúčov s nálepkami rôznych typov 
a tvarov podľa výsekovej formy. 

Švajčiarska firma ZUND dodáva pre 
HP rezacie roboty (plotre) i-cut. Na 
jednej strane máte Indigo, ktoré tlačí 
na hárky (kartón) a na druhej je 
ZUND, ktorý z nich vyreže podľa 
programu ľubovoľný tvar. Takže 
výsledkom môžu byť napríklad 
škatuľky na lieky, ktoré stačí už len 
zlepiť. Samozrejme, manuálne rezanie 
strojom je výhodné pri malých sériách, 
no ak budete robiť tisícky kusov, bude 
to pomalé (vyrezať jednu krabičku 
trvá nejakú minútu). Omega je 
v tomto smere výkonnejšia, no na 
každý tvar treba dať vyrobiť nie práve 
najlacnejšiu výsekovú formu. Na rad 
prichádza rezanie laserom, ktoré je 
rýchle a každý kus môže mať iný tvar. 
Prvé stroje vyrobené priamo pre 
Indigo boli predstavené na výstave 
DRUPA 2004. Apropo cena, tá je na 
prvý pohľad astronomická, pretože 
také Indigo stojí okolo 600 000 EUR. 
Uvedomte si však, že ide o úplne inú 
triedu ako sú klasické počítačové 


tlačiarne. Túto sumu treba porovnávať 
s tlačiarenskými strojmi, kde je takáto 
cena bežná. 

Krása Indiga je však v digitálnej tlači. 
Každý výtlačok môže byť iný, vďaka 
čomu si môžete dovoliť absolútnu 
personalizáciu každého výtlačku, 
podobne ako pri bežnej tlačiarni. HP 
vyvinulo veľmi silné softvérové 
nástroje, pomocou ktorých môžete 
okamžite využívať naplno výhody 
digitálnej tlače. Nejde len o rôzne 
ponukové listy vystavené každý na 
iné meno, ale napríklad aj o knihy. 
Videli sme napríklad detskú knižku 
„Rozprávky malej Sue", pričom všetky 
stránky a všetky rozprávky boli o Sue. 
To nie je nič výnimočné, pokiaľ si však 
uvedomíte, že namiesto Sue môže 
byť kniha urobená pre ľubovoľné 
meno, pre ľubovoľné dieťa, je to 
úžasný nápad. Do databázy zadáte 
meno a na druhej strane vypadne zo 
stroja kniha napísaná špeciálne pre 
zvolenú osobu. A môžeme zájsť ešte 
ďalej. Prispôsobiť sa totiž dá nielen 
meno, ale aj obsah podľa pohlavia a 
veku dieťaťa. Inú knihu dostane malý 
chlapec, inú staršie dievča, prípadne 
môžeme robiť knihu aj podľa žánru. 
Viete si predstaviť takú knihu Harry 


Potter, kde by namiesto Harryho 
v celej knihe bol hlavným hrdinom 
napríklad Andrej? Takýto darček je 
skutočne unikátny, to musíte uznať 
a s Indigom je to hračka. 

Volkswagen na týchto strojoch už 
tlačí v Nemecku manuály pre svoje 
autá. Zákazník tak dostane nielen 
doklady, ale aj manuál vystavený 
špeciálne pre neho. Namiesto bežne 
používaného oslovenia „vážený 
zákazník" tak môže byť na každej 
stránke použité konkrétne meno 
zákazníka a výrobné náklady sa 
pritom nepredražujú. Videli sme 
kalendár, ktorý má na každej stránke 
fotomontáž s menom majiteľa. Celé to 
generuje počítač v spojení s Indigom, 
pričom vy mu len dodáte zoznam 
mien a typ kalendára. Ak chcete pre 
niekoho netradičný darček, môžete 
mu napríklad cez internet objednať 
takýto kalendár (údajne ich už 
ponúka nejaká nemecká firma za 
cca 10-15 eur). 

Možností, ako využiť Indigo, je veľa. 
Môžete na nich tlačiť napríklad aj 
hromadné faktúry (napr. mobilní 
operátori, výkon 4000 strán za 
minútu je tu viac ako zaujímavý). 

Na Slovensku zatiaľ Indigo nemáme. 

V Česku je niekoľko starších strojov 
a nemajú práve najlepšiu povesť 
(údajne bolo zopár vážnych 
problémov). Ide však o stroje kúpené 
ešte pred fúziou a práve značka HP 
by sa mala stať istou zárukou kvality. 
Staré stroje totiž boli od základov 
zmenené. Technológie, ktoré používa 
Indigo, má HP v pláne v blízkej 
budúcnosti implementovať aj do 
klasických podnikových tlačiarní, no 
a časom sa ich dočkáme hádam aj v 
domácnosti. Tekutý toner je 
revolučný nápad a mal by časom 
nahradiť niektoré modely bežných 
laserových tonerov. Momentálne je 
to nákladnejšie, lenže s tekutým 
tonerom sa dá dosiahnuť vyššia 
kvalita pri tlači a navyše môžete tlačiť 
na väčšinu bežne dostupných 
materiálov. Možno v budúcnosti 
nadradí aj inkjetovú tlač... 

Juraj Redeky, Barcelona 


HP Indigo- p>-e5s 5QKJ 

novinky 


(dokončenie zo str. 8) 

Nebolo možné si nevšimnúť nové 
dosky s pripravovanými čipsetmi od 
Intelu: MS-7053 alebo 925X Apex 
s čipsetom Alterwood (Í925X) 
podporuje procesory Prescott a Tejas 
(LGA 775), 4 x DDR2 533, 1 x PCI 
Express x16, 2 x PCI Express xl, 8 x 
USB 2.0, 3 x FireWare a vďaka 
southbridge ICH6/R4x Serial-ATA 150 
(AHCI, RAID 0, 1), 1 x PATA, 

8-kanálové audio (High Definition 
Audio a. k. a Azalia), PCI Express 
GBit LAN a externý radič VIA dopĺňa 
podporu o 2 PATA porty. Doska 
MS-7028, inak aj 91 5P Apex 
(Grantsdale-P ) má až na pomalší 
čipset v podstate zhodnú výbavu, 
bude však dodávaná aj zo southbridge 
ICH6 bez podpory RAID. Posledná 
z trojice, MS-7028 označovaná ako 
91 5P Neo bude vybavená len tromi 
DDR400 slotmi, ostatné parametre 
má zhodné s 91 5P Apex. 

Podobné riešenia (vrátane grafických 
kariet) predstavili napríklad aj 
Gibabyte, Chaintech, ASUS, alebo 
Albatron, tam sme videli a predstavil 
aj dosky s Í915G s grafickým jadrom 
Intel Extreme Graphics 3. Na stánku 
ABIT nebolo možné prehliadnuť 
minisystémy DigiDice, prípadne mohli 
obzrieť zaujímavý systém vodného 
chladenia na doske WaterChill. 

Kanadská ATi sa v počte akcií pre 
divákov a vystavených notebookov 
predháňala s nVIDIOU, rovnako 
prenechávala väčšiu časť prezentácií 
produktov svojim partnerom 
a súťažami ich „naháňala" do ich 
stánkov. Kolegovia z Digit-Life objavili 
na stánku maličkej firmy GeCube 
vzorky karty s čipom R423, PCI 
Express x16 verziu pripravovanej 
R420, rovnako ako RV380, PCI Express 
varianty R9600. Zdá sa, že Radeon 
9200 je nesmrteľný (ostatne, rovnako 
ako nVIDIA MX440), pretože sa 
pripravuje jeho PCI Express variant 
s názvom RV370. Mimochodom, 
uvedenie oboch nasledujúcich 



MSI 9 I 5P Neo s lacnejšími DDR400 pamäťami 
bude spočiatku zrejme najzaujímavejšia volba 



DigiDice ako herná platforma? Prečo nie! 



Tak toto bude asi skutočne „cool" 


„vlajkových lodí" spoločností ATi 
(R420) a nVIDIA (NV40) je údajne 
naplánované na zhruba rovnaký 
termín, v polovici apríla, uvidíme, ako 
sa s tým vysporiadajú novinári, ktorí 
nebudú môcť byť na oboch akciách 
súčasne. 


Nie je obvyklé, aby spoločnosť na 
výslní radikálne menila svoj názov. 

No v C. P. Technology sa prekvapivo 
rozhodli premenovať na TUL 
(Technology UnLimited), čo údajne 
ich momentálne smerovanie 
charakterizuje lepšie. Pod značkou 
PowerColor je TUL jedným 
s najväčších dodávateľov grafických 
kariet, v minulom roku dodala 
2,38 milióna grafických kariet 
(predovšetkým ATi) s medziročným 
nárastom o 32 %. Dobrými 
výsledkami si vyslúžila v ATi 
strategické partnerstvo. Neznamená 
to, že nebude vyrábať karty s čipmi 
iných výrobcov, len že ich bude 
predávať pod dcérskou spoločnosťou 
Club-3D. TUL pripravuje aj nové 
matičné dosky, barebone systémy 
a notebooky. Mimochodom, ak si 
spomeniete na článok o mobilnom 
procesore VIA Antaur v minulom 
čísle, pohľad do materiálov 
o pripravovaných produktoch TUL 
objasnil pôvod „ modelu 3 " , pod 
názvom nVISlON NV50. Uvidíme, či 
sa dostanú aj na náš trh. 

Elitegroup Systems (ECS) predstavila 
veľmi sympatický PC minisystém 
EZ-Buddie 2, ktorú sme stručne 
spomenuli v minulom čísle. 

K dispozícii je v 2 variantoch, líšiacich 
sa len čipovou sadou (Í865G versus 
SÍS661FX) a zrejme aj cenou. Nová 
séria výrobkov Extreme, obsahujúca 
zatiaľ dosky PF4 (Intel Grantsdale), 

PF3 (Í865PE), PF2 Deluxe (Í865G), KV2 
(K8T800) a KV1 Deluxe (K8T800Pro) 
majú natrvalo zmeniť súčasný obraz 
dosiek ECS. Tie sú vo všeobecnosti 
pokladané za lacné, ale nie príliš 
výkonné. No rad Extreme vyrábaný 
6-vrstvovou technológiou, s bohatými 
funkciami a napríklad aj duálnym 
BIOS vyzerá na správny materiál pre 
fanúšikov. Rovnako v grafických 
kartách ECS niečo chystá: po uvedení 
prvých výrobkov s čipmi R 7000 
a R 9200 SE pred rokom v ECS tvrdili, 
že ide len o lacné výrobky určené pre 
ázijský trh. Lenže teraz má v ponuke 
celú škálu výrobkov s čipmi ATi 


vrátane najvýkonnejšieho modelu 
REX 9800 XT, bundlovaného s (nie 
lacným) kupónom na hru Half-Life 2. 

A navyše, vôbec sa týmito výrobkami 
na európskej výstave netajila, žeby 
plánovaný nástup aj na tieto trhy? 

A sľúbená mobilita? Do extrému ju 
priviedli americké spoločnosti 
Xybernaut a Macrovision, spolu so 
svojimi prenosnými počítačmi 
premietajúcimi dáta do malého 
priehľadného displeja pred okom 
používateľa. Obidve zariadenia, teda 
Nomád spoločnosti Macrovision či 
MA od Xybernautu sú výkonné 
prenosné počítače s bezdrôtovým 
pripojením, využiteľné vďaka displeju 
fungujúcemu rovnako ako u pilotov 
bojových helikoptér na rôzne účely: 
pre potreby výučby, armády, medicíny 
či priemyslu. Simulácia opráv 
premietaná počas školenia či 
napríklad pokyny menej 
skúsenejšiemu lekárovi počas 
operácie pokojne aj cez internet, to 
sú len malé príklady použitia. Možno 
nie je ďaleko doba, keď nám naše 
autá budú premietať dôležité 
informácie priamo do slnečných 
okuliarí. 

Koniec článku rozhodne neznamená, 
že by sme nemali o čom písať, 
jednoducho niet miesta, ale to sa zase 
nájde v budúcich číslach. Zaujímavých 
produktov sme totiž videli viac ako 
dosť. 

Juraj Redeky, Ján Lončík 



Je asi načase prehodnotiť názor na túto značku 
(EZ-Buddie 2) 





testcentrum 


Battery Eater Pro 2.10 


Že nejaký skvelý softvér pochádza z Ruska, to dnes 
už nikoho neprekvapí, rovnako ako počet 
zaujímavých systémových utilít z tohto regiónu 
i keď, bohužiaľ, nie každý zaujímavý program sa 
dočká aj anglickej mutácie. Aj Battery Eater je 
jednoduchá a dostupná aplikácia schopná 
používateľovi povedať, ako dlho dokáže jeho 
počítač pracovať v režime na batérie. A Battery 
Eater („baterkožrút" :-) ich predstavy podľa 
všetkého spĺňa. Jeho vývoj začal v roku 2000 llya 
Prokhodtsev, pracujúci vo firme mobilePC 
zaoberajúcej sa o. i. predajom použitých 
notebookov. Komerčné benchmarkovacie programy 
ako Ziff-Davis (PC Magazíne) BatteryMark alebo 
BaPCO MobileMark predstavujú obvykle dookola 
spustené naskriptované sledy zjednodušených verzií 
bežných aplikácií (kancelárske, multimédiá atď.), 
simulujúce bežnú prácu, otváranie a úprava súborov, 
prezeranie videa a pod. Aby bol celkový efekt ešte 
vernejší, výber aplikácií je rôzny, pričom každá 
z nich iným spôsobom vyťažuje procesor. Počas 
priebehu skriptov dochádza tiež zámerne aj 
k prestávkam v priebehu simulujúcim správanie sa 
používateľa (nikto nepracuje nepretržite ako stroj), 
a teda spotreba procesora klesá a stúpa. Pri nových 
procesoroch ako Pentium M, Athlon XP-M, VIA 
Antaur či Transmeta Efficeon sa to na celkovej 
spotrebe odrazí výrazne. 

Naproti tomu je Battery Eater čisto syntetickým 
benchmarkom. Obsahuje vlastné testovacie rutiny 
pre hlavné komponenty mobilného systému: 
procesor, pevný disk, pamäť a grafický systém 


(OpenGL), ktoré nemajú svoj obraz v reálnych 
aplikáciách. Mierne prekvapí veľkosť samotného 
programu, zhruba 700 kB je v dnešnej dobe skoro 
malý zázrak, predtým spomínané programy sú 
bežne distribuované na 1-2 CD. BE stačí len 
skopírovať do zvoleného adresára, žiadna inštalácia 
nie je potrebná. Jeho systémové nároky tiež nie sú 
krvavé: Windows 2k/XP, DirectX 8.0 a OpenGL 1.0 
a vyšší. V distribúcii je aj malá utilita (gauge.exe) 
zobrazovaná na systémovej doske, zameraná na 
meranie stavu batérie, ktorá údajne s odchýlkou 
o 0,1 % zobrazuje jej stav. Pred spustením testov je 
dôležité vypnúť šetriče obrazovky, vypínanie displeja 
a funkcie správy napájania ako s/eep mód 
a hibernácia, nastavenie profilov je na vás. Možno 
tomu trochu pomôže článok inde v tomto čísle 
o nastavení správy spotreby. Po spustení samotného 

BE je možné priamo z hlavného menu cez položku 
Info zobraziť si podrobné informácie o použitom 
systéme, obzvlášť pri mobilných zariadeniach je to 
užitočná pomôcka. V položke Options je možné 
okrem jazykovej mutácie zvoliť aj rozlíšenie na testy. 
Vytrvalostné testy sú tri, základný Classic sa snaží 
maximálnym vyťažením celého systému získať obraz 
o minimálnej dobe práce na batérie. Od tohto 
údaja sa môžu odraziť aj neskoršie úpravy nastavení 
správy napájania. V móde Reader's test program 
simuluje čítanie dlhého textu používateľom (v tomto 
prípade Shakespearovho Hamleta) a minimálnou 
záťažou systému. Posledný Idle mód len meria čas 
a spotrebu batérie počas úplnej nečinnosti 
benchmarku. 

V hlavnom menu je možné nastaviť, aby sa test 
spustil hneď po vytiahnutí napájacieho konektora 
z notebooku alebo manuálne klávesovou skratkou 
SHIFT + F3. Asi si nedokážete predstaviť, aké 
užitočné je pre testera zobrazovanie 
predpokladaného trvania testu do vybitia batérie, 
vďaka spomínanej internej funkcii na meranie jej 
stavu je tento ukazovateľ aj pomerne presný. Tester 
si tak môže prácu rozdeliť. Po vybití batérie stačí 
zapojiť notebook opäť do napájania a spustiť ho, 

BE sa automaticky po štarte načíta a vygeneruje 
kompletný report o notebooku vrátane 
benchmarkov a priebehového grafu vytrvalostného 
testu, za čo možno autora len pochváliť. 

Ján Lončík 

Dôležité odkazy: 

> http ://www. mobilepc. ru/be/eng/ 


nové verzie oproti minulému číslu 


Aktuálne ovládače k 25. 3. 2004 


Grafické čipy: referenčné ovládače f 

> SiS vydala prvé 64-bitové ovládače pre 


Čipové sady 

Výrobca 

Windows 95/98/Me 

Windows 2000/XP 

Adresa 

čipsety určené pre platformu AMD64. Časť 


Voodoo 3/4/5 

3Dfx 

Amigamerlin 2.9 

AmigaSport/Amigamerlin 3.0 XP 

http://www.3dfxzone.it 

z nich, určená pre integrované grafiky, 
zároveň podporuje aj samostatné GPU SiS 
Xabre. Viac na http://driver.sis.com/64bit/. 

> Rovnako Creative sa drží hlavného 

pelotónu 64-bitových jazdcov a spoločnosť 
vydala prvý, zatiaľ oficiálne nepodporovaný 

m 

SÍS31 5/SiS33x Xabre/SiS IGP 

SiS 

SiS VGA 3.57.53 (4.14.10.3570) 

SiS VGA 3.57.53 (6.14.10.3570) 

http://driver.sis.com/graphic/gpu/xabre/ 


RivaTNT-FX5900 

nVidia 

ForceWare 56.64 

ForceWare 56.64 

ftp://download.nvidia.com/Windows/ 


G200/400/450/550 

Matrox 

6.82.016 

5.92.6.0 (2kxp_1 06_01_se) 

ftp://ftp.matrox.com/pub/mga/archive/2kxp/2004/ 

B 

Parhelia, Millenium P650/P750 

Matrox 

(bez podpory) 

1.6.1. 2 

ftp://ftp.matrox.com/pub/mga/archive/2kxp/2004/ 


Kyro l/ll 

PowerVR 

2.01.21.0007 

2.01.21.0007 

http://www. pvrdev.com/pu b/PC/d ri ver/ 

balík ovládačov pre zvukové karty Live! až 

B 

Í830M-865G (Extreme Graphics l/ll) 

Intel 

13.6.1 (4.14.10.3732) 

14.1 (6.14.10.3762) 

http://downloadfinder.intel.com/ 

Audigy2 aj pre majiteľov AMD64 


Í810/Í815 

Intel 

6.7 (4.13.01.3196) 

6.7 (6.13.01.3196) 

http://downloadfinder.intel.com/ 

kompatibilných systémov, viac na stránke 

H 

Radeon family 

ATi 

4.14.01.9138 (Catalyst 4.3) 

6.14.10.6430 (Catalyst 4.3) 

http://www.ati.com/support/driver.html 

http://preview. creativelabs. com. 


Rage 128 family 

ATi 

4.13.7192 

6.13.3279 

http://www.ati.com/support/driver.html 

> Matrox sa pridal k firmám poskytujúcim 


Trio3D, Virge, Savage4, int. čipsety 

S3 

WHQL, non - WHQL 

WHQL, non-WHQL 

http://ranger.s3graphics.com/swlib/ 

ovládače pre čipy rôznych generácií (G200/ 
G400/G550/Parhelia) v jednom balíku (akt. 
v. 2kxp_106_01_se), okrem toho však pre 
všetky čipy založené na Parhelii pripravil aj 

nové beta ovládače 1.06.00.99 Beta DX9 


DeltaChrome S4/S8/F1/X9m 

S3 

(bez podpory) 

15.07.07.10 (6.14.10.1616) 

http://ranger.s3graphics.com/swlib/ 


Wildcat Šerieš 

3Dlabs 

4.12.01.3000-1536 

Acuity 3.01.0739 

http://www.3dlabs.com/support/drivers/ 


Volari V5/V8 Šerieš 

XGI 

Reactor 1.02.05 (4.14.01.1020) 

Reactor 1.02.05 (6.14.10.1020) 

http://www.xgitech.com/sd/sd_download.asp 


Volari V3/XP5/XP5m 

XGI 

- 

Reactor 1.01.81 (6.14.01.1010) 

http://www.xgitech.com/sd/sd_download.asp 

so zlepšenou podporou DirectX 9, ktorá 
umožňuje hranie nových hier. 


Čipové sady: referenčné ovládače 


Čipové sady 

Výrobca 

Windows 95/98/Me 

Windows 2000/XP 

Adresa 

> Minule sme si spomenuli na majiteľov 


Chipset Software Installation Utility 

Intel 

5.1.1.1002 

5.1.1.1002 

http://downloadfinder.intel.com/ 

3dfx, dnes S3. Web SavageNews archivuje 


Intel Aplication Accelerator (IDE) 

Intel 

2.3 

2.3 

http://downloadfinder.intel.com/ 

všetky ovládače pre čipy Savage3D, Savage4 


Intel Aplication Accelerator (RAID) 

Intel 

(bez podpory) 

3.5.3 

http://downloadfinder.intel.com/ 

a Savage 2000, ktoré S3 Graphics už 


VIA čipsety pre K7/P4/K8 

VIA 

Flyperion 4in1 4.51 v Pro 

Hyperion 4in1 4.51 v Pro 

ftp://downloads.viaarena.com/drivers/4in1/ 

nepodporuje, http://www.savagenews.com/ 
?action =articles&article=list&dir= 7 
> VIA aktualizovala sadu ovládačov Stylus 
pre svoje AC'97 zvukové čipy. Najväčšou 
zmenou je pridanie konfiguračného sw. 
AudioDeck. Ten bol síce aj v predchádzajú- 


SiS čipsety pre K7/P4/K8 

SiS 

AGP 1.17 

AGP 1.17 

http://driver2.sis.com/agp/ 


- 

SiS 

IDE 2.04a 

IDE 2.04a 

http://driver2.sis.com/utility/ide/ 


ALi čipsety pre K7/P4/K8 

ALi/ULi 

Integrated 2.05 

Integrated 2.05 

ftp://ftp.aliusa.com/driver/ 


AMD čipsety pre K7/K8 

AMD 

referenčné 

referenčné 

http://cdrom.amd.com/21860/updates/ 


nForce, nForce 2/3 

nVidia 

UDP 2.41 

ForceWare UDP 3.13 

ftp://download.nvidia.com/Windows/ 

cej verzii, trpel však nestabilitou, a preto 


Radeon 320/340IGP, 9100 IGP 

ATi 

AGP 1 .007b 

AGP 1.007b 

http://www.ati.com/support/driver.html 

nebol inštalovaný automaticky. 


- 

ATi 

SMB 5.10.1000.2b 

SMB 5.10.1000.2b 

http://www.ati.com/support/driver.html 

> Ako každý mesiac, ATi aktualizovala 


Zvukové čipy 1 

Catalysty na verziu 4.3. Opravené boli napr. 


Čipové sady 

Výrobca 

Windows 95/98/Me 

Windows 2000/XP 

Adresa 

chyby v hrách Aquanox, Hegemónia, 

B 

RTLALC101 -ALC658 

Realtek 

3.56 

3.56 

ftp://21 0.51 .181 .21 1/pc/ac97/ 

Battlefield 1942, či Homeworld 2, zvýšený 
výkon v Pixel shaderoch, ale hlavne 
konečne pridaná podpora Surroundview, 
až 3 displejov pre čipset R9100 IGP 

v kombinácii s kartami R9000-R9800. 

B 

VIA AC'97, VIA VT1 61 6 Six-TRAC 

VIA 

Vinyl Stylus Combo Driver 5.10b 

Vinyl Stylus Combo Driver 5.10b 

ftp://downloads.viaarena.com/drivers/audio/ 


VIA Envy34PT, VIA Envy24HT-S 

VIA 

Envy24 Family Driver 1.43d 

Envy24 Family Driver 1.43d 

ftp://downloads.viaarena.com/drivers/audio/ 


CMI 9738/9739 

C-Media 

5.12.01.0040 

5.12.01.0040 

http://www.cmedia.com.tw 


Live/Audigy 

Creative 

referenčné 

referenčné 

http://cz.europe.creative.com/support/drivers/ 

Adobe Creative Suite Premium 

Všetko potrebné pre oblasť pre-pressu a webdizajnu 


Pre tých, ktorí chcú mať k dispozícii všetky grafické 
a publikačné nástroje od Adobe, pripravila táto 
spoločnosť sadu Creative Suite, ktorá obsahuje 
všetko potrebné pre oblasť pre-pressu a webdizajnu. 
Nástroje Adobe s označením CS ponúkajú 
množstvo zlepšení a veľký dôraz je kladený aj na ich 
vzájomné prepojenie a ich spoluprácu. 

Dodávka a inštalácia 

V dodávke Adobe Creative Suite Premium nájdete 
box obsahujúci 5 CD a stručnú, ani nie 
100-stránkovú používateľskú príručku. Na CD 
nájdete inštalácie programov Adobe Photoshop CS 
a Adobe ImageReady CS, Adobe lllustrator CS, 
Adobe InDesign CS, Adobe GoLive CS, Adobe 
Acrobat 6.0 Professional, Version Cue a ďalej rôzne 
doplnky a dokumentáciu k týmto programom. 

Mnohí určite uvítajú CD s videokurzom, ktorý veľmi 
prehľadne opisuje, ako používať jednotlivé aplikácie. 
Ukážky sú zamerané hlavne na nové funkcie, 
zlepšenia a najdôležitejšie črty aplikácií. V každom 
prípade odporúčam, aby ste si tento videokurz 
pozreli. Okrem verzie Premium, ktorú sme mali 
k dispozícii, ponúka Adobe aj verziu Standard, 
v ktorej nenájdete GoLive CS a Acrobat 6.0. Už 
tradične je k dispozícii aj verzia pre Macintosh 
(vyžaduje minimálne Mac OS 10). 

Inštalácia Windows verzie je jednoduchá 
a bezproblémová. Výhodou je, že nemusíte 
jednotlivé aplikácie inštalovať samostatne, stačí len 
vybrať, ktoré chcete inštalovať. Samozrejme, také 
množstvo nie malých aplikácií zaberie aj pomerne 
veľa priestoru na vašom pevnom disku, a tak si na 
tento účel pripravte 1,55 GB (pre plnú inštaláciu). 
Aplikácie sú tiež náročnejšie na výkon počítača, 
takže výrobca odporúča procesor Pentium III alebo 
4 (alebo ekvivalent, odporúčam aspoň 2 GHz), 

256 MB RAM (to je však dosť málo, lepšie je 51 2 
a viac). Ako systém je možné použiť Microsoft 
Windows 2000 minimálne so Service Pack 3, alebo 
XP. Novinkou je aktivácia (kontrola sériového čísla) 
na spôsob Windows XP, inak vám budú aplikácie 
fungovať len 1 mesiac. Zaujímavé na tom je, že 
verziu pre Macintosh nie je potrebné aktivovať. 

Integrácia aplikácií 

Pri spoločnej distribúcii sa Adobe snaží aj 
o maximálnu integráciu všetkých dodávaných 
aplikácií, aby mohli používatelia efektívne 
pripravovať dokumenty pre tlač alebo web 
a jednoducho spravovať svoje súbory a projekty. 

Pre tento účel je v Adobe Creative Suite „prítomná" 
aplikácia Version Cue, ktorá ponúka správu súborov 
a projektov v prostredí „workspace", do ktorého je 
možné pristupovať z jednotlivých aplikácií sady 
Creative Suite. Dokumenty sú vo workspace 
zobrazené formou náhľadov, ku ktorým je možné 
pripojiť najrôznejšie informácie, ako sú napríklad 
údaje o verzii dokumentu, dátume vytvorenia alebo 
používateľovi, ktorý dokument zmenil, kľúčové slová, 
poznámky a podobne. 

Prostredníctvom týchto informácií je potom možné 
v prostredí Version Cue dokumenty veľmi ľahko 
vyhľadávať. Version Cue je vlastne aplikácia, ktorá 
beží na pozadí a funguje ako server, čiže môžete do 
nej dokument ukladať alebo načítať. Fyzicky sú tieto 
dokumenty ukladané do adresárov, ktoré môžete 
nakonfigurovať prostredníctvom ikony Version Cue, 
ktorá je zobrazovaná v systémovej lište Windows 
vedľa hodín. V aplikáciách Creative Suite potom 
pribudne tlačidlo Version Cue v dialógových oknách 
pre uloženie alebo načítanie dokumentu (avšak 


E 

Balík Adobe Creative Suite Premium 



Aplikácia Version Cue 


nesmiete zabudnúť túto funkciu povoliť 
v nastaveniach jednotlivých programov). Po kliknutí 
na tlačidlo Version Cue sa zobrazí dialóg, v ktorom 
sú zobrazené servery a v nich obsahujúce projekty. 
Projekty obsahujú zložky pre dokumenty, webobsah 
a webdáta. Samozrejme, môžete vytvárať vlastné 
projekty, prípadne sa pripojiť na iný „server" Version 
Cue a pracovať s jeho obsahom. Je to podobné, ako 
keby ste pracovali s dokumentmi niekde na 
vzdialenom serveri. Takýmto spôsobom môžete 
dokumenty zdieľať v rámci tímov lokálne aj v sieti. 

Navyše, obsiahnuté funkcie zabraňujú konfliktom 
pri súčasnej editácii rovnakého dokumentu, 
umožňujú definovať rôzne prístupové práva 
a podobne. A dokument môžete tiež uložiť v novej 
verzii, kedy tá pôvodná zostane zachovaná 
(ku každej novej verzii môžete pripojiť opisujúci 
komentár). Integrácia aplikácií Creative Suite však 
nie je založená len na Version Cue. Veľký dôraz je 
kladený aj na výmenu súborov medzi aplikáciami so 
zachovaním maximálnych vlastností. Asi najviac je 
to viditeľné v aplikáciách lllustrator a Photoshop, 
kde sa pri importe a exporte zachovajú takmer 
všetky vlastnosti ako vrstvy, priehľadnosť, 
editovateľné texty a podobne. Veľmi jednoduché je 


vkladanie dokumentov Photoshopu a lllustratora 
do aplikácií InDesign a GoLive, kde si zachovávajú 
možnosť spätnej editácie v pôvodnej aplikácii. 

Ďalším výrazným zjednocovacím prvkom je formát 
PDF, ktorý je preferovaný už pomerne dlhú dobu. 
Teraz je však zlepšený export a import tohto 
formátu vo všetkých Adobe aplikáciách. Pri tvorbe 
aplikácií sa nezabudlo ani na maximálne zhodné 
používateľské prostredie. Vo všetkých programoch 
sady nájdete rovnaké príkazy, nástroje, plávajúce 
palety, ale taktiež ovládanie, klávesové skratky 
a podobne. Tiež sú v nich využívané spoločné 
knižnice a technológie. To robí využívanie balíka 
Creative Suite oveľa jednoduchšie a intuitívnejšie. 

Adobe Photoshop CS 

Adobe Photoshop CS s Adobe ImageReady CS tvoria 
oveľa produktívnejší nástroj ako kedykoľvek 
predtým. Zlepšení je naozaj veľa, a tak sa zameriame 
len na tie najdôležitejšie. V prostredí a ovládaní veľa 
zmien nenájdete, takže ovládate svoj starý dobrý 
Photoshop. Zlepšenie ovládania je možné vlastnou 
úplnou konfiguráciou klávesových skratiek. 

V prípade, že používate prehliadač súborov (Filé 
Browser), určite zistíte, že sa už začína podobať na 
samostatný nástroj. Priamo v ňom môžete nielen 
zobrazovať nadhľady a podrobné informácie, 
označovať a triediť obrazy, ale aj prehľadávať 
a upravovať metadáta a kľúčové slová. Možné je 
tiež automatické dávkové aplikovanie funkcií na 
vybrané obrázky. Zaujímavou funkciou, ktorá 
pracuje veľmi dobre a ktorá môže ušetriť množstvo 
času pri úpravách obrázkov, je Color Match 
(rovnaké farby). Vďaka nej môžete automaticky 
nastaviť farebnosť obrázka (alebo jeho časti) podľa 
iného obrázka. Aj keď sa to nezdá, táto funkcia 
nájde veľmi široké uplatnenie pri vytváraní rôznych 
fotomontáží, „zošívaní" panoramatických snímok, 
alebo pri vytváraní sérií snímok, pre ktoré 
požadujete rovnaký farebný nádych. 

Úplne nový je napríklad histogram, z ktorého vznikla 
nová paleta. Tento je teraz navyše dynamický, takže 
v reálnom čase monitoruje zmeny v obraze. Pre 
porovnanie zmien je možné nahliadnuť na 
histogram pred aplikovaním zmien na obrázok. 
Novým nástrojom je Shadow/Highlight (tiene/ 
svetlá), vďaka ktorému môžete rýchlo a efektívne 
skorigovať preexponované alebo podexponované 
oblasti obrazu so zachovaním celkového vyváženia. 
Stačí nastaviť príslušné hodnoty a vďaka 
aktuálnemu nadhľadu dosiahnuť optimálny stav. 
Výsledok je skutočne veľmi dobrý. Ak vám nestačili 
textové možnosti Photoshopu v predchádzajúcich 
verziách, tak vo verzii CS nájdete niekoľko zlepšení. 
Tým najhlavnejším je možnosť umiestniť text na 
zvolenú krivku alebo dovnútra tvarov. Takto sa 
dajú priamo vytvárať efektné nápisy priamo vo 
Photoshope. Navyše, pri exporte súboru do 
lllustratora zostane text plne editovateľný aj 
v tomto programe. 

Priamo do Photoshopu je teraz integrovaná 
podpora pre formát RAW z digitálnych 
fotoaparátov (funkcia Camera RAW bola predtým 
predávaná ako samostatný produkt). A k čomu vám 
bude táto podpora užitočná? V prípade, že máte 
digitálny fotoaparát, ktorý ukladanie do formátu 
RAW umožňuje, môžete získať vernejší a kvalitnejší 
výstup. Je to tým, že do RAW formátu fotoaparát 
uloží len údaje zosnímané snímačom (senzorom) 
a údaje o aktuálnom nastavení fotoaparátu (teda 
akýsi zdrojový formát snímka). Prepočet do 

farebného vyjadrenia sa tak vykoná až 
prostredníctvom funkcie Camera RAW. Vďaka tomu 
môžete na snímke dodatočne nastaviť množstvo 
parametrov. Skutočných profesionálov určite poteší 
úplná podpora 16-bitových obrázkov, teda teraz 
môžete vykonávať úpravy a retušovanie s rozšírenou 
podporou pre 16-bitové obrazy vo všetkých 
dôležitých funkciách vrátane vrstiev, stôp štetcov, 
textu, tvarov a ďalších. 

Zlepšovanie a zmeny neobišli ani vrstvy, a tak je 
teraz možné kombinovať rôzne vrstvy vrátane ich 
efektov a vytvárať tak rôzne obrazové varianty. 
Zmenená je aj paleta vrstiev, ktorá je vďaka 
možnosti vzájomného vnorovania vrstiev do seba 
oveľa prehľadnejšia (využiteľné je to hlavne pri 
rozsiahlych projektoch s desiatkami vrstiev). 

Z ďalších noviniek spomeňme novú galériu filtrov, 
kde ich môžete na obraz aplikovať v prehľadnom 
okne (v podobnom ako vo Photoshop Elements). 
Praktická je tiež funkcia pre zmenu farby časti 
obrázka, a to bez zmeny pôvodnej textúry 
a tieňovania. Zlepšený je aj ImageReady CS, ktorý 
spolupracuje s Photoshopom oveľa lepšie 
a rýchlejšie. Môžete v ňom teraz vytvárať animácie 
SWF vrátane vektorových kresieb a premenného 
textu. 

Adobe lllustrator CS 

Noviniek nie je v lllustratore CS až tak veľa. Treba 
však pripomenúť, že nový lllustrator má kompletne 
prepracované jadro aplikácie. To bolo nutné 
vzhľadom na podporu znakov Unicode. To znamená, 
že teraz zvláda prácu s písmom oveľa lepšie ako 
predtým a lepšia je tiež jeho spolupráca s inými 
aplikáciami. Tejto oblasti sa vlastne týka aj hlavné 
zlepšenie, oblasť typografie. Ďalším najviac 



Photoshop CS - prehliadač súborov (Filé Browser) 


propagovaným zlepšením je integrovaná podpora 
práce s 3D grafikou. Samozrejme, nájdete tu aj iné 
zlepšenia. 

Ako sme už spomenuli, hlavné zlepšenia sú 
v podpore Unicode a v oblasti typografie. 
Možnosti práce s odstavcovými a znakovými štýlmi 
a OpenType fontami sú teraz na úrovni, ktorú 
ponúkal InDesign. Technológia Optical Kerning 
umožňuje vyladiť neštandardné kerningové páry, 
obdobne umožňuje Optical Margin Alignment 
doladiť umiestnenie úvodzoviek, oddeľovačov 
a ďalších podobných prvkov sadzby. Textová oblasť 
môže obsahovať viac riadkov a stĺpcov rôznej šírky 
a nastaviteľného odstupu. Vzhľad sadzby (preklad, 
zalomenie a podobne) je optimalizovaný použitím 
technológie Every-Line Composer. Rozšírená je 
podpora ázijských jazykov. Súčasťou lllustrator CS 
je viac ako 100 OpenType fontov. Na výber písma 
je k dispozícii nové menu, v ktorom vidíte ukážku 
fontu. Rozšírené boli tiež možnosti formátovania 
textu pomocou tabulátorov. Na jednoduché a rýchle 
formátovanie znakov, riadkov textu alebo odsekov 
môžete použiť nové znakové a odsekové štýly. 
Zlepšená bola práca s PDF formátom, kde 
lllustrator ponúka pri ich vytváraní obdobné 
možnosti nastavenia ako Adobe Distiller. V PDF 
súboroch môžete tiež vytvoriť samostatné vrstvy, 
zobraziteľné alebo neviditeľné v Adobe Acrobat 
(takto môžete zobrazovať rôzne varianty 
dokumentu). 

Novinkou je opakované využitie návrhu, ktorý 
môžete uložiť ako šablónu. Uložia sa použité 
rozmery kresliacej plochy, štýly, symboly, vrstvy 
a ďalšie prvky návrhu. Rýchle vytvorenie grafického 
návrhu je možné aj vzhľadom na viac ako 200 



Photoshop CS - nový nástroj Shadow/Highlight 


pripravených predlôh. Pomerne užitočný môže byť 
export kresieb z lllustratoru v optimalizovanej 
podobe ľahko použiteľnej v aplikáciách Microsoft 
Office. V prípade, že pracujete s 3D grafikou, vás 
nový lllustrator určite poteší. Integrovaný je 
pomerne silný nástroj pre vytváranie 3D objektov, 
ktorý nahradzuje doteraz používané zásuvné 
moduly. Tento nástroj umožňuje prevod plošných 
tvarov na plne upraviteľné 3D objekty vytlačením 
častí kresieb do priestoru alebo ich otočením okolo 
osi. Objektom je možné pridať rôzne skosenie hrán, 
alebo ich obaliť rastrovými či vektorovými kresbami 
načítanými zo súboru. Pre realistickejší vzhľad 
môžete rozmiestniť viac zdrojov svetla a nastaviť 
ich intenzitu. K ďalším zlepšeniam patria rozšírené 
možnosti tlače, nové grafické efekty, automatizácia 
prostredníctvom Java Script, Apple Script alebo 
Visual Basic. 

Adobe InDesign CS 

Súčasťou balíka Creative Suite je aj nová verzia 
nástroja pre profesionálnu sadzbu InDesign CS. 
Tento nástroj si získal pomerne dobré meno 
a obľubu v predchádzajúcej verzii 2 a odvtedy sa 
s ním snaží Adobe v tejto oblasti zhodiť 
z pomyselného trónu rokmi osvedčený QuakrXPress. 
Ak by ste hľadali nejaké prevratné zlepšenia, asi 
budete sklamaní. Avšak nájdete tu množstvo 
zlepšení, ktoré značne zvýšia produktivitu pri práci 
s týmto programom. Nezanedbateľným prínosom je 
aj výkon aplikácie, ktorá je pri niektorých operáciách 
až o polovicu rýchlejšia ako v predchádzajúcich 
verziách. 

S prvými zlepšeniami sa stretnete v používateľskom 
rozhraní programu. Jednotlivým paletám pribudla 
možnosť zasunutia za pravý alebo ľavý okraj 

Prostredie Adobe I Ilustrátor CS s nástrojom pre vytváranie 3D objektov 


pracovnej plochy. Takto sú vždy poruke, a pritom 
neprekážajú. Výhodou je tiež oveľa viac kontextovo 
senzitívne správanie aplikácie ako predtým. 
Automaticky sa tak ponúkajú nástroje podľa typu 
vybraného objektu, dynamický nadhľad a podobne. 
Nechýba ani možnosť pomenovania a uloženia 
aktuálneho nastavenia prostredia (uloží sa 
nastavenie dokumentu aj pracovnej plochy). 

Novinkou v oblasti formátovania sú „nested styles" 
(vnorené štýly). Ide vlastne o odsekové štýly, 
v rámci ktorých je možné aplikovať niekoľko 
znakových štýlov. Príslušné nastavenia určujú 
spôsob, ako sa má štýl uvedeného typu v rámci 
odseku použiť (podľa viet, slov, určených znakov 
a podobne). Vnorené štýly uľahčia formátovanie 
zložitejších textových úsekov, štruktúrovaných 
nadpisov alebo odsekov so začiatočným 
zvýraznením (na jedenkrát naformátujete text aj 
s nadpisom). Pre jednoduchšiu editáciu rozsiahleho 
textu je k dispozícii Story Editor. Ide vlastne 
o samostatný textový editor v samostatnom okne, 
v ktorom môžete editovať vybraný text, ktorý 
môže viesť aj cez viac rámov alebo strán. Takáto 
editácia textu je potom jednoduchšia 
a prehľadnejšia. Pri editácii je možné popri 
normálnych štýloch využiť na formátovanie aj XML 
tagy. Story Editor je konfigurovateľný, takže si 
môžete nastaviť používané písmo, farby a podobne. 

Zmien sa dočkala aj editácia tabuliek. Môžete ich 
importovať vrátane formátovania z Microsoft Word 
alebo Excel, využiť široké možnosti formátovania, 
prechodové farebné výplne, zarovnávať obsah na 
zvolený oddeľovač, konvertovať text na tabuľky 
a opačne. V tabuľkách zalomených cez viac 
rámčekov je možné nastaviť spoločnú hlavičku 
a pätu. Pri tvorbe grafiky môžete vytvárať a ukladať 
rôzne štýly čiar, napríklad pruhované, bodkované 
alebo čiarkované a môžete ich aplikovať na 
podčiarknutie alebo prečiarknutie aj na čiary a linky 
odseku. K dispozícii je tiež sada nástrojov pre 
kombinovanie, rozdelenie alebo oddelenie dvoch 
a viacerých objektov na nové zložitejšie tvary. Tak 
ako ostatné aplikácie Creative Suite aj InDesign CS 



Prostredie Adobe InDesign CS so Story Editorom 


poskytuje možnosť náhľadu separácií a zlúčenie 
priehľadnosti. Nechýba ani rozšírená podpora PDF 
formátu, v rámci ktorej môžete exportovať do 
formátov Adobe Acrobat 4, 5 a 6, s podporou 
PDF/X-la a PDF/X-3. Prepracované sú tiež možnosti 
nastavenia a používania klávesových skratiek, 
kontrola pravopisu, skriptovanie v JavaScripte 
a mnoho ďalšieho. 

Adobe GoLive CS 

Adobe GoLive CS ponúka takmer všetko, čo budete 
potrebovať pre tvorbu webstránok. Nová verzia 
zahŕňa niekoľko zlepšení ako je napríklad funkcia 
Zbaliť pre GoLive z Adobe InDesignu, GoLive 
Co-Author, vyspelé vizuálne navrhovanie s CSS 
(Cascading Style Sheet) a rozsiahlu podporu pre 
formát Adobe PDF. Prostredie nezaznamenalo 
žiadne radikálne zmeny a korešponduje 
s možnosťami a vzhľadom iných Adobe CS aplikácií 
(niekomu sa môže zdať na prvý pohľad zložité, 
avšak veľmi rýchlo sa naň dá zvyknúť). 

Vďaka podpore navrhovania a používania CSS 
level-2 umožňuje GoLive CS vizuálne vytvárať 
stránky vyhovujúce CSS level-2 a kontrolovať 



Prostredie Adobe GoLive CS 


podporu v rôznych prehliadačoch a na rôznych 
zariadeniach. Úplne prepracovaný editor CSS 
pomáha vytvárať štýly, ktoré je možné okamžite 
zobraziť vo vizuálnom náhľade. Editor zdrojového 
kódu bol prispôsobený pre programovanie stránok 
s modulom automatického doplňovania kódu a so 
zlepšeným algoritmom 360Code, ktorý zaisťuje 
integritu kódu a dovoľuje jeho vyčistenie 
s výkonnými optimalizačnými nástrojmi, ktoré sú 
dvakrát rýchlejšie ako v predchádzajúcich verziách. 

Podporované je vkladanie tagov v najrôznejších 
formátoch ako napríklad CSS, JavaScript, PHP, SVG 
alebo SMIL. Rozšírené možnosti sú ponúkané pre 
editáciu a prehliadanie XML s možnosťou 
overovania kódu v tomto formáte. Zlepšenia sú aj 
v oblasti multimédií, kde si zaslúži pozornosť 
zlepšená podpora technológií QuickTime, XHTML, 
RealOne alebo SVG. GoLive CS ponúka veľmi dobrú 
integráciu s aplikáciami Creative Suite. Obsahuje 
nové komponenty - automatické objekty pre 
Photoshop, lllustrator a Acrobat, vďaka ktorým 
môžete tieto objekty jednoducho vkladať na stránku 
a následne ich odtiaľ priamo editovať v príslušnej 
aplikácii. Veľmi dobrá je podpora PDF, vďaka ktorej 
môžete vytvárať nadhľady stránok, prípadne ich 
exportovať v tomto formáte (napríklad pre účel 
posúdenia a schválenia). Vytvárané PDF dokumenty 
je dokonca možné čiastočne upravovať. 

Veľmi dobrá je funkcia Zbaliť pre GoLive, ktorú síce 
nájdeme v InDesign CS, avšak je určená výhradne 
pre GoLive CS. Vďaka nej môžete rýchlo 
a jednoducho exportovať textové a obrazové návrhy 
pre tlač do Adobe GoLive CS. InDesign vytvorí 
z dokumentu kolekciu optimalizovaných 
komponentov (obrázky, texty...), ktoré je možné 
načítať v GoLive buď po stránkach, alebo 
samostatne. Výhodou je synchronizácia 
s dokumentom InDesign, takže pri úprave 
pôvodného dokumentu a jeho exporte máte vlastne 
aktualizovanú aj stránku. 

Štefan Stieranka 


Cena bez DPH: 

Standard - 33 610 Kč (cca 41 340 Sk) 
Premium - 41 630 Kč (cca 51 200 Sk) 


Trhový sprievodca: 

Macromedia Štúdio MX 2004 (bez DTP aplikácie): 36 160 Sk 
CorelDRAW 12 Graphics Suite (bez DTP a webdizajn 
aplikácií): 1 6 863 Sk 

Videoprehrávače pre váš počítač 

Na žiadnom počítači by nemal chýbať program schopný prehrávať video v najpoužívanejších formátoch. 
Preto sme sa pozreli na tri programy v tejto kategórii, ktoré sú k dispozícii zdarma - Média Player Classic, 
BSPlayer a RadLight. 


Média Player Classic 6. 4. 7. 8 

Tento multimediálny prehrávač pochádza od 
Gabesta, známeho madärského autora videoutilít 
(napríklad VobSub filter pre titulky). Program 
samotný pomerne presne kopíruje vzhľad 
prehrávača Windows Média Player 6.4. Preto poteší 
hlavne používateľov, ktorí nemajú radi zložité 
grafické prostredia a hardvérovú náročnosť 
prehrávačov integrovaných do nových verzií 
Windows. Média Player Classic sa distribuuje 
v dvoch verziách. Verzia pre Windows 98 nemá 
podporu pre Unicode znaky v názvoch súborov 
a popisoch okien. Verzia pre Windows 2000 a XP 
to už obsahuje, avšak nepracuje v prostredí Win. 98. 
Výhodou je nepotrebnosť inštalácie, keďže Média 
Player Classic tvorí iba jeden exe súbor s veľkosťou 
1 MB (môžete ho teda veľmi jednoducho pribaliť 
na CD k filmu). Program má priamo zabudovanú 
podporu titulkov, prehráva všetky formáty videa, 


na ktoré už máte v systéme nainštalované kodeky, 
ale má aj mnoho zabudovaných filtrov (vrátane AC3, 
MPEG-2, DVD navigátora a mnoho iných). Môžete 
teda pomerne dobre a hlavne zadarmo prehrávať 
DVD. Má síce len softvérovú podporou DVD, avšak 
funguje to veľmi dobre. Ak ste si teda kúpili DVD 
mechaniku bez softvéru, určite si Média Player 
Classic nainštalujte. Používanie a ovládanie nie je 
príliš zložité. Na http://cestiny.idnes.cz/pm/ 
mediaplayerclassiccz.html si môžete stiahnuť aj 
češtinu, avšak zatiaľ len do trochu staršej verzie (do 
aktuálnej však určite pribudne). Program ponúka 
množstvo nastavení vrátane parametrov videa, 
titulkov a podobne. Môžete ním dokonca nahradiť 
pôvodný Média Player z Windows. 

Download: http://gabest.org 
Veľkosť: 1 M B 

Registračný poplatok: Freeware 




BSPlayer 1.00 

Prehrávač BSPlayer patrí k špičke medzi prehrávačmi 
videosúborov. Pomerne jednoduché ovládanie, 
množstvo užitočných funkcií (ako napríklad uloženie 
aktuálnej snímky) a hlavne veľmi nízka náročnosť na 
hardvér. Veľmi dobre je prepracované zobrazovanie 
titulkov. Okrem podpory všetkých najpoužívanejších 
formátov ponúka pri titulkoch všetky možnosti 
nastavenia (font, farbu, veľkosť, umiestnenie 
zobrazenia, priehľadnosť a ďalšie). Určite oceníte 
manuálnu časovú korekciu tituliek s filmom. Škoda 
len, že nevie deliť dlhé titulky, ktoré sa nezmestia 
na zobrazovanú šírku. BSPlayer je určený pre 
prehrávanie hlavne DivX súborov vo formáte 
MPEG4. Okrem DivX podporuje aj ďalšie dôležité 
typy multimediálnych súborov ako AVI, OGG, ASF, 
MPEG, WMV, MOV, MP3, WAV a dálšie. Množstvo 
spokojných používateľov si získal vďaka skutočne 
detailným nastaveniam všetkých dôležitých 
parametrov hlavne pre obraz, zvuk a jeho 
donastavenie. Oproti predchádzajúcim verziám má 
finálna verzia prepracovanejšie skinovanie, čo však 


nemusí byť výhoda. Základné dodávané skiny (5) sú 
dosť „vyčačkané", takže ak máte radšej strohé 
zobrazenie poobzerajte sa po internete, nájdete ich 
dosť. Pre prostredie môžete nastaviť slovenčinu už 
v procese inštalácie. V nastaveniach nájdete všetko 
potrebné. Pre ovládanie môžete nastaviť nespočetné 
množstvo klávesových skratiek, ktorými môžete 
ovládať azda úplne všetky funkcie nielen pri 
prehrávaní, ale aj nastavení parametrov obrazu 
a zvuku (len kto si má zapamätať toľko skratiek). 
Nechýba playlist, možnosť vytvárania záložiek 
v prehrávaných multimediálnych súboroch a ďalšie 
zaujímavé funkcie. Výhodou BSPlayeru môže byť pre 
niekoho aj fakt, že umožňuje prehrávať aj zvukové 
súbory (MP3, WAV...). 

Download: http://www.bsplayer.org/ 

Veľkosť: 1,66 M B 
Registračný poplatok: Freeware 


RadLight 3.03 

Tento prehrávač určite pozná množstvo používateľov 
počítačov. K dispozícii je už dosť dlhú dobu. 
Použiteľným sa stal od verzie 3, ktorá je k dispozícii 
už asi 3 roky. Nová verzia 4 je už síce vo vývoji, 
avšak už veľmi dlhú dobu, takže uvidíme kedy a či 
vôbec sa jej dočkáme (k dispozícii je v súčasnosti 
prebeta 1, ktorá obsahuje pomerne zaujímavé nové 
funkcie). Momentálne sú k dispozícii dve verzie 
RadLight, Standard a Special Edition. Verzia 
Standard obsahuje vložený adware, ale pri inštalácii 
je možné ho vypnúť (treba vybrať voliteľnú inštaláciu 
a jednoducho ho „odškrtnúť"). Verzia Special 
Edition má oproti Standard pridané niektoré funkcie 
(napríklad podporu diaľkového ovládania), ale 
zároveň obsahuje zabudovaný adware, ktorý už 
pri inštalácii nevypnete. Na jeho likvidáciu budete 
potrebovať 20 USD ako registračný poplatok, 
nepomôžu ani žiadne šikovné nástroje (ako napr. 
Ad-Aware), po jeho odstránení spôsobom nebude 
RadLight fungovať. Pri verzii Standard odporúčame 
doinštalovať AC3 a DeDynamic filter, ktoré táto 
verzia nemá (dajú sa stiahnuť z webu programu). 
Výhodou RadLightu je jednoduché ovládanie, 


množstvo funkcií a nízke systémové požiadavky pri 
prehrávaní. Je to prehrávač, ktorý obsahuje mnoho 
nadštandardných funkcií ako Pan & Scan, podporu 
Dual-Subtitles a iné. Poteší jednoduché prepínanie 
zobrazovacích módov, rýchle skoky vo videách, 
playlist a ďalšie užitočné funkcie. Od verzie 3.1 
disponuje úplne prepracovaným formátom skinov. 
Zaujímavé je, že v štandardnej inštalácii je len jeden 
skin a aj to „hrozný" (po zaujímavejších sa môžete 
poobzerať na http://www.netberg.sk/skins/ 
index, p h p, h ttp : Hwww. skin base. org/app.php ? 
name=radlight alebo http://skinz.org/skins.phtml? 
category=96). V nastaveniach môžete jednoducho 
zapnúť slovenčinu. Oficiálne podporuje DivX3, 

DivX4, VideoCD a MPEG-1. DVD nie je priamo 
podporované. Ďalej si môžete umiestňovať titulky 
(podporuje ich 18 formátov) kde len chcete 
(jednoduchým presúvaním). 

Download: http://www.radlight.net/ 

Veľkosť: 1,23 M B 

Registračný poplatok: Freeware, 20 USD za verziu 
Special Edition 

Štefan Stieranka 

téma 


Obývačka zajtrajška bude bez 


káblov... 


...ako nám tvrdia výrobcovia 
počítačov, intenzívne zasahujúci do 
(aspoň donedávna) výhradnej oblasti 
producentov spotrebnej elektroniky 
Niet sa im však čo čudovať, majú 
potrebné výrobné kapacity, sú 
schopní v spotrebnej elektronike 
efektívne využiť technológie už raz 
(pre potreby PC) vyvinuté a vďaka 
tomu vyrábať lacnejšie. Ostatne, za 
prudký pokles cien DVD prehrávačov, 
LCD TV či lacných 5.1 reproduktorov 
je „zodpovedná" práve masová 
výroba pre potreby PC. Ale 
predovšetkým majú tieto spoločnosti 
zálusk na nový trh sľubujúci 
množstvo ďalších zákazníkov. 

0 digitálnom domove sme si už 
niečo povedali v našom článku v čísle 
8/2003, tentoraz obmedzíme naše 
rozprávanie na digitálnu obývačku. 
Pravda, na gaučoch, papučiach 

a nevzhľadných lustroch toho veľa 
nezdigitalizujeme i keď, ktovie, ale 
spotrebná elektronika, to je niečo iné. 

Mnoho používateľov už dnes prehráva 
svoj digitálny obsah z PC (videa, MP3 
či fotografie) vďaka TV a SPDIF 
výstupom na grafických, resp. 
zvukových kartách na veľkej 
obrazovke TV prijímača v spojení 
s kvalitnejšími reproduktormi, ako 
„šumítka" od počítača 
(ospravedlňujeme sa spoločnostiam 
Creative a Logitech). Nevzhľadné 
káble, prípadne nutnosť mať PC 
v miestnosti (komu sa chce vŕtať 
v stene) prinúti každého k úvahe, či 
to nejde inak, bezdrôtovo. Za 
normálnych okolností je v obývačke 
jediným bezdrôtovým prepojením IR 
spojenie medzi TV a diaľkovým 
ovládačom, pri starších typoch 
nahradené mladším súrodencom či 
na vojne službokonajúcim 
podriadeným. IrDA je však aj pri PC 
veľmi nespoľahlivé pripojenie 
s krátkym dosahom, a tak bolo 
zavrhnuté zrejme už v začiatkoch 
prvých pokusov o komunikáciu medzi 
takýmito zariadeniami. 

Bluetooth je podstatne zaujímavejší, 

1 keď je predovšetkým vhodný na 
bezkontfliktné pripojenie menších 
periférnych zariadení (tlačiarne, myši 
či modemu), ktoré spolu dokážu 

v prípade potreby a vybavenia 
kooperovať, napr. PDA, mobil a PC. 

Ide teda o akési bezdrôtové USB 
a rovnako ako tradičné USB sa len 
výnimočne používa na vytvorenie 
sietí v tradičnom slova zmysle, 
v tomto prípade tzv. PICONET. 

No postupné približovanie spotrebnej 
elektroniky svetu PC dal prednosť 
technológii, ktorá bola pôvodne 
určená na bezproblémové vytvorenie 
bezdrôtového ekvivalentu LAN, teda 
Wireless LAN. WiFi ako technológia 
sa vďaka masovému nasadeniu 
a postupnému odladeniu chýb 
ukázala dostatočne rýchla, spoľahlivá 
a univerzálna, aby sa rýchlo dostala 
do pozornosti výrobcov hardvéru ako 
vhodný kandidát na nasadenie 



Možno prvé fanúšikovské úpravy 
nevzhľadných škatúľ bežných PC na 
niečo pripomínajúce skôr Hi-Fi 
aparatúru a viac sa hodiace do 
pohodlia domácností potlačili trendy 
správnym smerom. Dnes už je 
možné takéto debničky si kúpiť buď 
samostatne (Accent), v podobe 
barebone systému (Shuttle, Iwill), 
či rovno ako celý systém. Mnohí 
súčasní výrobcovia malých 
integrovaných PC systémov, 
z najznámejších MSI Mega PC, ABIT 
DigiDice či Shuttle, ponúkajú 
v príslušenstve k týmto výrobkom aj 
WiFi adaptéry, umožňujúce ich 
využívať nielen ako počítače 
s internetovým pripojením, ale aj ako 
média servery či klientské stanice. 

A súdiac podľa ankiet na stránkach 
niektorých výrobcov, skúmajú záujem 
o integráciu WiFi adaptérov do 
týchto výrobkov u zákazníkov. 

Z technického hľadiska to nebude 
problém, z hľadiska nákladov tieto 


Microsoft Média Center PC si zrejme rýchlo nájdu obľubu medzi bežnými používateľmi 


konkurovať podobné zariadenia napr. 
od spločnosti Linksys, Ako doplnok 
k Média Center PC (vysvetlené ďalej) 
uviedla spoločnosť Tatung tzv. 

Média Center Extender, na 
prenášanie multimediálneho obsahu 
bezdrôtovo z PC na TV. Postačí však 
aj PC s WiFi adaptérom (USB či PCI), 
nakonfigurovaným ako softvérový 
acces point, napríklad ASUS vo 
väčšine svojich matičných dosiek má 
pripravený špeciálny slot pre 
vloženie WLAN karty. Jedno 
s „nabúchaných" PC LIBRA 
s mimoriadne slušnou výbavou, ako 
stvorené do úlohy domáceho „média 
serveru" môžete vyhrať aj v našej 
súťaži v tomto čísle. 


čipy zvýšia celkovú nadobúdaciu 
cenu len zanedbateľné a navyše, 
väčšina výrobcov čipových sád (napr. 
Intel, VIA či SiS) ponúka aj WLAN 
čipy, ktoré sa k sadám dodávajú zo 
zľavou. Ďalšou z možností je 
dovybaviť tieto systémy niektorým 
z relatívne lacných a na obsluhu 
nenáročných USB WiFi adaptérov, 
prípadne univerzálnejších zariadení, 
ako sú v minulých číslach predstavené 
GigaByte GN-WLBZ201 (3/2004) či 
Apacer Wireless STENO MB1 12 
(2/2004) a použiť ich len v prípade 
potreby. ASUS so svojím DigiMatrix, 
ktorý vyzerá akoby patrilo do katalógu 
Hi-Fi techniky skôr ako k počítačom, 
už túto dilemu má za sebou. 


v spotrebnej elektronike. Kvôli dopytu 
po WLAN čispetoch, spôsobenom 
predovšetkým tzv. Digital Home 
produktami, sú poprední výrobcovia 
týchto komponentov nútený zvyšovať 
výrobu. Už najrozšírenejšie výrobky 
štandardu 802.11b s prenosovou 
rýchlosťou 11 M B/s dokážu zabezpečiť 
plynulé prehrávanie streamovaného 
videa z jedného zariadenia na druhé, 
prichádzajúca 802.11 g s rýchlosťou 
54 M B/s poskytne viac ako dostatočnú 
rezervu aj na prehrávanie v HDTV 
formáte. 


Je v zásade celkom jedno, či si doma 
vybudujete len malú bezdrôtovú sieť 
(ad hoc), kde bude povedzme 
výkonné PC v pracovni serverom 
poskytujúcim digitálny obsah a malý, 
tichý XPC systém v obývačke pripojený 
k domácemu kinu zase prijímačom, 
alebo budete chcieť aj pripojenie 
k internetu, výhody WiFi pripojenia 
pre pohodlie budú zrejmé aj tak. 
Ostatne, podľa štatistík spoločnosti 
Linksys si na západe až 60 % 
majiteľov trvalého káblového, WiFi či 
DSL pripojenia do jedného roka 
vytvorí doma vlastnú WLAN sieť, 
pretože im relatívne lacno, rýchlo 
a bez akýchkoľvek káblov umožní 
prepojiť všetky domáce počítače, PDA 
či notebooky. V takomto prípade by 
sme odporúčali prečítať si 
podrobnejší článok o WiFi aj 
z prehľadom prístupových bodov 
(acces pointov), ktorý sme uviedli 
v čísle 1/2004. Najjednoduchšiu 
konfiguráciu má zrejme v tomto 
čísle recenzovaný WLAN Digital 
Receiver od spoločnosti SMC, 
ktorému v krátkom čase budú 

ASUS DigiMatrix disponuje WLAN adaptérom 
už v základnej výbave 


O budúcej podobe týchto systémov 
rozhodujú aj aktivity výrobcov 
čipových sád a procesorov. VIA 
Technologies presadzuje vlastnú 
platformu, tzv. mini ITX. Pán Handley 
z VIA Platform Division nám ochotne 
predstavil jednu z vízií o nasadení 
systémom založených na technológií 
EPIA-N: prepojenie dvoch či viacerých 
systémom pre zasielanie videa cez 
internet. Procesor C3 je dostatočne 
výkonný, aby v reálnom čase 
komprimoval video (DivX, XviD alebo 



Digital Home produkty rôznych firiem na 
stánku Intelu (CeBIT 2004) 


iný kodek), kryptoval ho hardvérovo 
vďaka integrovanej technológii 
PadLock a zasielal ho (pokojne aj 
bezdrôtovo) na ďalší EPIA-N systém, 
kde sa prehrá. A je úplne jedno, či 
zasielate domáce video, „domáce 
video" :), alebo záznam (či rovno 
on-line prenos) firemnej porady, 
ktorú by nemal vidieť nikto iný. Do 
iného svetla to stavia aj myšlienku 
videa na objednávku (video on 
demand), kedy si vďaka tejto 
technológii budete môcť objednať 
od poskytovateľa takejto služby film 
a vidieť ho v čase, kedy chcete vy 
a nie keď sa vysiela. Bez nutnosti 
zasielať ho zabezpečenými kanálmi, 
bezpečne kryptovanýje len obsah, 
nie cesta. Na rozdiel od súčasných 
VOD (video on demand) systémov, 
akým je napríklad americké TiVo, za 
podstatne nižších nákladov. 

V poslednej dobe sa v Inteli skoro 
všetko točí okolo dvoch vecí: okolo 
wireless pripojenia a Digital Home, 
ich predstavy digitálnej domácnosti. 

A najčastejšie pohromade. 

Spoločnosť, ktorá sa postarala o to, 
že WLAN adaptéry sa stali 
štandardnou súčasťou výbavy (nielen) 
ich notebookov vidí WiFi (802.1 1 
a jej nasledovníkov) ako neoddeliteľnú 
súčasť výbavy domácnosti budúcnosti. 
Intel sa stal zakladajúcim členom tzv. 


Digital Home Working Group (DHWG) 
spolupracujúcou s poprednými 
spoločnosťami z IT biznisu 
a spotrebnej elektroniky na 
presadzovaní štandardov, ktoré by 
napomohli prepojeniu akýchkoľvek 
zariadení v rámci domácej siete. 

Stavať má predovšetkým na súčasných 
štandardoch, ako USB, UPnP 
(Universal Plug and Play), ktoré 
uľahčuje zosieťovanie zariadení 
a, samozrejme, WiFi. A nielen to, na 
začiatku tohto roka prišla s aktivitou 
nazvanou Wireless USB (WUSB), ktorá 
má dopĺňať bežné WLAN pripojenie 
v jednotlivých uzloch siete. WUSB má 
bezproblémovo prepájať zariadenia 
rôzneho typu. V domácom nasadení 
majú byť prepojené v rámci 
jednotlivých uzlov okolo PC všetky 
periférie (PDA, tlačiareň, klávesnica, 
myš či digitálny monitor), okolo 
herných zariadení (napr. Xbox) zase 
herné ovládače, k domácemu kinu 
prenosný MP3 alebo digitálna 
kamera. Jednotlivé uzly prepojí do 
celkového systému zas WLAN 
zabezpečujúca prístupovým bodom 
s širokopásmovým prepojením 
internetovú konektivitu. WUSB teda 
priamo konkuruje Bluetoothu. 
Mimochodom, je zaujímavé je, ako 
v Inteli dokážu vždy predstihnúť 
konkurenciu a odhadnúť správny 
čas na nasadenie nových technológií 
a trendov, ak by prišli príliš skoro, boli 
by nezrealizovateľné. 

Na uľahčenie konfigurácie PC ako 
audio/video prehrávača či rekordéra 
a prepojenie s TV a domácim kinom, 
prišiel Microsoft s koncepciou tzv. 
Média Center PC, ktoré má presne 
definované použité štandardy 
komponentov od minimálneho 
výkonu procesora, parametrov TV 
tuneru, min. kapacity pevného disku 
(pre potreby nahrávania), rozhrania 
a počtu výstupov (napr. FireWare je 
nutnosťou) až po certifikáciu 
ovládačov a konektivitu s ostatnými 
počítačmi v domácnosti a internete. 
MCPC nekonkurujú Digital Home, ale 
takmer presne do tejto zostavy 
zapadajú PC postavené podľa tohto 
štandardu. Využíva operačný systém 
Windows XP Média Center Edition 
2004, v ktorom sa dôraz kladie na 
bezproblémovú konfiguráciu 
pomocou jednoduchých menu, 
v režime prehrávania, sledovania 
videa, TV či nahrávania pomocou 
Média Playeru (s novým vzhľadom) na 
jednoduché ovládanie pomocou 
diaľkového ovládača, pričom však 
stále je možné „prepnúť" rozhranie 
na klasické „okná", v ktorých sa dá 



FIC sa začal o DIGIHOME intenzívne zaujímať 

pracovať v kancelárskych aplikáciách 
či hrať hry bežným spôsobom. 

Pritom ide stále o plnohodnotný 
operačný systém zo všetkými kladmi 
(a zápormi). Nevýhodou však je, že si 
tento systém nemôžete kúpiť 
a využiť ho na staršom PC, iba 
certifikované zariadenia, obvykle 
výrobky známych značiek, ho budú 
mať predinštalované vrátane 
všetkých potrebných aplikácií na plné 
využitie jeho služieb. 

Viac modelov takzvaných 
Entertainment PC predstavila na 
tohtoročnom CeBIT-e spoločnosť 
FIC. Jeden zo systémov bol vybavený 
čipovou sadou Gransdale, 7.1 
zvukovým adaptérom, TV tunerom 
a, samozrejme, 802.11 (g) adaptérom, 
ďalší bol dokonca zabudovaný 
priamo do stojana celkom bežne 
vyzerajúceho LCD monitora. 
Predinštalované mali Windows Média 
Center Edition. No s menšou snahou, 
dobrým výberom komponentov, 
napr. ATi All in Wonder grafickými 
kartami a Remote Wonder diaľkovým 
ovládačom a predovšetkým zopár 
externými aplikáciami dokážete 
docieliť podobný výsledok, pričom 
o vzhľade systému rozhodujete sami. 
Ťažko povedať, možno budú 
Média Center kompatibilné počítače 
s nasadením masovej výroby cenovo 
veľmi príťažlivé. Možnosti vhodne 
využitého WLAN pripojenia sú občas 
skutočne zaujímavé. Skúste si 
predstaviť niektorú z malých 
pripravovaných herných konzol, 
napríklad GameTrac či Sony 
Playstation Portable (PSP). Tie majú 
zabezpečenú konektivitu a podporu 
multiplayerových zápasov medzi 
hráčmi pomocou WLAN 802.1 1 b 
adaptéru, rovnako ako podporu 
prehrávania MPEG-4 videa na 
kvalitnom displeji. Jedna z možností, 
ktoré sa vám ponúkajú, je napríklad 
prehrávanie streamovaného videa 
z počítača kdekoľvek po dome, 
v dosahu adaptéra. V ideálnom 
prípade sa budete môcť slniť 
v záhrade vášho rodinného domu aj 
napriek tomu, že si nechcete nechať 
ujsť výsledky formule 1 z Veľkej ceny 
Maďarska, jednoducho, konzola vám 
vďaka prepojeniu s PC poslúži ako 
televízny prehrávač. Len samotný 
tuner a výkonná anténa by na takom 
zariadení zabrali podstatne viac 
miesta, nehovoriac o problémoch so 
signálom a podobne. 

Herné konzoly vo všeobecnosti 
začínajú využívať WLAN, príkladom 
môže byť Microsoft Xbox, ktorý 
(aspoň v niektorých krajinách) 
umožňuje pomocou externého 
adaptéra MN-740 (802.11 g) 
pripojenie cez prístupový bod na 
službu Xbox Live, umožňujúcu 
on-line hranie. Rovnako prepojenie 
viacerých Xboxov do jednej siete, 
prehrávanie videa a hudby na 
ktoromkoľvek domácom TV. Microsoft 
je tiež silne angažovaný do WiFi 
mánie a ponúka pod vlastnou 
značkou 802.1 1g WLAN adaptéry 
a access pointy pre domácnosť, zatiaľ 
iba v zahraničí. MSI nás milo 
prekvapila na CeBIT-e ponukou 
dvoch zaujímavých zariadení. Jedným 



Hernej konzole Xbox umožňuje WLAN adaptér pripojenie na on-line herné služby 



5 Philipsom MC-250 si môžete v pohodlí domova vyberať z množstva internetových rádií 


z nich je Home Média Center Server 
MS-3287 so zabudovaným LAN 
a 802.11 WLAN adaptérom 
(upgradovateľným cez miniPCI 
modul na 802.11 g), DVD rekordérom 
a schopným zdieľať multimediálny 
obsah po celej domácnosti. Dopĺňa 
ho Home Média Center Client 
MS-3288 so zabudovanou LAN 
a rozšŕriteľný na 802.1 1 WLAN, 
podporujúci konfiguráciu cez UPnP 
a schopný pristupovať 
k multimediálnemu obsahu 
(audio/video či JPEG obrázky) cez 
obe siete. Pomerne mladá (od roku 
1994) dánska firma KiSS, ktorá sa 
pred rokmi stala známou ako 
producent „akéhosi" DivX 
kompatibilného DVD prehrávača, 
patrí dnes už k uznávaným stáliciam 
na trhu. Jej posledný rad prehrávačov 
a rekordérov už podporuje aj 
formáty XviD, OGG či Windows 
Média Player 9 a majú zabudované 
802.1 1g WiFi adaptéry. Nezostalo 
len pri nich, ako novinka v produkcii 
KiSS sa objavili LCD a plazmové 
televízory, z nich napríklad 42" KiSS 
Plasma TV má v sebe zabudovaný 
jeden z DVD prehrávačov s LAN 
a 802.11 g WLAN adaptérom, môžete 
tak prehrávať video zo svojho 
počítača (načítaním obsahu 
adresárov), prípadne pomocou 
funkcie KiSS WebRadio programy 
internetových rádií. Podobne, zatiaľ 
iba na západnom trhu, ponúka 


Sharp 15" TV s označením Aquos 
LC-15L1U so zabudovaným WLAN 
adaptérom. Philips so svojím mini 
audiosystémom MC-Í250 patrí medzi 
prvé lastovičky domácich zariadení 
s WiFi PCMCIA adaptérom, ktorý 
umožní systému pripojiť sa 
k internetu ak je v blízkosti nejaký 
prístupový bod. Systém nazvaný 
Streamium má priamo 
v (upgradovateľnom) firmware 
zabudované adresy internetových 
rádií, ktoré na displeji triedi podľa 
hudobných žánrov. Z internetu 


aktualizuje aj presný čas. Po 
nainštalovaní PC klientskej aplikácie 
umožňuje prezeranie zdieľanej 
adresárovej štruktúry aj na domácom 
„serverovom" PC a prehrávanie 
akýchkoľvek MP3 a MP3 Pro skladieb. 
On-line prepojenie dáva pravda 
zmysel len pri rýchlom pripojení. 
Konkurovať mu bude Sony 
CMT-333NT. 

Takže podľa všetkého je viac ako jasné, 
že WiFi má v našich obývačkách 
v nasledujúcich rokoch svoje miesto 
isté. Snahy niektorých výrobcov 
smerujú dokonca k tomu, aby bolo 
možné doma použiť bežné GSM či 
domáce bezšnúrové telefóny 
k pripojeniu k prístupovému bodu 
a telefonovať pomocou služieb VolP 
(Voice over IP). A pre zaujímavosť, 
využitie WLAN nie je jediný spôsob 
ako bez (nových) káblov prepojiť PC 
s domácimi systémami, projekty 
spoločností Domosys (PowerBus) 
alebo Echolon (LonWorks) plánujú 
k využitiu bežných elektrických 
rozvodov pre vytvorenie domácich 
sietí. I keď v prípade pomerne 
nekvalitných a komplikovaných 
panelákových rozvodov to v našich 
podmienkach nebude bez problémov, 
môžu sa stať v niektorých prípadoch 
zaujímavým doplnkom k WiFi, napr. 
na prepojenie dvoch bezdrôtových 
sietí v rozsiahlych kancelárskych 
priestoroch výškových budov. 

Ján Lončík 

SMC EZ-Stream: Universal Wireless Digital 


Je veľa spôsobov, „ako dostať 
počítač do obývačky". Myslím, že 
netreba pripomínať výhody, ktoré 
pre vás z toho plynú. Získali by ste 
prístup k audio- a videosúborom 
a k svojim digitálnym fotografiám, 
ktoré by ste mohli prezerať v pohodlí 
kresla, prípadne sa s nimi pochváliť 
aj návštevám. 

Pripojiť počítač k TV dnes nie je 
veľkým problémom. Len málokto 
by však chcel mať skutočný počítač 
v obývačke. O čo elegantnejšie je, 
keď máte na televízore prístup 
k svojim dátam z počítača, ktorý je 
umiestnený napríklad v susednej 
izbe. Náhradou môžu byť DVD 
prehrávače, lenže vytváranie diskov 
prehrávateľných na DVD chce čas. 
Niektoré modely (napr. KiSS, ktorý 
sme pred pár mesiacmi testovali) 
umožňujú prístup cez sieť, ale ťahať 
káble cez celý byt nie je zaujímavé. 
Oveľa zaujímavejšie by bolo 
prenášať dáta vzduchom a práve 
k tomuto účelu slúži nasledujúce 
zariadenie... 

Ide o elegantnú „malú krabičku", 
ktorá sa pripája priamo na TV 
a slúži na prenos audio- a videodát 
z počítača. Pracuje na princípe 
štandardov WiFi, ale umožňuje aj 
priame pripojenie do siete cez kábel. 
Tento spôsob je vhodný, ak máte 



TECHNICKÁ ŠPECIFIKÁCIA 


■ Universal Plug-and-Play (UPnP) ■ On-screen 
TV interface ■ EZ Installation Wizard pre Média 
Server Software na PC ■ Podpora 10/100 Mbps 
Ethernet a IEEE 802.11a, 802.11b, 802.11 g 
wireless networking ■ Internet rádio ■ 64-bit 
alebo 1 28-bit WEP encryption ■ Softvér pre 
Windows 98SE, ME, 2000, XP 


sieť s prístupom k internetu, pretože 
potom môžete cez tento „prijímač" 
počúvať napríklad internetové rádiá. 
Ako už názov napovedá, ide 


o receiver, čiže prijímač signálov. 
Komunikuje síce obojsmerne, ale do 
počítača prenáša iba povely 
diaľkového ovládača. 

K TV sa pripája cez kompozitný 
videokonektor (+ 2 x cinch pre 
zvuk = stereo). Iné konektory (okrem 
siete a napájania) tu nenájdete. 

Po zapnutí sa na obrazovke TV objaví 
jednoduché OSD menu pre 
nastavovanie „spojenia" a obsluhu 
na diaľku. Pripojiť ho možno do 
existujúcej siete (cez router) alebo 
priamo k nejakému počítaču 
(peer-to-peer) s WiFi/sieťovou kartou. 
Na počítači musí byť spustená 
a nakonfigurovaná „serverová" 
aplikácia, ktorá zabezpečuje prenos 
dát na základe požiadaviek receiveru. 
V tomto programe EZ-Stream si 
navolíte, ktoré adresáre (prípadne 
disky) chcete zdieľať a potom už 
stačí pomocou DO voliť Audio, Video 
a Pietu re súbory, ktoré sa prenesú 
z hostiteľského PC na TV obrazovku. 

Kvalita obrazu bola veľmi slušná, 
a to isté platí aj pre zvuk. Nenašli 
sme žiadne vážnejšie nedostatky pri 
prenose dát káblom, ani bez neho. 
Dosah signálu bol aj v panelovom 
dome cez tri železobetónové steny 
bezproblémový. Diaľkové ovládanie 
je dostatočne veľké a pohodlne sa 
drží. Rozloženie kláves je prirodzené 


A/V Receiver 

a ľahko dostupné. Nie je tu priveľa 
ovládacích prvkov, dokonca oveľa 
menej ako u priemerného DVD 
prehrávača, pretože to najdôležitejšie 
je menu, ovládací kríž a OK... 

Záver: Zaujímavý nápad. Podľa 
predpovedí odborníkov by mali 
čoskoro zaplaviť trh podobnými 
zariadeniami viacerí výrobcovia. Je to 
pochopiteľné, pretože ľudia hľadajú 
jednoduchú cestu, ako dostať 
počítač do „obývačky" a toto je 
jeden z „najčistejších" spôsobov. 
Podrobná konfigurácia takéhoto 
zariadenia síce vyžaduje isté znalosti, 
ale podľa nás sa to dá zvládnuť 
najmä, ak najčastejšia inštalácia bude 
systémom peer-to-peer. Ak chcete 
využívať bezdrôtové spojenie, musíte 
mať počítač (prípadne notebook 
alebo pripojený router) s WiFi 
rozhraním a nainštalovaným 
programom EZ-Stream. SMC je totiž 
iba reciever, čiže prijímač dát, ktoré 
prichádzajú na požiadanie z počítača 
priamo do vášho TV... 

Juraj Redeky 

Zapožičal: LIBRA Electronics, a. s. 
www.libra.sk 
Cena bez DPH: 9845 Sk 
Záruka: 24 mesiacov 

Ako testujeme a hodnotíme produkty 


V časopise realizujeme množstvo 
náročných testov, ktoré vám majú 
pomôcť rozhodnúť sa pri kúpe 
toho-ktorého produktu. Preto je 
dôležitý nielen výber komponentov, 
ale aj samotné testovanie 

a vyhodnocovanie výsledkov. 

1. Hodnotenie 

Takže ako hodnotíme? Najprv produkt 
zaradíme do príslušnej kategórie, 
a potom ho na základe našich 
priamych skúseností porovnávame 
s ostatnými produktami v kategórii. 

V prípade bodového hodnotenia 
presne hodnotíme a vážime 
jednotlivé parametre. Výsledkom je 
súhrn piatich hodnôt. 

Prevedenie vyjadruje ponúkané 
možnosti (funkcionalitu) zariadenia, 
jeho mechanické, ergonomické 
vyhotovenie a obsluhu. Výbava 
zahŕňa záruku a servisné služby, 
fyzickú a softvérovú výbavu produktu. 


Výkon vyjadruje výkon v rôznych 
testoch a hodnotenie parametrov 
zariadenia. V prípade obrazových 
zariadení zahŕňa aj kvalitu výstupu. 

Celkové hodnotenie je súčtom 
predchádzajúcich troch hodnotení, 
teda vyjadruje komplexné hodnotenie 
produktu. Každé hodnotenie 
(prevedenie, výbava, výkon) má 
podľa kategórie produktov svoju 
váhu, iné je to pri grafických kartách 
a iné je to pri notebookoch. 

Dokonca iné je napríklad pri 
výkonných notebookoch a iné pri 
ultraprenosných notebookoch. 

(Celkové) hodnotenie + cena je 
celkové hodnotenie dané do súvisu s 
cenou produktu. Vyjadruje komplexné 
vlastnosti produktu vzhľadom na 
jeho cenu. 

Kvalitu (prevedenie), výbavu, výkon 
a celkové hodnotenie „známkujeme" 


v škále od 0 do 5 po 0,5 bodu. 0 je 
najhoršie, 5 najlepšie ohodnotenie. 

5 bodov získava aktuálne najlepší 
produkt a zároveň sa v jeho kategórii 
pri konkrétnom parametri stáva 
štandardom pre ďalšie hodnotenie. 
Toto hodnotenie teda s príchodom 
nových produktov časom podlieha 
inflácii. Hodnotenie + cena 
známkujeme slovne v štyroch 
stupňoch: výborné, veľmi dobré, 
prijateľné a slabé. 

2. Redakčné tipy 

Udeľujeme ich produktom, ktoré sa 
vyznačujú mimoriadnymi 
vlastnosťami. Pred udelením 
redakčného tipu je produkt 
konfrontovaný s ostatnými modelmi 
vo svojej triede, ktoré sme testovali, 
alebo s ktorými sme boli podrobne 
oboznámení. O udelení tipu 
rozhoduje na návrh redaktora celá 
redakčná rada. Keďže potreby 
konečných spotrebiteľov sú rôzne, 


prispôsobili sme tomu aj ich 
rozdelenie: 

Červený TIP udeľujeme produktom, 
ktoré prinášajú výrazné technické 
inovácie alebo zmeny, ktoré určujú 
v danom segmente trendy do 
budúcnosti. 

Zelený TIP dostane topprodukt, ktorý 
získa v teste najvyššie celkové 
hodnotenie (teda za kvalitu, výbavu 
a výkon) alebo ide o mimoriadne 
vydarené technické riešenie vzhľadom 
na úžitkovosť riešenia. 

Modrý TIP udeľujeme produktom 
s najlepším pomerom celkové 
hodnotenie (súhrn za kvalitu, výbavu 
a výkon) a cena. Nemusí ísť 
o najdokonalejšie riešenie, oceňujeme 
produkty, ktoré ponúkajú čo najvyššiu 
úžitkovú hodnotu za čo najlepšiu 
cenu. 


Testovanie 

Starnúci, ale stále obľúbený 3DMark 
2001 SE spoločnosti Futuremark je 
syntetický benchmark na posudzo- 
vanie výkonu grafických kariet, ktorý 
prináša v niektorých testoch plnú 
podporu DirectX 7 (Transform and 
Lighting), DirectX 8.0 (Pixel Shader 
1.1, Environmental Bump Mapping, 
Vertex Shader 1.1) a DirectX 8.1 
(Pixel Shader 1.3). Pomerne presne 
škáluje výkon medzi grafickými 
kartami pracujúcimi v tomto rozhraní 
a poukazuje na rozdiely vo výkone 
v DirectX 8.1 hrách. Menšiu obľubu, 
najmä u fanúšikov nVidie, si získal 
3DMark03 podporujúci DirectX 7, 

8.1 a 9, pretože v niektorých testoch 
striktne vyžaduje Pixel Shader 1.4, 
alebo sa prepne do pomalšieho 
kompatibilného módu 1.1. Staršie 
karty nVidia (GF4) však podporovali 
max. 1.3, a tak boli voči svojim ATi 
náprotivkom znevýhodnené. 

Obsahuje aj samostatné testy výkonu 
procesora, komerčná verzia aj kvality 
obrazu a výkonu zvukovej karty. 

AquaMark3 je veľmi efektným 
demom vyhodnocujúcim výkon CPU 
a GPU v natívnom DirectX 9 engine 
Krass skutočnej hry AquaNox 2: 
Revelation, pričom z nej preberá aj 
prostredie a modely objektov. 

Return to Castle Wolfenstein: 
Enemy Territory sme si zvolili ako 


herný benchmark pre OpenGL, 
pretože sa v neuveriteľne krátkej 
dobe stal jednou z najrozšírenejších 
online hier. Založený je na dnes už 
mierne dýchavičnom Quake III 
engine vďaka rozsiahlym úpravám 
a pridaným efektom však stále dobre 
vyzerajúcom. Unreal Tournament 
2003 prevzal žezlo herných 
benchmarkov pre prostredie DirectX 
8.1 vďaka zabudovanému 
benchmarku simulujúcemu prelet 
krajinou a reálneho súboja, možnosti 
testovať aj v prostredí OpenGL 
a v softvérovom móde zasa výkon 
procesora (viac v minulom čísle). 

Cinebench 2003 generuje bodové 
hodnotenia výkonu grafickej karty 
a CPU na základe rýchlosti 
vyrenderovania scény v tejto 
oklieštenej verzii programu 
Cinema4D. Ziff-Davis Winbench 
a BAPCO SYSmark sú testy založené 
na reálnych, predovšetkým 
kancelárskych aplikáciách 
vypočítavajúce index výkonu systému 
v nich. ZD BatteryMark a BAPCO 
MobileMark k tomu navyše 
pridávajú simuláciu správania sa 
používateľa mobilného zariadenia 
(prestávky, prepínanie aplikácií atď.), 
ktoré rôznym spôsobom zaťažuje 
systém a mení jeho požiadavky na 
spotrebu. PCMark04 od Futuremark 
je niekde medzi syntetickým a 


aplikačným benchmarkom, obsahuje 
len samostatné rutiny kancelárskych 
aplikácií generujúci výkon v nich, 
editácia a komprimovanie videa, 
súborov, štart systému a podobne. 
Naproti tomu SiSoft Sandra je čisto 
syntetickým benchmarkom pre rôzne 
komponenty systému obsahujúci len 
teoretické a s reálnymi aplikáciami 
len málo súvisiace výsledky. Z času 
na čas používame aj vlastné testy ako 
napríklad dekódovanie ZIP archívu 
pomocou programu Advanced 
Archíve Password Recovery, ktoré 
ukazuje hrubý výkon procesora. 

Uvedené benchmarky slúžia na 
otestovanie napr. základných dosiek, 
ale i celých systémov, ako napr. PC 
alebo notebookov. Iný prístup treba 
voliť pri testovaní periférií, tzv. 
„imaging" zariadení. Tu je dôležitá 
vysoká kvalita výstupu a rýchlosť. 
Práve tomu sú prispôsobené aj naše 
testy, kde využívame niekoľko 
špeciálnych testovacích súborov, 
pomocou ktorých preverujeme kvalitu 
tlače a kvalitu reprodukcie. 

V prípade tlačiarní používame 
špeciálne testovacie obrazce, ktoré 
odhalia prípadné nepresnosti pri 
tlači a reprodukcii. Sú vhodné pre 
farebné aj pre čiernobiele tlačiarne, 
pre atrament aj pre laser/LED. 

Na overenie rýchlosti používame MS 


Word pre kancelárske aplikácie 
a Adobe Photoshop pre tlač 
fotografií. Čas tlače počítame od 
momentu spustenia tlače až po 
vytlačenie poslednej stránky. 
Samozrejme, používame pri testoch 
rýchlosti stále tie isté dokumenty, 
vďaka čomu môžete zrovnávať 
namerané časy z minulých testov 
s aktuálnymi výsledkami. 

Pri skeneroch máme veľmi kvalitnú 
kalibračnú fotografiu Kodak, ktorá vie 
preveriť farebnú vernosť, presnosť 
a ostrosť reprodukcie. Využívame ju 
aj pri testoch rýchlosti, kde nás opäť 
zaujíma čas od začiatku (spustenia) 
skenovania až po ukončenie (návrat, 
resp. zastavenie skenovacej hlavy). 

Pri multifunkčnom zariadení 
realizujeme rovnaké testy ako pri 
skeneroch a tlačiarňach. Navyše 
máme profesionálnu testovaciu 
stránku s rozlíšením vyše 6000 DPI 
pomocou ktorej dokážeme určiť 
kvalitu reprodukcie pri kopírovaní. 

Digitálne fotoaparáty a kamery 
testujeme v „reálnom" živote za 
rôznych svetelných podmienok 
(vrátane noci a zhoršených svetelných 
podmienok). S každým prístrojom 
urobíme niekoľko sérií snímkov/ 
záznamov, ktoré potom detailne 
vyhodnocujeme. 

Multifunkčné zariadenia 

Kúpou takéhoto zariadenia šetríte nielen peniaze, ale aj priestor 


Tlačiareň a skener sa stali bežnou výbavou 
počítačov. Ak máte obe tieto zariadenia, môžete 
ich používať ako reprodukčný (kopírovací) stroj, 
zoskenovaný súbor sa jednoducho vytlačí na 
tlačiarni. Veľmi jednoducho sa dá týmto spôsobom 
aj doma urobiť lacná farebná kopírka. Duplikovať 
pritom môžete nielen vytlačené dokumenty, ale aj 
fotografie. Toto po chvíli pochopili aj výrobcovia 
tlačiarní a skenerov. 

Prvým krokom k multifunkčným zariadeniam boli 
skenery s novými funkčnými tlačidlami pre 
kopírovanie. S pomocou softvérovej aplikácie 
a s pomocou počítača bolo možné jediným 
tlačidlom zoskenovať dokument a vytlačiť jeho 
kópiu na pripojenej tlačiarni. Tieto funkcie nájdete 
na skeneroch bežne aj dnes. Žiaľ, niekedy nastáva 
drobný problém, pretože kópia nemusí byť 
reprodukovaná farebne správne a je treba ju jemne 
dokorigiovať vo fotoeditore. Ideálne je používať 
obe zariadenia od jedného výrobcu, pretože ten 
najlepšie vie aký bude vstup a ako prípadne upraviť 
výstup, aby sa zachovala najvyššia vernosť 
reprodukcie. 

Prvé skutočne multifunkčné zariadenia sa objavili 
pred pár rokmi a ihneď si získali svojich priaznivcov. 
V „papierovej" kancelárii sa totiž bez kopírovacieho 
stroja dnes zaobídete ťažko a ich ceny stále nie sú 



maličkosť. Navyše v kancelárii stále potrebujete aj 
nejakú tú tlačiareň (často aj skener), takže je zrejmé, 
že ich kombinácia do jedného zariadenia, ktoré 
dokáže pracovať aj bez počítača môže byť efektívna. 
Šetríte nielen peniaze (pretože All-ln-One je cenovo 
výhodnejšie ako kúpa jednotlivých zariadení), ale aj 
priestor v kancelárii. Jedno multifunkčné zariadenie 
vám na stole zaberie výrazne menej priestoru ako 
dve, tri či dokonca štyri samostatné zariadenia. 


Už dávno neplatí, že multifunkčné zariadenia sú 
drahé. Ako sa môžete sami presvedčiť v našom 
teste, cena tých lacnejších sa dokáže pohodlne 
vtesnať aj do rodinného rozpočtu, a pritom 
ponúkajú kvalitu, ktorá bez problémov uspokojí aj 
vyššie nároky. 

V tomto čísle sme sa rozhodli pozrieť sa trochu na 
situáciu s multifunkčnými zariadeniami na našom 
trhu. Urobili sme si malý prieskum medzi ľuďmi 
s otázkou: „Aká cena multifunkčného zariadenia by 
pre vás bola akceptovateľná?" Náš prieskum ukázal, 
že optimálna cena pre väčšinu z vás je v rozmedzí 
5000 až 10 000 korún, pričom priemerná cena akú 
by ste boli ochotní zaplatiť je cca 8500 korún s DPH. 

o 

c 

y Do testu sme preto vybrali tri zariadenia od 

2 najväčších predajcov na našom trhu (Canon, HP, 
Lexmark), a tie sme podrobili redakčným testom. 

Aj keď sme sa veľmi snažili, do nášho testu sa nám 
nepodarilo získať zariadenia firmy Epson. Táto firma 
nám totiž nedokázala zapožičať na test zariadenie, 
ktoré by vyhovovalo našim požiadavkám. Aby sme 
vám poskytli čo najkomplexnejší obraz, doplnili sme 
test o dve najlacnejšie zariadenia na trhu. Názorne 
tak uvidíte, čo vám môžu ponúknuť. Ak máte na 
multifunkčné zariadenie vyššie nároky, tak vám 
môže vo výbere pomôcť náš prehľad trhu v závere 
testov. 


> Praktické rady: Na čo si dávať pozor pri kúpe 


Tlač: Kvalitu tlače dnes neurčuje len 
fyzické rozlíšenie, ale aj technológie 
používané pri tlači. Ak dokáže 
v jednom bode miešať farby, aj 
s menším rozlíšením dosiahnete 
vyššiu kvalitu reprodukcie. Použitie 
Photo zásobníkov síce môže pomôcť 
zvýšiť kvalitu výstupu, ale ak máte 
vhodnú technológiu, aj so štyrmi 
základnými farbami CMYK môžete 
dosiahnuť lepšie výsledky ako inde 
so šiestimi. Rýchlosť tlače je dôležitá 
pokiaľ plánujete tlačiť vo veľkom, 
pretože až tam pocítite úsporu času. 
Rýchlosť ide zvyčajne ruka v ruke 
s odporúčanou mesačnou záťažou. 

A nezabúdajte ani na prevádzkové 
náklady (cena jedného výtlačku), 
ktoré sú zvyčajne pri lacnejších 
zariadeniach výrazne vyššie (vytlačený 
list je drahší a spotreba atramentu 
vyššia ako pri drahších zariadeniach). 
Skoro všade nájdete aj nejaký 
úsporný Eko režim, ale nie vždy vás 
jeho kvalita uspokojí. Ak potrebujete 
vysokú rýchlosť a veľkú záťaž, 
hľadajte laserové zariadenia. Prvotná 
investícia je síce niekoľkonásobne 
vyššia ako pri atramentových, ale 
návratnosť je rýchlejšia... 

Kopírka: Tu je najdôležitejšia 
pohodlná obsluha aj bez PC, rýchlosť 
samotného kopírovania a prídavné 
funkcie (zväčšovanie, voľba papiera 
a pod.). Pri kopírovaní by sa mal 
dať nastaviť minimálne režim 



(rýchle/kvalitne). Kopírka sa musí dať 
pohodlne a jednoducho nastavovať. 
Ideálne je ak máte k dispozícii aj 
číselnú klávesnicu a textový displej, 
alebo malý grafický LCD panel, na 
ktorom sa dajú nastavovať parametre 
(napr. percentuálny ZOOM)... 

Skener: Pre reprodukciu je jedným 
z najdôležitejších prvkov. Tu je 
optické rozlíšenie dôležitým 
parametrom, ale treba ho 
skontrolovať v oboch smeroch 
(horizontálne aj vertikálne). Môžete 
sa totiž stretnúť aj s tým, že v jednom 
smere bude udávané vyššie rozlíšenie, 
ako v druhom. V tomto prípade je 
skutočné rozlíšenie tá nižšia hodnota. 
Dôležité je optické rozlíšenie, nakoľko 


jediné niečo vypovedá o kvalite. 
Samozrejme, čím vyššie, tým lepšie. 
Nemenej dôležitý je aj použitý 
snímací prvok, ale pri skenovaní 
tlačených predlôh by nemal byť 
rozhodujúci. Problémy by mohli 
nastať až keď budete chcieť skenovať 
3D objekty (napríklad mince, reliéfy, 
alebo predmety, ktoré nie sú po celej 
ploche v kontakte so skenovacou 
doskou). CIS snímač je lacnejší, ale 
CCD je všestrannejší. Štandardom je 
dnes formát A4, čo plne vyhovuje 
väčšine používateľov. Priechodzí 
skener je vhodný len pre jednotlivé 
listy. Je síce menší a viac podobný 
klasickému faxu, ale doskový dokáže 
zoskenovať aj viacstránkový dokument 
(napríklad časopis či knihu). Ak 
potrebujete často skenovať/kopírovať 
viacstranové dokumenty, informujte 
sa o automatických podávačoch 
dokumentov... 

Fax: Dôležité je, aby bol 
homologizovaný a schválený 
telekomunikačným úradom. Pokiaľ 
chcete využívať aj funkcie modemu, 
je dobré pozrieť sa na pribalený 
softvér. Na škodu nie je ani nejaká tá 
pamäť, ktorú možno využívať ako 
pamäť faxu (pamäť na odchádzajúce, 
alebo prichádzajúce faxy), zriedkavo 
dokonca aj ako digitálny hlasový 
záznamník telefonických odkazov. 
Nevyhnutnosťou je číselná klávesnica 
na voľbu faxového čísla... 


Konektivita: Ak máte výkonný počítač 
s portom USB 2.0 je škoda pripájať 
naň pomalšie USB 1.1 zariadenie. 
Niektoré drahšie modely majú 
dokonca WiFi rozhranie, cez ktoré 
môžete komunikovať bez pripojenia 
káblov. V poslednom čase nájdete na 
multifunkčných zariadeniach 
integrované aj čítačky pamäťových 
kariet. Fotografie tak môžete tlačiť aj 
bez počítača, čo je výhoda najmä pre 
majiteľov digitálnych fotoaparátov. 

Foto: Hewlett-Packard 


> Canon SmartBase M360 

Toto zariadenie si nás získalo na prvý pohľad svojím 
veľmi vydareným Z-dizajnom (bočný prierez má 
tvar písmena Z). Veko skenera je uspôsobené tak, 
že rovnako dobre pritlačí jednolistovú predlohu, 
ako aj hrubšiu knihu. Použitý je o trochu lepší ako 
priemerný skener. Pri kopírovaní a tlači v režime 
Quick sú výsledky len málo uspokojivé, pretože 
malé písmená sú nedostatočne ostré. Dokonca sa 
časť z písmen stratila. V režime Normál bolo 
farebné kopírovanie pekné, ale trochu nás 
zaskočilo menej kvalitné čiernobiele kopírovanie. 
Fotografie sa tu „zliali" do jednej čiernej machule, 
no v režime best sme dosiahli aj pri čiernobielom 
kopírovaní veľmi dobré výsledky, takže si trochu 
napravil reputáciu. Výrobca zrejme predpokladal, 
že čiernobielo sa bude kopírovať iba text (to mu 
nerobí problémy), zatiaľ čo vo vyššom režime sa na 
tónovanie používa aj azúrová a purpurová farba 
(používajú sa na zjemnenie sivej plochy), takže aj 
čiernobiele fotografie dokáže vernejšie 
reprodukovať. 

Kvalita fototlače je viac ako slušná. Canon totiž aj 
so štyrmi základnými atramentmi dokáže tlačiť tak 
kvalitne, ako konkurencia so šiestimi. Na svedomí to 
má najmä technológia tlače umožňujúca robiť malé 
dvoj piko litrové mikrokvapky, čím sa stáva grafika 
jemnejšou. Za samozrejmosť sa považuje 
bezokrajová tlač do formátu A4. Pri tomto modeli 
sú použité dve tlačové kazety, čierna a CMY 
(trojpack). Obsluha zariadenia bola veľmi 
jednoduchá aj bez PC, nakoľko má prehľadne volené 
ovládacie prvky a zvládnete to aj bez školenia. 

K počítaču sa pripája, samozrejme, cez výkonnejšie 
USB 2.0 rozhranie. Ovládače tlačiarne a softvér pre 
skenovanie sú identické s tým, čo ponúka Canon 
pri svojich zariadeniach. Skenovací ovládač má 
veľmi prehľadné manuálne nastavovanie a obsahuje 
aj najpoužívanejšie profily každodenného 
skenovania. Tak napríklad jediným kliknutím 


v aplikácii Toolbox môžete vytvoriť z dokumentu 
v skeneri PDF súbor, ktorý môžete ďalej zdieľať napr. 
cez internet. 

Záver: Canon má v tomto rade tri modely, ktoré sa 
líšia len doplnkovou výbavou. My sme použili ten 
najzákladnejší model, ktorý sa cenou najlepšie 
hodil do nášho testu. O kúsok drahší je identický 
model M370 vybavený navyše čítačkou pamäťových 
kariet (umožňuje tlač fotografií aj bez PC). 
Najvýkonnejší model tohto radu je M390, ktorý má 
navyše ešte fax. 

> HP psc 2175 

Prvým zariadením v našom teste je jedno 
z najlepších zariadení, ktoré môžete v tejto triede 
kúpiť. Má všetko čo by ste od bežného zariadenia 
očakávali a ešte aj čosi navyše. Tým bonusom je 
napríklad čítačka 6-in-1 pre najpoužívanejšie 
formáty pamäťových kariet. Navyše funguje aj bez 

pripojenia k PC. Ak vlastníte digitálny fotoaparát 
a máte nejaký záber, ktorý by ste si radi vytlačili, 
stačí zasunúť pamäťovú kartu do príslušného slotu 
a vytlačiť náhľadový list. Je to jedna alebo viac 
stránok A4 s malými náhľadmi jednotlivých záberov 
a políčkami s opismi (podľa počtu fotografií na 
karte, 20 náhľadov na jednu A4). Vám potom stačí 
obyčajné pero, s ktorým si „vyfarbíte" príslušné 
okienka, zvolíte si, ktoré fotografie sa majú vytlačiť 
a ako (rozmery, počet, orámovanie). Označený 
papier vložíte do skeneru a zvolíte jeho spracovanie. 
Zariadenie si načíta vaše požiadavky a vytlačí vám 
požadované obrázky vo formáte, ktorý ste si zvolili. 
Je to veľmi šikovný spôsob ako bez PC a bez 
skúseností môže ktokoľvek vytlačiť požadované 
digitálne fotografie. 

Tlačiť môžete na obyčajný kancelársky papier, ale 
najlepšie výsledky dostanete pri použití špeciálnych 
papierov FIP. K dispozícii je ich veľa, čím vzniká 
problém správneho nastavenia tlače pre daný typ 
papiera. Pri tomto zariadení si s týmto nemusíte 
robiť najmenšie starosti, pretože je tu senzor pre 
detekciu tlačového média. Pred tlačou si „modré 
svetielko" zistí na aké médium chcete tlačiť 
a automaticky upraví nastavenia tlače. Vyhnete sa 
tak problémom s nesprávnou voľbou. 

Ak uprednostňujete manuálne nastavovanie, dá 
sa táto detekcia vypnúť. 

Papier sa pohybuje po dráhe U. Zásobník prázdnych 
listov má pomerne slušnú kapacitu a obsahuje aj 
priečinok pre malý fotopapier formátu 10x15 cm. 
Na tlač sa používajú spojené tlačové zásobníky 
s tlačovou hlavou, pričom použiť môžete tri typy: 
číslo 56 (čierna), 57 (trojpack CMY) a 58 (špeciálny 
foto trojpack, ktorý sa vymieňa za čiernu). Pri tlači 
na fotopapier a kombinácii zásobníkov 57 a 58 
dosahujete skutočne excelentnú tlač v FIP PhotoRET 
IV režime. Pokiaľ použijete klasické zásobníky 56 
a 57 tlačíte „iba" vo PhotoRET 3 režime, ale výstup 

je tiež veľmi slušný. Skener v testovanom modeli je 
nielen výrazne rýchlejší, ale aj veľmi presný. Aj vďaka 
tomu dosiahli zariadenia HP v našom malom teste 
najlepšie výsledky pri reprodukcii. Na komunikáciu 
sa používa rýchlejšie USB 2.0 rozhranie. 

Záver: Skutočne excelentné prevedenie. Toto 
zariadenie má výborný a extrémne rýchly skener, 
veľmi peknú tlač a navyše aj integrovanú čítačku 
s excelentným prepojením na tlačiareň. 
Plnohodnotne sa dá využívať aj bez PC. Na rýchlu 
a pohodlnú voľbu nastavení je tu podobne ako pri 
konkurencii malý LCD displej. Ovládacích prvkov je 
tu tak akurát, aby to nebolo zložité a zároveň ste 
sa bez zbytočného preklikávania dostali 
k požadovanému výsledku. Senzor pre autodetekciu 
papiera vám pomôže aj pri automatickom 
zarovnávaní a kalibrácii nových zásobníkov... 

> Lexmark X6100 

Veľkým prekvapením bol výkonnejší model 
Lexmarku, ktorý ponúkal skutočne zaujímavé 
možnosti. Toto zariadenie má okrem pekného 
dizajnu s veľmi príjemným rozložením ovládacích 
prvkov integrovaný aj fax, čím sa posúva do vyššej 
kategórie. Pri kopírovaní a tlači nás prekvapil 
výstup, ktorý je na veľmi slušnej úrovni. V režime 
rýchlej tlače, alebo rýchlokopírovania sa síce 
v obraze objavovali jemné pruhy, ale režim Normál 
bol skutočne veľmi zaujímavý. Testovacie výtlačky 
boli pekné aj keď obraz mal viditeľne nižšie 
rozlíšenie, ako konkurencia. Nedokáže robiť menšie 
kvapky a nedá sa použiť ani fotozásobník ako 
pri tlačiarňach. Lexmark využíva na tlač spojené 
atramentové zásobníky s tlačovou hlavou. 

Používajú sa dve kazety - čierna a farebný trojpack. 

K dispozícii sú iba dva typy zásobníkov, ktoré sa 
líšia len objemom atramentu. 

Zaskočilo nás, že režim Best na bežnom 
kancelárskom papieri dosiahol výrazne horšie 
výsledky ako tlač pri režime Normál. Trochu sme po 
tom pátrali a dozvedeli sme sa, že režim Best je 
určený výhradne pre fotopapier. Dávkovanie 
atramentu je v tomto režime pochopiteľne iné ako 
pri kancelárskom papieri, a tak vytlačený obraz 
pôsobí trochu neprirodzene. Ak použijete 
fotopapier, výsledok je lepší, ale... Zdá sa nám to 
trochu ako zbytočné plytvanie, nakoľko už v režime 
Normál sa dajú na bežný papier tlačiť a kopírovať 
aj veľmi pekné fotografie. Papier sa pohybuje po 
dráhe písmena L. Hore sa vkladá za skener 
podobne ako pri bežných tlačiarňach Lexmark. 

Dizajn je vcelku príjemný a umožňuje „zatvoriť" 
všetky veká, čím sa zabraňuje vniknutiu prachu len 
pri občasnom používaní. 

K počítaču sa pripája cez USB port, pričom 
podporované je aj rýchlejšie rozhranie 2.0. 
Samozrejme, fax má priechodzí konektor na ktorý 
môžete pripojiť klasický telefónny aparát a používať 
ho ako ste boli zvyknutí. Napájanie je zabezpečené 
cez adaptér, ktorý sa montuje do otvoru priamo 
v zariadení. Je to pre nás trochu nepochopiteľné, 
kedže v podstate ide o „interný" adaptér, ale asi je 
to takto jednoduchšie. Obsluha tohto prístroja je 
veľmi príjemná a zvládnete ju aj bez veľkého 
školenia. Všetko je veľmi prehľadné a k dipozícii je 
malý LCD displej, na ktorom sa dá všetko pohodlne 
nastaviť. V základnom menu môžete upravovať 
parametre kopírovania, voliť typ papiera a nechýba 
ani zväčšovanie či zmenšovanie pri kopírovaní. Ak 
potrebujete viac, máte možnosť pracovať cez 
počítač. Dodávaný softvér je veľmi prehľadný 
a nájdete ho aj pri ďalších modeloch Lexmarku. 
Obsahuje zopár preddefinovaných profilov, 
pomocou ktorých je skenovanie veľmi jednoduché 
aj pre ľudí bez skúseností... 



HPpsc 2175 



Lexmark X6100 



HPpsc 1210 



Lexmark XII 50 


Záver: Zaujímavé riešenie plne funkčné aj bez PC. 
Azda najväčším nedostatkom je tu len priemerná 
tlačiareň a priemerný skener. Lexmark posledné roky 
trochu zaostáva kvalitou za konkurenciou, ale 
ponúka pomerne zaujímavé možnosti a zaujímavú 
cenu. Aj keď obrázky majú opticky menšie rozlíšenie 
ako konkurencia, ponúka veľmi pekný výstup 
a fotorealistickú tlač aj na bežnom kancelárskom 
papieri. No a ako ukázali výsledky našich testov, 
tento model tlačil najrýchlejšie... 

> HP psc 1200 

Toto zariadenie bolo pre nás veľmi milým 
prekvapením. Je to totiž lacné zariadenie s veľmi 
dobrou funkcionalitou a vysokou kvalitou. Ostrosť 
pri čiernobielom kopírovaní bola v režime Normál 
jednou z najlepších a aj pri farebnej kópii sme 
dosiahli veľmi pekný výsledok. Po inštalácii nových 
zásobníkov sa vytlačí testovacia stránka. Tú treba 
vložiť do skenera a spustiť program automatickej 
kalibrácie (presný obrázkový návod ako postupovať 
je na vytlačenej testovacej stránke). Je to zaujímavý 
spôsob ako nakalibrovať (zarovnať) tlačové hlavy 
bez špeciálnych senzorov, alebo nutnosti pripojenia 
k PC. 

Používajú sa tu rovnaké tlačové kazety s tlačovou 
hlavou ako pri vyšších modeloch, takže kvalita je 
veľmi zrovnateľná. Navyše aj tu sa dá použiť 
špeciálny fotozásobník číslo 58, s ktorým sa dá 
výstup ešte zlepšiť... Skener je aj v tomto prípade 
výborný. Aj keď ide o lacné zariadenie, je pomerne 
rýchly, a pritom prekvapivo dobrý. Skenuje pomerne 
presne a verne. Ovládanie je veľmi jednoduché 
a, samozrejme, dokáže pracovať aj bez PC. Obsluha 
je zredukovaná na minimum, a pritom ponúka 
veľmi zaujímavé možnosti. Pri kopírovaní môžete 
voliť medzi režimom Normál alebo kvalitnejší režim 
Photo (na špeciálny papier). Rýchly režim pri 
kopírovaní chýbal, ale, samozrejme, je k dispozícii 
v ovládačoch PC. Nastaviť sa dá dokonca aj počet 
kópií na jednoduchom displeji (1-9). 

Testované zariadenie je malé a má uhladený rovný 
tvar. Horné veko skenera je vodorovné a dá sa 
využiť aj ako odkladací priestor. Je to veľmi 
praktické, a pritom pomerne jednoduché. Papier sa 
pohybuje po dráhe U. Zásobník na papier je 
pomerne malý, ale aj samotná konštrukcia 
nepredurčuje toto zariadenie na veľké záťaže. 
Zásobník na papier má tvar výklopného veka, čo ho 
umožňuje zavrieť a chráni zariadenie pred prachom. 
Dodávaný je štandardný balík programov HP 
Printing and Imaging Software, s ktorým sa veľmi 
pohodlne pracuje. Obsahuje aj jednoduchší editor 
obrázkov, s ktorým je možné urobiť aj jednoduchšie 
retuše fotogafií. 

Záver: Veľmi príjemné a veľmi lacné multifunkčné 
zariadenie. Kvalita pritom neutrpela, pretože rozdiel 
oproti väčším modelom je prevažne v rýchlosti 
a vyšších možnostiach samotného zariadenia bez 
PC. S počítačom dokáže to, čo jeho väčší bratia. 

> Lexmark X1 150 

Tento model nás prekvapil, zariadenie nedokáže 
pracovať bez PC. V podstate je to len tlačiareň 
a kopírka spojené do jedného celku a pripojené 
k počítaču. Ide o jedno z najlacnejších riešení, ale 
funkcionalita je tu minimálna. Hoci má 4 funkčné 
tlačidlá, je plne odkázané na hostiteľský počítač. 
Kvalita samotného výstupu ukázala, že ide o lacné 
zariadenie. Dodávaný je pritom rovnaký softvér 
ako pri drahšom a výkonnejšom modeli. Nenašli 
sme tu predvoľbu pre rýchle ani pre 
fotokopírovanie, takže tieto režimy treba nastaviť 
manuálne v programe, resp. nastavení skenera 
a tlačiarne. Ak máte v počítači modem, dokáže 

Canon SmartBase M360 

HP psc 2175 

Lexmark X6150 

HP psc 1210 

Lexmark X1 150 

Tlačiareň 

Rozlíšenie (dpi) 

4800 x 1200 

4800 x 1200 

4800 x 1200 

4800 x 1200 

4800 x 1200 

Rýchlosť tlače (čb/farba) 

18/12 

18/13 

14/6 

12/10 

10,5/3 

Zásobník papiera (A4) 

100 

100 

100 

100 

100 

Výťažnosť 5 % čierna 

130 

450 

600 

450 

410 

Výťažnosť 1 5 % CMY 

160 

400 

650 

400 

275 

Náklady na tlač (čb) 

2,7 Sk 

1,38 Sk 

1,68 Sk 

1,38 

2,23 Sk 

Náklady na tlač (farba) 

3,63 Sk 

2,52 Sk 

2,28 Sk 

2,52 

3,64 Sk 

Skener 

Optické rozlíšenie (dpi) 

1200 x 2400 

1200 x 4800 

1200 x 4800 

600 x 2400 

600 x 1200 

Farebná hĺbka 

48 bit 

48 bit 

48 bit 

36 bit 

36 bit 

Snímací prvok 

CCD 

CCD 

CCD 

CCD 

CIS 

Kopírka 

Počet kópií 

99 

99 

99 

9 

nemá 

Zoom 

25-400 % 

50-400 % 

25-400 % 

50-400 % 

cez SW 25-400 % 

Mesačná záťaž 

neuvádza sa 

2000 

5000 

1000 

2000 


Rozhranie 

USB 2.0 

USB 2.0 

USB 2.0 

USB 

USB 

Rozmery (mm) 

454 x 547 x 286 

463 x 370 x 220 

240 x 500 x 439 

426 x 259 x 170 

163 x 445 x 308 

Hmotnosť (kg) 

7,6 

8,14 

9,9 

5 

4,5 

Cena bez DPH 

5622 Sk 

7555 Sk 

9685 Sk 

4782 Sk 

3449 Sk 

Záruka 

12 mesiacov 

12 mesiacov 

12 mesiacov 

12 mesiacov 

12 mesiacov 

Zapožičal 

Canon Slovakia, www.canon.sk 

HP Slovakia, www.hp.sk 

ASBIS SK, www.asbis.sk 

HP Slovakia, www.hp.sk 

ASBIS SK, www.asbis.sk 

Čiastkové hodnotenie 

ČB 

Kvalita tlače 

■ ■■■1 


■ ■■■ 

■ ■■■1 

■ ■■ 

Kvalita skenovania 

■ ■■ 

■ ■■■■ 

■ ■■ 


■ ■■ 

Kvalita kopírovania 

■ ■■ 


■ ■■■ 

■ ■■■1 

■ ■■ 

Rýchlosť 


■ ■■■1 

■ ■■■1 

■ ■■1 

■ ■■■1 

Farba 

Kvalita tlače 



■ ■■■1 


■ ■ 

Kvalita skenovania 

■ ■■■ 

■ ■■■■ 

■ ■■1 


■ ■ 

Kvalita kopírovania 

■ ■■■ 

■ ■■■■ 

■ ■■■1 

■ ■■■ 

■ ■ 

Rýchlosť 

■ ■■ 


■ ■■ 

■ ■■ 

■ ■ 

Výsledné hodnotenie 


Prevedenie (obsluha + funkcionalita) 




■ ■■1 

■ 

Výbava 

■ ■■■1 

■ ■■■1 


■ ■■■ 

■ ■■ 

Výkon (rýchlosť + kvalita) 

■ ■■■ 


■ ■■■ 

■ ■■■1 

■ ■1 

Celkové hodnotenie (farba) 

■ ■■■1 


■ ■■■1 

■ ■■■ 

■ ■1 

Pomer cena/výkon 

veľmi dobrý 

výborný 

veľmi dobrý 

výborný 

priemer 

s ním program komunikovať a môžete skener 
s tlačiarňou používať aj na faxovanie. Dodávané 
aplikácie boli prehľadné a umožňovali všetky 
nastavenia a operácie, ktoré by ste očakávali. 
Obsahuje aj jednoduchší bitmapový editor, s ktorým 
je možné urobiť základné úpravy obrázkov vrátene 
jednoduchšieho retušovania. 

Pri čiernobielej kópii sa v obraze prejavovali pruhy 
a aj farebná tlač mala veľké rezervy. Pokiaľ plánujete 
kopírovať len bežné textové kancelárske dokumenty, 
dá sa zariadenie používať. Pravda, pokiaľ 
nepotrebujete kopírovať malé písmená. Tu sa už 
môže stať, že vďaka nižšej kvalite bude text 
nedostatočne ostrý a ťažko čitateľný. Pri kopírovaní 
farebných grafov sa môžu v obraze prejavovať 


drobné nedostatky. Najväčším problémom tohto 
zariadenia je totiž až príliš lacný skener a lacná 
technológia tlače. Ich spojením sa nedostatky tohto 
zariadenia len zvýraznia. Na tlač sa používajú 
spojené atramentové zásobníky s tlačovou hlavou, 
čierna a farebný trojpack. Photo kazetu nemožno 
použiť ani pri tomto modeli. Rýchlosť tlače, či 
kopírovania farebnej predlohy je pomerne malá, ale 
v čiernobielom režime nezaostáva ani za oveľa 
drahšou konkurenciou. 

Záver: Od lacného zariadenia nemožno očakávať 
zázraky. Vhodnejším riešením sa nám zdá 
samostatný skener a samostatná tlačiareň, ktoré 
kúpite spolu v zrovnateľnej cene, ale môžete 
dosiahnuť vyššiu kvalitu. Keď spojíte dve lacné 


zariadenia, nedostatky sa zvýraznia a kvalita sa ešte 
výraznejšie stráca. Je to zároveň dôkazom toho, že 
nie vždy sa oplatí šetriť... 

Záver testov 

Ako sme sa mohli testom sami presvedčiť, je veľmi 
dôležité, aby boli všetky použité komponenty dobre 
vyladené a vyvážené. Jedným z najdôležitejších 
a výrobcami asi aj dosť podceňovaných prvkov je 
skener. Práve on hrá veľmi dôležitú rolu pri 
výslednej kvalite a najmä pri kopírovaní. Aj vďaka 
tomu sme s najlacnejším modelom od HP dosiahli 
výsledky zrovnateľné s oveľa drahšími modelmi 
konkurencie. 

Juraj Redeky 


Tabuľka rýchlostí 



Tlač 

Skenovanie 

Kopírovanie 

6 strán A4 (čb) 

6 strán A4 (farba) 

A4 300 dpi 

A4 600 dpi 

10 x 15 cm 
600 dpi (farba) 

Preview 

Quick 

Normál 

Best 

Štart 

Stop 

Štart 

Stop 

čb 

Farba 

Čb 

Farba 

čb 

Farba 

čb 

Farba 

čb 

Farba 

Canon SmartBase M360 

0:07 

1:10 

0:07 

4:03 

0:10 

0:40 

0:29 

2:08 

0:42 

0:13 

0:11 

0:23 

0:31 

1:32 

1:21 

2:07 

HP psc 2175 

0:03 

1:35 

0:03 

2:40 

0:16 

0:18 

0:48 

0:48 

0:25 

0:05 

0:15 

0:20 

0:33 

1:15 

3:33 

3:33 

Lexmark X61 00 

0:08 

1:06 

0:08 

2:20 

0:20 

0:45 

1:10 

3:17 

0:47 

0:09 

0:11 

0:18 

0:38 

1:28 

3:44 

3:44 

HP psc 1210 

0:04 

1:25 

0:04 

4:30 

0:28 

0:38 

1:36 

1:48 

0:46 

0:13 

N/A 

N/A 

0:39 

1:30 

6:10 

6:40 

Lexmark X1 1 50 

0:10 

1:45 

0:10 

4:45 

0:14 

0:44 

0:36 

2:12 

1:06 

0:14 

N/A 

N/A 

0:38 

3:02 

N/A 

N/A 


Ako sme testovali 
Zaujímali nás tri základné funkcie: 
kopírovanie, skener a tlačiareň, pričom určitý 
dôraz sme kládli aj na prípadné prídavné 
funkcie (fax, pamäťová čítačka a podobne). 
Urobili sme redakčné testy s rovnakou 
metodikou akú používame na testy skenerov 
a tlačiarní. Zaujímala nás aj ergonómia 


práce so zariadením a jeho funkčnosť. Pri 
kopírovaní sme použili špeciálnu testovaciu 
stránku so špeciálnymi testovacími 
obrazcami s extrémne vysokým rozlíšením 
(vytlačené pri 6000 DPI). Tá nám pomohla 
odhaliť prípadné nedostatky jednotlivých 
modelov pri reprodukcii a zároveň nám 
poslúžila ako vzorový dokument pri teste 


rýchlosti kopírovania. Jednotlivým testom 
sme prikladali váhu podlá systému 
bodového hodnotenia, ktorý budeme pri 
podobných testoch používať v redakcii aj v 
budúcnosti (0 b najhoršie, 5 b najlepšie). 
Pomer cena voči celkovému hodnoteniu 
(resp. cena/výkon) sme hodnotili slovne: 
výborné, veľmi dobré, prijateľné, slabé. Tento 


systém nám pomôže objektívnejšie určiť 
celkové hodnotenie testovaných produktov 
a s jeho pomocou lepšie stanovíme pomer 
medzi cenou a výkonom. Výsledky sme 
spracovali a zhrnuli do záverečnej tabuľky. 
Pri kúpe by vás okrem ceny a dizajnu mali 
zaujímať aj ďalšie veci, napríklad technické 
parametre, možnosti, použité technológie.. 


1 Prehľad trhu j 

Brother 

MFC-580 

atrament, tlač, copy, scan (priechodzí), fax, 1 0 ppm (čb), 8 ppm (farba), GDI, ADF, PP + USB, 2400 x 1 200 DPI 

6 800 Sk bez DPH 


MFC-590 

atrament, tlač, copy, scan (fiat), fax, 10 ppm (čb), 8 ppm (farba), GDI, ADF, PP + USB, 2400 x 1200 DPI 

8 750 Sk bez DPH 


MFC-890 

atrament, tlač, copy, scan (fiat), fax, čítačka, 20 ppm (čb), 16 ppm (farba), GDI, ADF, PP + USB, 2400 x 1200 DPI 

13 800 Sk bez DPH 


DCP-4020 

atrament, tlač, copy, scan (fiat), fax, čítačka, 13 ppm (čb), 11 ppm (farba), GDI, ADF, USB, 2400 x 1200 DPI 

8 690 Sk bez DPH 

www.columbex.sk 

MFC-4820 

atrament, tlač, copy, scan (fiat), fax/odkazovač, čítačka, 13 ppm (čb), 11 ppm (farba), GDI, ADF, PP + USB, 2400 x 1200 DPI 

1 1 500 Sk bez DPH 

MFC-9070 

laser, tlač, copy, scan (priechodzí - ), 10 ppm (čb), ADF, PP + USB, 600 x 600 DPI 

1 5 950 Sk bez DPH 


MFC-9180 

laser, tlač, copy, scan (fiat), 1 0 ppm (čb), ADF, PP + USB, 600 x 600 DPI 

20 000 Sk bez DPH 


MFC-8820D 

laser, tlač (obojstranný duplex), copy, scan (fiat), 16 ppm (čb), ADF, USB, 2400 x 600 DPI 

32 000 Sk bez DPH 


Canon 

SmartBase MPC190 

atrament, tlač, copy, scan (fiat), 14 ppm (čb), 10 ppm (farba), USB, 1200 x 1200 DPI 

5118 Sk bez DPH 


SmartBase MPC370 

atrament, tlač, copy, scan (fiat), čítačka, 18 ppm (čb), 12 ppm (farba), USB 2.0, 4800 x 1200 DPI 

8563 Sk bez DPH 


SmartBase MPC390 

atrament, tlač, copy, scan (fiat), čítačka, fax, 18 ppm (čb), 12 ppm (farba), USB 2.0, 4800 x 1200 DPI 

10 910 Sk bez DPH 


SmartBase MPC700 

atrament, tlač, copy, scan (fiat), čítačka, 22 ppm (čb), 14 ppm (farba), USB, 4800 x 1200 DPI 

13 185 Sk bez DPH 


SmartBase MPC730 

atrament, tlač, copy, scan (fiat), fax, ADF, čítačka, 22 ppm (čb), 14 ppm (farba), USB, 4800 x 1200 DPI 

1 6 966 Sk bez DPH 

www.canon.sk 

BC180C 

atrament, tlač, copy, scan (priechodzí - ), fax, ADF, PP + USB, 360 x 360 DPI 

8 563 Sk bez DPH 


L400 

laser, tlač, copy, scan (fiat), fax, 14 ppm (čb), ADF, USB, 600 x 600 DPI 

29 067 Sk bez DPH 


L2000 

laser, tlač, copy, scan (fiat), fax, 1 8 ppm (čb), ADF, USB, 1 200 x 600 DPI 

59 908 Sk bez DPH 


L2000IP 

laser, tlač, copy, scan (fiat), fax, LAN, 1 8 ppm (čb), ADF, USB, 1 200 x 600 DPI 

86 462 Sk bez DPH 


Epson 

Stylus CX3200 

atrament, tlač, copy, scan (fiat), 14 ppm (čb), 14 ppm (farba), USB, 5760 x 1440 DPI 

4 910 Sk bez DPH 


Stylus CX5400 

atrament, tlač, copy, scan (fiat), 22 ppm (čb), 1 1 ppm (farba), USB, 5760 x 720 DPI 

7 455 Sk bez DPH 


Stylus CX6400 

atrament, tlač, copy, scan (fiat), čítačka, 22 ppm (čb), 1 1 ppm (farba), USB 2.0, 5760 x 720 DPI 

9 940 Sk bez DPH 

www. pri nttrade.sk 

Stylus Photo RX500 

atrament, tlač, copy, scan (fiat), čítačka, 17 ppm (čb), 16 ppm (farba), USB 2.0, 5760 x 1440 DPI 

13 050 Sk bez DPH 


Hewlett-Packard 

HP psc 1350 

atrament, tlač, copy, scan (fiat), 1 7 ppm (čb), 1 2 ppm (farba), USB, 4800 x 1 200 DPI 

6245 Sk bez DPH 


H P psc 2410 

atrament, tlač, copy, scan (fiat), fax, čítačka, LCD, 21 ppm (čb), 14 ppm (farba), USB, 4800 x 1200 DPI 

12 319 Sk bez DPH 


HP psc 2510 

atrament, tlač, copy, scan (fiat), fax, čítačka, LCD, sieťová karta, WiFi, 21 ppm (čb), 14 ppm (farba), USB, 4800 x 1200 DPI 

18 168 Sk bez DPH 


HP OfficeJet 6110 

atrament, tlač, copy, scan (fiat), fax, 19 ppm (čb), 15 ppm (farba), USB, 4800 x 1200 DPI 

12 953 Sk bez DPH 


H P OfficeJet 5110 

atrament, tlač, copy, scan (priechodzí - ), fax, 12 ppm (čb), 10 ppm (farba), USB, 4800 x 1200 DPI 

8846 Sk bez DPH 


H P OfficeJet 41 10 

atrament, tlač, copy, scan (fiat), fax, 12 ppm (čb), 10 ppm (farba), USB, 2400 x 2400 DPI 

7228 Sk bez DPH 

www.hp.sk 

HP LaserJet 3015 

laser, tlač, copy, scan (priechodzí - ), fax, 14 ppm (čb), ADF, USB + PP, 600 (1200 RET) DPI 

13 990 Sk bez DPH 


HP LaserJet 3030 

laser, tlač, copy, scan (fiat), fax, 14 ppm (čb), ADF, USB + PP, 600 (1200 RET) DPI 

1 9 1 90 Sk bez DPH 


HP LaserJet 3380 

laser, tlač, copy, scan (fiat), fax, 9 ppm (čb), ADF, USB + PP, 1 200 x 1 200 DPI 

27 990 Sk bez DPH 


HP OfficeJet 91 10 

atrament, tlač, copy, scan (fiat), fax, čítačka, 25 ppm (čb), 22 ppm (farba), USB + PP, 4800 DPI 

26 490 Sk bez DPH 


HP OfficeJet 9130 

atrament, tlač, copy, scan (fiat), fax, čítačka, 25 ppm (čb), 22 ppm (farba), USB + PP + LAN, klávesnica, 4800 DPI 

40 290 Sk bez DPH 


Lexmark 

X5150 

atrament, tlač, copy, scan (fiat), 1 9 ppm (čb), 1 4 ppm (farba), USB, 4800 x 1 200 DPI 

4 990 Sk bez DPH 


XI 25 

atrament, tlač, copy, scan (fiat CIS), 1 6 ppm (čb), 8 ppm (farba), USB, 4800 x 1 200 DPI 

6 500 Sk bez DPH 


X6170 

atrament, tlač, copy, scan (fiat CCD), ADF, 19 ppm (čb), 15 ppm (farba), USB, 4800 x 1200 DPI 

1 1 850 Sk bez DPH 

www.asbis.sk 

X21 5 

laser, tlač, copy, scan (fiat), 1 6 ppm (čb), ADF, PP + USB, 600 x 600 DPI 

19 990 Sk bez DPH 

Slušné hranie za slušnú cenu 

Test grafických kariet strednej triedy 


Nie je to tak dávno, keď sme 
preverovali výkon grafických kariet 
a už vám prinášame ďalší rozsiahly 
test. V januárovom čísle sme preverili 
po stránke 3D výkonu 20 grafických 
kariet, z ktorých mnohé boli horúce 
novinky. V dnešnom teste preveríme 
1 1 grafík. Opäť je tu množstvo 
noviniek, čo svedčí o tom, že trh 
grafických kariet je veľmi dynamicky 
sa vyvíjajúcim trhom. Medzi novinky, 
a to aj na stránkach časopisu, patria 
grafické karty s čipmi ATi, Radeon 
9600 SE a Radeon 9800 SE a s čipmi 
nVidia, GeForce 5900XT. Do testu 
sme zaradili aj niektoré karty, ktoré 
už na trhu nejaký ten čas sú. Výber 
grafík bol robený zo strednej 
výkonnostnej triedy a mali by teda 


ponúkať dostatočný výkon, pričom ich 
obstarávacia cena by mala byť tiež 
ešte znesiteľná. Poďme sa pozrieť na 
prehľad a opis kariet, na podmienky 
a výsledky testov. 

Ako sme testovali 
Hardvér: základná doska ASUS 
A7V600 (KT600), Procesor Athlon XP 
3000+ (333 MHz FSB), pamäť 2 x 
256 MB Corsair 433 MHz, CL2, pevný 
disk 80 GB Western Digital, 7200 rpm, 
CD-ROM Acer 52 x, FDD Mitsumi 
a zdroj Enermax 350 W. 

Softvér: Windows XP Professional so 
SPIA, DirectX 9, 3Dmark 2001 SE 
(build 330), 3Dmark 2003 (build 330), 
AquaMark 3, Unreal Tournament 2003 
v. 2225, Wolfenstein: Enemy Territory. 


Ovládače: základná doska - VIA 4in1 
4.51, grafické karty nVIDIA- 
ForceWare 53.03, grafické karty ATi - 
Catalyst 4.3. 

Celkové hodnotenie prebiehalo na 
základe posúdenia troch hlavných 
indikátorov, ktorými boli prevedenie, 
výbava a výkon. Prevedenie v sebe 
zahrňuje vyhotovenie grafickej karty, 
jej technologické riešenia 
a funkcionalitu. Výbava pochopiteľne 
zahrňuje príslušenstvo pribalené ku 
grafickej karte vrátane softvérovej 
výbavy, kde nás zaujímalo, či sú 
pribalené aj nejaké nástroje na 
správu a ladenie karty. Výkon bol 
vyhodnotený na základe výsledkov 
testov. Každý zo spomínaných 


parametrov mohol nadobudnúť 0 až 
5 bodov (5 je najlepšie). Z hodnôt 
bolo určené celkové hodnotenie karty, 
pričom výkon mal váhu 60 %, 
prevedenie 20 % a výbava 20 %. 
Celkové hodnotenie sme potom 
porovnávali s cenou grafickej karty, 
a tým je dané celkové hodnotenie 
vzhľadom na cenu (výborné, veľmi 
dobré, prijateľné, slabé). Pri hodnotení 
testov sme do úvahy brali výsledky 
z testov 3Dmark 2003 (všetky testy), 
Unreal Tournament 2003 (všetky 
testy), Wolfenstein: Enemy Territory 
(všetky testy) a AquaMark 3 (výsledky 
testov z GFX a TOTAL pri rozlíšení 
1024 x 768 - 4xAA a 1024 x 768 - 
4x AA, 8x AF). 



VÝBAVA ■■■ 

PREVEDENIE ■■■ 

VÝKON ■ ■ ■ I 

CELKOVÉ HODNOTENIE ■■■■ 

HODNOTENIE + CENA výborné 


VÝBAVA ■ ■ 

PREVEDENIE ■ ■ ■ ■ 

VÝKON ■■■■ 

CELKOVÉ HODNOTENIE ■■■■ 

HODNOTENIE + CENA prijateľné 


VÝBAVA ■ ■ 

PREVEDENIE ■■■ 

VÝKON ■ | 

CELKOVÉ HODNOTENIE ■ ■ 

HODNOTENIE + CENA veľmi dobré 


VÝBAVA ■ ■ 

PREVEDENIE ■ ■ ■ 

VÝKON ■ ■ 

CELKOVÉ HODNOTENIE ■ ■ 

HODNOTENIE + CENA veľmi dobré 


[PLUS] cena 

[PLUS] výkon, chladiče aj na pamätiach 

[PLUS] cena 

[PLUS] cena 

[MÍNUS] výbava 

[MÍNUS] výbava 

[MÍNUS] výkon, výbava 

[MÍNUS] výkon, výbava, pretaktovanie 


> Mánii GeForce FX 5700 

Prvá grafika z trojice zástupcov dielne 
nVidia je model s čipom FX 5700. 
Pochádza od výrobcu Mánii. Grafický 
čip, ktorý pracuje na frekvencii 425 
MHz, je chladený aktívnym chladičom. 
Pamäte nemajú žiadne chladiče. Ich 
veľkosť je 128 MB, sú tvorené ôsmimi 
čipmi (štyri na každej strane) a ich 
časovanie je 3,6 ns. Výrobca pamätí 
je Samsung a ich presné označenie je 
K4d261 638E-TC36. Frekvencia, na 
ktorej pamäte pracujú, je 550 MHz. 

Na karte sa nachádzajú výstupy na 
CRT monitor, DVI a SVSH výstup. Karta 
prekvapivo disponuje aj externým 
konektorom na napájanie. Pri týchto 
modeloch to nebýva zvykom. 

Výkon karty, nakoľko nejde o novinku, 
je charakteristický pre túto 
výkonnostnú triedu. To znamená, že 
prípadný kupec dostane za svoje 
peniaze dostatočný výkon. Karta 
začína strácať výkon pri zapnutej 
technológii antialiasingu a vo vyšších 


rozlíšeniach. Ako priložený bonus 
nájdete CD s prehrávačom PowerDVD. 
Nie je priložený žiaden nástroj na 
pretaktovanie a monitorovanie karty. 

V prípade, že jej výkon sa vám bude 
zdať nízky, môžete skúsiť kartu 
pretaktovať. Pri teste sme sa dostali 
na stabilné hodnoty 470 MHz pre 
jadro a 590 MHz pre pamäte. Karta sa 
nám za to odmenila nárastom výkonu 
v teste 3Dmark 2001 SE 3,7 % 

(1 1 879) a v teste 3Dmark 2003 7,4 % 
(3417). V hre Unreal Tourn. 2003 sme 
pri pretaktovaní karty zaznamenali 
tieto výsledky 163,5/65,6 fps pri 
rozlíšení 1024 x 768 a 113,3/62,9 fps 
pri rozlíšení 1280 x 960. 

Dodávka: grafická karta, 2 x CD, 
redukcia pre externé napájanie karty, 
kábel SVHS-Cinch a manuál. 

Dodávateľ: AGEM, s. r. o. 
www.agem.sk 
Cena bez DPH: 4125 Sk 
Záruka: 24 mesiacov 


> Canyon GeForce FX 5900 XT 

Novinkou v teste je grafická karta 
s čipom od nVidie FX 5900 XT. Ide 
o „ľahšiu" verziu FX 5900. Navyše, 
Canyon je známy nízkou cenou. Tento 
model je však nápadne podobný 
výrobkom Sparkle, s ktorými ste sa už 
na stránkach časopisu mohli stretnúť. 
Grafický čip je chladený aktívnym 
chladičom. Pasívne rebrá siahajú aj 
nad pamäte a celá architektúra je 
navrhnutá tak, aby prúd vzduchu 
z ventilátora chladil aj pamäte. Čip 
pracuje na frekvencii 390 MHz. 

Pamäte pracujú na frekvencii 680 MHz 
a ich veľkosť je 128 MB. Sú tvorené 
ôsmimi čipmi a sú umiestnené iba na 
jednej strane karty a ich časovanie je 
2 ns. Výrobca pamätí je Samsung 
a ich presné označenie je 
K4D26323RA-GC2A . Hrana karty je 
vystužená hliníkovým pásom, ktorý 
robí kartu pevnejšou. Na karte sa 
nachádzajú výstupy na CRT monitor, 
DVI a SVSH výstup a disponuje 
externým konektorom na napájanie. 


Výkon karty je z testovaných modelov 
vysoký. Cena karty je veľmi príjemná. 
Dodávka karty je naozaj skromná, 
podobne ako pri kartách Sapphire. 

Na CD nenájdete žiaden nástroj na 
pretaktovanie karty. Grafickú kartu sa 
nám podarilo pretaktovať na hodnoty 
480 MHz pre jadro a 750 MHz pre 
pamäte. Nárast výkonu bol v tomto 
prípade 6,2 % pre 3Dmark 2001 SE 
(14 259) a 13,2 % pre 3Dmark 2003 
(5627). Pri hre Unreal Tournament 
2003 sme zaznamenali tieto 
výsledky: 190,9/64,5 fps pri rozlíšení 
1024 x 768 a 185,2/64,4 fps pri 
rozlíšení 1280 x 960. 

Dodávka: grafická karta, inštalačné 
CD, redukcia pre externé napájanie 
karty, kábel SVHS-SVHS, manuál 
a redukcia DVI-CRT. 

Dodávateľ: ASBIS SK, s. r. o. 
www.asbis.sk 
Cena bez DPH: 6577 Sk 
Záruka: 24 mesiacov 

> Mánii Radeon 9600 SE 

Druhá karta v teste z dielne Mánii je 
postavená na rozdiel od predošlej na 
čipe od ATi. V tomto prípade ide 
o čip Radeon 9600 SE. Ide o nový čip. 
Vzhľadom na označenie je možné si 
myslieť, že ide o pomerne výkonný 
čip. Hneď však udrie do očí malý 
pasívny chladič, ktorý dáva tušiť, že 
nepôjde o výkonný model. Čip 
pracuje na frekvencii 324 MHz. 
Pamäte, ktorých veľkosť je 128 MB, 
sú tvorené štyrmi čipmi (dva na 
každej strane) a ich časovanie je 4 ns. 
Ich výrobca je Samsung a majú 
označenie K4D55 163 D-TC40. Pamäte 
nie sú vybavené žiadnymi chladičmi 
a pracujú na frekvencii 360 MHz. 

Karta má výstupy na klasický CRT 
monitor, DVI a SVHS. 

V teste sa javila ako najpomalšia 
grafická karta. Jej výkon využijete pri 
starších alebo niektorých súčasných 
hrách využívajúcich rozhranie 
DirectX 8.1. V prípade moderných 
hier určených pre DirectX 9 si 
s touto kartou veľa zábavy neužijete. 
Na druhej strane má najnižšiu 
obstarávaciu cenu. Softvérová výbava 
nie je žiadna a nenájdete ani žiaden 
nástroj na pretaktovanie karty. Kartu 
sa nám aj napriek skromnému 
chladeniu podarilo pretaktovať na 
hodnoty 400/420 MHz (jadro/pamäte). 
To sa prejavilo nárastom výkonu 
11,6 % pri 3Dmark 2001 SE (6587) 
a 12,4 % pri 3Dmark 2003 (1841). 

Pri hre Unreal Tournament 2003 sme 
namerali tieto hodnoty: 83,4/51,3 fps 
pri rozlíšení 1024 x 768 a 55,2/38,1 
fps pri rozlíšení 1280 x 960. 

Dodávka: grafická karta, inštalačné 
CD, kábel SVHS-Cinch a manuál. 

Dodávateľ: AGEM, s. r. o. 
www.agem.sk 
Cena bez DPH: 2585 Sk 
Záruka: 24 mesiacov 

> ASUS Radeon 9600 SE 

Ďalšou kartou v teste s novým 
označením Radeon 9600 SE je aj 
karta, ktorá pochádza od prestížneho 
výrobcu grafických kariet ASUS. Ani 
tento model nevyniká výrazným 


chladením, i keď má čip použitý 
aktívny chladič. Jeho rebrovanie 
a hrúbka je však skromná. Určite by 
karte postačil aj väčší pasívny chladič. 
Čip pracuje na frekvencii 324 MHz. 
Veľkosť pamäte je 128 MB 
rozložených v štyroch čipoch (dve 
na každej strane). Pamäte nie sú 
vybavené žiadnymi chladičmi 
a pracujú na frekvencii 400 MHz 
a časovaním 5 ns. Výrobcom je Hynix 
a nesú označenie HY5DU561622CT-5. 
Karta má výstupy na klasický CRT 
monitor, DVI a SVHS. 

Výkonovo bola na tom lepšie ako jej 
alternatíva od Mánii. Avšak ani tu nie 
je výkon dostatočný pre nové hry. 

Na inštalačnom CD môžete nájsť aj 
nástroj na pretaktovanie kariet ASUS 
Smart Doctor vo verzii 2. Avšak pri 
pokuse aplikovať ho na tento model 
karty vypíše správu, že tento typ 
karty nie je podporovaný. Pri pokuse 
pretaktovať grafickú kartu sme 
neuspeli. Bránila sa akýmkoľvek 
pokusom, či už pretaktovať jadro, 
alebo pamäte. 

Dodávka: grafická karta, inštalačné 
CD, kábel SVHS-Cinch, redukcia 
DVI-CRT a manuál. 

Dodávateľ: LIBRA Electronics, a. s. 
www.libra.sk 
Cena bez DPH: 2959 Sk 
Záruka: 24 mesiacov 

> Canyon Radeon 9800 SE 

Novinkou v teste a časopise je aj tento 
čip, ktorý nesie označenie Radeon 
9800 SE. Prvý model pochádza od 
výrobcu Canyon, ktorý sa však 
nápadne vzhľadom a výbavou 
podobá na Power Color. Grafický čip 
pracujúci na frekvencii 378 MHz. 

Je chladený aktívnym chladičom. 
Pamäte pracujúce na frekvencii 
675 MHz majú kapacitu 128 MB. 

Sú rozložené v ôsmich čipoch (4 na 
každej strane) a nie sú vybavené 
žiadnymi chladičmi. Výrobca pamätí 
je Hynix. Presné označenie pamätí je 
HY5DU283222. Karta má výstupy na 
klasický CRT monitor, DVI a SVHS. 
Karta disponuje aj externým 
napájaním. 


Výkonovo si karta počínala dobre. 

V modelovej rade od ATi ju možno 
zaradiť za model Radeon 9600 XT 
(testovaná v januárovom čísle), kde sa 
držala v tesnom závese a v niektorých 
testoch vo vyšších rozlíšeniach za ňou 
mierne zaostala. Bohatá je doplnková 
výbava. V balení nájdete okrem 
potrebných ovládačov aj WinDVD 
a hry Tomb Raider: The Angel Of 
Darkness, Big Mutha Truckers a Game 
Pack s demoverziami hier. Nástroj na 
pretaktovanie karty však nenájdete 
ani tu. Výkon karty je možné zvýšiť 
pretaktovaním. Nám sa podarilo 
dostať na hodnoty 431 MHz pre 
jadro a 720 MHz pre pamäte. Nárast 
výkonu bol v tomto prípade 5,9 % 
pre 3Dmark 2001 SE (13 673) a 
10,5 % pre 3Dmark 2003 (4049). 

Pri hre Unreal Tournament 2003 sme 
namerali tieto hodnoty: 154,8/64,4 
fps pri rozlíšení 1024 x 768 a 105,3/ 
61 fps pri rozlíšení 1280 x 960. 

Dodávka: grafická karta, 6 x CD, 
redukcia pre externé napájanie karty, 
kábel SVHS-Cinch, kábel SVHS-SVHS, 
kábel Cinch-Cinch, manuál a redukcia 
DVI-CRT. 

Dodávateľ: ASBIS SK, s. r. o. 
www.asbis.sk 
Cena bez DPH: 6171 Sk 
Záruka: 24 mesiacov 

> Connect3D Radeon 9600 

Model Radeon 9600 zastupuje karta 
od firmy Connect3D. Ide podobne ako 
v prípade Canyon o karty orientované 
na cenu. Pri tomto modeli pracuje 
grafický čip na frekvencii 324 MHz 
a je chladený iba pasívnym chladičom. 
Pamäte pracujúce na frekvencii 
400 MHz majú veľkosť 256 MB. 
Rozmiestnené sú na ôsmich čipoch 
(4 na každej strane). Nie sú vybavené 
žiadnymi chladičmi a ich časovanie je 
5 ns. Výrobca pamätí je Samsung 
a nesú označenie K4D551 638F-TC50. 
Karta má výstupy na klasický CRT 
monitor, DVI a SVHS. 

Výkonov sme od modelového radu 
Radeon 9600 čakali viac, i keď pasívny 
chladič dával tušiť, že nepôjde 
o výkonnostnú špičku. Softvérová 



> Canyon Radeon 9800 SE 


> Connect 3D Radeon 9600 


> Sapphire Radeon 9600 Pro 


VÝBAVA 

. ■ ■ ■ ■ 

. ■ ■ ■ 

VÝBAVA 

PREVEDENIE 

■ ■ ■ 

■ ■ ■ 

VÝBAVA 

PREVEDENIE 

■ ■ ■ 

■ ■ ■ 

VÝKON 

■ ■ ■ 1 

VÝKON 

■ ■ 1 

VÝKON 

■ ■ ■ 1 

CELKOVÉ HODNOTENIE 

HODNOTENIE + CENA 

■ ■ ■ 1 

, prijateľné 

CELKOVÉ HODNOTENIE 

HODNOTENIE + CENA 

■ ■ ■ 

veľmi dobré 

CELKOVÉ HODNOTENIE 

HODNOTENIE + CENA 

■ ■ ■ 1 

veľmi dobré 

[PLUS] výbava 

[MÍNUS] pomer cena/výkon 

[PLUS] cena 

[MÍNUS] výbava 


[PLUS] možnosť pretaktovania 

[MÍNUS] výbava 







CPU: Athlon XP 3000+ 

Mánii 

GF FX 5700 

Canyon 

GF FX 5900 XT 

Mánii 

R 9600 SE 

ASUS 

R 9600 SE 

Canyon 

R 9800 SE 

Connect3D 

R 9600 

Sapphire 

R 9600 Pro 

Power Color 

R 9800 SE 

Sapphire 

R 9800 SE 

Power Color 
R 9600 Pro 

3DMark 2001 SE (build 330) 

Default: 1024 x 768 x 32 

11 460 

13 426 

5903 

6277 

12 912 

8837 

10 988 

12 984 

11 838 

10 899 

Normál: 1280 x 1024 x 32 

9106 

11 623 

4030 

4356 

10 174 

6733 

8831 

10 233 

9056 

8697 

4x AA: 1024 x 768 x 32 

8099 

11 222 

3484 

3774 

9387 

5838 

7800 

9346 

8226 

7701 

4x AA: 1280 x 1024 x 32 

5548 

9131 

2328 

2536 

5026 

4112 

5659 

5018 

4213 

5529 

4x AA, 8x AF: 1024 x 768 x 32 

7377 

10 071 

3216 

3482 

8129 

5194 

6906 

8098 

6962 

6848 

4x AA, 8x AF: 1280 x 1024 x 32 

4956 

7825 

2164 

2347 

4412 

3670 

4970 

4406 

3707 

4903 

3DMark 2003 (build 340) 

Default: 1024 x 768 x 32 

3183 

4971 

1638 

1753 

3664 

2517 

3296 

3658 

3175 

3249 

Normál: 1280 x 1024 x 32 

2269 

3845 

1131 

1218 

2573 

1804 

2398 

2576 

2200 

2355 

4x AA: 1024 x 768 x 32 

1997 

3489 

831 

906 

2095 

1385 

1859 

2096 

1778 

1830 

4x AA: 1280 x 1024 x 32 

1329 

2449 

551 

605 

1266 

986 

1286 

1263 

1058 

1269 

4x AA, 8x AF: 1024 x 768 x 32 

1807 

3005 

777 

842 

1830 

1253 

1666 

1830 

1563 

1645 

4x AA, 8x AF: 1280 x 1024 x 32 

1206 

2076 

517 

546 

1134 

894 

1159 

1135 

953 

1141 

Unreal Tournament 2003 (bez hráčov/12 hráčov) v. 2225 

Normál: 1024 x 768 x 32 (fps) 

1 54,4/65,3 

189,4/64,4 

72,3/47 

77,5/49,5 

140,8/64,2 

111,9/59 

146,2/61,3 

140,3/64,4 

121,8/62,9 

142,1/61,3 

Normál: 1280 x 960 x 32 (fps) 

104,5/61,5 

175,9/64,1 

47,8/33,1 

51,4/35,7 

93,8/58,7 

75,3/50,3 

100,9/57,3 

93,8/58,8 

80,4/54,9 

98,1/56,9 

4 x AA: 1024 x 768 x 32 (fps) 

101,4/60,5 

169,2/62,9 

39,4/26,6 

42,8/28,9 

99/60,4 

68,3/46,4 

94,2/56,5 

99,1/60,4 

84,6/56,3 

92,1/55,9 

4 x AA: 1280 x 960 x 32 (fps) 

66,5/48,1 

131,7/61,7 

26,8/18,7 

29,2/20,2 

58,1/38,8 

46,9/33,1 

65,2/45,2 

58,1/38,8 

49,2/33,6 

63,7/44,3 

4 x AA, 8 x AF: 1024 x 768 x 32 (fps) 

81,7/54,9 

136,1/62,4 

37,4/25,1 

40,3/27,1 

81,9/54,3 

59,9/40,4 

80,7/52 

81,9/54,3 

69,9/48,4 

79,3/51,5 

4 x AA, 8 x AF: 1280 x 960 x 32 (fps) 

53,6/38,6 

92,1/56,4 

25,4/17,5 

27,5/18,8 

49,7/32,8 

41,1/28,4 

55,5/37,9 

49,8/32,8 

42,2/28,4 

54,6/37,3 

AquaMark3 

Normál: 1024 x 768 x 32 (GFX) 

3729 

5691 

1860 

1974 

3615 

2616 

3408 

3618 

3033 

3387 

Normál: 1024 x 768 x 32 (TOTAL) 

28 835 

39 344 

15 546 

16 381 

28 086 

20 687 

25 446 

28 096 

24 435 

25 317 

4 x AA: 1024 x 768 x 32 (GFX) 

2385 

4290 

1290 

1392 

3030 

2061 

2823 

3030 

2505 

2796 

4 x AA: 1024 x 768 x 32 (TOTAL) 

20 044 

31 935 

11 359 

12 137 

24 431 

17 054 

22 032 

24 419 

20 894 

21 853 

4 x AA, 8 x AF: 1024 x 768 x 32 (GFX) 

1857 

3174 

1242 

1335 

2727 

1911 

2592 

2727 

2262 

2568 

4 x AA, 8 x AF: 1024 x 768 x 32 (TOT.) 

16 212 

25 378 

10 987 

11 708 

22 418 

16 015 

20 609 

22 418 

19 185 

20 449 

Return to Castle Wolfenstein: Enemy Territory 

Default: 1024 x 768 x 32 (fps) 

55,8 

59,6 

29,7 

31,9 

52,5 

46,6 

51,6 

52,2 

50,3 

51,9 

Normál: 1280 x 1024 x 32 (fps) 

44,8 

55,5 

19,2 

20,9 

45,1 

33,6 

43,6 

44,8 

39,6 

43,6 

4 x AA: 1024 x 768 x 32 (fps) 

41,3 

55,1 

16,6 

18 

42,1 

29,7 

39,3 

42,2 

36,9 

39 

4 x AA: 1280 x 1024 x 32 (fps) 

30 

45,3 

10,9 

11,9 

17.5 

20,3 

27,6 

17,5 

14,6 

27,3 

4 x AA, 8 x AF: 1024 x 768 x 32 (fps) 

38,7 

52,9 

16,2 

17,5 

39,8 

28,3 

37,4 

39,8 

34,5 

36,9 

4x AA, 8x AF: 1280 x 1024 x 32 (fps) 

28,5 

41,3 

10,6 

11,6 

16,9 

19,3 

26,1 

16,9 

14,1 

25,7 

Cena bez DPH 

4125 Sk 

6577 Sk 

2585 Sk 

2959 Sk 

6171 Sk 

3938 Sk 

5313 Sk 

6468 Sk 

6226 Sk 

5027 Sk 


CPU: Athlon XP 3000+ 

lnno3D 

GF FX 5900 XT 

Sparkle 

GF FX 5700* 

GigaByte 

GF FX 5700* 

Sparkle 

GF FX 5950 U* 

Canyon 

GF FX 5200** 

Sparkle 

GF FX 5600 XT** 

MSI 

GF FX 5700** 

MSI 

GF FX 5700 U** 

ASUS 

R 9600 XT** 

ASUS 

R 9800 XT** 

3DMark 2001 SE (build 330) 

Default: 1 024 x 768 x 32 

13 602 

10 971 

11 359 

14 513 

3560 

7751 

11 405 

12 639 

11 494 

15 327 

Normál: 1280 x 1024 x 32 

11 794 

8546 

- 

12 958 

- 

5722 

9419 

10 575 

10 148 

14 113 

4x AA: 1024 x 768 x 32 

11 400 

7480 

8054 

12 480 

1154 

3750 

8077 

8789 

8317 

13 086 

4x AA: 1280 x 1024 x 32 

9250 

4966 


10 682 


2359 

5513 

6497 

6163 

10 852 

4x AA, 8x AF: 1024 x 768 x 32 

10 176 

6783 

7331 

11 320 

1110 

3421 

7330 

8044 

7313 

11 772 

4x AA, 8x AF: 1280 x 1024 x 32 

7970 

4466 

- 

9308 

- 

2180 

4954 

5828 

5335 

9495 

3DMark 2003 (build 340) 

Default: 1 024 x 768 x 32 

5084 

2973 

2742 

5873 

727 

1871 

3179 

3841 

3628 

6048 

Normál: 1280 x 1024 x 32 

3925 


- 





- 



4x AA: 1024 x 768 x 32 

3581 

1 841 

1748 

4277 

300 

957 

1996 

2444 

1 822 

3650 

4x AA: 1280 x 1024 x 32 

2516 








- 


4x AA, 8x AF: 1024 x 768 x 32 

3079 

1654 

1 566 

3658 

288 

872 

1786 

2182 

1603 

3171 

4x AA, 8x AF: 1280 x 1024 x 32 

2128 

- 

- 

- 

- 

- 

- 

- 

- 

- 

Unreal Tournament 2003 (bez hráčov/12 hráčov) v. 2225 

Normál: 1024 x 768 x 32 (fps) 

190,6/64,3 

142,9/72,8 

1 53,4/73,2 

191,9/74,3 

39,5/28,1 

90/56,9 

153,5/73,3 

177/74,8 

1 52,9/67,3 

194,1/74,2 

Normál: 1280 x 960 x 32 (fps) 

178,1/64,4 

95,5/63,7 

- 

188,2/73,8 




- 



4 x AA: 1024 x 768 x 32 (fps) 

172,8/62,6 

91,3/63,3 

101/65,6 

179,2/72,2 

13,5/9,4 

42,1/32,4 

101/65,6 

1 1 5,6/65,7 

101,1/62,6 

178,5/73,6 

4 x AA: 1280 x 960 x 32 (fps) 

135,2/61,9 

59,3/45,8 


161,8/71,7 





- 


4 x AA, 8 x AF: 1024 x 768 x 32 (fps) 

138,9/62,3 

74,6/55,2 

81 ,9/58,9 

162/71,8 

12,7/8,9 

36,1/27,6 

81,9/58,9 

94,5/62,5 

77,5/56,1 

144,6/73,1 

4 x AA, 8 x AF: 1280 x 960 x 32 (fps) 

94,8/57,1 

48,8/37,5 

- 

120/68,6 

- 

- 

- 

- 

- 

- 

AquaMark3 

Normál: 1024 x 768 x 32 (GFX) 

5814 

3513 

3741 

6699 

714 

1731 

3735 

4551 

2778 

5652 

Normál: 1024 x 768 x 32 (TOTAL) 

39 857 

27 536 

28 865 

43 848 

6777 

15 196 

28 852 

33 451 

21 806 

38817 

4 x AA: 1024 x 768 x 32 (GFX) 

4407 

2127 

2379 

5160 

396 

1179 

2376 

2925 

2538 

5115 

4 x AA: 1024 x 768 x 32 (TOTAL) 

32 575 

18 224 

20 008 

36 520 

3832 

10 785 

20 012 

23 693 

20 273 

36 155 

4 x AA, 8 x AF: 1024 x 768 x 32 (GFX) 

3279 

1692 

1857 

4011 

360 

960 

1857 

2277 

2448 

4740 

4 x AA, 8 x AF: 1024 x 768 x 32 (TOT.) 

26 043 

14 933 

16 203 

30 383 

3501 

8913 

16 205 

19 299 

19 043 

34 235 

Return to Castle Wolfenstein: Enemy Territory 

Default: 1 024 x 768 x 32 (fps) 

58,9 

- 

- 

- 

- 

- 

- 

- 

- 

- 

Normál: 1280 x 1024 x 32 (fps) 

52,9 

- 

- 

- 

- 

- 

- 

- 

— 

- 

4 x AA: 1024 x 768 x 32 (fps) 

55,7 

- 

- 

- 

- 

- 

- 

- 

- 

- 

4 x AA: 1280 x 1024 x 32 (fps) 

46,2 

— 

- 

- 

- 

- 

- 

- 

- 

- 

4 x AA, 8 x AF: 1024 x 768 x 32 (fps) 

52,5 


- 



— 


- 



4x AA, 8x AF: 1280 x 1024 x 32 (fps) 

42,2 


- 





- 



Cena bez DPH 

6908 Sk 

4477 Sk 

5709 Sk 

16 709 Sk 

2176 Sk 

3498 Sk 

5159 Sk 

6369 Sk 

7128 Sk 

21 333 Sk 


Uvedené pre porovnanie: * PCSPACE 3/2004 str. 42-43, ** PCSPACE 1/2004 str. 32-41. Všetky uvedené grafické karty boli testované na rovnakej hardvérovej zostave. 


AA - Antialiasing, AF - Anizotropné filtrovanie 


34 PC_SPACE 4/2004 





výbava nie je žiadna. Na CD nájdete 
iba potrebný ovládač. Výkon karty je 
možné zvýšiť jej pretaktovaním. Nám 
sa to podarilo na hodnoty 398 MHz 
pre jadro a 500 MHz pre pamäte. 
Nárast výkonu v teste 3Dmark 2001 SE 
bol 2,9 % (9097) a v teste 3Dmark 
2003 bol 1,2 % (2548). Pri hre Unreal 
Tournament 2003 sme namerali tieto 
hodnoty: 118,3/59,2 fps pri rozlíšení 
1024 x 768 a 80,7/51 fps pri rozlíšení 
1280 x 960. 

Dodávka: grafická karta, inštalačné 
CD, kábel SVHS-Cinch, kábel Cinch- 
Cinch, manuál a redukcia DVI-CRT. 

Dodávateľ: BGS Distribution, a. s. 
www.bgsdistribution.sk 
Cena bez DPH: 3938 Sk 
Záruka: 24 mesiacov 

> Sapphire Radeon 9600 Pro 

Ďalšou kartou z rodiny Radeon 9600 
je karta od Sapphire. V tomto prípade 
však nesie ešte označenie Pro. Tento 
model grafickej karty nie je dodávaný 
v škatuľovej verzii. Karta sa dodáva 
v antistatickom obale. Príslušenstvo 
v podaní káblov však nechýba. Čip 
grafickej karty je chladený aktívnym 
ventilátorom a pracuje na frekvencii 
400 MHz. Pamäte sú rozložené 
v ôsmich čipoch (4 na každej strane). 
Ich veľkosť je 1 28 M B a nie sú 
vybavené žiadnym chladičom. 
Výrobcom je Samsung a pracujú na 
frekvencii 600 MHz. Ich presné 
označenie je K4D26323RA-GC2A. 

Na karte sa nachádzajú výstupy na 
CRT monitor, DVI a SVSH výstup. 


Výkonovo môžeme kartu postaviť na 
úroveň grafiky od Mánii GeForce FX 
5700. Obe karty podávali takmer 
rovnaký výkon. Softvérová výbava 
v tomto prípade nie je žiadna (okrem 
potrebných ovládačov) a nenájdete 
tu ani nástroj na pretaktovanie karty. 
Pri experimentovaní so zvyšovaním 
výkonu sme sa dostali na hodnoty 
500 MHz pre jadro a 720 MHz pre 
pamäte. Odmenou bol nárast výkonu 
14,3 % pri teste 3Dmark 2001 SE 
(12 558) a 20,5 % pri teste 3Dmark 
2003 (3973). Pri hre Unreal 
Tournament 2003 sme namerali tieto 
hodnoty: 1 18,3/59,2 fps pri rozlíšení 
1024 x 768 a 80,7/51 fps pri rozlíšení 
1280 x 960. 

Dodávka: grafická karta, inštalačné 
CD, kábel SVHS-Cinch, kábel Cinch- 
Cinch, kábel SVHS-SVHS a redukcia 
DVI-CRT. 

Dodávateľ: BGS Distribution, a. s. 
www.bgsdistribution.sk 
Cena bez DPH: 5313 Sk 
Záruka: 24 mesiacov 

> Power Color Radeon 9800 SE 

Druhá karta v teste z dielne Power 
Color je postavená na novom čipe 
Radeon 9800 SE. Karta sa nápadne 
podobala karte Canyon (Radeon 9800 
SE), respektíve Canyon bol vlastne 
Power Color. Identická je aj výbava 
karty. Grafický čip chladený aktívnym 
ventilátorom pracuje na frekvencii 
378 MHz. Pamäť, ktorej veľkosť je 
1 28 MB, nie je vybavená žiadnym 
chladičom. Je postavená z ôsmich 


čipov (štyri na každej strane). Pracuje 
na frekvencii 675 MHz a jej výrobcom 
je Hynix. Presné označenie pamätí je 
HY5DU283222. Karta má výstupy na 
klasický CRT monitor, DVI a SVHS 
a disponuje aj externým napájaním. 

Okrem výzoru s kartou Canyon 
Radeon 9800 SE je tu aj výkonnostná 
podoba. Platí pre ňu teda to isté. 
Výkonovo sa pohybuje na úrovni 
Radeon 9600 XT a výraznejšie 
zaostávajú za GF FX 5900 XT. Ako už 
bolo spomenuté, s kartou Canyon je 
identická aj softvérová výbava. 

V balení nájdete WinDVD a hry Tomb 
Raider: The Angel Of Darkness, Big 
Mutha Truckers a Game Pack 
s demoverziami hier. Chýba aj nástroj 
na pretaktovanie. Pri experimentovaní 
so zvyšovaním výkonu sa karta 
odmietala poddať i napriek tomu, že 
obsahuje identické chladenie 
a dokonca aj pamäťové moduly. 

Dodávka: grafická karta, 6 x CD, 
redukcia pre externé napájanie karty, 
kábel SVHS-Cinch, kábel SVHS-SVHS, 
kábel Cinch-Cinch, manuál a redukcia 
DVI-CRT. 

Dodávateľ: LIBRA Electronics, a. s. 
www.libra.sk 
Cena bez DPH: 6468 Sk 
Záruka: 24 mesiacov 

> Sapphire Radeon 9800 SE 

Čip Radeon 9800 SE nesie na sebe aj 
karta od Sapphire. Dizajnovo je 
podobná, aleje vybavená iným 
modelom pamätí. Grafický čip je 


chladený aktívnym ventilátorom 
a pracuje na frekvencii, na rozdiel od 
Canyon a PowerColor, len 324 MHz. 
Pamäť má veľkosť 128 MB je tvorená 
ôsmimi čipmi (štyri na každej strane). 
Nie sú vybavené žiadnymi chladičmi. 
Ich frekvencia je 555 MHz a nesú 
logo Infineon. Presné označenie 
pamätí je HYB25D 1 28323C-3, 3 . 

Karta má výstupy na klasický CRT 
monitor, DVI a SVHS a disponuje aj 
externým napájaním. 

Jej výkon je nižší ako v prípade 
konkurenčných Radeonov 9800 SE. 

Je to pochopiteľné vzhľadom na nižší 
takt jadra a pamätí. Softvérová výbava 
nie je žiadna, ak nerátame potrebné 
ovládače. Nástroj na pretaktovanie 
nie je žiadny. Kartu sa nám podarilo 
aj pretaktovať. Dostali sme sa na 
stabilné hodnoty 400 MHz pre jadro 
a 620 MHz pre pamäte. To sa prejavilo 
nárastom výkonu 1 0,2 % v prípade 
testu 3Dmark 2001 SE (13 049) 
a 17,6 % v prípade testu 3Dmark 
2003 (3733). Pri hre Unreal 
Tournament 2003 sme namerali tieto 
hodnoty: 144,7/64,3 fps pri rozlíšení 
1024 x 768 a 96,5/59,2 fps pri 
rozlíšení 1280 x 960. 

Dodávka: grafická karta, inštalačné 
CD, kábel SVHS-Cinch, kábel 
Cinch-Cinch, kábel SVHS-SVHS 
a redukcia DVI-CRT. 

Dodávateľ: BGS Distribution, a. s. 
www.bgsdistribution.sk 
Cena bez DPH: 6226 Sk 
Záruka: 24 mesiacov 


> Power Color Rad. 9600 Pro 

Poslednou grafickou kartou v teste 
z rodiny Radeonov je karta Power 
Color. Podobne ako karta Sapphire je 
vybavená čipom Radeon 9600 
s označením Pro. Grafický čip pracuje 
na frekvencii 400 MHz a je vybavený 
aktívnym ventilátorom. Pamäte 
pracujúce na frekvencii 600 MHz 
a nie sú vybavené žiadnymi 
chladičmi. Ich veľkosť je 128 MB a sú 
tvorené ôsmimi čipmi (štyri na každej 
strane). Výrobcom je Hynix a ich 
označenie je HY5DU283222. Karta 
má výstupy na klasický CRT monitor, 
DVI a SVHS. Karta disponuje aj 
externým napájaním. 

Výkonovo je takmer totožná s kartou 
Sapphire, i keď podáva v testoch 
o máličko nižší výkon. Má od nej 
nižšiu cenu. Výbava je bohatá a je 
zhodná ako v prípade modelu 
Radeon 9800 SE. Nájdete tu teda 
WinDVD a hry Tomb Raider: The 
Angel Of Darkness, Big Mutha 
Truckers a Game Pack 
s demoverziami hier. Nástroj na 
pretaktovanie karty nie je priložený. 
Pri pokuse o pretaktovanie tejto 
karty sme narazili na neúspech 
a karta odmietala pretaktovanie čipu 
aj pamätí. 

Dodávka: grafická karta, 6 x CD, 
redukcia pre externé napájanie karty, 
kábel SVHS-Cinch, kábel SVHS-SVHS, 
kábel Cinch-Cinch, manuál a redukcia 
DVI-CRT. 

Dodávateľ: LIBRA Electronics, a. s. 
www.libra.sk 
Cena bez DPH: 5027 Sk 
Záruka: 24 mesiacov 


> lnno3D GeForce FX 5900 XT 

Test uzavrieme grafickou kartou 
s čipom nVidia. Ide podobne ako 
v prípade Canyon o čip 5900 XT. 
Grafický čip pracuje na frekvencii 
400 MHz. Je vybavený aktívnym 
ventilátorom. Tvar chladiča je taký 
istý ako v prípade starších grafických 
kariet GeForce 4. Pamäte pracujú na 
frekvencii 700 MHz. Veľkosť je 
128 MB, nie sú vybavené žiadnymi 
chladičmi. Pamäť je tvorená ôsmimi 
čipmi, ktoré sú uložené na jednej 
strane. Výrobca pamätí je Samsung 
a nesú označenie K4D26323RA-GC2A. 
Karta má výstupy na klasický CRT 
monitor, DVI a SVHS. Karta disponuje 
aj externým napájaním. 

Výkonovo je takmer totožná s kartou 
Canyon GeForce FX 5900 XT. Avšak 
v prípade tejto karty je výkon o niečo 
vyšší. Softvérová výbava je bohatá. 
Nájdete tu nástroje pre prácu s DVD, 
konkrétne WinDVD a WinDVD Creator. 
Samozrejme, nechýbajú ani hry, 
Comanche 4 a rôzne demoverzie hier. 
Zaujímavosťou je aj testovací program 
3Dmark 2003, ktorý je tiež súčasťou 
dodávky. Môžete si tak otestovať 
kartu a porovnať výkon s našimi 
hodnotami. Bohužiaľ, aj v tomto 
prípade sme narazili na neúspech pri 
pokuse o pretaktovanie karty a zvýšiť 
jej výkon sa nám nepodarilo. 

Dodávka: grafická karta, 5 x CD, 
kábel SVHS-Cinch, kábel SVHS-SVHS, 
manuál a redukcia DVI-CRT. 

Dodávateľ: BGS Distribution, a. s. 
www.bgsdistribution.sk 
Cena bez DPH: 6908 Sk 
Záruka: 24 mesiacov 


Záver 

V teste boli v prevažnej miere 
zastúpené karty s čipmi ATi. Dielňa 
nVidia mala síce len troch 
reprezentantov, ale výkonovo si 
vôbec nepočínali zle. Najviac vás 
pravdepodobne budú zaujímať karty 
s novým označením a to Radeon 
9600 SE, 9800 SE a GeForce FX 5900 
XT. Poďme sa na ne pozrieť postupne. 

Karty s čipom Radeon 9600 SE (Mánii, 
ASUS) v testoch nepodávali veľmi 
oslnivé výkony. Ide skôr 
o marketingový ťah na zákazníka, 
ako ho nalákať na označenie karty. 

My by sme skôr nazvali tieto karty 
ako 9200 Pro. Celkové hodnotenie, 
v ktorom je zahrnuté prevedenie, 
výbava a výkon, je nízke (2). Ak sa 
však zoberie do úvahy aj cena, 
stávajú sa zaujímavými. Ich 
hodnotenie je v tomto prípade veľmi 
dobré. Je otázne, či sa oplatí 
vzhľadom na príchod nových hier 
(Doom 3, HalfLife 2) investovať do 
takýchto kariet, kde ich výkon 
nebude pravdepodobne dostatočný. 
Avšak vzhľadom na nízku investíciu 
ju nie je problém vymeniť 
(výkonnejšie modely grafík stoja 
rádovo 2-4 x viac). Do tejto skupiny 
„menej výkonných" grafík (v teste) 
môžeme ešte zahrnúť aj Radeon 
9600 (Connect3D), ktorý síce prináša 
až 256 MB pamäte, ale výrazný vplyv 
na výkon to nemá. 

Do druhej skupiny (výkonnejších) 
kariet môžeme zahrnúť nové čipy 
s označením Radeon 9800 SE 
(Sapphire, Power Color, Canyon). 

Od týchto kariet by mohol používateľ 
vzhľadom na označenie očakávať tiež 


vyšší výkon. Výkonovo nestačili na 
konkurenčné karty od nVidie (FX 
5900 XT). Ani pomer cena/výkon nie 
je v tomto prípade zaujímavý a na 
jeho základe dostali tieto karty 
hodnotenie ako prijateľné. Grafiky 
s novými čipmi GeForce FX 5900 XT 
(Canyon, lnno3D) naopak prekvapili 
a podávali v testoch jednoznačne 
najvyšší výkon (z výberu grafických 
kariet). Ich celkové hodnotenie 
dosiahlo hodnotenie 4 (Canyon) a 4,5 
(lnno3D). Vzhľadom na cenu si vôbec 
nepočínala zle grafická karta lnno3D. 
Tejto karte sme sa vzhľadom na 
najvyššie celkové hodnotenie rozhodli 
udeliť Zelený TIP redakcie. 

Nesmieme zabudnúť spomenúť 
najzaujímavejšie karty z pohľadu 
pomeru cena/výkon a tými sú určite 
karty s čipmi Radeon 9600 Pro 
(Sapphire, Power Color). Vhodnejšou 
kartou sa nám v tomto prípade javila 
karta Sapphire, ktorá sa nebránila 
ani prípadnému pretaktovaniu. Karta 
Power Color, ktorá síce má takmer 
identický výkon, sa však bránila 
pretaktovaniu. 

No a na záver spomenieme z hľadiska 
tohto testu najvhodnejšiu kartu, ak 
zoberiete do úvahy pomer cena/výkon, 
a tou je karta Mánii GeForce FX 5700. 
Práve za túto vlastnosť sme sa 
rozhodli tejto karte udeliť Modrý TIP 
redakcie. Z tohto hľadiska vám 
môžeme dať do pozornosti aj karty 
Sapphire Radeon 9600 Pro a lnno3D 
GeForce FX 5900 XT, ktoré zároveň 
podávali aj maximálny výkon. 

Pavol G o no 

Cesta k súčasnosti: ... - T68 - T68i - T6 1 0 - T630 


Skutočným hitom, ktorý vlastne 
značku Sony Ericsson v minulom roku 
preslávil, bol model T610. Lenže 
model T610 existuje už v mobilnom 
svete viac ako jedenásť mesiacov, 
a tak bolo potrebné vytvoriť 
spoľahlivého nástupcu... Atén 
prichádza v podobe modelu T630, 
ktorý bol svetu predstavený v októbri. 
Sony Ericsson T630 sa bude vo 
svete predávať v dvoch farebných 
prevedeniach, exkluzívnej čiernej 
a štandardnej strieborno-bielej 
(Frosty Silver). Dizajn telefónu je 
charakteristický hranatými tvarmi 
takmer všade a veľmi dobre sa drží 
v ruke. Túto schopnosť podporuje 
jeho hmotnosť (93 gramov) a dobré 
rozmery (102 x 43 x 17 mm). 

Typická hranatosť je badateľná aj na 
celej klávesnici. Každé tlačidlo je 
charakterizované štyrmi rohmi, no 
zároveň vysokou kvalitou 
a pohodlnosťou pri ovládaní. 

Ovládanie telefónu zaisťuje 
päťsmerový joystick, ktorý je ukončený 
spomenutým štvorcom. Pohyb je 
presný, potvrdzovanie joystickom 
tiež a môžete ho využiť pri väčšine 
funkcií ľavého funkčného klávesu. 

Sony Ericsson T630 má jeden 
z kvalitnejších displejov na trhu. 
Aktívny TFT typ s rozlíšením 
128 x 160 pixelov a zobrazením 
65 000 farieb, to je veľmi dobrá 
vizitka. Na pomery Sony Ericssonu sa 
jeho kvalita zvýšila, zobrazované farby 
sú sýtejšie, jasnejšie a výraznejšie, 
kontrast je vyšší a prekresľovanie 
rýchlejšie. 

Menu telefónu ostala zhodné so 
základnou ponukou modelu T610. 
Základné menu je grafické a obsahuje 
12 ikoniek. Ďalšie úrovne menu sú 
textové. V nich sa pohybujete 
joystickom, ale môžete použiť aj čísla 
z alfanumerickej klávesnice. Prvú 
položku aktivujete jednotkou, druhú 
dvojkou a pod. V prípade ovládania 
a menu nemôžeme nespomenúť aj 
rýchly vstup k štyrom funkciám 
pomocou pohybu joysticku zo 
základnej obrazovky telefónu. 

Posunom joysticku nahor sa 
dostanete k wapu, posunom nadol 
do telefónneho zoznamu, posunom 
doľava k prvej položke vlastného 
menu (v našom prípade to bol editor 
SMS, cez ktorý sme okamžite mohli 
začať písať textovú správu) a pohyb 
vpravo vás presunie do štandardného 
menu telefónu. Do hlavného menu sa 
dostanete aj stlačením päťsmerového 
joysticku. 

Telefón vám nedovolí pracovať naraz 
so zoznamom kontaktov na SIM 
karte a v pamäti telefónu. Telefónny 
zoznam a jeho možnosti sú však 
veľmi bohaté. Kontakty si môžete 
ľubovoľne presúvať, získavať z iných 
mobilných telefónov, zaradovať ich 
do skupín, pridávať obrázky alebo 
melódie atď. Na hovor vás budú 
upozorňovať polyfónne zvonenia 
s 32 hlasmi, sú pomerne bohaté 
a vyzváňanie je dosť hlasné aj na 





stredných hodnotách. Ak máte záujem 
o vytváranie samostatných zvonení, 
T630 vám takú možnosť umožní, 
obsahuje totiž vlastný editor. Sony 
Ericsson T630 ráta aj s bohatým 
využívaním vyzváňacích profilov. 

K dispozícii ich máte rovno osem, pri 
ich zapnutí môžete ľubovoľne ovládať 
(presmerovať, filtrovať, odmietať) 
hovory. 

Kategória Správ sa delí na niekoľko 
častí: textové správy (SMS), obrazové 
správy (MMS), hlasovú poštu a e-mail. 
Textové správy sa na recenzovanom 
telefóne písali veľmi dobre. Najmä 
rýchlosť písania bola prekvapivo 
vysoká a odozva klávesov takmer 
okamžitá. Telefón podporuje aj dlhé 
správy, pri vyčerpaní znakov jednej 
SMS správu rozdelí a začne tvoriť 
druhú, resp. nasledujúcu. Pisateľov 
poteší aj odčítavanie znakov na konci 
správ (odčítava sa posledných 23 
znakov). Textové správy vám 
umožňujú použiť rôzne formátovanie 
textu! Aj práca v MMS editore je 
prekvapivo rýchla a bezproblémová. 
Každá stránka MMS môže obsahovať 
text, obrázok i zvuk. Kapacita MMS 
je závislá od voľnej pamäti, ktorá je 
zdieľaná s ďalšími aplikáciami 
a multimediálnymi súbormi (obrázky, 
zvonenia). E-mailový klient je na 
dobrej úrovni. Podporuje protokoly 




POP3, IMAP4, hravo si poradí aj 
s e-mailmi, ktoré obsahujú prílohy. 
Krátke e-maily sa vám do telefónu 
stiahnu automaticky, pri dlhších 
správach sa stiahne iba hlavička 
a telefón sa vás spýta, či si chcete 
správu stiahnuť alebo nie. 

Dominantnou zložkou Organizéru je 
Kalendár s denným, týždenným 
a mesačným zobrazením. Do neho si 
môžete uložiť viaceré typy udalostí: 
stretnutie, randezvous, cestovanie, 
dovolenku, výročie alebo iné. Pamäť 
na úlohy a udalosti je dynamická, 
voľná pamäť je zobrazená 
v percentách, takže maximálny počet 
sa dá len odhadnúť na cca 220-300 
udalostí a úloh. Jednotlivé zápisy 
v kalendári sa dajú aj kopírovať 
a nechýba ani možnosť ich 
prenášania na iný mobilný telefón, 
napríklad prostredníctvom infraportu 
či cez Bluetooth. Zaujímavou voľbou 
je aj vymazanie všetkých zápisov, 
najmä po niekoľkých dňoch od ich 
uplynutia alebo vyššej neaktuálnosti. 

Wapový prehliadač kráča v štandarde 
z predchádzajúcich modelov Sony 
Ericssonu, je farebný, dokáže vytvoriť 
zabezpečené pripojenie a sťahovať 
rôzne súbory. Tentoraz si môžete 
užiť aj verziu 2.0. Wapuje sa na 
šiestich riadkoch. Internetový 
prehliadač nie je v telefóne 
k dispozícii, môžete si ho však 
doinštalovať v podobe javovej 
aplikácie. Pripojenie na internet 
zabezpečuje GPRS triedy 8 (t. j. 


v konfigurácii 4+1). Škoda, že Sony 
Ericsson neimplementoval do modelu 
T630 aj poslednú verziu, t. j. GPRS 
triedy 10, odosielanie dát by bolo 
citeľne rýchlejšie. Druhým typom 
pripojenia na internet je HSCSD. 

Sony Ericsson T630 je všestranný zo 
stránky konektivity. Stačí si pozrieť 
nabitú položku s týmto názvom 
a rýchlo zistíte, že telefón spojíte 
s PC či inými zariadeniami rôznymi 
spôsobmi, dátovým káblom, 
infračerveným portom alebo cez 
Bluetooth. Všetky typy spojenia sme 
skúšali s PC, mobilnými telefónmi 
rovnakej i inej značky a fungovali 
spoľahlivo. 

Telefón má k dispozícii fotoaparát 
vo VGA rozlíšení. Maximálne 
rozlíšenie je tak 640 x 480 pixelov, 
to je však len softvérovo vytvárané. 
Zvyšné rozlíšenia 352 x 288 pixelov 
a 128 x 160 pixelov plnia svoju 
úlohu lepšie. Vytvorené fotografie sú 
prekvapivo pomerne zrnité a obsahujú 
množstvo šumu. K dispozícii sú aj tri 
efekty (čiernobiely, negatív, sépia), 
nočný režim (ktorý zvýši citlivosť a jas, 
no ešte zníži výslednú kvalitu záberu) 
a samospúšť. V konečnom dôsledku 
nie je fotoaparát Sony Ericssonu T630 
dostatočne vybavený na to, aby 
konkuroval napríklad Nokiám s VGA 
fotoaparátmi, Samsungu E700 či 
Motorole V300. 

T630 má v sebe ukrytú Li-Pol batériu 
s kapacitou 770 mAh. Výrobca 
sľubuje výdrž v dĺžke cca 200 hodín 
v pohotovostnom režime a viac ako 
8 hodín telefonického hovoru. Zatiaľ 
čo s prvou hodnotou by sme ako-tak 
mohli v rámci tolerancie súhlasiť, 
s druhou už nie. Stačí vám jeden 
náročný deň, počas ktorého budete 
volať niekoľko hodín a už môžete 
začať uvažovať o znovudobití batérie. 
Štandardne vám však môže Sony 
Ericsson T630 vydržať 3 dni 
používania. 

Záver: Sony Ericsson T630 je jedným 
z najlepšie vybavených telefónov na 
trhu. Hoci neexceluje vo všetkých 
kategóriách (fotoaparát, veľkosť 
pamäti), ako výsledný produkt sa radí 
medzi najkvalitnejšie mobily. Kto túži 
opäť po nabitom Sony Ericssone 
v dobrom dizajne a čakal až doteraz, 
má možnosť siahnuť po novinke bez 
väčších výhrad. 

Michal Korec 


Cena bez DPH: 

od 55Viac 5662 Sk 
štandardná cena 12 952 

skrátené podľa www.mobil.sk 

Microsoft Wireless Optical Desktop Executive Edition 



Z celého radu desktopových 
periférnych zariadení, ktoré má 
Microsoft v ponuke, je 
dvojkombinácia Executive Edition 
najdrahším bezdrôtovým modelom. 

A vidno to už na prvý pohľad, dojem 
exkluzivity vytvára elegantné čierne 
farebné prevedenie so šedými líniami 
u myšky aj klávesnice, rovnako ako 
ergonomický dizajn oboch zariadení. 

No a aby sme boli konkrétni, musíme 
zdôrazniť hlavné znaky tejto 
hardvérovej kombinácie od 
Microsoftu. Ako prvá vám udrie do 
očí prítomnosť kože, tak na klávesnici 
pod dlaňami, ako aj na chrbte 
myšky. Plní to dvojaký účel, v prvom 
rade je zaručená exkluzívnosť, veď 
kto má dnes myšku potiahnutú 
kožou? A v druhom a rovnako 
neposlednom rade je treba povedať, 
že dlane sa vám nepotia v takej miere 
ako na plastových povrchoch. Ďalším 
zaujímavým prvkom klávesnice sú 
matne priesvitné klávesy klasického 
1 05-klávesového anglického 
rozloženia. 

Trocha je mi ľúto, že sa nedá nejakým 
spôsobom zapnúť podsvietenie 
klávesnice. V noci by to bolo určite 
užitočné rovnako ako rozsvietenie 
stlačeného klávesu. Keď sme pri tých 
klasických klávesoch, Microsoft 
niektoré vybavil dvojitým využitím. 
Napríklad všetky klávesy F1-F12 a 
ďalej majú svoju klasickú funkciu plus 
napríklad funkciu Undo, Redo, Help 
a podobne. Medzi klasickou 
a rozšírenou funkciou sa dá prepínať 
špeciálnym klávesom „F Lock". Avšak 
informácia o prepnutí zámku sa 
zobrazuje len vo forme LED na USB 
vysielači/prijímači, ktorý nemusí byť 
nutne viditeľný. Základné klávesy, 
ktoré sú prítomné na každej 
klávesnici, sú v tomto prípade 


rozmiestnené viac-menej v klasických 
pozíciách až na pár výnimiek nad 
klávesmi šípok (PgDn, PgUp, Del...). 
Na tieto detaily sa dá však rýchlo 
zvyknúť. 

Ešte rýchlejšie si však budete zvykať 
na bonusové klávesy určené na 
ovládanie Windows, obľúbených 
položiek, internetového prehliadača či 
prehrávača multimediálnych súborov. 
Skratky ako Mail, Web/Home, 
Messenger treba najprv prispôsobiť 
vlastným požiadavkám 
prostredníctvom dodávaného 
programu IntelliType Pro 5.0. Nič nám 
však nebráni priradiť si akémukoľvek 
klávesu čokoľvek. Záleží len na vašej 
fantázii. Poslednou chuťovkou 
klávesnice je vlastné skrolovacie 
koliesko pre ľavú ruku, ktoré 
podobne ako to na myši umožňuje 
posun v horizontálnom aj vertikálnom 
smere. 

Myška je klasickým príkladom 
Intellimouse Exploreru 4.0, pokiaľ sa 
nemýlim, a je to optický vrchol 
a zároveň aj štandard pre 
„beznervovú" prácu s PC. Pre hry 
však nie je vhodné zúčastnené 
koliesko z dôvodu plynulého 


pretáčania bez existencie zúbkov, 
a tým krokového posúvania. Bez 
problémov si teda v hre prehodíte inú 
zbraň ako ste chceli, čo sa rovná 
obvykle smrti. Koliesko však 
nadobudlo nový rozmer využitia, 
kedže sa dá posúvať do strán, 
umožňuje v mnohých aplikáciách aj 
skrolovanie do strán. Nemožno však 
súčasne posúvať dokument vertikálne 
aj horizontálne. 


Bezdrôtová klávesnica a myš radu 
Executive Edition nie je určená pre 
masové rozšírenie do slovenských 
rodín, ale pre náročných používateľov 
v domácnostiach a kanceláriách, ktorí 
si chcú zaplatiť za kvalitu, dostať ju 
a otázku ovládacích prvkov neriešiť 
ďalších päť rokov. 

Zo/o Radnóti 

Zapožiačal: Microsoft SR 
Cena bez DPH: 2820 Sk 
Záruka: 1 rok 


Trhový sprievodca: 

Microsoft Optical Wireless Desktop Pro: 
2199 Sk bez DPH 

Logitech Desktop Cordless Optical MX: 
4243 Sk bez DPH 

Logitech Cordless Desktop Black OEM: 
1826 Sk bez DPH 



PQI Joy Tone U-900: MP3 + USB storage 


Je malý, má prehľadný displej, 
umožňuje priamy záznam 
(diktafón/LINE vstup), obsahuje aj 
FM rádio, je v tvare USB kľúča a má 
priateľské ovládanie. V podstate je to 
USB disk s kapacitou 128 MB 
(existujú aj verzie 256 a 512 MB), 
ktorý má navyše spomínané funkcie. 
Azda jediným jeho nedostatkom 
môže byť trochu staršie rozhranie 
USB 1.1, čo však pri kapacite 128 MB 
nie je problémom. 

Dizajn trochu pripomína objemnejší 
dámsky rúž. Napájanie je zabezpečené 
jedinou AAA batériou, ktorá postačuje 
asi na 12 hodín reprodukcie. 

Prehráva MP3 a WMA súbory, pričom 
do MP3 dokáže aj priamo nahrávať 
(enkódovať), dokonca aj zo 
zabudovaného FM rádia (možnosť 
uložiť do pamäte 20 FM staníc). Pokiaľ 
ho chcete využívať ako diktafón, 
môžete použiť vstavaný pomerne 



tip 


pc_space 


TECHNICKÁ ŠPECIFIKÁCIA 


■ Rozhranie: USB 1.1 ■ Podpora: MPEG 1-3 
(32-320 kbps), WMA (32-192 kbps) ■ Napájanie: 
1 x 1,5 V AAA batéria (12 hodín) ■ Rozmery: 

25 x 80 x 25 mm ■ Hmotnosť: 33 g bez batérie 

■ FM rádio: 87,5-108 MHz (pamäť na 20 staníc) 

■ Odstup signál/šum: 95 dB (50 dB pri FM) 


citlivý mikrofón. Pripojením cez LINE 
stereojack môžete robiť záznam do 
MP3 prakticky z ľubovoľného 
externého zdroja od gramofónu po 
videorekordér. Pre záznam sú 
podporované dátové toky 32, 64, 96, 
128 a 192 kbps. Ovládanie je 
zredukované na 8 tlačidiel, ktoré 
majú niekoľko funkcií, je však veľmi 
prehľadné a intuitívne. Všetko sa 
realizuje ma malom grafickom 
displeji (obvykle cca 3 riadky), čo 
výrazne zjednoduší obsluhu. Dlhšie 
názvy je možné nechať posúvať 
(„skrolovať"). Displej je navyše 
podsvietený modrou diódou, takže 
nie je najmenší problém obsluhovať 
ho za slnečného počasia rovnako 
dobre ako v noci (nastavenie 20 
úrovní kontrastu). Pri prehrávaní 
máte k dispozícii sedem nastavení 
ekvalizéra (vrátane používateľského 
režimu s plne manuálnym 
nastavením); k dispozícii je tiež 3D 


sound (O F F/LO W/M I D/H I G H) . Ak radi 
zaspávate pri hudbe, príde vám iste 
vhod režim Sleep (spánok) 
s nastaviteľným časom od 1 0 do 1 20 
min. Slúchadlá majú trochu netypický 
vzhľad (vyzerajú ako kladivká), ale ide 
o pomerne kvalitné „špunty do uší", 
čo je najmä u lacnejších MP3 veľká 
vzácnosť. 

Záver: Mimoriadne vydarený kúsok. 

Je to jeden z najpraktickejších 
a najvydarenejších USB MP3 
prehrávačov, ktoré sme mali možnosť 
otestovať v redakcii. Navyše má aj 
veľmi zaujímavú cenu, takže... 

Za skvelé prevedenie tento produkt 
získal redakčné ocenenie Zelený TIP 
PC_SPACE. 

Juraj Redeky 

Zapožičal: ASBIS SK, www.asbis.sk 
Cena bez DPH: 3890 Sk 
Záruka: 12 mesiacov 

predstavujeme 


O čo súťažíte: LIBRA Intelligence 9500XT 


Pri kúpe nového počítača má človek 
zväčša dve možnosti: kúpa 
jednotlivých komponentov 
a svojpomocné poskladanie, alebo 
kúpa už poskladaného počítača od 
niektorého značkového predajcu. 

Obe možnosti majú svoje pre a proti 
(viac na http://www.pcspace.sk/ 
hardware/index. cphp ?page =2601). 
Hlavnou nevýhodou značkových 
počítačov bolo často nevhodné 
zladenie komponentov, z dôvodu 
dosiahnutia nižšej ceny bol 
v základnej konfigurácií počítača 
poddimenzovaný najmä grafický 
systém. Avšak ako uvidíte, pre 
zákazníkov prichádzajú lepšie časy. 

V tomto čísle sme sa rozhodli 
predstaviť vám zostavu LIBRA 
Intelligence 9500 XP, ktorú máte 
možnosť spolu s LCD displejom 
Samsung 152B vyhrať v našej súťaži. 
Zostava je štandardne dodávaná s 
príslušenstvom, ktoré tvorí klávesnica, 
myš a stereoreproduktory s basovým 
reproduktorom. Obzvlášť bohatá je 
softvérová výbava, ktorú LIBRA 
spolu so zostavou dodáva. Okrem 
predinštalovaného operačného 
systému Windows XP Home SPI vo 
verzii OEM tu nájdete tiež antivírusový 
systém AVG, multimediálny softvér 
Zoner Média Explorer Home, hry 
Microsoft Flight Simulator 2004, Age 
Of Empires 2, Big Mutha Truckers, 

NHL 2002 a ďalšie. Pre „kancelársku" 
prácu je určený nie veľmi známy, ale 
zato hodnotný kancelársky balík 
Microsoft Works. Počítač je teda hneď 
po zapnutí použiteľný tak pre hráčov, 
ako aj pre pracujúcich používateľov. 
Celá zostava je ladená do elegantnej 
čiernej farby rovnako ako jednotlivé 
periférie a pôsobí tak kompaktným 
a elegantným dojmom. Skrinka má 
moderný a praktický vzhľad, čo 
dokladá prítomnosť USB portov na 
prednej strane, čo je v dome 
digitálnych fotoaparátov a prenosných 
Flash diskov nevyhnutnosť. 

Výkonné jadro 

Základom zostavy je matičná doska 
ASUS P4P800 Deluxe s čipsetom Intel 
865PE, ktorá patrí do skupiny dosiek 
s integrovaným WiFi-b portom. Ten 
umožňuje pripojenie modulu pre 
bezdrôtovú komunikáciu podľa 
štandardu 802.1 1 b, ktorý sme opísali 
v čísle venovanom WiFi zariadeniam. 
Zostava 9500XT tento modul 
obsahuje, vďaka čomu je možné 
pomocou dodávaného softvéru 
nielen pripojiť počítač do existujúcej 
bezdrôtovej siete, ale aj vytvoriť 
prístupový bod pre ostatných 
bezdrôtových klientov v podobe 
notebookov či PDA zariadení. 

Základná doska je osadená 
procesorom Intel Pentium 4, 3 GHz, 
ktorý pracuje na 800 M Hz efektívnej 
frekvencii systémovej zbernice. 
Procesor rovnako ako všetky nové 
modely, samozrejme, podporuje 
HyperThreading (HT), čo zvyšuje 
výkon v aplikáciách, ktoré majú 
podporu viacprocesorových systémov 
(napríklad videoeditačný softvér). 

O chladenie procesora sa stará 


dodávaný „BOX" chladič. Systém 
obsahuje 512 MB operačnej pamäte 
tvorenej dvoma 256 MB PC3200 
modulmi značky TwinMOS (časovanie 
CL2,5), ktoré sú zapojené 
v DualChannel móde, vďaka čomu 
dosahuje práca s pamäťou vyšší 
efektívny výkon. 

Audiovizuálne centrum 

Výkonné jadro systému dopĺňa 
grafická karta Power Color Radeon 
9600 PRO, ktorá zvláda všetky nové 
hry (viac test na strane 32 až 36) a 
tvorí tak spolu s procesorom výkonný 
tandem pripravený podieľať sa na 
dnešnom multimediálnom svete. 
Grafická karta obsahuje tak analógový 
VGA konektor, ako aj digitálny DVI. 
Okrem spomínaných dvoch obsahuje 
aj videovýstup, pomocou ktorého 
môžete zostavy prepojiť s televízorom 
či domácim kinom. O zvukový zážitok 
sa stará integrovaná zvuková karta 
založená na čipe ADI AD1985 schopná 
pracovať v móde 5.1 . Toto riešenie 
spĺňa všetky požiadavky na kvalitnú 
reprodukciu zvuku, no nevýhodou je 
nemožnosť pripojiť mikrofón alebo 
externý zdroj zvuku v móde 5.1, 
pretože ten využíva všetky tri 
konektory pre pripojenie 
reproduktorov. Schopnosti zostavy 
doplňuje tiež DVD± RW mechanika, 
vďaka ktorej môžete po spracovaní 
videa z dovolenky jednoducho 
pripraviť DVD do rodinnej zbierky. 
Mechanika, samozrejme, podporuje aj 
napaľovanie CD médií. 

Testy a celkový dojem 

Testy prebiehali v štandardných 
testovacích podmienkach 
s nainštalovaným systémom Windows 
XP so SPI . Vzhľadom na to, že 
v súťaži máte možnosť túto zostavu 
vyhrať spolu s LCD panelom Samsung, 
uvádzame tam, kde je to potrebné 
pre porovnanie, aj výsledky testovania 
v rozlíšení 1024 x 768. Všetky testy 
prebehli bezproblémovo, zostava sa 
neprehrievala ani pri opakovaných 
náročných multimediálnych testoch. 
Hlučnosť bola vzhľadom na výkon na 
primeranej úrovni. Celkovo zanechala 
zostava veľmi dobrý dojem, 
predstavuje totiž štýlový a zároveň 
výkonný doplnok tak detskej izby 
(na štúdium, i na hranie), ako aj 
domácej/firemnej kancelárie. LIBRA 
tiež pamätá na prípadné problémy 
a tak k svojim zostavám „dodáva", 
9500XT nie je výnimkou, ako pridanú 
hodnotu takzvaný bezstarostný 
servis, ktorý zahŕňa bezplatnú 
telefonickú podporu a bezplatný 
odvoz/dovoz zariadenia do/zo servisu 
počas 25 mesiacov. Počítače značky 
LIBRA tiež prechádzajú certifikáciou čo 
zaručuje, že zostava ako celok bude 
pracovať spoľahlivo bez nežiaducich 
konfliktov. Vďaka svojmu prevedeniu, 
výbave a výkonu si táto zostava za- 
slúži Zelený TIP redakcie. 

Cena bez DPH: 35 959 Sk 
Záruka: 2 roky 

(obrázok zostavy je na vedľajšej strane) 



LCD Samsung 152B 


TECHNICKÁ ŠPECIFIKÁCIA PC 


■ Základná doska: ASUS P4P800 Deluxe 

■ Čipová sada: Intel 865PE ICH, Intel ICH5R 

■ FSB: 400 M Hz, 533 M Hz, 800 M Hz 

■ Rozširovacie sloty: 1 x AGP 8 x/4 x, 5 x PCI, 

1 x ASUS WiFi ■ Dátové rozhrania: 2 x ATA 100, 

2 x S-ATA (RAID 0,1), 2 x ATA 133 (RAID 0, 1, 

0 + 1) ■ Integrované riešenia: 3COM Gigabit 
LAN Controller 10/100/1000, USB 2.0, IEEE 1394, 
ADI ADI 985 SoundMax 6-channel CODEC 

■ Formát: ATX ■ Procesor: Intel Pentium 4, 

3 GHz (800 MHz FSB), Hyperthreading 

■ Grafická karta: Power Color Radeon 9600 PRO 
S Taktovacie frekvencie (pamäte/GPU): 

600 MHz/400 MHz ■ Pevný disk: Samsung 
SpinPoint P80 120 GB, 7200 rpm, S-ATA 

■ DVD+ RW mechanika: LiteOn LWD 451 S 



V súťaži môžete k zostave LIBRA 
Intelligence 9500XT vyhrať aj LCD 
Samsung 152B, ktorý vzhľadovo veľmi 
pripomína model 192T predstavený 
v minulom čísle. Charakteristický je 
veľmi vydareným dizajnom 
a elegantnou kombináciou striebornej 
a čiernej. To však nie je jeho jedinou 
devízou. Panel sa dodáva 
v „kufríkovej" škatuli spolu so všetkým 
potrebným príslušenstvom. Výrobca 
pamätal aj na možnosť pripevnenia 
displeja na stenu, a tak priamo 
v základnom balení nájdete adaptér 
na uchytenie a sadu skrutiek 
a hmoždiniek. Napájanie je vyriešené 
pomocou externého adaptéra, čím 
sa výrobca elegantne vyhol problému 
„bzučiaceho" transformátora priamo 
v displeji. 

15" uhlopriečka síce vzbudzuje 
nedôveru u ľudí zvyknutých na klasické 
17" a viacpalcové CRT monitory, no 
pri pohľade na displej zistíte, že pri 
natívnom rozlíšení 1024 x 768 je 
obraz čistý a jasný s dobre vyriešeným 
rovnomerným podsvietením. Spokojní 
sme boli tiež s pozorovacím uhlom, 
ktorý je skutočne široký a displej ani 
pri bočnom pohľade nestráca farebnú 
sýtosť. Displej zvládal aj nižšie 
rozlíšenia bez straty kvality obrazu, 
neprimeraného rozmazania či 
zbytočných grafických artefaktov. 
Displej sa pripája prostredníctvom 
VGA portu, digitálny DVI by ste kvôli 
cene v tejto triede hľadali márne. 

Obraz však ani napriek tomu nestráca 
na kvalite. Odozva displeja je podľa 
výrobcu 25 ms, čo je štandard 
dnešných kvalitnejších displejov. 

Vďaka nej obraz „netrhá", resp. 
neostávajú neprekreslené riadky pri 
rýchlejšom pohybe napríklad pri 
hraní hier, pozeraní filmov či listovaní 
tabuľkou Excelu. Ovládanie monitora 
a nastavovanie geometrie obrazu či 
tepelnej hĺbky prebieha štandardne 
cez OSD menu, ktoré je dostupné 
prostredníctvom tlačidiel na displeji. 
Menu je prehľadné a jednoduché, pri 
nastavení väčšiny možností sa 
zaobídete aj bez manuálu. 

Záver: Tento displej hodnotíme veľmi 
pozitívne. Kvalitný obraz a elegantný 
vzhľad je tým, čo mnohí hľadajú pri 
prechode z klasických CRT monitorov. 
15" displej síce nie je najväčší, no 
svoje uplatnenie i cieľovú skupinu 
bezpochyby nájde. 

Radoslav Sirota 


Zapožičal: LIBRA Electronics, a. s. 
www.libra.sk 

Cena bez DPH: 15 125 Sk 
Záruka: 3 roky 


TECHNICKÁ ŠPECIFIKÁCIA LCD 


■ Obrazovka: TFT LCD 15" ■ Natívne rozlíšenie: 
1024 x 768 ■ Svetlosť: 350 cd/m 2 ■ Kontrast: 
600:1 ■ Pozorovací uhol: 1607150° 

■ Rozhranie: analógové ■ Štandard: TC099 

■ Veľkosť bodu: 0,297 mm 


42 PC_SPACE 4/2004 







predstavujeme 


Samsung ML2I50: monochromatická laserová tlačiareň 


Spoločnosť Samsung netreba naším 
čitateľom predstavovať. Ide o firmu 
s veľmi širokým zameraním (podobne 
napríklad ako Philips), pričom veľkú 
časť ich produktov tvoria najmä 
„domáce spotrebiče" (tzv. biela 
a čierna technika). Naši stáli čitatelia 
už vedia, že Samsung vyrába aj 
zaujímavé digitálne fotoaparáty 
a skvelé monitory, LCD televízory, 
alebo mobilné telefóny. Nikoho preto 
neprekvapilo, keď sa v ich ponuke 
objavili aj laserové tlačiarne. Zaujíma 
vás, ako by obstáli oproti konkurencii? 
Tak sa na to poďte s nami pozrieť. 

V redakcii sme mohli otestovať 
monochromatický model ML2150, 
ktorý patrí k tomu výkonnejšiemu na 
trhu a pritom má veľmi zaujímavú 
cenu. Rýchlosť tlače je tiež veľmi 
zaujímavá, pretože 20 stránok za 
minútu je na malú tlačiareň skutočne 
slušný výkon. Prvá stránka vyjde 
podľa údajov výrobcu do 12 sekúnd, 
ale pri našich testoch sme dosiahli aj 
polovičný čas. Ide zrejme o klasickú 
GDI tlačiareň, ktorej výkon rastie 
s výkonom počítača. Má síce vlastný 
procesor (použitý je 166 MHz 
procesor Samsung), ale výkon sa 
mení podľa počítača, ktorý spracúva 
úlohu. 

Testovaný model je osadený 16 MB 
pamäťou RAM, čo je pomerne 



TECHNICKÁ ŠPECIFIKÁCIA 


■ Rozlíšenie: 1200 DPI ■ Procesor: Samsung 
166 MHz ■ RAM: 16 MB (max. 144 MB) ■ 
Konektivita: IEEE1248, USB 2.0 ■ Hlučnosť: 
max. 55 dB ■ Duplexná jednotka: áno ■ 
Hmotnosť: 13,5 kg (29.8 Ibs) ■ Rozmery: 386 x 
436 x 326 mm 


rozumná kapacita. V prípade potreby 
môžete pamäť zvýšiť až na 144 MB. 
Maximálne rozlíšenie pri tlači je 
1200 DPI, čo plne vyhovuje potrebám 
bežných používateľov. Vstupný 
zásobník má kapacitu 500 listov, čo je 
viac ako dosť v tejto triede. Tlačiareň 
je nielen rýchla, ale aj pomerne tichá. 
Dizajn je účelný a príliš sa nelíši od 


toho, čo nájdete u konkurencie. 
Tlačiareň je možné pripojiť k počítaču 
cez klasický paralelný port (IEEE 1 248) 
alebo cez výkonnejšie USB rozhranie, 
pričom podporovaná je aj 
komunikácia cez rýchlejšie USB 2.0. 

Samsung má veľmi prehľadné 
a prepracované ovládače. Skutočne 
sme boli veľmi milo prekvapení ich 
možnosťami. Obsluha a nastavovanie 
sú jednoduché a veľmi prirodzené. 
Časť ovládacích prvkov nájdete aj na 
samotnej tlačiarni. Je tu tiež malý 
displej, ktorý výrazne zjednoduší 
nastavovanie. V pozadí nie je ani 
ekológia a ekonomika. Samsung má 
totiž tlačidlo Toner save, ktorým sa 
aktivuje EKO režim (režim, kde sa pri 
tlači spotrebuje menej toneru, ale na 
kvalite sa to viditeľnejšie neprejaví). 
No a ušetriť môžete aj na samotnom 

papieri. Na jednu stránku môžete 
vytlačiť niekoľko strán jednoduchou 
voľbou v ovládačoch. Navyše je 
tlačiareň vybavená aj duplexnou 
jednotkou pre obojstrannú tlač. 

Toner má kapacitu asi 8000 strán pri 
5 % pokrytí. Spolu s tlačiarňou však 
dostanete štartovaciu kazetu 
s polovičnou náplňou (kapacita asi 
4000 strán pri 5 % pokrytí 7 ). 

Záver: Vydarená tlačiareň, 
prepracované ovládače a zaujímavá 
cena. Čo k tomu ešte dodať? 

Juraj Redeky 

Zapožičal: LIBRA Electronics, a. s. 
www.libra.sk 

Cena bez DPH: 13 035 Sk 
Záruka: 24 mesiacov 


Trhový sprievodca: 

HP U 1015: 10 059 Sk 

OKIPAGE 14ex: 13 940 Sk 

Kyocera FS 1020D: 14 990 Sk 


RÝCHLOSŤ TLAČE 




ŠTART 

STOP 

6 strán ČB 

0:06 

0:28 

6 strán farebne 

0:08 

1:08 


Čas potrebný pre tlač uvádzame v sekundách 





predstavujeme 


Acer Aspire RC 


500: na prácu i na zábavu 



Už nejaký ten čas sa nám pomaly, ale 
isto presadzujú, a tento rok azda 
prevalcujú trh. Mám na mysli počítače 
triedy SFF (Small Form Factor), resp. 
barebone systémy. Počty predaných 
kusov stále stúpajú. Darí sa tu hlavne 
firme Shuttle, ktorá v tomto 
segmente momentálne kraľuje. MSI so 
svojimi Mega PC (MSI Entertainment 
and Gaming Appliance) tiež zaujala 
mnohých, a tak už inovuje, resp. 
predstavila svoje novinky. K firmám, 
ktoré už majú vo svojom portfóliu 
tieto produkty, sa pridal aj Acer so 
svojím Aspire RC 500. Firmu Acer 
určite nie je nutné predstavovať vo 
svojom širokom výrobnom programe, 
ktorý zahrňuje monitory cez 
príslušenstvo, počítače, až po servery. 
A pribudol k nim ďalší produkt, 
multimediálne PC Acer Aspire RC 500. 
Podľa obrázkov je zrejmé, že toto 
riešenie sa bude dobre vynímať nielen 
v obývačke, spálni, ale aj na stole 
v pracovni. Už tvarom a rozmermi 
vybočuje z radu (403 x 1 13 x 373 
mm) a niektorí budú určite namietať, 
že vlastne je to podľa tvaru klasické 
PC. Keď ho však položíte do 
vodorovnej polohy, určite ho bez 
problémov vymeníte vo vašej 
obývačkovej zostave napríklad za 
video. 

Acer RC 500 je založený na čipsete 
Intel Springdale Í865G s procesorom 
P4 2,8 GFIz FIT. V tejto triede je to 
nezvyčajné vzhľadom na potreby 
chladenia. Základná doska je 
v prevedení mikro-ATX, ale aj tak 
udivuje, že pri takomto rozmere má 
štyri sloty na pamäte. Osadený bol 
jeden, a to s veľkosťou 512 M B 
PC2700 RAM. Kedže disponuje 
duálnym radičom pamätí je škoda, že 
nie je využitý. Dosku je možné rozšíriť 
pomocou troch PCI slotov a jedného 
AGP. Avšak voľný je len jeden PCI. 


Integrované riešenia nie sú veľmi 
výkonné, a tak bola doska rozšírená 
o nízkoprofilovú grafickú kartu 
LeadTek WinFast FX 5200 so 128 
DDRAM. S ňou zvládnete prácu 
s kancelárskymi a multimediálnymi 
aplikáciami a nenáročné hranie. 

Pri on-board komponentoch sa 
stretávajú čipy od troch výrobcov, 
zvuk zabezpečuje Avance Logic 
ALC202, sieťovú komunikáciu Realtek 
RTL8139 a 1394 VIA OHCI Compliant. 
To, čo sa nedalo integrovať, bolo 
osadené v PCI slotoch, modem 
Conexant HSF V92 a TV-karta Leadtek 
WinFast TV-2000 XP. 

To, čo robí z Acer Aspire RC 500 
hodnotnejším oproti klasickému PC, 
je tzv. „Super Dial" koliesko, ktorým 
sa dá prepínať medzi režimami 
využitia a to PC, TV, Rádio, 
prehrávanie Audio a prehrávanie 
Video, DVD. Momentálny stav je 
indikovaný na malom displeji, ktorý 
je umiestnený na prednej hornej 
strane spolu s ovládacími tlačidlami. 

Na spodnej strane pod efektnými 
hliníkovými dvierkami sú umiestnené 
dva USB porty, ďalej jeden slúchadlový 
a mikrofónový vstup, mini-firewire, 
čítačka kariet 7-1 a na veľké 
prekvapenie stará dobrá 3,5-palcová 
disketová mechanika. Súčasťou 
dodávky je aj wirelles-set: 
multimediálna klávesnica a optická 
myš, diaľkový ovládač, reproduktory 
2.1 a operačný systém Win XP Flome. 
Celé prehrávanie DVD, audio alebo 
prezeranie obrázkov, je vlastne 
štandardný Média Player, ktorý si 
upravil Acer. Po prepnutí kolieska 
super dial do jednotlivej pozície sa 
Windows hibernuje a znovu nabehne 
v móde, ktorý ste si vybrali. Napr. ak 
si vyberiete funkciu FM, naštartuje 
len časť Rádio, ktoré môžete ovládať 
cez dialkový ovládač alebo 
prostredníctvom tlačidiel. Pri 
prehrávaní audio alebo DVD máte 
možnosť vybrať si zdroj umiestnenia. 
Na výber máte z jednotlivých 
pamäťových kariet, výmenného média 


(CD, DVD) ale aj z pevného disku. 

Ak chcete použiť ako zdroj pevný 
disk musia byť súbory uložené 
v preddefinovanom adresári, ktorý sa 
aspoň nám nepodarilo zmeniť. Škoda, 
že vo videomóde nie je možné 
prehrávať Divx súbory. V móde PC 
všetky Divx filmy fungovali bez 
problémov. Možno v ďalšom BIOS to 
bude vyriešené. Hlučnosť aj pri 



TECHNICKÁ ŠPECIFIKÁCIA 


■ mikro-ATX ■ Procesor: Intel Springdale Í865G, 
P4 2,8 GHz HT ■ Pamäť: 1 modul 512 MB 
PC2700 RAM ■ HDD: Seagate Barracuda 7200.7 
120 GB, 7200 ot/min s 2 MB cache ■ Grafická 
karta: LeadTek WinFast FX 5200 128 DDRAM 

■ Zvuková karta: onboard audio Avance Logic 
ALC202 ■ LAN: Realtek RTL8139 a 1394 VIA 
OHCI Compliant ■ TV karta: Leadtek WinFast 
TV-2000 XP ■ Mechanika: DVD± R/RW NEC 
1300A ■ Modem: Conexant HSF V92 

■ Príslušenstvo: Adobe Acrobat 5, Aspire TV/FM 
Leadtek WinFast, NTI CD 8! DVD Maker 6Gold, 
Power DVD, Ulead DVD MoveFactory 2 SE, Norton 
Antivirus, Acer Recovery CD 3 


použitom výkonnom procesore bola 
na veľmi prijateľnej úrovni a nebol 
problém počúvať hudbu. 

Záver: Aj napriek drobným 
problémom je nápad a realizácia 
tohto PC vynikajúca. Výrobca mohol 
použiť azda MS Windows Média 
Center. Acer jednoducho prekvapil. 
Aspire RC 500 odporúčame každému, 
kto chce multimediálne centrum 
spolu s možnosťami klasického PC. 


Zapožičal: Acer CZ, www.acer.cz 
Cena bez DPH: 45 990 Sk 
Záruka: 2 roky 


Trhový sprievodca: 

MSI Mega 180: cca 26 300 Sk bez DPH 
(podlá konfigurácie) 

predstavujeme 


Cheetah 


1 0K6 : šelma 1 0K6 z dielní Seagate 


Disky Cheetah sú skonštruované 
s dôrazom na vysoký výkon 
a prevádzkovú spoľahlivosť. Tieto 
vlastnosti sú žiadané v segmente 
serverov a „skutočných" pracovných 
staníc. Dnes sa v krátkosti pozrieme 
na Cheetah 10K6, ktorá je so svojimi 
parametrami určená pre serverové 
systémy s nižším rozpočtom. Seagate 
Cheetah 10K6 je pevný disk, pri 
ktorého vývoji kládli konštruktéri 
dôraz na špecifiká, ktoré so sebou 
prináša nasadenie pri serveroch. 
Typické prostredie tohto rázu je 
charakteristické nepretržitou 
prevádzkou 24/7/365, v rámci ktorej 
je neprípustné, aby pri zásahoch do 
hardvéru vznikol neželaný časový 
prestoj. Zabudnúť však netreba ani 
na spoľahlivosť uloženia dát. 

Čas priemernej doby medzi výskytom 
dvojice chýb predstavuje pri tomto 
modeli až 1,2 milióna hodín pri 
nepretržitej prevádzke s 250 cyklami 
zapnutia v priebehu roku. Vysokej 
hodnote okrem precízneho výberu 
súčastí a zlepšenej konštrukcii 
prispieva i nepriedušné zapuzdrenie 
disku, bez typického ventilačného 
otvoru desktopových diskov. Táto 
hodnota, ktorá je štandardom 
pevných diskov enterprise triedy, 
v mnohom prevyšuje morálnu 
životnosť disku. Záručná doba 
predstavuje 5 rokov, čo zodpovedá 
strednému času využiteľnosti 



TECHNICKÁ ŠPECIFIKÁCIA 


■ Kapacita: 36, 73 a 147 GB ■ Vnútorná dátová 
priepustnosť: 475 až 841 Mbps ■ Priemerná 
dispozičnú dostupnosť: 2,99 ms ■ Priemerná 
prístupová doba: 4,7 až 5,3 ms ■ Cache: 8 MB 

■ Otáčky: 10 008 RPM ■ Priepustnosť média: 

38 až 68,5 MB/s, pri bufferom vyrovnávaných 
operáciách 43 až 78 MB/s B MTBF: 1 200 000 h 

■ AFR: 0,73 % 


AIDA32 3.93 


Priemer Min. Max. 

Avg. access (ms) 8,1 7,6 8,5 

Linear read (MB/s) 54,1 36,6 66,6 

Random read (MB/s) 54,2 33,4 66,8 

Linear write (MB/s) 52,1 34,2 64,1 

Random write (MB/s) 52,3 33,7 66 


SiSoft Sandra 2004 


Score (kb/s) 47 333 

Sequential Read (MB/s) 66 

Sequential Write (MB/s) 63 

Average Access Time (ms) 3 


v prevádzke. Zapísané dáta sú 
chránené ECC súčtami, ktoré 
umožňujú zabezpečiť opravu 228 za 
sebou schybených bitov. Zabezpečenie 
prevádzkového monitoringu 
umožňuje implementácia technológie 
S. M. A. R. T. vrátane podpory tepelného 
merania. Dohľadový systém disponuje 
predikatívnym hodnotením stavu 
disku s možnosťou notifikácie 
o blížiacom sa nebezpečenstve. 

K dispozícii je však i známa sada 
rozširujúcich DST testov, ktoré 
umožnia v prípade notifikácie odhaliť, 
či výstraha zodpovedá skutočnosti. 

Z technologickej stránky možno 
povedať, že systém chráni 
kombinovaný „balíček opatrení" 
známy pod názvom 3D Defense 
System. Ide o ochranu na trojici 
úrovní: 1. ochrana samotného disku 
pri distribúcii v ochrannom obale; 

2. ochrana dát, redukovanie 
dôsledkov rotačných vibrácií 
systémom SAMS. 3. diagnostický 
dohľad S. M. A. R. T. a SeaTools 
v enterprise edícii. Pri podpore 
funkcie host adaptérom umožňuje 
hot-swap funkcia pevného disku jeho 
odobratie či pridanie počas behu 
systému. Obsah 8 MB cache je 
možné rozdeliť na 64 samostatných 
segmentov. Nechýba však ani 
podpora predčítavania dát, čo je 
obzvlášť efektívne pri práci s veľkými 
rozsahmi dát sekvenčného charakteru 


spracovávanými dávkovo. Jednotlivé 
l/O operácie sú ukladané do radu 
s hĺbkou 64 pozícií s jeho 
optimalizáciou na pozadí. Cheetah 
10K6 je k dispozícii v trojici 
vyhotovení s jednou, dvoma alebo 
štyrmi diskovými platňami. Od ich 
počtu sa odvíjajú i kapacity 36,7, 

73,4 a 146,8 GB. Zaujímavosťou je 
voliteľná veľkosť fyzického sektora, 
ktorá môže nadobúdať rozmery od 
štandardných 512 po 528 bytov. 
Softvérovo je možné i znížiť celkovú 
kapacitu disku pre „vtesnanie" sa do 
kapacitných bariér starších systémov. 

Pevný disk je primárne určený pre 
nasadenie do RAID-ov entry-level 
serverov, SAN a NAS zariadení. 

Výborné výsledky dosahuje i pri 
pracovných staniciach pracujúcich so 
značným objemom dát, akými sú 
napríklad strihové a grafické štúdiá. 
Netreba však zabúdať na dostatočný 
odvod tepla, ktoré skutočne nie je 
zanedbateľné. 

Milan Gigel 

Zapožičal: ASBIS SK, www.asbis.sk 
Cena bez DPH: 26 730 Sk 
Záruka: 5 rokov 


Trhový sprievodca: 

Hitachi Ultrastar 146 GB: 27 500 Sk 
Maxtor Atlas 10K IV 147 GB: 28 000 Sk 

„Modrý zub“ v podaní BlueTake 


Spoločnosť Data, s. r. o., nedávno 
rozšírila skupinu značiek, ktoré na 
slovenskom trhu distribuuje o nový 
prírastok v podobe firmy BlueTake, 
ktorá sa špecializuje na produkty 
využívajúce štandard Bluetooth. 

Z portfólia jej produktov sme vybrali 
tie najzaujímavejšie, aby sme ich 
vám v tomto článku predstavili. 

Predstavovať technológiu Bluetooth 
by dnes bolo zrejme nosením dreva 
do lesa, tak iba pripomenieme, že 
ide o bezdrôtovú technológiu, 
ktorá je vďaka nižšej energetickej 
náročnosti vhodná na používanie 
v mobilných zariadeniach. Práve 
preto sa čoraz častejšie stretávame 
s jej implementáciou v nových 
mobiloch alebo osobných 
organizéroch rôznych značiek. Tak 
ako sa rozširuje portfólio mobilných 
zariadení, pribúda aj množstvo 
rôznych periférií, ktoré možno 
s danými zariadeniami, ale aj 
s klasickými počítačmi využívať 
a zvýšiť tak celkový komfort práce 
s nimi. 

BT210 Bluetooth USB 
Printer Adaptér 

Tlačový adaptér DT210 umožňuje 
obohatiť existujúce tlačiarne 
s rozhraním USB o implementáciu 
Bluetooth a vytvoriť tak nové 
bezdrôtové zariadenie. Uplatnenie 
u vás nájde pokiaľ sa v kancelárii 
často presúvate alebo jednoducho 
nechcete mať stále zapnutý počítač 
pre prípad, že bude chcieť niektorý 
kolega tlačiť. 

Zariadenie sa pripája priamo na malý 
USB port (B-konektor) tlačiarne a pre 
spoju funkčnosť potrebuje napájanie 
z externého adaptéra. Na pripojenie 
počítača či mobilného zariadenia 
musí byť toto vybavené Bluetooth 
adaptérom (nie je súčasťou dodávky, 
môžete tak využiť adaptér dodaný 
so základnou doskou či klávesnicou). 
Všetok potrebný softvér je k dispozícii 
na dodávanom 8 cm CD, ktoré 
obsahuje okrem softvéru pre 
operačný systém Windows aj 
skúšobnú verziu tlačového softvéru 
cez Bluetooth pre PDA zariadenia so 
systémom PocketPC 2000/2002. 



TECHNICKÁ ŠPECIFIKÁCIA BT210 


■ Štandard: Bluetooth 1.1/Class I (100 metrov) 
S3 Podporované systémy: Windows 98SE/ME/ 
2000/XP, PocketPC 2000/2002/2003 ■ Rozmery: 
92 x 50 x 26 (mm) 



TECHNICKÁ ŠPECIFIKÁCIA BT500 


■ Štandard: Bluetooth 1.1/Class II (10 metrov) 

■ Rozmery: 85 x 50 x 32,6 (mm) 


Zariadenie funguje bezproblémovo, 
čo sa ukázalo aj v našom teste, keď 
sme pomocou adaptéra pripojili 
multifunkčné zariadenie HP psc 2100. 
Ako adaptér sme použili Bluetooth 
kolísku zo sady Logitech Cordless 
Desktop MX for Bluetooth. 

Záver: Zaujímavé zariadenie, ktoré 
pomôže vyriešiť mnoho problémov 
s umiestnením tlačiarne. Vďaka 
výsuvnej anténe nemá zariadenie 
problém so signálom ani vo vedľajšej 
miestnosti, výrobca však mohol 
prípojný konektor pripojiť cez 
polohovateľný kĺb. V súčasnom stave 
sa tak môže ľahko stať, že ho k svojej 
tlačiari vďaka umiestneniu USB portu 
nepripojíte (samozrejme, ak nerátame 
dokúpenie predlžovacieho USB kábla). 


BT500 Bluetooth Mouse 4- 
BT009X Bluetooth USB Adaptér 

Medzi zariadenia, ktoré štandard 
Bluetooth zasiahol, patria 
v neposlednom rade aj počítačové 
myšky, ktoré sa vďaka nemu zbavujú 
svojho „chvostu". V našom teste sme 
preto vyskúšali bezdrôtovú myšku 
BT500 a USB adaptér BT009X, ktoré 
spoločnosť Bluetake dodáva tak 
samostatne, ako aj ako komplet. 

Myšku v modro-sivom prevedení 
poháňajú dve AAA batérie. Vďaka 
veľkosti, či skôr drobnosti, je zrejmé, 
že svoje uplatnenie získa najmä pri 
použití s notebookmi. Používanie 
bolo počas nášho testu 
bezproblémové, spárovanie fungovalo 
tak s dodávaným adaptérom, ako aj 
s adaptérom z dielne firmy Logitech. 
Spočiatku je síce potrebné zvyknúť 
si na minimalistické rozmery myšky, 
vplyv na funkčnosť to však rozhodne 
nemá. Citlivosť zabudovanej optiky 
je pre svoje určenie dostačujúca. 

Záver: Zaujímavé riešenie, ktoré sa 
uplatní najmä pri notebookoch. 

V kompletnom balení získate navyše 
USB Bluetooth adaptér, pomocou 
ktorého môžete pripojiť aj iné 
zariadenia ako bezdrôtovú tlačiareň 
či headset. 

BT400 Gll Bluetooth Headset 

Elegantné bezdrôtové slúchadlo je 
dodávané v komfortnej sade spolu 
s nabíjačkou, autonabíjačkou, 
koženým puzdrom na opasok a sadou 
vymeniteľných krytov, vďaka ktorým 
je možné vzhľad slúchadla čiastočne 
prispôsobiť vlastnému vkusu. 
Slúchadlo je možné používať na 
pravom i ľavom uchu. Ovládanie je 
veľmi jednoduché, obmedzuje sa na 
jedno funkčné tlačidlo, ktorým je 
možné slúchadlo spárovať, zapnúť 
a vypnúť či prijať alebo založiť nový 
hovor. Tlačidlo zároveň funguje ako 
indikačná dióda, ktorá svojím 
blikaním a farebnosťou signalizuje 
aktuálny stav. Zvyšné dve tlačidlá sú 
určené na reguláciu hlasitosti. 

Slúchadlo sme testovali v spojení 
s mobilným telefónom Siemens S55. 
Výsledné dojmy z používania ako aj 


z výdrže batérie sú veľmi dobré. 

Občas síce nebolo možné po stlačení 
tlačidla zistiť, kedy sa aktivovala 
hlasová voľba, takže človek opakuje 
požadované meno dovtedy, kým sa 
operácia nepodarí. To je však skôr 
problém zvolenej kombinácie 
a Siemens, ktorý obvykle signalizuje 
spustenie hlasovej voľby pípnutím, 
má na tejto situácii zrejme tiež svoj 
podiel viny. 

Záver: Celkovo ide o veľmi pekný 
kúsok. Vďaka svojej veľkosti i vzhľadu 
už nepripomína hviezdne vojny 
a môže smelo konkurovať riešeniam, 
ktoré dodávajú výrobcovia mobilných 
telefónov. A to všetko za príjemnú 
cenu. 

Radoslav Sirota 

Zapožičal: Data, s. r. o., www.data.sk 
Cena bez DPH: 

BT21 0 - 3280 Sk 
BT500 + BT009X - 2990 Sk 
BT400 Gll - 2630 Sk 
Záruka: 2 roky 



TECHNICKÁ ŠPECIFIKÁCIA BT009X 


■ Štandard: Bluetooth 1.1/Class II (10 metrov) 

■ Rozmery: 75 x 24,5 x 10,4 (mm) 



TECHNICKÁ ŠPECIFIKÁCIA BT400 


■ Štandard: Bluetooth 1.1/Class II (10 metrov) 

■ Pohotovostný režim/režim hovoru: 100 h/ 4 h 

■ Rozmery: 92 x 50 x 26 (mm) 


HĽADÁME DTP GRAFIKA 


Magazín PC SPACE hľadá DTP grafika pre tvorbu časopisu na trvalý pracovný úväzok 

Požiadavky: 

• spoľahlivosť, čestnosť, bezúhonnosť 

• schopnosť pracovať s vysokým nasadením 

• znalosť práce s počítačom 

• zručnosť v grafických programoch Adobe/COREL 

• zručnosť v DTP programoch InDesign/QuarkXPress 

• schopnosť pracovať s internetom (vyhľadávanie a sťahovanie graf. podkladov) 

• aspoň pasívna znalosť anglického jazyka 

Termín nástupu: júl/august 2004. V prípade záujmu posielajte svoj životopis a ukážky 
práce na mailovú adresu spolupraca@pcspace.sk. 

Epson Perfection 3 1 70: skener s rozlíšením 3200 dpi 


Skenery Epson patria už oddávna 
k tomu najlepšiemu, čo je na trhu 
v segmente „domácich" skenerov. 
Model Perfection 3170 prináša do 
tohto segmentu optické rozlíšenie až 
3200 x 6400 dpi, čím určuje nové 
štandardy. Vdáka vysokému rozlíšeniu 
je možné veľké zväčšenie malých 
predlôh. Jednoducho dosiahne 
cieľovú veľkosť obrázku A3 aj 
z 35 mm filmových predlôh. Navyše 
kvalita skenovania, ktorú možno 
dosiahnuť, nie je na úkor rýchlosti 
alebo prehnanej ceny. Tento skener 
kombinuje prednosti fotografického 
skenera s prednosťami skenera 
dokumentov. 

Vdáka novej lampe s vyššou svetelnou 
intenzitou skenuje Epson oveľa 
rýchlejšie než predchádzajúce 
modely (rýchlejšie žhavenie, lepšie 
osvetlenie predlohy a možná vyššia 
rýchlosť posuvu snímacej hlavy). 
Konštrukčné prvky zabudované 
v skeneroch zaručujú nízku hlučnosť. 
Dáta sa prenášajú cez výkonné USB 
2.0 rozhranie. Skener má štyri 
funkčné tlačidlá, ktorými je možné 
rýchlo zvoliť skenovanie do aplikácií. 
Má robustnejšie veko a v ňom je 
ukrytá presvetľovacia jednotka, 
ktorá sa používa na transparentné 
predlohy stredného formátu do 
veľkosti 6x9 cm, negatívy 1 2-krát 
35 mm, resp. 4 zarámované 
diapozitívy. 



TECHNICKÁ ŠPECIFIKÁCIA 


■ Snímacia technológia: CCD ■ Farebná hĺbka: 
48 bit ■ Optické rozlíšenie: 3200 x 6400 dpi 

■ Rozhranie: USB 2.0 91 Lampa: výkonná pre 
rýchlejšie skenovanie ■ Zvláštnosť: integrovaný 
TMA adaptér pre veľkosti 6x9 cm, 4 x dia 
rámček alebo 12 políčok filmových pásov 35 mm 

■ Príslušenstvo: softvér pre rekonštrukciu 
fotografií, voliteľný podávač dokumentov (pre 30 
listov) 


Novovyvinutý skenovací softvér Epson 
umožňuje zvoliť medzi tromi rôznymi 
plochami ponúk: automatický režim, 
Home a Profi. 

Voliteľne sa dá dokúpiť aj automatický 
podávač dokumentov, čím sa urýchli 
hromadné archivovanie alebo 
elektronické spracovanie dokumentov. 
S Perfection 3170 Photo je možné 
pomocou priloženého skenovacieho 
softvéru vrátiť starým vyblednutým 
obrázkom späť ich „starú krásu". 

Celé nastavovanie je pritom otázkou 
zaškrtnutia jediného políčka 
v obslužnom softvéri Digitálna 
rekonštrukcia pre obnovenie farieb 
a odstránenie prachu priamo 
v ovládacom paneli. Medzi 
bundlovaným softvérom nájdete 
programy Prestol BizCard 4.0 na 
hromadné spracovanie vizitiek 
(umožňuje aj automatické uloženie 
kontaktov z nich do programu 
Outlook) a výkonný OCR program 
Abbyy FineReader vo verzii 5.0. 

Záver: Výkonný skener s excelentným 
rozlíšením a výbornými ovládačmi. 

Je to skvelý skener s vysokou kvalitou 
obrazu. Digitálna rekonštrukcia sa 
objavuje postupne v rôznych 
formách u všetkých výrobcov. 

Funguje to skutočne vynikajúco 
a výsledky sú zrovnateľné s tým, čo 
by dosiahol skúsený grafik 
v špecializovanom profesionálnom 


Photo editore. Model sme sa rozhodli 
za skvelé prevedenie oceniť Zeleným 
redakčným TIP-om... 

Juraj Redeky 

Zapožičal: PRINT TRADE, s. r. o. 

www.printtrade.sk 

Cena bez DPH: 10 450 Sk 


Trhový sprievodca: 

HP Scanjet 4670: 6800 Sk 
Canon LiDE 80: 7470 Sk 



RÝCHLOSŤ SKENOVANIA CEZ USB 2.0 


A4 300 dpi čiernobiela 0:11 sek. 

A4 600 dpi čiernobiela 0:22 sek. 

A4 300 dpi farebná 0:33 sek. 

A4 600 dpi farebná 1:37 sek. 

Foto 10x15 cm 600 dpi 0:36 sek. 

Náhľad 0:03 sek. 

KOMENTÁR: JURAJ REDEKY 


Drahé alebo lacné DVD 
prehrávače? 

Zvažujete kúpiť si DVD prehrávač? 
Láka vás nejaký prístroj priaznivou 
cenou? V čom je rozdiel oproti 
značkovým riešeniam? Len vo 
výbave? Rozdielov je viac 
a rozhodne neplatí, že lacné sú 
„chudobné". Značkové prístroje sú 
drahšie ako „neznačkové". Značka 
by mala byť istou zárukou kvality 
a spoľahlivosti. Vybudovať značku 
stojí nemalé peniaze (napríklad na 
reklamu, sieť servisných stredísk 
a pod.), no a, samozrejme, sa to 
musí odraziť aj na cene. Ušetriť sa 
dá na samotných komponentoch. 
Lacné prístroje majú veľmi 
podobnú architektúru. Obvykle sú 
postavené na jedinom 
multimediálnom procesore. 
Podobajú sa ako vajce vajcu, 
pretože okrem vonkajšieho obalu 
sa odlišujú viac-menej len 
kozmetickými úpravami firmware. 
Často je dokonca možné použiť 
firmware od konkurencie a de facto 
zmeniť prehrávač na inú značku. 
Lacné prístroje obvykle „zožerú" 
všetko! Majú architektúru veľmi 
príbuznú s PC, a preto im nerobia 
problémy najrôznejšie dátové disky. 
Podporu dátových CD s MP3, MPEG 
a JPEG súbormi mali oveľa skôr ako 
niekoľkonásobne drahšie značkové 
prístroje. A aj dnes sú mnohé lepšie 
vybavené (napríklad prehrajú DivX). 
Kde sa ušetrilo? 

Lacné prístroje majú totiž menej 
kvalitné mechaniky. Hovorí sa: „Nie 
som taký bohatý, aby som si mohol 
kupovať lacné veci," a práve tu sa 
už niekoľko ľudí popálilo. Kúpili si 
lacný prístroj, ktorý sa po krátkom 
čase (tesne po záruke, po tých 
6-12 mesiacoch) pokazil. Odišla 
mechanika, v ktorej boli použité 
lacné plastové prevody. Tie sa 
používaním opotrebovali a bola 
nutná kompletná výmena. 

Náhradná mechanika môže stáť 2/3 
ceny nového prístroja, pričom treba 
započítať aj servisný zásah 
a dopravu do servisného strediska 
(to môže byť jediné pre celé 
Slovensko). Keď si to zrátate, servis 
bude drahší ako nový prístroj. 

Krátka záruka a malá životnosť by 
sa mali zmeniť už čoskoro po 
našom vstupe do EÚ, pretože aj 
u nás bude platiť dvojročná záruka. 
Čiže prístroj bude musieť vydržať 
viac ako dnes a ak nie, budete ho 
môcť reklamovať ešte v priebehu 
dvoch rokov. 

Takže nie výbava alebo 
funkcionalita, ale najmä vyššia 
spoľahlivosť, záruka a servis sú 
hlavným rozdielom medzi lacným 
(neznačkovým) a drahším 
(značkovým) prístrojom. 
Samozrejme, ak sa budeme pozerať 
na cenové rozdiely v rámci jednej 
značky, určite budú s vyššou cenou 
rásť aj možnosti (obrazové filtre/ 
vyššia kvalita videa, integrovaný 
zvukový dekóder a pod.). 


SanDisk: flash technológie na výslní 


Spoločnosť SanDisk je známa ako 
celosvetovo najväčší výrobca 
polovodičových pamäťových kariet 
všetkých formátov, ktorý začal svoje 
aktivity na trhu v roku 1988 pod 
hlavičkou SanDisk. V rámci 
produktovej línie tejto spoločnosti 
nachádzame nemálo produktov 
siahajúcich do sveta uchovávania dát 
na polovodiče, ktoré sa svojimi 
vlastnosťami a koncepciou radia 
medzi nástroje určené pre použitie 
profesionálmi. Dnes sa pozrieme na 
zopár zaujímavostí z ich produkcie. 

Pamäťové karty z produkcie SanDisku 
nachádzame rozdelené do viacerých 
produktových línií, ktoré sa od seba 
vzájomne líšia nielen formátmi 
danými štandardmi, ale 
i vlastnosťami použitého flash média, 
od ktorého sa odvíja jeho cieľové 
nasadenie a životnosť. Najnižšiu 
triedu tvoria pamäťové karty línie 
Shoot and Store, ktoré tvoria 
štartovací mostík s najnižšou cenovou 
kategóriou pre použitie medzi 
amatérmi a hobby používateľmi. 
Charakteristická je pre ne nízka 
rýchlosť pri zápise a čítaní uložených 
digitálnych dát. Pamäťové karty 
bežnej profesionálnej línie 
identifikuje modro-červené grafické 
stvárnenie, s ktorým sa neraz 
stretávame i pri OEM produktoch 
smerovaných pre použitie 
v produktoch známych spoločností 
ako HP a podobne. Pamäťové karty 
tejto línie využívajú NAND flash 
pamäť, ktorá dosahuje pri zápise 
dátovú priepustnosť na hranici 
9 MB/s, pričom pri čítaní je 
priepustnosť o 1 MB vyššia. V praxi 
však záleží i na tom, či príslušné 
zariadenie (napríklad digitálny 
fotoaparát alebo čítačka kariet) 
dokážu efektívne potenciál využiť. 
Záručná lehota dosahuje 5 rokov. 
Keďže každý z formátov pamäťových 
kariet existuje viacerými metódami 
adresácie zbernice, dosiahnuté 
výsledky môžu začínať hoci i na 
megabajte za sekundu. Pri takýchto 
zariadeniach však pamäťové karty 
línie Shoot and Store dosahujú iba 
zlomok rýchlosti. 

Špeciálnou líniou sú pamäťové karty 
zoskupené do produktovej línie 
Ultra II a Extreme. V oboch 
prípadoch ide o digitálne úložiská 
dát, ktoré disponujú rozšírenými 
teplotnými škálami, v ktorých je 
možné efektívne využiť ich potenciál. 
Teplotný rozsah pokrýva rozpätie 
od -25 do 85 °C, čo je škála 
dostatočná i na použitie v extrémnych 
klimatických podmienkach. Otázne 
však je, aký tepelný rozsah akceptujú 
fotografické prístroje a iné digitálne 
zariadenia využívajúce tento druh 
uchovávania dát. Istým prínosom je 
i nižšia energetická náročnosť týchto 
línií pamäťových kariet. Na rozdiel 
od ostatných produktových línií, 
pamäťové karty Ultra II sú dodávané 
s doplnkovým softvérom RescuePRO. 
Ten umožňuje pohodlnú obnovu 
fotografií, videí a hudobných 



POROVNANIE RÝCHLOSTÍ KARIET (MB/s) 


Linear read 

Linear write 

CF 512 MB 

2,28 

2,42 

CF Ultra II 512 MB 

2,28 

2,58 

SD 256 MB 

8,01 

3,50 

SD Ultra II 256 MB 

9,11 

9,51 


záznamov, ktoré boli stratené chybou 
zápisu do alokačnej tabuľky. Ich 
obnova prebieha s využitím známych 
štruktúr súborov a typicky 
sekvenčného zápisu dát. Prekvapujúci 
je však údaj o záruke, ktorý garantuje 
10 rokov s výmenou karty pri zlyhaní. 

V ponuke však, samozrejme, 
nechýbajú ani čítačky pamäťových 
médií. Zaujme hlavne prepracovaná 
multiformátová brána 
k polovodičovým médiám, ktorá 
dokáže pracovať až s ôsmimi 
formátmi kariet. Štvorica 
multikonektorových štrbín 
reprezentuje štvoricu jednotiek 
výmenných diskov, medzi ktorými je 
možné vzájomne prehrávať dáta. 
Každá z jednotiek výmenných médií 
je vybavená vlastným LED indikátorom 
aktivity, pričom piata LED-ka 
informuje používateľa o tom, že 
systém je pripravený na používanie. 
Veľmi efektívnym spôsobom sa 
postavili vývojári i ku konštrukcii tejto 
čítačky. Čítačka ImageMate 8 
v jednom pozostáva z dvoch častí. 



TECHNICKÁ ŠPECIFIKÁCIA (8-in-1 USB 2.0) 


■ Rozhranie: USB 2.0 ■ Formáty: CF l/ll, MS, 
MS PRO, SM, xD-Picture Card, SD, MMC ■ Typ: 
USB mass storage 


Prvou je podstavec s pevne 
zabudovaným USB káblikom, ktorý je 
akýmsi stolovým podstavcom pre telo 
čítačky. Tá je zasunutá do stojana 
s možnosťou kedykoľvek po nej 
siahnuť a vložiť si ju do puzdra 
notebooku. Pre jednoduché použitie 
v teréne poslúži i druhý 15 cm káblik, 
ktorý zabezpečí jej pripojenie 
k notebooku. Pri neustálom prenášaní 
medzi systémami tak odpadá nutnosť 
prehrabávania sa v spleti kabeláže. 

Aby sme však nezostali iba pri 
všeobecnom hodnotení, rozhodli sme 
sa porovnať rýchlosti testovaných 
médií pri sekvenčnom čítaní a zápise 
prostredníctvom nástroja AIDA32. 
Dosiahnuté výsledky sú uvedené 
v tabuľke. 

Milan Gigel 

Distribútor: Hama Slovakia, s. r. o. 
Ceny bez DPH: 

CF 512 MB: 5990 Sk 
CF Ultra II 512 MB: 7200 Sk 
SD 256 MB: 4300 Sk 
SD Ultra II 256 MB: 5300 Sk 
ImageMate CF USB 2.0: 990 Sk 
ImageMate 8-in-1 USB 2.0: 1990 Sk 



TECHNICKÁ ŠPECIFIKÁCIA (CF USB 2.0) 


■ Rozhranie: USB 2.0 ■ Formáty: Compact Flash 
l/ll ■ Typ: USB mass storage 

Samsung Digimax U-CA3 


Dostali sme ponuku otestovať kompaktný 
fotoaparát Digimax U-CA3 od Samsungu. Technické 
parametre nenasvedčovali nič výnimočné. Azda len 
záznam priamo do formátu MPEG-4 a pamäťové 
karty Memory Stick Duo používané prevažne vo 
firme Sony ho trochu odlišovali od bežnej 
konkurencie, ale... Až keď ho človek chytí do ruky, 
pochopí, v čom je iný. Patrí tak do radu ultra 
kompaktov, ako napríklad Olympus C-50, Canon 
Ixus a podobne. Skrátka miniatúrny fotoaparát, 
ktorý sa vmestí veľmi pohodlne do každého vrecka. 
Je to imidžový fotoaparát určený pre ľudí, čo si 
potrpia aj na dizajn. 

S digitálnymi fotoaparátmi sa na našich stránkach 
stretávate pravidelne. Pretestoval som už desiatky 
digitálov, takže som si myslel, že ma už nič nemôže 
prekvapiť. Stalo sa. Keď ho zapnete, začne sa malá 
show. Vpredu sa rozsvieti (rozbliká rôznymi 
farbami) svetelný prúžok a na displeji sa objaví 
počítačová tanečnica, ktorá pár sekúnd tancuje. 

V prvom momente sa nám to veľmi páčilo, ale až 
neskôr sme si uvedomili, že je to isté maskovanie 
jeho slabiny. Displej je fakt pekný a veľmi pekne 
prekresľuje aj dynamický obraz. 

Problémom je časové zdržanie od zapnutia. 
Tanečnicu síce môžete vypnúť, ale aj tak trvá pár 
sekúnd, kým sa fotoaparát pripraví na snímanie. 

Tiež celková rýchlosť je veľmi slabá. Fotoaparát je 
skôr na „krajinky" alebo objekty, ktoré vám 
„neujdú". Malé deti by nevydržali a ušli zo záberu, 
pretože potrebujete skoro 10 sekúnd na zapnutie 
prístroja a asi 3 sekundy na preostrenie, nastavenie 
a samotný záber. Pokiaľ si však nepotrpíte na 
„okamžité" zábery, toto môže byť pre vás 
zaujímavý prístroj. Ako pamäťové médium sa 
používa Memory Stick Duo, čo sú novšie a menšie 
pamäťové karty (veľmi podobné tvarom a rozmermi 
o kúsok väčším MMC/SD kartám). Pamäťové karty 
je možné meniť kedykoľvek za chodu, čiže aj pri 
zapnutom prístroji. Je to veľmi príjemné. Bežne sa 
vám fotoaparát pri výmene vypne alebo si žiada 
„reštart". Ak potrebujete urobiť ešte nejaký ten 
záber a máte plnú kartu, takáto rýchla výmena 
príde celkom vhod. Pokiaľ máte čítačku, ktorá 
podporuje iba MS karty, nemusíte zúfať, pretože 
výrobca vám pribalil aj malý adaptér, ktorý premení 
Duo na klasické MS karty. 

Drobným „mínusom" je blesk. Podľa nášho názoru 
je až príliš výkonný. Výrobca to urobil úmyselne, 
nakoľko prístroj má veľmi malú optiku s malou 
svetelnosťou objektívu a pre dobrý záber je svetlo 
dosť dôležité. Blesk sa v automatickom režime 
zapína aj za denného svetla v dobre osvetlenej 
miestnosti. Ak sa náhodou nachádza nejaký objekt 
bližšie, je preexponovaný, a pritom blesk nemá 
dostatočne veľký dosah, takže vzdialenejšie objekty 
sú nedosvietené. Malá optika je pri takomto prístroji 
nevyhnutnosťou, ale zároveň ďalšou nevýhodou. 

Pri fotografovaní na krátke vzdialenosti prichádza 
k „zaobľovaniu" objektov. Ak napríklad 
odfotografujete dvere zo vzdialenosti 1 meter, 
budú mať mierne neprirodzený tvar (z rovnej čiary 
sa stane mierny oblúk). Toto je neduh väčšiny 
najmä lacných prístrojov. Napájanie zabezpečuje 
3,7 V 1000 mAh Lithiumlon akumulátor veľmi 
podobný batériám používaným v mobilných 
telefónoch. Výdrž je veľmi slušná a aj pri používaní 
blesku urobíte množstvo záberov a môžete s ním 
pracovať pár hodín čistého času. Súčasťou balenia 
je, samozrejme, aj nabíjačka. 

S fotoaparátom sa pracuje vcelku pohodlne. Dobre 
sa drží a ľahko sa obsluhuje. Menu je prehľadné 
a má rovnaký dizajn ako iné fotoaparáty Samsung. 
Možnosti nastavovania sú minimálne - rozlíšenie, 
úroveň kvality, spôsob ostrenia (bodové alebo 


multi), farebné (normál, čiernobiele, západ slnka, 
sépia), ostrosť obrazu a mód (automatika, nočný 
a manuálny). Pri manuálnom nastavení môžete 
upravovať citlivosť v rozmedzí ISO 100, 200, 400, 
ďalej vyvažovanie bielej a EV korekciu. Fotoaparát 
sa dá používať aj na záznam videa vo formáte 
MPEG-4 pri rozlíšení 320 x 240 alebo 160 x 120 
bodov pri 15 alebo 20 fps. S obrazom sa 
zaznamenáva aj zvuk, no a vdäka vstavanému 
mikrofónu je možné ukladať k fotografiám aj 
zvukové poznámky, alebo používať fotoaparát ako 
digitálny diktafón. Prepínanie režimov je rýchle, 
nakoľko sa používa mechanický prepínač. Ak teda 
chcete urobiť namiesto fotografie videozáznam, 
prepnete režim okamžite. 



Záver: Po testovaní máme zmiešané pocity. Na 
jednej strane nás zaujal dizajn a výbava, ale na 
druhej strane je pomalý a má zopár ďalších 
nedostatkov. Celkovo však ide o dobrý fotoaparát, 
ktorý urobí celkom pekné obrázky za vcelku 
príjemnú cenu. 

Juraj Redeky 

Zapožičal: LIBRA Electronics, a. s., www.libra.sk 
Cena bez DPH: 10 488 Sk 
Záruka: 24 mesiacov 


Trhový sprievodca: 

Canon IXUS lis: 12 966 Sk 
Olympus mju 300: 11 639 Sk 
Nikon CoolPix SQ: 11 014 Sk 



TECHNICKÁ ŠPECIFIKÁCIA 


■ Počet megapixelov: 3,3 (efektívnych 3,2) ■ ZOOM: 3 x digitálny 
B Rozsah ohniskovej vzdialenosti: 38-114 mm ekvivalent 35 mm 

■ ISO: 100, 200, 400 B Rozlíšenie: 2048 x 1536, 2048 x 1360, 
1600 x 1200, 1024 x 768, 640 x 480 bodov B Video: 320 x 240, 
160 x 120 bodov (20/15 fps) B Formát záznamu: JPEG (podpora 
EXIF 2.2), WAV, MOV (MPEG-4) B Počet záberov na 32 MB kartu: 
501/38/17 (min./optimálne/best) ■ Rozmery: 102 x 54 x 32 mm 

B Hmotnosť: 1 19 g B Bundlovaný softvér: ovládače, QT Player 6.3, 
MGI PhotoSuite 3SE, Digimax Viewer 2.1, DigiStudio 

Z OBSAHU: Sú späť a sú oveľa nebezpečnejší 
ako kedykoľvek predtým. Markusova sestra 
Sydney je zároveň Mikeova priateľka a tajná 
vládna agentka. Pri jednej akcii ju unesie na 
Kubu drogový kráľ (odplata za policajný záťah 
proti nemu), no a naša dvojica zorganizuje 
záchrannú akciu do zakázanej zóny... 

O FILME: Je to oveľa akčnejšie ako prvý diel. 
Bodaj by nie, keď v zákulisí stál režisér Micha- 
el Bay (Pearl Harbour, Armageddon) a produ- 
cent Jerry Bruckheimer (producent tých naj- 


väčších akčných trhákov posledných rokov). 

O DVD: 5.1 kanálový CZ dabing je veľmi 
slušne namixovaný, ale, žiaľ, nezdá sa nám 
najvydarenejší (výber hlasov, niektoré repliky). 
Prvý disk je filmový, druhý bonusový. Sku- 
točne dobré prevedenie, ale bonusy sú bez 
lokalizácie (iba ENG, ITA a HOL titulky). 
ZÁVER: Napriek všetkému ide o veľmi vyda- 
rený akčný film na nabitom disku. 
HODNOTENIE FILMU: 95 % 


Z OBSAHU: Jim a Michelle sa pripravujú na 
svadbu. Pokojné prípravy naruší perverzný 
Stiffler, ktorý plánuje premeniť svadbu na di- 
voké sexuálne orgie... 

O FILME: Tretie a rovnako bláznivé pokračo- 
vanie. Ktorý diel bol najlepší? Asi ten prvý, 
hoci tento je určite najzvrátenejší. Na obale sa 
dočítate, že film na DVD obsahuje o 12 minút 
viac (vzadu je dokonca uvedené že o 1 5 min.) 
ako verzia v kinách. Ďalšia výhoda filmov na 
DVD. 


O DVD: Disk má skvelé prevedenie. Vybavený 
je kvalitným CZ dabingom a otitulkovanými 
bonusmi. Nájdete tu množstvo zaujímavých 
bonusov, minimálne toľko ako na predošlých 
DVD. Okrem zaujímavých komentárov (s CZ 
titulkami) tu nájdete dokumenty zo zákulisia, 
vystrihnuté scény a zaujímavé rozhovory. 
Skrátka veľmi slušný materiál zo zákulisia. 
ZÁVER: Crazy komédia o svadbe a sexe. Za- 
tiaľ posledný diel tejto ságy... 

HODNOTENIE FILMU: 80 % 


DRACULA II: VZKRIESENIE 



Distribúcia: SPI International 

Premiéra: 2003 

Cena: 599 Sk 

Réžia: Patrick Lussier 

Hrajú: J. S. Lee, J. London, C. Sheffer... 

Formát: DVD-5, 16:9 
DÍžka: 81 min. 

Titulky: slovenské, české 
Zvuk: DD 5.1 CZ, ENG 
Bonusy: fotogaléria, 3 x trailery 


ADAPTÁCIA 



Distribúcia: SPI International 
Premiéra: 2002 
Cena: 599 Sk 

Réžia: Spike Jonze (scenár Charlie Kaufman) 
Hrajú: N. Cage, M. Streep... 

Formát: DVD-5, 16:9 
DÍžka: 114 min. 

Titulky: CZ, SK 
Zvuk: DD 5.1 CZ, ENG 
Bonusy: fotogaléria, 2 x trailery 


Z OBSAHU: Do márnice privezú zhorené telo. 
Podľa všetkého ide o upíra. Lekári začnú ex- 
periment s jeho oživením, aby zistili podstatu 
jeho nesmrteľnosti, ale celé sa to zvrhne na 
veľký krvavý masaker. Aj keď je tu kňaz, čo ho 
skúša zastaviť, upír má trochu navrch. 

O FILME: Druhý diel. Priemerný upírsky film s 
peknými, aj keď jednoduchšími efektmi. Dob- 
re spracovaný príbeh a otvorený koniec pre 
ďalšie pokračovania... 

O DVD: Disk má jednoduchšiu výbavu. Menu 


disku je ozvučené a animované. Film má na 
disku pomerne slušný prepis. Okrem pôvod- 
nej anglickej zvukovej stopy tu nájdete aj 
pomerne kvalitný priestorový CZ dabing v DD 
5.1 a CZ/SK titulky. Bonusy sú zredukované na 
minimum. Nájdete tu fotogalériu a štyri trai- 
lery na ďalšie DVD od SPI. 

ZÁVER: Nebolo to najhoršie. Krvi bolo dosť a 
určite bude čoskoro aj ďalšie pokračovanie... 
HODNOTENIE FILMU: 88 % 


Z OBSAHU: Scenárista Charlie Kaufman sa 
pokúša napísať nový scenár, ale príliš sa mu 
nedarí, pretože píše scenár k adaptácii knihy 
o orchideách a nemá tam najmenšiu záplet- 
ku. Tvrdí, že ani v živote sa nič nedeje a nech- 
ce točiť nereálnu fikciu. Ako sa však v závere 
filmu ukáže, život dokáže pripraviť nevídané 
zápletky... 

O FILME: Zmes reality a fikcie, alebo ak chce- 
te, autobiografická fikcia. Scenárista Charlie 
Kaufman napísal fiktívny príbeh, v ktorom hrá 


hlavnú postavu. Film získal množstvo pres- 
tížnych ocenení na filmových festivaloch. 

O DVD: Disk má veľmi pekné animované a 
ozvučené menu. Samotný film je rozdelený 
do 24 kapitol a je vybavený anglickým a čes- 
kým dabingom s možnosťou zapnúť CZ/SK ti- 
tulky. V bonusovej sekcii nájdete fotogalériu a 
dva trailery. 

ZÁVER: Zaujímavý film, ktorý sa trochu 
vymyká z dnešnej hollywoodskej produkcie... 

HODNOTENIE FILMU: 95 % 


2 x DVD FINDING NEMO (Hľadá sa Nemo), TIP www.dvdspace.sk 

Distribúcia: Warner/Gregor Multimedia 

Premiéra: 2003 

Cena: 790 Sk 

Réžia: Andrew Stanton 

Hrajú: animované postavičky 

Formát: 2 x DVD-9, 16:9 
DÍžka: 96 min. + bonusy (hodiny) 

Titulky: SK, CZ, ENG, MAĎ, BUL 

Zvuk: DD 2.0 SK, BUL, DD 5.1 CZ, ENG... 

Bonusy: 2 x DVD prevedenie plné bonusov 



ELÁN: DETEKTÍVKA + NEBEZPEČNÝ NÁKLAD 


Distribúcia: Musica 
Premiéra: 2003 
Cena: 2 x 599 Sk 

Réžia: D. Trančík, I. Paldia, J. Kaiser... 
Hrajú: skupina Elán 

Formát: DVD-5, 4:3 
DÍžka: 87 + 135 min. 

Titulky: nie sú k dispozícii 

Zvuk: slovensky DD 2.0 

Bonusy: reklama, Bratislavská lýra 1986... 


Z OBSAHU: Príbeh malej rybky Nemá, ktorú 
„uniesol" potápač a jeho otca Marlina, ktorý 
sa ho snaží nájsť... 

O FILME: Počítačom animovaná rozprávka zo 
štúdia Pixar (Toy Story, Monsters, Bugs Life). 
Jeden z najúspešnejších filmov všetkých čias, 
ktorý láme všetky rekordy. V USA najpredáva- 
nejšie DVD všetkých čias a, samozrejme, drži- 
teľ tohoročného Oscara. 

O DVD: Excelentné DVD. Kedže samotný film 
bol robený na počítači, jeho digitálny prepis 


bol urobený priamo z počítača, vďaka čomu 
je obraz neuveriteľne pekný. Film má formát 
1 6:9, ale všetky bonusy sú vo formáte 4:3. Vy- 
bavený je pekným SK dabingom a lokalizova- 
né sú aj všetky bonusy, ktorých tu je fakt veľa. 
A nejde o bezduché dokumenty, ale o veľmi 
vtipné paródie. Skrátka, ľudia v zákulisí sa ve- 
deli baviť. 

ZÁVER: Excelentné! Jeden z najlepších filmov 
na jednom z najlepších DVD... 

HODNOTENIE FILMU: 1 00 % 


Z OBSAHU: Detektívka = Dve polhodinové 
série videoklipov Elánu z albumov Detektívka 
a 8. svetadiel poskladané do „hudobného fil- 
mu". Nebezpečný náklad je hudobný film 
poskladaný z videoklipov k tomuto albumu. 
O DVD: Prepis je pomerne slušný, aj keď 
nemožno uprieť, že sa na zázname podpísal 
čas. Obraz vykazuje množstvo škrabancov, ale 
tvorcovia uprednostnili pôvodný materiál bez 
úprav pre jeho historickú hodnotu. Menu je 
animované a v oboch prípadoch veľmi vyda- 


rené. Formát obrazu 4:3 zodpovedá pôvod- 
ným záznamom vyrobeným pre potreby STV. 
V bonusovej sekcii nájdete populárne hudob- 
né klipy Elánu z dávnej aj nedávnej minulosti 
skupiny, fotografie a rozhovory. Celkovo je na 
DVD 22 a 31 hudobných klipov. 

ZÁVER: Veľmi vydarené DVD po obsahovej 
stránke zachytávajúce zlaté obdobie Elánu. 
Žiada si to však obrazový remastering... 
HODNOTENIE FILMU: 90 % 

Zaujímavé www stránky, 


25 májových hviezd. 


Máme to „za pár". Staneme sa členmi spoločenstva 
európskych štátov, i keď nad nutnosťou podriadiť 
sa občas nepríjemným (poväčšinou dočasným) 
obmedzeniam škrípeme zubami. Takže, i keď je to 
možno trochu nudná téma, máte poslednú 
príležitosť sa včas dozvedieť, do čoho ideme... 
Nebude teda trvať dlho a prejdeme vstupnou 
bránou Európskej únie, ktorej internetový portál 
( http://europa.eu.int/index_sk.htm ) je od marca 
dokonca v slovenčine. Delegácia Európskej 
komisie (http://www.europa.sk) na svojich 
slovenských stránkach pravidelne a podrobne 
informuje o EÚ, programoch pomoci, histórii 
vzťahov so Slovenskom a spoločných rokovaniach 
s kandidátskymi krajinami (http://www.europa.eu. 
intlcommlenlargementlnegotiationslindex.htm), 
v zneniach spoločných zmlúv a pripravovaných 
informačných konferenciách. O tom, ako to vyzerá 
v susednom Česku, informuje jej česká sekcia 
http://www.evropska-unie.cz. Európska komisia 
má dokonca vlastné vydavateľstvo http://www. 
eur-op.eu.int. Naša vláda (http.llwww.government. 
gov.sk) si určite uvedomuje, že zanedbať 
informačnú kampaň sa nevypláca, a preto zriadila 
portál Eurolnfo http://www.euroinfo.gov.sk 
s aktualizovanými informáciami zodpovedajúcimi 
najčastejšie otázky občanov a špecializovanú 
stránku pre firmy a inštitúcie http://www. 
government.gov.sk/eu . Zaujímavým zdrojom 
informácií o vplyve vstupu nových krajín do EÚ na 
celý stredoeurópsky región sa nepochybne stala aj 
marcová bratislavská konferencia predsedov vlád 
Rozšírená Európa: Nová agenda http://www. 
wena.sk. Centrum pre európsku politiku http:// 
www.cpep.sk disponuje množstvom informačných 
materiálov, ktoré sú k dispozícii vo formáte .PDF 
(http ://www. adobe. com/ products/ ácrobat/reader- 
main.html). Na stránkach Informačnej kancelárie 
Rady Európy je k dispozícii tiež množstvo 
podrobných informácií. 

Nezaostávajú ani naše internetové portály, 
priebežne informujúce o aktuálnom dianí. Zoznam 
odkazuje na stránku EurActiv http://www. 
euractiv.sk, SuperZoznam má zasa vlastnú sekciu 
Európska únia http://www.europskaunia.sk. 
Vlastné sekcie venované aktuálnym informáciám 



Archív časopisu Reflex 


týkajúcich sa Európskej únie majú aj internetové 
stránky renomovaných denníkov ako Hospodárske 
novi ny http :Hwww. hnonline.sk/index.php ?p = 
k06300, Pravda http://spravy.pravda.sk/sk_eu.asp 
a, samozrejme, SME http://europa.sme.sk. Z ďalších 
zdrojov stojí za pozornosť Európa Online 
http://www.europaonline.sk, Európa a Slovensko 
http://euask. webpark.sk/index2.htm, český 
EuroZoom http://www.eurozoom.info a Euroskop 
http://www.euroskop.cz/cze/ či veľmi vyspelo 
informujúca Svet EU http://www.sveteu.tk, ktorú 
spravujú len stredoškoláci... Skôr či neskôr sa 
budeme musieť rozlúčiť aj s pomerne mladou 



http ://europa. eu. int/index_sk. htm 


slovenskou korunou a prejdeme na spoločné Euro 
(http://www.euro-info.sk), ktorého aktuálne kurzy 
nájdete na stránkach Národnej banky Slovenska 
http://www.nbs.sk. Podnikateľov zaujme zrejme 
stránka o biznise v EÚ nazvaná prekvapivo :) EU 
Business http://www.eubusiness.com. Zaujímavý, 
trochu unikátny, no predovšetkým stále aktuálny je 
pohľad redaktorov českého časopisu Reflex 
(www.reflex.cz) z rokov 2000/2001 na život 
bežných ľudí v Európskej únii a kandidátskych 
krajinách, na ktorý sa vďaka archívnym stránkam 
časopisu môžete pozrieť aj vy. Stačí si na hlavnej 
stránke vybrať z menu Tišténý časopis a vrátiť sa v 
čase o štyri, resp. tri roky dozadu. V číslach 14-26 
/2000 a 37-50/2000 reprezentujú obyčajných ľudí 
občania súčasnej pätnástky, o niečo neskôr 
v číslach 11-22/2001 sa predstavujú kandidáti. 

A niektoré krajiny (Slovensko medzi nimi) hneď 
dvakrát... A napokon aj niečo pre euroskeptikov, 
na http://www.eunie.sk/ nájdete najmä kritické 
názory na opatrenia, ustanovenia, smernice, 
vyhlásenia európskych byrokratov... 


Nová jarná ofenzíva 3D outsiderov. 


Na osvieženie trochu menej závažná téma: svojich 
predsavzatí ukradnúť si niečo z trhového podielu 
hlavných rivalov ATi a NVIDIE sa nevzdala S3 
Graphics (http://www.s3graphics.com), ktorá od 
produkcie tlačových správ konečne pristúpila 
k činom. Recenzie S3 DeltaChrome S8/S8 Nitro sa 
postupne objavujú na hardvérových weboch, 
fandia jej na VIA Gamers (http://www.viavga.com) 
a novovzniknutej DeltaChrome.com (http://www. 
deltachrome.com) . Z výrobcov je to zatiaľ len 
PowerColor (powercolor.com. tw), resp. jeho 
európska pobočka Club-3D (http://www. 
club-3d.com). XGI (www.xgitech.com) tiež zatiaľ 
veľmi nesmelo vystrkuje rožky na desktopovom aj 
mobilnom trhu, silné slová v PR správach trochu 
zmiernili a hádam už niečo prinesú na trh, aspoň 
v to dúfa VolariGamers (www.volarigamers.com) . 

A údajne niečo nové chystá aj Matrox (www. 
matrox.com), i keď nie je isté, či to bude hráčsky 
čip, v každom prípade nás o tom nezabudne 
informovať stránka MURC a. k. a. Matrox Users 
(www.matroxusers.com). A čo nás čaká nabudúce? 
Nezopakujeme si prehľad trhu minerálok? :) 

Ján Lončík 

Sťahovanie e-mailových 

Aj e-mailovanie sa dá zefektívniť 


r 


sprav 


Možno si poviete, čo už môže byť na 
sťahovaní správ také ťažké: „Kliknem 
prijať a už to je v suchu." Tak to 
fungovalo pred pár rokmi. Teraz sa 
vám spolu s dôležitou poštou stiahne 
zopár nevyžiadaných e-mailov 
(spamov), niekoľko megabajtové 
„vtipné" záležitosti od vášho bývalého 
kolegu (rôzne reťazové hry a 
flashvideá) a v najhoršom prípade 
nejaký vírus. Ak sa pripájate pomocou 
dial-up a naozaj nemáte čas ani 
peniaze sťahovať 2 MB e-mailu 
s vtipmi a komiksovými obrázkami 
od kamaráta (ktorý to možno myslel 
dobre a chcel vás potešiť, však on má 
ADSL), často sa stretnete s potrebou 
vymazať nejaký súbor priamo na 
serveri. To sa dá urobiť cez: 

> webmail (prístup k vášmu e-mailu 
cez internetový prehliadač) 

> pomocou špeciálnych e-mailových 
klientov, z ktorých si jeden 
predstavíme nižšie. 

Tieto možnosti, okrem iného, 
obmedzujú možnosť zavíriť si počítač 
cez nejaký skript alebo prílohu 
v e-maile (pracujete so správou iba 
na serveri, do svojho počítača ju 
neukladáte). 

Drvivá väčšina ľudí používa na prácu 
s e-mailom softvér spoločnosti 
Microsoft. Buď ide o bezplatný 
Outlook Express, ktorý je súčasťou 
Windows, alebo zložitejší Outlook, 
ktorý nájdete ako súčasť Microsoft 
Office. Ten má oproti bezplatnému 
kolegovi niekoľko výhod, my si 
predstavíme funkciu obmedzenia 
veľkosti sťahovanej správy. Na druhej 
strane Outlook Express obsahuje 
chyby, ktoré nemôžu prehliadnuť 
autori vírusov, takže niektoré vírusy 
sú písané priamo pre tento program. 
Veľmi často a až triviálne ľahko sa 
napr. vírusy dostanú k informáciám 
z adresára (address book), ktoré 
potom s radosťou zneužijú (rozpošlú 
sa na tieto adresy a pod.). Veľmi 
nepríjemnou záležitosťou je 
automatické zobrazenie náhľadu 
správy, ktoré vírusy tiež často 
zneužívajú. Ukážeme si, ako túto 
funkciu vypnúť. Samozrejme, ani 
Microsoft nespí a existuje množstvo 
záplat, ktorými sa dajú bezpečnostné 
diery odstrániť. 

Vypnutie automatického 
zobrazovania náhľadu v programe 
Outlook Express: 

1. V hlavnej lište programu kliknite 
na položku zobrazenie (view). 

2. Otvorí sa vám menu, v ktorom si 
vyberte rozloženie (layout). 



Obr. 1 : Vypnutie náhľadu 


3. Zobrazí sa okno, kde vás bude 
zaujímať druhá polovica s názvom 
podokno náhľadu (preview pane) 
(obr. 1). 

4. Políčko zobraziť podokno náhľadu 
(show preview pane) nastavte tak, 
aby bolo nezaškrtnuté. Odteraz sa 
vám v Outlook Express nebude 
automaticky zobrazovať náhľad 
správy. 

Obmedzenie velkosti sťahovanej 
správy v Microsoft Outlook: 

1. V hlavnej lište kliknite na položku 
nástroje (tools) a zvoľte možnosti 
(options). 

2. Vyberte záložku doručenie pošty ; 
Nastavenie pošty v MS Outlook XP 

3. Úplne posledný riadok nesťahovať 
správy väčšie ako... zaškrtnite 

a zvoľte hodnotu v kB. 

4. V XP verzii použite tento postup: 
Odoslať a prijať > vybrať účet > 
Upraviť > zaškrtnite Stiahnuť iba 
popis u položiek väčších než (zadaj 
hodnotu). 

Správy, ktoré túto hodnotu presiahnu, 
Outlook nechá na serveri a nebude 
ich sťahovať, resp. pri Outlook XP 
stiahne iba popis položky. Pri dial-up 
pripojení odporúčam hodnotu okolo 
200 kB. V novších verziách (XP) je 
možné označiť správu na stiahnutie 
alebo vymazanie. 

Dáte si Popcorn? 

Na mysli mám, samozrejme, 
postupom času stále známejší 
e-mailový klient Ultrafunk Popcorn 
(1.60), pretože ten kukuričný by nám 
asi nepomohol. Z grafickej stránky 
je Popcorn málo zaujímavý, ikonky 
sú slabo farebné a neprospieva mu 
ani starodávny dizajn (obr. 2). Avšak aj 
vdäka tomu zaberá v nainštalovanom 
stave okolo 300 kB, čo ho predurčuje 
k jednoduchému používaniu aj na 
diskete. Práve jednoduchosť 


a funkčnosť by mohli byť hlavnými 
devízami, ktoré tento program môže 
ponúknuť používateľom. A veru bude 
to mať ťažké, pretože prestúpiť 
z Outlooku Express, ktorý je 
užívateľsky príjemný a navyše je 
súčasťou operačného systému, je pre 
používateľa krok do neznáma. 
Nakoniec, tieto dva programy sa 
navzájom vôbec nevylučujú, a teda 
môžete ich používať súčasne. 
Popcornom pozriete, čo máte na 
serveri, vymažete zbytočnosti, e-maily 
s veľkými zbytočnými prílohami, spam 
a cez Outlook Express si stiahnete 
ostatnú poštu do svojho počítača. 

Popcorn dokáže pracovať so správami 
priamo na serveri bez nutnosti ich 
stiahnutia na lokálny počítač. Poradí 
si s protokolmi POP3/SMTP 
a neodmietne ani zabezpečené APOP 
MD5. Nepríjemná je absencia 
nastavení, všetko nastavujete 
v samostatných oknách pri samotnom 
používaní funkcie. Súhrnné nastavenia 
by prácu trocha sprehľadnili, ale 
budete ich musieť oželieť. Sklamem 
aj ľudí neovládajúcich cudzí jazyk, 
v tomto prípade konkrétne angličtinu. 
Program sa totiž nedá prepnúť do 
žiadneho iného jazyka. Nevzdávajte 
to však dopredu, Popcorn neobsahuje 
nejaké extra veľké množstvo textov, 
takže po krátkom čase sa ho naučíte 
ovládať. Základom je vytvoriť si nový 
profil Filé > User profiles > New. Tu 
by mohol mať neskúsený používateľ 
trocha problémy, takže si to 
prebehneme (obr. 3). 

Obr. 2: Ultrafunk Popcorn 



Obr 3: Nastavenie profilu v Popcorn 


> Prvá časť sa nazýva identity, teda 
nejaké údaje o používateľovi. 
Vyplňte prvé dve kolónky Full Name 
(Meno) a Organization (Firma). 

Takto sa budú podpisovať e-maily, 
ktoré z Popcornu odošlete. E-mail 
Address, tu je to jasné, napíšte sem 
svoju e-mailovú adresu. 

> Druhá časť POP3 server definuje 
používateľove e-mailové konto. 
Server name, napíšte adresu 
poštového servera pre 
prichádzajúcu poštu. User Name, 
vaše prihlasovacie meno (pozor, 
nie vždy je totožné s e-mailovou 
schránkou) a nakoniec vložte 
Password (Heslo). Nezabudnite 
zaškrtnúť Remember Password 
(Zapamätaj si heslo), inak bude od 
vás program pri každom výbere 
pošty vyžadovať jeho zadanie. 

V prípade, že sa prihlasujete 
zabezpečeným heslom APOP MD5, 
zaškrtnite aj túto voľbu. 

> Zostal nám SMTP server, teda 
údaje o serveri, odkiaľ odchádza 
vaša pošta. Do Server Name 
naťukajte jeho adresu a pokiaľ 
vyžaduje overenie (My server 
requires authentication), zaškrtnite 
túto funkciu. Ak chcete, aby všetky 
správy, ktoré z Popcornu odošlete, 
prišli aj niekomu dälšiemu, 
zaškrtnite Auto Send Copy To 

a vyplňte e-mailovú adresu. 

Všetky tieto údaje by ste mali mať od 
vášho internetového poskytovateľa, 
prípadne od organizácie, pre ktorú 
pracujete. 

Určite vás zaujíma, ako je Popcorn 
distribuovaný, a teda licencovaný. 

Nuž, existuje v platenej, ale aj 
neplatenej verzii. Freeware verzia, 
ktorú si môžete bezplatne stiahnuť 
z internetu, je obmedzená iba 
v jedinom bode, nemôžete vytvárať 
viac profilov pre rôznych používateľov, 
teda s programom môže pracovať len 
jeden človek. To je škoda, pretože je 
to jedna z hlavných výhod Popcornu, 
jeden e-mailový klient môže používať 
celá rodina a bez toho, aby si mohli 
navzájom čítať svoje správy (pokiaľ si 
ich teda silou-mocou nechcú ukladať 
na disk). Popcorn teda dokáže 
pracovať aj ako bežný e-mailový 
klient, ak mu to prikážete - poštu 
stiahne na lokálny disk alebo uloží do 
vami zvoleného súboru. Samozrejme, 
poštu vie aj odosielať. 

Download: www.ultrafunk.com 
Popis: e-mail klient/freeware 
Veľkosť: 300 kB 

Tomáš Palovský 

FireFox 0.8 

Reloaded 



Mozilla 

The Browser. 


Nie je veľa internetových prehliadačov, 
ktorých autori sú dostatočne 
húževnatí, aby vzdorovali dominancii 
Microsoft Internet Explorera. Okrem 
technologicky zaujímavej Opery od 
rovnomennej nórskej firmy je 
najvýznamnejším konkurentom pre 
Internet Explorer projekt Mozilla. 

Ten vznikol v roku 1998 po tom, ako 
sa zástupcovia spoločnosti Netscape 
rozhodli zverejniť zdrojové kódy 
prehliadača Navigátor. Mozilla už 
však okrem štandardného skinu 
naznačujúceho príbuznosť nemá 
s Netscape už nič spoločné a bola 
napísaná kompletne odznova. 

Naopak, Netscape Navigátor verzie 6 
je v podstate len premenovaná 
Mozilla. 

Mozilla využíva renderovacie jadro 
NGLayout („Gecko"), okolo ktorého 
sú všetky ostatné komponenty ako 
prehliadač, e-mailový klient atď. so 
spoločným interface napísaným 
v jazyku XUL (XML User Interface 
Language). Multiplatformový základ 
umožňuje implementáciu v mnohých 
systémoch, príkladom je browser 
Galeon pre linuxovské prostredie 
GNÓME či Camino pre MacOS X. 
Vytvorenie Mozilly spôsobilo aj vznik 
mnohých technológií 
a programátorských nástrojov, ktoré 
sú využívané v iných projektoch. 

Hoci je Mozilla robustný a zaujímavý 
prehliadač, nie každému vyhovuje 
svojou komplexnosťou, tak vznikli 
samostatné jednoúčelové projekty 
postavené na rovnakom základe, 
internetový prehliadač Phoenix 
a e-mailový klient Thunderbird. 
Postupným vývojom „fénixa" sa 
z neho stal stabilný prehliadač, ktorý 
ešte dvakrát zmenil meno, najskôr na 
Firebird a nakoniec na dnešný 
FireFox, ktoré mu dúfajme už 
zostane. Je to pomerne malý 
(inštalácia má iba 8 MB), ale výkonný 
prehliadač, ktorý disponuje 
zaujímavými funkciami. Podobne ako 
Mozilla (inšpirovaná predtým Operou) 
dokáže FF otvárať internetové stránky 
v záložkách („tabs") na pozadí, bez 
nutnosti prepínať medzi oknami. Keď 
vás v texte zaujme nejaký link, stačí 
naň kliknúť a súčasne držať CTRL, 
prípadne kliknúť pravým tlačidlom 
myši a vybrať túto funkciu z ponuky. 

Blokovanie nepríjemných 
vyskakovacích okien (pop-ups) 
zabezpečujú v IE externé programy, 
„ohnivá líška" blokuje všetky takéto 
okná implicitne a v prípade potreby 
ich pre každý web musíte uvoľniť 
samostatne. Veľké množstvo takýchto 
okien otvorených naraz pri IE môže 
spôsobiť nestabilitu systému alebo 
prinajlepšom prehliadača, ale Mozillu 
a FF to „nerozhádže". Zabudovaný je 
aj jednoduchý download manager, 
v ktorom je možné si vybrať adresár, 
kde sa budú sťahované súbory 


Rozhranie prehliadača FireFox 


ukladať, na rozdiel od IE sa dajú 
počas priebehu jednotlivé procesy 
prerušiť a obnoviť neskôr. Vďaka 
striktnému dodržovaniu HTML 
štandardu pri zobrazovaní sa zachová 
aj vzhľad stránky pri tlači, kopírovaní 
textu, výrazne rýchlejšie je aj načítanie 
stránky, najskôr sa zobrazí samotný 
text. Obrázky, ktorých zobrazenie ide 
rýchlo cez menu pravého tlačidla 
vypnúť, a tak ešte prehliadanie 
urýchliť, sa štandardne načítavajú na 
pozadí, pravda, neplatí to pre Flash 
stránky. Napríklad, ak zistíte podľa 
obsahu, že táto stránka nie je to, čo 
ste hľadali, jednoducho prejdete ďalej 
skôr, ako sa stránka načíta celá, čo 
zefektívni vašu dobu strávenú na 
internete a modernistom zníži 
telefónny účet. Prispeje k tomu aj 
zabudované vyhľadávanie cez Google. 

V menu Security ide veľmi rýchlo 
zmazať všetky uložené informácie 
o aktivitách používateľa na internete, 
a to dokonca samostatne podľa typu, 
neprídete tak o heslá či formulárové 
nastavenia a podobne. Individualistov 
poteší konfigurovateľnosť panelu 
nástrojov a zabudovaná podpora tém 
(skinov), ktorých je už pomerne dosť, 
napríklad nie je problém, aby FF 
vyzeral podobne ako IE. Samotná 
inštalácia skinov je pritom pomerne 
jednoduchá. Na čo sme zabudli? Aha, 
pluginy prehliadača. Bez nich by FF 
nevedel zobraziť Flash stránky, Java 
skripty a podobne. Všetky existujúce 
a kompatibilné s Netscape 
Navigátorom alebo Mozillou bežne 
fungujú. Nie je tiež problém pri 
reinštalácii zazálohovať celý adresár 
Plugins a použiť ho znova. 
Funkcionalitu samotného prehliadača 
je tiež možné obohatiť tzv. 
rozšíreniami (extensions), 
programovými komponentmi, ktoré 
formou rozšíreného menu či ikonky 
ovládajú interné funkcie, rôzne 
webové služby a pod. Aby sme boli 
úprimní, aj FireFox sa občas nevyhne 


pádom. Podľa našich skúseností však 
nie častejšie ako Internet Explorer, 
pričom ide stále o betaverziu 
a obvykle sú na príčine práve pluginy, 
napríklad Acrobat Reader nemá 
v tomto smere čisté svedomie. Bez 
debaty je Mozilla FireFox už teraz 
skutočne mimoriadne užitočný 
prehliadač pre ľudí, pre ktorých je 
internet pracovným nástrojom. 

Ján Lončík 

Dôležité odkazy: 

> Hlavná stránka projektu FireFox 

http://www.mozilla.org/products/firefox/ 

> Download FireFox 0.8 v češtine 
http : Hftp. czilla.cz/mozilla/FO. 8/ 
FirefoxSetup-0. 8-csCZ. exe 

> Stránky s pluginmi 

http ://plugindoc. mozdev. org 

> Rozšírenia programu FireFox 
http ://www. texturizer. net/firefox/ 
extensions 

> Nápoveď k programu FireFox 

http :Hwww. texturizer. net/firefox/ 

> Stránky o Mozille v češtine 
http: //www. czilla. cz! 



Nutnosťou pre každého, kto sa rozhodne 
pre Mozillu (resp. FireFox), je český 
program Mozilla Backup. Jednoduchý 
sprievodca aj neskúsenému používateľovi 
umožní zazálohovať si všetky nastavenia 
Mozilly vrátane záložiek, e-mailov, 
adresára alebo cookies, pričom všetky 
skopíruje do jedného súboru, ktorý je 
dokonca možné zabezpečiť heslom. 
Podobne jednoduchá je aj obnova, kde 
po inštalácii Mozilly stačí naimportovať 
jednotlivé nastavenia. Môžete však aj 
preniesť nastavenia z Mozilly na jednom 
počítači na FF (bookmarky, históriu, 
heslá) a Thunderbird (e-maily, kontakty) 
na druhom alebo pohodlne 
synchronizovať prehliadanie a správy 
medzi domovom a prácou. Geniálne veci 
bývajú jednoduché. http://backup. 
jasnapaka. com/index_cz.php 

Napájači zdroj 

Základ výkonného a spoľahlivého PC 


Vývoj ide stále dopredu. Všetko sa 
vyrába novšími technológiami, 
jednotlivé komponenty sú rýchlejšie 
a lepšie. Spolu z inováciami stúpa aj 
potreba a spotreba napájania. Nie je 
to tak dávno, čo úplne postačovali 
zdroje ATX o výkone 200 W (kto si 
ešte spomenie na formát AT, kde 
kraľovali zdroje, ktoré mali aj 145 W?). 
Dnes je situácia úplne iná. Štandardne 
sa spolu zo skrinkami predávajú 
zdroje s výkonom 300 W a nezriedka 
sa nájdu aj 350 W. Na trhu je široká 
paleta zdrojov, od 145 W až po 
480 W, a to stále hovoríme 
o produktoch pre „bežné počítače". 

Pri niektorých nových produktoch je 
vyslovene uvedené, aký zdroj by ste 
mali mať. Jasným príkladom je 
grafická karta XGI Volari, ktorá 
vyžaduje až 400 W zdroj. A to 
nehovorím o prvých vzorkách 
procesorov Prescott, ktoré samotné 
vyžadovali príkon od 90 W do 1 15 W. 

Úpravy zdrojov 

Kozmetické úpravy môžeme urobiť aj 
bez veľkých technických znalostí. 

Ak máte skrinku s priehľadným 
akrylátovým oknom, môžete pre lepší 
imidž vymeniť kryt zdroja za 
priehľadný laminátový. Vyrobiť si 
nový v domácich podmienkach je len 
otázkou šikovnosti. Ak máte radi 
farebné ventilátory, tiež vám nič 
nebráni ich vymeniť. Do priesvitných 
skriniek (ale nielen do nich) je určený 
špeciálne upravený napájači zdroj, 



Vysvetlenie skratiek pri zdrojoch: 

> FCA: možnosť regulovania rýchlosti 
a vypínania zadného ventilátora 
prostredníctvom základnej dosky 

> FMA: možnosť monitorovania a 
nastavenia rýchlosti 8 cm zadného 
ventilátora prostredníctvom 
základnej dosky 

> FC: možnosť vypínania zadného 
ventilátora prostredníctvom 
základnej dosky 

> FM: možnosť monitorovania 
rýchlosti zadného ventilátora 
prostredníctvom základnej dosky 

> VB, VD: jeden ventilátor 

> VE: dva ventilárory 

> AX: aktívne PFC 


ktorého obal môže byť taktiež 
z priesvitného plastu (pozor na 
bezpečnostné predpisy pri prípadnej 
úprave svojpomocne). Námet je na 
h ttp : II www. meierspage. netl how2sl 
enermax_mod/enermax_mod.php 



[Tip] Ak chcete skúšať hranice výkonu 
vášho počítača, majte na zreteli, aby ste 
mali dostatočne silný a kvalitný zdroj. 

Už sa zopárkrát stalo, že papierovo boli 
udávané iné hodnoty, akým skutočne 
zdroj disponoval. 


V predajniach náhradných dielcov sú 
dostať hotové hliníkové ventilátory 
s efektným, napr. modrým 
podsvietením, ktoré môžete použiť 
ako stavebné prvky pri zušľachťovaní 
dizajnu PC, pozri obr. http:/l 
casemodz. hellknight. de/?inc=testsl 
coolermateledfan 1.htm 



2 x zdroje 

Na „vyskúšanie" sme mali dva zdroje. 
Oba disponovali technológiou 
s dvoma ventilátormi, ale každý iným 
spôsobom. Enermax sme prvýkrát 
predstavovali minulý rok (článok 
v PC SPACE 03/2003). V tom čase 
sme mali model EG 465AX-VE. Teraz 
sa budeme venovať modelu 
Enermax EG365AX-VE/FmaX, ktorý 
sa líši výkonom (365 oproti 465 W) 
a navyše má možnosť manuálnej 
regulácie otáčok. Na malé rýchle 
pripomenutie, zdroj má všetky 
kontakty pozlátené, sú dokonale 
elektromagneticky odrušené. 

Teplotné citlivé obvody sú osadené 
hybridnými medenohliníkovými 
pasívnymi chladičmi. Zdroj disponuje 
dvojventilátorovým vetracím 
systémom, ktorý sa vyznačuje tichou 
prevádzkou, t. j. „Low noise & Ultra 
Cool". Druhý ventilátor má konektor, 
ktorým po zapojení do základnej 
dosky získame možnosť monitorovať 
jeho otáčky. Káble sú dostatočne 
dlhé, aby ho bolo možné umiestniť 
aj v big-toweroch. Konektorov je 
osem + dva. Súčasťou je aj redukcia 
na napájanie Serial-ATA zariadení. 



Pri zdrojoch tejto triedy je 
samozrejmosť termoregulácia, 
aktívne PFC (Power Factor Correction). 
Pri používaní tohto zdroja výrazne 
klesla teplota v skrinke (rádovo o 5 


až 10°) a aj hlučnosť, tak mi neostáva 
nič iné, len vrelo odporúčať. 

Druhý zdroj sa predáva pod 
označením SP (Super Power) a patrí 
pod značku Codegen. Mnohé zdroje, 
ktoré sa predávajú u nás pod 
označením Eurocase, pravdepodobne 
pochádzajú z dielne Codegen group. 
Stačí sa len pozrieť na jednotlivé 
stránky výrobcov. V tomto modeli je 
použitá technológia tunelu, t. j. jeden 
ventilátor natiahne vzduch zo skrinky 
a preženie ho cez zdroj a druhý ho 
vytiahne zo zdroja. Oba ventilátory, 
samozrejme, disponujú 
termoreguláciou a aktívnym PFC. 
Zdroj s výkonom 480 W je celkom 


nezvyčajný, hlavne keď si uvedomíme, 
do akého segmentu je určený. 

Čo zaujme, je typ a počet konektorov 
a možnosť napájania základných 
dosiek pre viacprocesorové Opteróny. 
Pomer cena/výkon je viac ako 
vynikajúci a určite bude hlavným 
lákadlom pri kúpe. 

Martin Uherčík 

Zapožičal: ASBIS SK, s. r. o. 
www.asbis.sk 

Cena bez DPH: 

Enermax EG365AX-VE/FmaX: 3180 Sk 
Codegen SP 480: 2000 Sk 
Záruka: 2 roky 

Vysvetlivky: PFC (power factor correction, 
korekcia napájacích hodnôt) 



Codegen SP 480 



Enermax EG365AX-VE/FmaX/ 

Codegen SP 480 1 

Jednosmerný výstup 

Zafaženie max./min. (A) 

Zafaženie max (A) 

+3,3 V 

32/0,3 


30 

+5 V 

32/0,3 


40 

+ 12 V 

26/1,5 

- 

20 

- 

-5 V 

1/0 


0,5 

-12 V 

1/0 


0,8 

+5 VSB 

2,2/0, 1 

- 

2 

- 

Celkovo 


353 W 

- 

480 W 

Overdockovanie grafických kariet 

Zaujímavé utility pre majiteľov kariet ATi 


I keď sa kvalita ovládačov pre grafické čipy ATi 
v poslednej dobe dramaticky zlepšila a zdalo sa, že 
neoficiálne konfiguračné programy už nebudú 
potrebné, vzniklo zopár zaujímavých utilít, ktoré 
majiteľom kariet ATi minimálne odporúčame 
vyskúšať. 

Málokto predpokladal, že sa niekto pokúsi vytvoriť 
konkurenčnú aplikáciu k obľúbenému Rage3D 
tweakeru, o ktorom sme hovorili v čísle 1/2004. 

Ten však zrejme z nejakého dôvodu nevyhovoval 
autorovi aplikácie RadLinker, kedže zapracoval na 
tomto malom, ale šikovnom oponentovi. Po 
inštalácii sa v nastaveniach grafického adaptéra 
objaví nová položka RadLinker, ktorá sa integruje 
do menu ovládačov vydarenejším spôsobom ako 
Rage3D Tweaker. V menu Radlinkeru je možné veľmi 
prehľadným spôsobom meniť taktovanie grafického 
čipu a pamätí a konfigurovať nastavenia adaptéra 
pre DirectX a OpenGL prostredia. V prípade 
problémov je možné pre každú z hodnôt nastaviť 
základné (default) hodnoty. 

Elegantným spôsobom sú vyriešené individuálne 
herné profily, jedna zo špecialít Radlinkeru. 

Namiesto ďalšej aplikácie v pozadí monitorujúcej, 
aká aplikácia sa spustí (ako v prípade Rage3D 
tweakeru), RadLinker umožni vytvorenie odkazu 
(či zástupcu) spustiteľného programu hry. Tá má 
na rozdiel od systémových zástupcov (*.lnk), akých 
poznáte z pracovnej plochy, príponu *.radlnk. Na 
tento odkaz stačí kliknúť, zvoliť Nastavenie 
(Properties) a nastaviť individuálne DirectX/OpenGL 
parametre platiace pre hru alebo aj individuálne 
taktovacie frekvencie! Môžete mať teda pod 
rôznymi odkazmi nastavených viac profilov pre 
jednu a tú istú hru: plné detaily, grafické efekty, 
antialiasing a pod. pre singleplayer, keď je čas 
kochať sa prostredím v hre a hru je možné ukladať. 
Naopak, iný profil je vhodný pre maximálny výkon 
v multiplayeri, keď ide doslovne „o život" a každý 
snímok za sekundu je dobrý. Ak však zháňate iba 
pretaktovaciu utilitu pre Catalysty (alternatívu 
k funkcii „Coolbits" známej z NVIDIA ForceWare), 
pod názvom RadCIocker si môžete stiahnuť len 
záložku s touto funkciou. 
http :l/www. radlinker. com/index. htm 


Jednoduchšou alternatívou k väčšine tweakovacích 
utilít je ruská utilita ATi Tray Tools, ktorá rozsahom 
funkcií výrazne prekonáva pôvodnú taskbar utilitu 
k ovládačom ATi. Tray Tools umožňuje priamo 
z tray baru konfiguráciu väčšiny nastavení grafickej 
karty (vrátanie niekoľkých skrytých), takže 
používateľ sa nemusí dlho preklikávať cez rozsiahle 
menu. Tray Tools umožňujú aj ukladanie profilov, 
ktoré sú hocikedy (a rýchlo) k dispozícii. 
Predovšetkým používatelia, ktorí preferujú rýchlosť 
pred rozsahom funkcií, ju ocenia, nič však nebráni 
použiť ju spoločne s RadLinkerom. V ňom si 
nastavíte hodnoty podrobnejšie v profiloch 
(ovládačov, nie hier) a pomocou Tray Tools ich len 
prepínate, prípadne poopravíte niektoré nastavenia 
(FSAA a pod). 
http ://www. radeon2. ru/atitray/ 

Ďalší program celkom určite zaujme majiteľov ATi 
kariet, ktorí plánujú zo svojich miláčikov „vydupať" 
nejaký ten MHz navyše. Pretaktovacia utilita 
ATITool nenecháva len na používateľovi, aby 
systémom pokus-omyl hľadal ideálne hodnoty pre 
pretaktovanie, ale má v sebe zabudovaný analytický 
nástroj, ktorý vyhľadáva maximálne frekvencie, 
v ktorých grafická karta ešte nerenderuje chybné 
pixely. Problémom mnohých používateľov je, že 
pretaktovanie často „prešvihnú" a výraznejšie 
chyby alebo poškodenie čipu sa prejaví až po určitej 
dobe. Nie každú chybu zobrazovania používateľ 
postrehne (ľudské oko nie je dokonalé), ale softvér 
porovnáva výstup z karty s referenčným obrazom, 
a tak rýchlo postrehne, že niečo nie je v poriadku. 

V samostatnom 3D okne renderuje ATITool 3D 
objekt, ktorého zobrazovanie priebežne analyzuje 
a ukladá tieto informácie do log súboru, takže i po 
prípadnom páde aplikácie či systému sú po reštarte 
spôsobenému vysokou frekvenciou uložené 
informácie k dispozícii. Maximálnu pracovnú 
frekvenciu čipu a pamätí je možno vyhľadávať 
funkciami Find max..., ktoré budú postupne 
pridávať taktovacie frekvencie a testovať 
zobrazovanie na chyby. Z obidvoch samostatne 
získaných hodnôt môžeme vybrať optimálne 
nastavenia a ručne ich nastaviť. Pozor na chybu, 
ATITool nemá obmedzenie pre max. frekvenciu! 

V jednoduchosti je krása - ATi Tray Tool 


Odporúčame ešte spustiť test Scan for Artifacts, 
ideálne na niekoľko hodín a potom vyhodnotiť 
výsledky v log súbore. Takýmto spôsobom je možné 
dopracovať sa k maximálnym a zároveň bezpečným 
hodnotám. V tomto okamihu sa ATITool môže 
využiť aj ako bežná pretaktovacia utilita, frekvencie 
uložené ako 3D profil sa nastavia až po prechode 
do 3D (DirectX, OpenGL), v 2D nie sú potrebné. 
Prepínanie medzi profilmi je možné aj pomocou 
klávesových skratiek. Funkcia Scan for Artifacts 
programu ATITool je užitočná aj pre majiteľov iných 
grafických kariet ako ATi, stačí nastaviť testované 



Rozhranie utility ATITool 



Nastavenie taktovacích frekvencií v menu RadLinkeru 



hodnoty taktovania jadra a pamätí v externej utilite 
(„Coolbits" menu u ForceWare, PowerStrip a pod.) 
a spustiť vyhľadávanie chýb renderovania. Že tento 
postup trvá príliš dlho? Perfektné vyladenie 
grafickej karty je však dlhodobý proces, kým z nej 
dostanete bezpečné maximum, trocha času to 
zabije... 

http ://atitool. ocfaq. com/ 

Zaspomínať na zlaté časy 3dfx a skvelých hier pre 
Glide (možno ich ešte zopár máte) na novom 
Radeone umožňuje zeckensack's Glide wrapper. 
Pôvodne optimalizovaný iba pre ATi, podporuje 
dnes všetky grafické čipy s podporou OpenGL 
fragment (pixel) shaderov. Emuluje nimi niektoré 
efekty z Glide2 API. Nepozná novšie Glide3, ale hry 
určené preň aj vdäka podpore iných prostredí 
(OpenGL, DirectX) obvykle nie je nutné emulovať. 

Pre najstaršie Glide hry pre DOS skombinujte Glide 
wrapper s programom GLIDOS, ktorý prekladá DOS 
Glide do Windows. 

http: //horne, t-online. de/home/zsack/glide_wrapper/ 
http: //www. glidos. net 

Ján Lončík 

Ako na to: rýchla obnova po reinštalácii 


Nie každý si stihol podrobne prehliadnuť možnosti 
poskytované operačným systémom Microsoft 
Windows XP. I keď táto verzia systému so sebou 
priniesla vyššiu stabilitu, nie vždy sa vyhneme 
nutnosti preinštalovania. Kompletná nová inštalácia 
so sebou vždy prináša mnoho práce spojenej 
s konfiguráciou systému, nastavení aplikácií 
a nahrania potrebných dokumentov zo záloh. 
Rovnaká situácia platí pri výmene za nový počítač, 
kam je potrebné všetko postupne preniesť. Ak si 
však podrobnejšie prezrieme sadu nástrojov, zistíme, 
že vývojári mysleli i na túto možnosť a pripravili 
sprievodcu prenesením súborov a nastavení. 

Na počítači, z ktorého potrebujeme dáta preniesť 
na nový systém, resp. pred kompletným 
preinštalovaním systému, spustíme z menu cez 
položku Štart > Programy > Príslušenstvo > 
Systémové Nástroje > Sprievodca prenesením 
súborov a nastavení alebo priamym spustením 
Win + R a migwiz pomocníka na začatie tejto 
činnosti. V dialógovom okne si po potvrdení 
zvolíme voľbu Starý počítač a v spodnom riadku 
dialógu nastavíme cestu pre uloženie dát, ktoré 
chceme uchovať. 

Nasleduje volba obsahu zálohy. Možné je preniesť 
tak nastavenia jednotlivých aplikácií a systému, ako 
aj dátové súbory. Sprievodca zozbiera informácie 
o nastavení účtov elektronickej pošty a obsahu 
priečinkov, adresár kontaktov, obľúbené položky 
internetového prehliadača a nastavenie prostredia. 




Za dátové súbory považuje sprievodca tie, ktoré 
majú priradenú aplikáciu. Znamená to, že 
sprievodca dokáže zaradiť do zálohy všetky 
dokumenty s registrovanými príponami súborov, či 
už ide o súbory vytvorené v kancelárskom balíku, 

.pdf dokumenty, či .zip súbory. Po potvrdení 
nasleduje automatický zber informácií a ich 
uloženie v podadresári USMT2.UNC, v ktorom je 
uložená záloha a stavový súbor. Táto činnosť môže 
zabrať i niekoľko desiatok minút, ak sa na pevnom 
disku nachádza veľký objem dokumentov 
a priečinky elektronickej pošty obsahujú mnoho 
správ. Takto zapísané dáta je možné použiť i ako 
zálohu pri zlyhaní systému po jeho reinštalácii. 

Preto je vhodné zapísať si takto zosumarizované 
dáta na CD alebo DVD nosič. 

Pre obnovenie informácií stačí postup opakovať 
s tým, že pri naštartovaní sprievodcu zvolíme 
voľbu Nový počítač a zvolíme umiestnenie zálohy 
pre jej obnovu. V prípade, že je uložená na 
pevnom disku počítača, stačí zvoliť adresár, ak sa 
nachádza na CD alebo na počítači v sieti, postup je 
rovnaký. Aplikácie, ktoré budú s obnovenými 
dátami pracovať, musíme, samozrejme, nainštalovať. 

Milan Gigel 


[Tip] Dáta je možné z počítača uložiť i s nastaveniami 
priamo na iný počítač v sieti alebo na počítač pripojený 
laplinkovým káblom. 


Ako na to: nastavenie správy spotreby vo Win XP 


I keď sa na prvý pohľad zdá, že nastavenie správy 
spotreby vo Windows XP neponúka veľa možností, 
ich zvládnutie spolu s malými trikmi vám určite 
zjednoduší prácu, a to nielen s notebookom... 
Rozhranie k funkciám správy spotreby nájdete buď 
v Ovládacích paneloch, alebo cez menu 
Nastavenia > Šetrič obrazovky > Správa napájania 
po kliknutí pravým tlačidlom myši na plochu. 

Jednotlivé režimy sú k dispozícii v prednastavených 
profiloch, ktoré zodpovedajú najbežnejším 
potrebám používateľov. Predovšetkým pri mobilných 
počítačoch má ich nastavenie veľký vplyv na výdrž 
batérií, zapínajú sa totiž aj funkcie mobilných 
procesorov prispôsobovať frekvenciu (napr. Intel 
SpeedStep, AMD PowerNow! či LongRun procesorov 
Transmeta) a spotrebu podľa potrieb: 

> Vždy zapnutý: úsporné procesorové funkcie sú 
vypnuté. 

> Domácnosť/Kancelária : pri práci na batérie sa 
tieto úsporné funkcie zapínajú. 

> Prenosný počítač a Min. správa napájania: 
zapínajú sa funkcie prisp, frekvencie v oboch 
stavoch, pri práci na batérie rovnako ako pri 
zapojení do el. siete. 

> Prezentácia a Max. výdrž na batérie: dynamicky 
menia frekvencie len pri zapojení do el. siete, 

v režime na batérie fixne nastavia minimálnu 
frekvenciu procesora. 

Všetky ostatné rozdiely v profiloch sú len odlišné 
nastavenia časových funkcií ako vypnutie displeja, 
pevných diskov či prechod do režimov Standby 
a Hibernácia. Pri Standby počítač vypne displej, 
pevné disky a v prípade mob. procesorov nastaví 
minimálne hodnoty frekvencií a spotreby. Počítač sa 
javí ako vypnutý, je však takmer okamžite 
k dispozícii. V tomto režime pochopiteľne 
spotrebúva batérie. 

Hibernácia je postup, keď sa celý obsah operačnej 
pamäte počítača (teda spustené programy, 
rozpracované súbory) uloží do súboru na disku. Pri 
štarte systému sa opäť načítajú a sú používateľovi 
k dispozícii, môže okamžite pokračovať v rozrobenej 
práci. 

Alarmy varujú používateľa, keď pri mobilných 
počítačoch klesne kapacita batérie pod určitú 
hranicu, pričom môže dôjsť k pred nastavenej akcii. 

S trochou šikovnosti je možné napríklad pri takejto 
situácii poslať po sieti administrátorovi správu. Pri 
kritickom stave batérií (3 %) odporúčame 
automatickú hibernáciu, neprídete o prácu a môžete 
v nej neskôr okamžite pokračovať. A nakoniec, 
v rozšírených nastaveniach je možné 
nakonfigurovať, akú akciu počítač zvolí po zavretí 
krytu notebooku či stlačení funkčných kláves. 

Ján Lončík 


Drobné rady na záver: 

> ak vám žiaden z prednastavených profilov presne 
nevyhovuje, zmeňte časové nastavenia v tom z nich, 
ktorý najviac zodpovedá vašim potrebám a uložte ho 
radšej pod iným názvom 

> overte si, či máte k dispozícii posledný Service Pack 
operačného systému, navštívte stránku Windows 
Update, alebo (ak používate anglickú verziu OS) si 
stiahnite program AutopatcherXP, spomínaný v čísle 
1/2004. Napríklad pôvodný systém Windows XP (bez 
Service Packu) nedokáže naplno využiť výhody funkcií 
Enhanced SpeedStep procesorov Pentium M alebo 
PowerNow! pri Athlonoch XP-M. V novších 
aktualizáciách bolo tiež opravených niekoľko chýb 
systému správy napájania 

Ako na to: seriál na DVD 

Praktické rady ako dostať formát Video CD na 


Vyššou kompresiou videa sa síce zmenšuje veľkosť 
súborov, ale zároveň sa výrazne znižuje kvalita videa. 
Pre seriál je vyhovujúca kvalita Video CD, ktorá 
približne zodpovedá záznamu na VHS. Zvuk je na 
úrovni CD (čo je viac ako ponúka TV vysielanie alebo 
video) a obraz je pomerne prijateľný pri bežnej 
veľkosti TV. Formát Video CD sa jednoducho vytvára, 
má nízke nároky na hardvér a je DVD kompatibilný. 
Formát Video CD je skrátka ideálnym pre záznam 
seriálov, lenže... Keď už vyrábate DVD, malo by byť 
prehrávateľné v stolových prístrojoch. Žiaľ, 
napaľovacie programy vám nedokážu vytvoriť Video 
CD s kapacitou 4,7 GB a ak aj áno, je otázne, či to 
prehrá DVD prehrávač. V priemere má epizóda bez 
titulkov asi 22 minút a na jedno CD nahráte zhruba 
3 kompletné diely. Teda 100-200 dielov seriálu 
predstavuje 30-70 CD. V Prípade DVD by sme mohli 
v tej istej kvalite zredukovať tento počet na 5 až 10 
DVD. Mimochodom, kapacita DVD je rovnaká ako 
7 CD a cenovo je jedno DVD médium výhodnejšie 
než 5-6 CD. 

Ako na to? 

Vychádzame z toho, že máte TV, prípadne inú 
videokartu schopnú záznamu do Video CD formátu, 
máte softvér na „orezanie" videa (odstrihnutie 
reklám), alebo si dokážete iným spôsobom vyrobiť 
MPEG-1 súbor vo formáte pre Video CD (napr. 
konverziou z AVI/QT/DivX...). Podrobnejšie návody 
sme publikovali už dávnejšie a nájdete ich aj na 
www.pcspace.sk. My na výrobu „seriálového" DVD 
použijeme jediný softvér Ulead DVD MovieFactory 
2.5, ktorý dostanete pribalený k DVD napaľovačke, 
videokarte, TV karte a podobne. Ak aj nie, dá sa 
pomerne lacno dokúpiť. Navyše umožňuje veľmi 
jednoduchým spôsobom vytvárať veľmi vydarené 
animované a ozvučené menu. 

1. Nastavenie 

Vytvorte si nový projekt DVD. V spodnom ľavom 
rohu je ikonka Setup, kde nájdete aj Disc Template 
Manager (obr. 1). Tu je možné nadefinovať si 
vlastné nastavenie (profil), ktoré môžete používať v 
budúcnosti. Hoci je tu nastavenie CIF s podobnými 
parametrami ako má Video CD, treba si vytvoriť 
vlastný profil (New...), pretože inak sa nevyhnete 
nekonečnej rekompresii videa. Dôležité parametre sú 
rozlíšenie 352 x 288 bodov/25 fps (Video CD PAL) 
a kompresia. Zvoľte štandardný dátový tok 1 150 
kbps, formát zvuku MPEG a bit rate 128 kbps 
(obr. 2). Kvalita zvuku tým výraznejšie neutrpí a dá 
sa nahrať viac videa. DVD požaduje 48 kHz záznam 
zvuku, zatiaľ čo Video CD používa 44,1 khlz, takže 
zvuk sa bude „rekompresovaf" (na P4 2,2 GFIz to 
trvá asi 50 minút). Vlastný profil si vytvárate preto, 
lebo inak sa záznam skráti na 6 hodín, kvalita sa 
degraduje rekompresiou a čas prípravy sa 
niekoľkonásobne zvýši práve kvôli rekompresii videa. 





Obr. 1 : Aktivácia Disc Template Managera 



Obr. 2: Nastavenie vlastného profilu 



Obr 3: Výber dátového toku z Template pre výsledné DVD 


2 . Výber súborov 

Pomocou Add video vyberiete videosúbory. Ich 
poradie je možné meniť presúvaním metódou 
drag-and-drop na spodnej lište. V poradí, v akom sú 
uložené na lište, budú aj na výslednom disku. 

Po kliknutí na video je možné jeho hrubé orezanie 
(označiť začiatok a koniec, zlepiť dva klipy, rozdeliť 
video a pod.). Vybrať treba aj Template vytvorený 
v predošlom bode (Project Settings > Change 
MPEG Settings = malá „fajka" vľavo dole obr. 3), 
pričom MPEG sa nerekomprimuje (Do not 
convert...). Ak zaškrtnete políčko Use first clip... 
nad videolištou, prvé video bude slúžiť ako intro, 
ktoré sa prehrá po vložení DVD a až po jeho 
ukončení sa objaví menu (napr. úvodné titulky, 
znelka, vaše logo-intro). 

3. Menu, popisky a kontrola 

K dispozícii je niekoľko hotových menu (lišta 
vpravo). Stačí si vybrať a ak vám nevyhovuje, 
jednoduchým spôsobom si môžete menu upraviť 
(tlačidlo Customize). Pomocou Background Image si 
môžete vložiť vlastné pozadie (vyberá sa obrázkový 
súbor, pričom odporúčame pripraviť si obrázky 
v plnom rozlíšení PAL 720 x 576 bodov). O políčko 
nižšie je Background Mušie, čiže hudba na pozadí. 
Opäť si vyberiete hudobný súbor (napr. MP3), ktorý 
bude hrať na pozadí menu. V oboch prípadoch je 
možné pre každú stránku menu použiť inú hudbu 
a iné pozadie. Textové popisky je možné zmeniť po 
kliknutí myšou. Otvorí sa jednoduché editovacie 
okienko, kde je možné zmeniť nielen text, ale aj 
font a farbu textu. Odporúčame vám použiť číslo 
epizódy a stručný opis (názov dielu). Sprehľadní sa 
tak orientácia, najmä ak máte 100-200 dielov. Ak si 
myslíte, že je všetko O K, stlačte Next a otvorí sa 
vám virtuálny prehrávač. Ten slúži na kontrolu 
výsledného disku. V prípade, že nájdete niečo zlé, 
môžete sa vrátiť pomocou Back a opraviť to. Ak je 
všetko v poriadku, prejdeme k finalizácii (obr. 4). 


jedno DVD médium 


4. Nastavenie výstupu a napaľovanie 

No a sme na konci. Na tejto stránke môžete zvoliť 
formát výsledného DVD, DVD-Video alebo DVD+VR 
(formát používaný v DVD rekordéroch). Program 
potrebuje na pomocné súbory dvojnásobok 
diskového priestoru, čo znamená, že ak má vaše 
video 4,7 GB, budete potrebovať 9,4 GB voľného 
priestoru na pevnom disku. V menu Advanced 
Settings (obr. 5) sú všetky potrebné základné 
nastavenia pre výstup: Record to disc (záznam na 
DVD), Create DVD folders (vytvorenie DVD adresárov 
na pevnom disku), alebo Create disc image filé 
(obraz DVD na pevnom disku). Tu si môžete zvoliť 
aj napaľovačku a základné parametre napaľovania 
(meno DVD, rýchlosť pálenia, počet kópií...). Ak je 
všetko hotové, stlačte Output a začne sa 
spracovanie dát a samotný výstup. V tejto časti 
dochádza k rekompresii zvuku/videa, takže 
prepočítavanie môže trvať aj pár hodín (v našom 
prípade to bolo „iba" asi 50 min.). Výsledkom 
môže byť DVD so 7,5-hodinovým videom. 

Tento postup je možné využiť aj v iných 
programoch. Dávajte si pozor na formát výsledného 
videa (Template), pretože pri drobnej zmene 
parametrov (napríklad variabilný alebo vyšší/nižší 
dátový tok) sa môže celý proces rekompresie 
výrazne predĺžiť až na 10 hodín. Toto nastavenie 
máme overené a je spoľahlivé. Sú tu aj ďalšie 
možnosti ako tvorba kapitol jednotlivých epizód, 
submenu a pod., ktoré nie je nutné využívať pri 
seriáloch. Odporúčame vám napáliť dáta na 
prepisovateľný DVD disk kvôli fyzickej kontrole 
v prehrávači, alebo aspoň kontrolu DVD na pevnom 
disku. Médium DVD stále nie je najlacnejšie a je 
väčšia pravdepodobnosť, že odhalíte všetky chyby. 

Na internete je niekoľko podobných návodov aj 
s „free" softvérom, ale ste odkázaní na zložité 
postupy, dlhé časy rekompresie a niekoľko rôznych 
softvérov. Naše riešenie je jednoduché, rýchle a 
výsledok je animovaný, s ozvučením. Seriálom zdar! 

Juraj Redeky 



Obr 4: Úprava menu a kontrola výsledku 



Obr 5: Nastavenie výstupu 

Zavádzanie a štart OS Windows 

Úspešný štart - základ úspechu :) 


Zavádzanie operačného systému 
a multiboot 

Úvodná obrazovka výberu operačného systému 
(multiboot) je podobná ako v staršej verzii 
Windows NT (na obrázku). Dá sa dosiahnuť aj voľba 
neviditeľného systému. Znamená to, že operačný 
systém nebude vo výbere operačného systému 
vidieť, ale bude sa aktivovať pohybom kurzora na 
prázdny riadok. Po aktivácii klávesom Enter sa 
systém spustí podľa parametrov v súbore Boot.ini 
na disku C. Súbor Boot.ini môže vyzerať takto: 

[boot loader] 
timeout=30 

default=multi(0)disk(0)rdisk(0)partition(1)\WINNT 
[operating systems] 

muiti(0)disk(0)rdisk(0)partition(l)\WINNT="Windows 2000 
Serveŕ /fastdetect 

multi(0)disk( 1 )rdisk(0)partition(2)\WINDOWS = "Windows XP 
Professionaľ /fastdetect 

multi(0)disk(l)rdisk(0)partition(3)\WINNT="Windows 2000 
Professionaľ /fastdetect 
C:\="Microsoň Windows" 

V časti „[operating systems]' 1 je vlastne určené, 
koľko operačných systémov je v štartovacom menu 
prístupných. Pokiaľ by na počítači bol nainštalovaný 
len jeden operačný systém postavený na platforme 
Windows NT, súbor boot.ini by tiež existoval, avšak 
na výber by bol len jeden operačný systém. Keďže 
je len jeden, automaticky je nastavené, aby sa 
štartoval bez nutnosti ho vyberať, respektíve 
potvrdzovať. Počet operačných systémov, ktoré 
súbor boot.ini zobrazuje, nie je neobmedzený. 
Maximálny počet zobrazovaných riadkov v položke 
„[operating systems]" je 10. Všetky ďalšie riadky nie 
sú zobrazované. Súbor boot.ini je možné editovať. 
Výnimku tvorí boot.ini v prostredí operačného 
systému Windows NT, ktorý ma atribút „read only" 
(iba pre čítanie). Treba mu tento atribút zmeniť, 
nakoľko by ste zmeny, ktoré prevediete, nemohli 
uložiť. Čo však znamenajú jednotlivé položky v sú- 
bore boot.ini: 

> timeout: špecifikuje, ako dlho bude menu s 
operačnými systémami na obrazovke. Po uplynutí 
stanoveného času sa automaticky naštartuje 
predvolený operačný systém. Hodnota za timeout 
predstavuje čas v sekundách. 

> default: špecifikuje, ktorý operačný systém sa 
naštartuje ako predvolený po uplynutí časového 
limitu na výber iného operačného systému. 

> [operating systém]: zobrazuje, aké operačné 
systémy sú nainštalované a špecifikuje, odkiaľ sa 
majú naštartovať. 

> scsi(0): určuje primárny radič (obyčajne je to len 
jeden radič), ktorý je zodpovedný za pripojené 
zariadenie (disk). Ak sú v systéme dva radiče SCSI 
a disk je asociovaný s druhým radičom, bude 
zápis vyzerať „scsi(l)" 

> disk(0): hovorí SCSI logickej jednotke (LUN), 
ktorá sa bude využívať. Môže to byť aj separátny 
disk, ale vo väčšine prípadov SCSI nastavení je 
len jedna LUN pre každé SCSI ID. 

> rdisk(O): referuje, že sa bude používať fyzický 
disk 1. Pokiaľ používate len jeden štandardný 
pevný disk na doske a štandardné zapojenie 
diskov, pôjde o prvý disk na primárnom kanáli 
radiča (primary master). 

> partition(l): referuje, z ktorej partície sa na 
príslušnom disku bude zavádzať operačný systém. 
Ak sú v systéme dve partície, ktoré označíme C 

a D, partícia C bude označená ako „partition(l)" 
a partícia D bude označená ako „partition(2)". 

Pokiaľ ide o starší operačný systém (DOS, Windows 
9x), informácia o zavedení operačného systému je 
definovaná ako C :\="Operacny systém". 

Informácia, ktorá nasleduje za „muiti(0)disk(0) 
rdisk(0)partition(l)", definuje adresár, kde je 
operačný systém nainštalovaný. 

V prípade Windows 2000 je to štandardne adresár 
„Winnt" , v prípade Windows XP je to štandardne 
adresár „Windows". Informácia obsiahnutá 
v úvodzovkách zobrazuje v menu názov operačného 
systému. V princípe tam môže byť ľubovoľný 
reťazec znakov. 

Typy štartu operačného systému 

Ak po zapnutí počítača stlačíte kláves F8, potom 
sa vypíše dodatočná ponuka s výberom typu 
štartu operačného systému. Výber konfigurácie 
klávesom F8 je možné previesť buď pred 
potvrdením vybraného operačného systému, alebo 
ešte tri sekundy po zvolení operačného systému. 


[Tip] Ak chcete na počítači používať operačný systém 
Windows 98 a Windows 2000/XP, nainštalujte najskôr na 
čistý pevný disk (alebo na jeho časť) operačný systém 
Windows 9x. Použiť môžete partíciu FAT16 alebo FAT32 
(ak chcete ako druhý operačný použiť Windows NT, 
použite partíciu FAT16, nakoľko Windows NT 
nepodporuje FAT32). Na druhú partíciu (alebo druhý disk) 
nainštalujte operačný systém Windows 2000/XP Zvoliť 
môžete FAT32, ale môžete použiť aj NTFS partíciu 
(využijete tak možnosť nastavovať práva súborom 
a taktiež efektívnejšiu správu súborov na pevnom disku). 
Ntloader a zavádzacie súbory vrátane súboru boot.ini, 
budú vytvorené na disku s operačným systémom 
Windows 9x, a tak nevzniká problém, že by ich tento 
operačný systém nevedel čítať, respektíve sa k nim 
dostať. Ak v operačnom systéme Windows 2000/XP 
použijete NTFS partíciu, musíte si uvedomiť, že túto 
partíciu nebudete vidieť a ani s ňou pracovať z prostredia 
operačného systému Windows 9x. 


Vysvetlivky: 

Dual Boot: konfigurácia počítača, ktorá umožní spúšťať dva rozdielne systémy. 

Filé System (systém súborov): v systémoch je systém súborov celkovou štruktúrou, v ktorej 
sú súbory pomenované, uložené a organizované. NTFS, FAT a FAT32 sú typy systému súborov. 
FAT (Filé Allocation Table) alebo FAT16: systém súborov, ktorý používa systém MS-DOS a 
iné systémy založené na systéme Windows na organizovanie a spravovanie súborov. Tabuľka 
umiestnenia súborov (FAT) je údajová štruktúra, ktorú vytvára systém Windows pri 
formátovaní zväzku použitím systému súborov FAT alebo FAT32. Systém Windows ukladá 
informácie o každom súbore do tabuľky FAT, takže súbory sa môžu neskôr obnoviť. 

FAT32: derivát systému súborov FAT. Podporuje menšiu veľkosť klastrov a väčšie zväzky ako 
FAT, čo vedie k efektívnejšiemu využívaniu priestoru na zväzku so systémom súborov FAT32. 
Systém súborov NTFS: pokročilý systém súborov, ktorý poskytuje výkon, bezpečnosť, 
spoľahlivosť a rozšírené funkcie, ktoré nenájdete v žiadnej verzii systému súborov FAT. 
Napríklad zväzok so systémom súborov NTFS zaručuje konzistenciu pri použití štandardnej 
prihlasovacej operácie a obnovovacích techník. Ak sa systém náhle ukončí, systém NTFS 
použije svoj súbor denníka a informácie kontrolného bodu na obnovenie konzistencie 
systému súborov. V systémoch Microsoft Windows 2000 a Windows XP poskytuje systém 
súborov NTFS rozšírené funkcie ako napríklad zabezpečenie priečinkov, kódovanie, diskové 
kvóty a kompresiu. 

Multiboot (Multiple Boot): konfigurácia počítača umožňujúca spúšťanie viacerých systémov. 

Následne uvidíte tieto možnosti štartu: 

> Safe Móde: bezpečný štart. Voľba sa používa 
pre obnovenie práce systému pri predchádzajúcej 
chybe (napríklad pri výpadku prúdu alebo 
systém nedokáže z nejakého dôvodu naštartovať 
v normálnom móde). 

> Safe Móde with Networking: bezpečný štart so 
sieťovým rozhraním. Operačný systém sa 
naštartuje podobne ako v Safe Móde, ale 

k dispozícii sú aj sieťové prostriedky. 

> Safe Móde with Command Prompt: bezpečný 
štart bez grafického rozhrania. Nie sú k dispozícii 
štandardné aplikácie operačného systému, ale 
štartuje sa v režime príkazového riadku. 

> Enable Boot Logging: štart so zápisom 
protokolu. Získajú sa tak presné údaje o priebehu 
zavádzania operačného systému. 


> Enable VGA Móde: štart vo VGA grafickom 
režime. Používa sa pri štarte s novou grafickou 
kartou, respektíve pri chybnom ovládači grafickej 
karty. 

> Last Known Good Configuration: posledná 
dobrá konfigurácia. Tá zostáva v zálohe ako 
odložená vetva v registroch pre prípad chyby 
aktuálnej konfigurácie. Vždy sa ako prvé pri 
chybe operačného systému odporúča bezpečný 
štart a následne posledná dobrá konfigurácia. 

V mnohých prípadoch sa operačný systém podarí 
takto zreparovať. 

> Directory Services Restore Móde: opravný 
režim Active Directory (ten je možné aktivovať, 
iba ak je počítač radičom domény). Používa sa 
na obnovenie celej štruktúry databázy Active 
Directory. 


> Debugging Móde: ladiaci režim. Využíva sa 
predovšetkým pri systémovom programovaní 
(napríklad na úrovni ovládačov zariadení). Pre 
bežnú správu nie je moc využívaný. 

> Boot Normally: normálny štart bez akýchkoľvek 
úprav v konfigurácii (použije sa štandardný 
Current Control Set v registroch). 

Ak chcete zvoliť posledné dobré nastavenie 
a vyberiete Last Known Good Configuration, nemusí 
ponuka výberu skončiť. Môžete vybrať ešte 
z niekoľkých známych dobrých konfigurácií podľa 
tzv. hardvérových profilov. Medzi bežnými profilmi 
a profilmi v poslednej dobrej konfigurácii sa dá 
prepínať klávesovými skratkami D a L (D - Default 
a L - Last Known Good Configuration). 

Pavol Gono 


1. Čo robiť v prípade, že operačný systém 
(Windows 2000/XP) neštartuje? 

Ako prvé odporúčame naštartovať Safe Móde. Tento 
mód naštartuje operačný systém so základnými 
ovládačmi. V prípade, že ste predtým nainštalovali 
nejaký neželaný program, je ho možné v tomto 
menu odinštalovať. V prípade, že potrebujete mať 
prístup do siete, odporúčame Safe Móde with 
Networking, kde je zavedený aj ovládač sieťovej 
karty, a tým sú k dispozícii sieťové prostriedky. 

Ak sa vám stane, že štartovanie operačného 
systému zlyhá na niektorom novom nainštalovanom 
ovládači, použite Last Known Good Configuration. 

2. Rýchly výber operačného systému 

Na editovanie súboru boot.ini môžete použiť 
aplikáciu Notepad, prípadne iný textový editor. 

K istým možnostiam nastavenia štartu, respektíve 
k nastaveniu niektorých položiek boot.ini sa 
môžete dostať aj ak stlačíte pravé tlačidlo myši na 
My Computer a vyberiete možnosť Properties. 

V okne, ktoré sa vám otvorí vyberte záložku 


Advanced a v nej Startup and Recovery. Tu máte 
možnosť nastaviť operačný systém, ktorý sa vám 
bude štartovať ako predvolený (ak si v časovom 
limitu nevyberiete) - Default operating systém. 
Môžete si tu vybrať zo zoznamu všetkých 
nainštalovaných operačných systémov (položka 
default v boot.ini). Display list o f operating systems 
for určujete ako dlho sa bude zobrazovať výber 
operačných systémov pri štarte (položka timeout 
v boot.ini). 

3. Neštandardné chyby 

Ďalšie parametre pri štarte sú v sekcii System 
Failure. Tu určujete, ako sa má systém správať pri 
nejakej neštandardnej chybe. Write an event to the 
systém log zapíše hlásenie do logu. To si môžete 
neskôr pozrieť v Štart > Settings > Control Panel > 
Administratíve Tools > Event Viewer > System Log, 
a tak určiť o akú chybu išlo. Send an administratíve 
alert pošle upozornenie o chybe. Automatically 
reboot automaticky sa systém reštartne. Sekcia 
Write Debugging Information slúži na nastavenie 


uloženia obsahu pamäte pri chybe. Máte možnosť, 
ktorá časť operačnej pamäte sa bude pri chybe 
ukladať a zároveň vás informuje, kde bude obsah 
pamäte uložený. 



Ako na to: zrýchlenie štartu Acrobat Reader 


Pri práci s dokumentárni vo formáte 
.PDF neraz používateľa zamrzí, že 
štart prehliadača Acrobat Reader 
zaberie nemálo času i na 
výkonnejších počítačoch. Dôvod je 
viac ako jednoduchý. Pri štarte 
prehliadača, rovnako ako je to 
pri ostatných produktoch spoločnosti 
Adobe, dochádza k načítaniu 
zásuvných modulov (pluginov), ktoré 
sa pri štarte programu inicializujú. 

V závislosti od kompletnosti 
inštalácie ich niekedy môže byť viac 
ako desiatka. Nie všetky však 
potrebujeme k svojej každodennej 
práci súvisiacej s prezeraním. 

Z tohto predpokladu môžeme teda 
vychádzať pri optimalizácii 
rýchlosti štartu. 

Naším cieľom bude deaktivovať tie 
plug-in moduly, ktoré nie sú pre 
zabezpečenie základnej funkčnosti 
potrebné. 

Ak si pozorne prehliadneme 
inštalačný adresár prehliadača 
umiestnený v C:\Program Files\ 
Adobe\Acrobat Reader x\Reader, 
zistíme, že vo vnútri adresárovej 
štruktúry nájdeme i adresár plug ins, 


v ktorom sa nachádzajú súbory 
s príponou .api a ďalšie adresáre 
s pomocnými modulmi. Pri štarte 
inicializačný modul prehliadača 
prehliadne obsah tohto adresára 
a v abecednom poradí zabezpečí 
načítanie jednotlivých modulov 
a určenie ich závislostí. Pre základnú 
funkčnosť je však potrebná iba 
dvojica modulov a to EHW32.api 
pre spoluprácu s internetovým 
prehliadačom a reflow.api pre 
zmenu formátovania textu pri 
zmene zobrazenia. Ostatné moduly 
je možné v rámci optimalizácie 
ručne odsunúť do iného adresára, 
aby pri štartovaní prehliadača neboli 
zbytočne zavádzané a nespomaľovali 
tak štart. 

Zjednodušenie tohto procesu však 
prináša špecializovaný nástroj 
Adobe Reader Speed-Up, ktorý je 
dostupný na adrese http://www. 
tnk-bootblock. co.uk v aktuálnej 
verzii 1.13. Na väčšine systémov by 
mal pracovať bez akýchkoľvek 
príprav. V prípade absencie knižníc 
Visual Basicu pre spustenie bude 
potrebné uskutočniť ich inštaláciu 
po stiahnutí z http://www. 




tnk-bootblock. co. uk/prods/ 
vbruntimes/index.php. Po spustení 
systému nám Adobe Reader 


SpeedUp ponúkne možnosť 
optimalizácie rýchlosti štartu 
s možnosťou obnovenia pôvodného 
stavu v prípade nutnosti (napríklad 
pri dokumentoch s neštandardným 
obsahom). Po potvrdení prvej voľby 
získame prístup k zoznamu aktívnych 
modulov, z ktorých zostanú 
implicitne zvolené pre zachovanie 
tie, ktoré sú pre beh dôležité. 

Súčasťou programu je i krátka 
databáza pluginov, ktorá obsahuje 
základné informácie o ich funkčnosti. 
Zoznam je možné, samozrejme, 
ručne upraviť a následne vykonať 
optimalizáciu. V tomto štádiu sú 
nepotrebné moduly presunuté do 
adresára plug insBAK, aby bola 
možná ich následná obnova v prí- 
pade núdze. 

Optimalizácia štartu môže na 
pomalších systémoch priniesť 
dokonca 5- až 10-sekundové 
urýchlenie štartu. Pri frekventovanej 
práci s dokumentmi v tomto 
formáte je to viac ako oceniteľné. 

Milan Gigel 

Ako na to: retušovanie fotografií 

Záchrana tmavej fotografie 


Ak je fotka veľmi tmavá, v editore sa 
dá zosvetliť. Veľmi tmavý obrázok 
však bude vždy pomerne nekvalitný 
a retušérsky zásah chvíľu potrvá. 

Čo teda v prípade, ak sú fotky veľmi 
tmavé? Odpoveď „predsa ich 
zosvetlite" by čitateľa asi neuspokojila, 
a tak sme vypracovali návod o pár 
slov trochu podrobnejší... Na obr. i 
je veľmi tmavá fotka odfotená lacným 
digitálnym fotoaparátom pre deti. 

Ten nemá vysokú citlivosť a ak 
nepracujete s bleskom, v umelom 
svetle jednoducho nedokáže fotiť 
inak. Ak si pozrieme histogram tohto 
obrázka (Photoshop: menu Image > 
Adjustments > Levels) vidíme, že na 
fotke je iba štvrtina informácií, ktoré 
by mohli tvoriť fotku (obr. 2). Z toho 
vyplýva, že nech spravíme čokoľvek, 
táto fotka už nemôže byť nikdy 
kvalitná. Jediné, čo môžeme spraviť 
je, že zosvetlíme tmavé miesta. 

A s nimi aj šum a nedokonalosť 
kresby podrobností v hlbokej tme. 

Prepnite sa na 16 bit 

Ideme robiť naozaj masívny a hlboký 
zásah do fotografie. Preto vám 
odporúčam prepnúť režim 
z 8-bitového na 1 6-bitový. 

(Photoshop: menu Image > Móde > 
16-bit/Chanel). Všetky lepšie editory 
to dokážu. Rozdiel vo výslednej 
fotografii síce nebude vďaka 
16-bitovému spracovaniu nijako 
nápadný, ale bude pozorovateľný. 
Preto stojí za to zapnúť ho, hoc aj 
mierne spomalí prácu, pretože 
zdvojnásobí veľkosť súboru, a teda 
objem dát, ktoré je treba prepočítať. 

Možnosti 

Teraz je otázka, akou cestou sa vydať. 
Ktorým nástrojom fotku zosvetliť? 

Tu je široký výber postupov a záleží na 
vašich skúsenostiach a vybavení, aký 
postup zvolíte. Skúsime opísať aspoň 
dve cesty. Na každú fotku sa hodí 
niečo iné a dopredu nie je ľahké určiť, 
ktorý z postupov prinesie najlepší 
výsledok. V najkomplikovanejších 
prípadoch budete asi musieť 
kombinovať viac techník... 

Equalize 

Funkcia Equalize si takpovediac prezrie 
histogram a vyrovná ho (Photoshop: 
menu Image > Adjustments > 
Equalize). Histogram je teraz 
roztiahnutý a vyrovnaný tak, aby na 
ňom neboli podľa možnosti žiadne 
zbytočné kopčeky a aby bol vyvážený 
po celej škále. Niektoré fotky sú po 
aplikovaní tejto jedinej funkcie 
celkom pekné a retuš skončila. 

Prepnite fotku na 8-bitový formát 
a uložte (Photoshop: menu Image > 
Móde > 8-bit/Chanel). Žiaľ, nie na 
veľa fotiek to platí. Equalize totiž 
neraz zdôrazní aj oblasti, ktoré by 
zdôraznené byť nemali, alebo ich 
presunie do nevhodnej oblasti. Fotky 
potom vyzerajú neprirodzene, 



* — K — - 


napríklad na tvári môžu byť čudné, 
popolavé tiene a podobne. 

Levels 

Komu sa viac páči predstava ručnej 
práce, môže použiť funkciu Levels 
(Photoshop: menu Image > 
Adjustments > Levels). V prvom 
kroku pomocou pravého ťahátka 
(označené šípkou) zájdite až do 
oblasti, kde začínajú v histograme 
prvé dáta na obrázku (obr. 3). 
Odporúčam radšej nechať jazdec 
kúsok pred oblasťou dát, aby ste 
neorezali nič z cenných informácií, 
ktorých máme na tejto fotke tak 
poskromne. Ak by ste ho totiž 
nastavili až do dátovej oblasti, z fotky 


by ste orezali všetky informácie, ktoré 
sú svetlejšie. Po aplikovaní levelov 
bude histogram vyzerať ako na obr 4. 
To, čo sa predtým chúlilo v pravom 
rožku, je teraz roztiahnuté na celý 
rozsah. Vďaka tomu, že pracujeme 
v 16-bitovom rozsahu, je histogram 
pomerne hustý. V 8-bitovom rozlíšení 
by sa na 256 pozícií rozložilo nejakých 
90 úrovní a výsledok by bol veľmi 
hrubý. Ďalším prvkom, ktorým sa dá 
fotke mierne pomôcť, je stredná 
ťahnička vo funkcii Levels. Ak ju 
posuniete doprava, obrázok stmavne, 
ak doľava, bude svetlejší (obr. 5). 

Ale opatrne. Ak by ste stredné 
popoťahovátko zavliekli až príliš 
doľava, fotka nielen, že sa tým 
zosvetlí, ale obraz bude neprirodzene 
sivý. Po ručnom nastavení Levels je 
fotka vyretušovaná, no zosvetlením 
najtmavších oblastí sú v obrázku 
často prítomné rôzne parazitné farby 
a závoje. Vždy iné. 

Curves 

Aby som v texte neskloňoval anglické 
slovo, ktoré pripomína slovenskú 
nadávku, bude taktickejšie používať 
slovenský pojem „krivky" (Photoshop: 
menu Image > Adjustments > 
Curves). Nástrojom krivky môžete 
regulovať podobné parametre ako pri 
funkcii Levels, ale máte možnosť 
ovplyvniť aj krivku, ktorá určí priebeh 
jasov v rôznych úrovniach. Stredných 
tónov a svetlých oblastí sa 
nedotknete, ale zosvetlíte tmu, nie 
však najtmavšie miesta. Obrázok 6 je 
už „prefúknutý" funkciou Levels, ale 
pomocou kriviek som ešte viac 
zosvetlil najtmavšie miesta. Na krivke 
sú oblasti najtmavších miest označené 
šípkami pre názornosť, ktorú tmavú 
oblasť (zhruba) a ktorý bod 
reprezentuje. Pohybovaním 
jednotlivých bodov môžete zosvetliť 
len určité časti tmavých oblastí. Alebo 
stmaviť. Podobne môžete krivkou 
editovať aj jednotlivé farebné kanály. 
Editáciou kanálov dokážete odstrániť 
alebo zmierniť fialový (či iný) nádych 
v tmavých miestach obrazu. 

Hue/Saturations 

Tento nástroj umožní selektívnu 
úpravu farebnosti (Photoshop: menu 
Image > Adjustments > Hue & 
Saturation). V obrázku sú stále 
nadbytočné farby, veľmi to vidno na 


[Tip] pre prácu s krivkami: Pomôžte si. 
Ak myšou kliknete na miesto fotky, ktoré 
chcete editovať, na krivke sa zvýrazní bod, 
ktorý zodpovedá práve tej oblasti jasov. 

Ak pritom budete držať riadiace klávesy, 
program automaticky vyrobí na krivke 
body, ktoré kliknuté miesto reprezentujú. 
Pre spoločnú krivku všetkých kanálov pri 
klikaní držte klávesu CTRL. Ak chcete 
vyrobiť body v krivkách pre každý kanál 
osobitne, stlačte aj SHIFT. 



fialovej, napríklad celkom vľavo veci 
na chladničke sú v akomsi fialovom 
opare. Preč s tým. Otvorte farebný 
kanál Magenta. Na obrázku som to 
zámerne veľmi prehnal a purpurovú 
som zvýraznil takmer naplno (obr 7). 



Celá fotografia je teraz pokrytá 
purpurovými bodkami. To je šum. 
Vidíte, že farba zvaná magenta sa na 
fotke nezúčastňuje opisu žiadnej 
skutočnej farby a jediná vec, kde ju 
nájdete, je len šum. Ak teraz stiahnete 
ťahadlo na minimum farebnosti, 
fialová okamžite zmizne. To, čo bolo 
purpurové (šum), stane sa sivým, 
neutrálnym. A to presne chceme, aby 
fialová (ktorá je tvorená prevažne 
z farby magenta) odišla kade ľahšie. 



Fotka zbavená farby magenta. Nechal 
som jej tam len trochu, fotka pôsobí 
trochu prirodzenejšie (obr. 8). 

Tak. Teraz ste videli, čo sa zhruba dá 
vytiahnuť z tmavej snímky. Šikovnejší 
retušér by určite našiel aj lepšie cesty 
a dosiahol ešte lepší výsledok. Bolo 
by napríklad dobré zbaviť obrázok 
zeleného pásu v hornej časti a našlo 
by sa mnoho iných problémov. 

Niekedy však je časovo výhodnejšie 
vyretušovať fotku len „trocha" 
a priznať sa, že je to zachránená 
fotka. Jej retušérske zosvetlenie ju 
totiž ľahko priblíži k takmer dobrej 
kvalite, ale plnú kvalitu z nej 
nedostanete ani po hodinách retuše. 

A tie sa oplatí investovať do jednej 
fotky len naozaj vo výnimočných 
prípadoch... Prepnite fotku na 
8-bitový formát a uložte... Hotovo. 

Miro Veselý 
www. digi-foto.sk 

LET THE BATTLE BEGIN! 


COFAX GamesPárty 2004 & Majstrovstvá 
Slovenskej republiky v hraní hier 

Herný sviatok všetkých fanúšikov počítačových 
hier sa blíži. Či už ste náruživí hráči, ľudia 
využívajúci hry ako víkendovú formu relaxu 
alebo laici, ktorých udivuje napätie, emócie 
a kvalitné „športové" výkony pri súbojoch, všetci 
ste pozvaní v dňoch 20.-23. apríla 2004 do 
priestorov bratislavského výstaviska Incheba na 
najväčšiu výstavu IT technológií na Slovensku, 
COFAX 2004. Na nej sa bude nachádzať aj stánok 
Cofax GamesPárty 2004, v ktorom sa bude veľa 
hrať, prezentovať najnovšie počítačové hry, 
súťažiť o stotisícové výhry, bojovať o titul Majstra 
Slovenska v hraní hier a užívať si ten pravý 
„športový" pôžitok. Spoločnosťou, ktorá celú 
akciu zastreší a zorganizuje, nie je nik iný ako 
UnitedGaming, a. s., čiže jediná organizácia na 
slovenskej hernej scéne, ktorej ciele sa dajú 
efektívne zostručniť ako podpora, rozvoj a 
medializácia kompetitívneho počítačového hrania 
na Slovensku. Vzhľadom na to, akú ideálnu 
možnosť prezentácie „digitálneho športovania" 
výstava COFAX svojou medializáciou a 
návštevnosťou poskytuje, nenechávajú autori nič 
na náhodu a návštevníkom poskytnú kvantum 
spôsobov zabavenia sa: prostredníctvom 
pripravovanej šou, herných zón, premietania 
na plátna, súťaží o hodnotné výhry... 

Organizačne bude akcia COFAX GamesPárty 
2004 rozdelená na dve časti: finále Slovenskej 
Ľan Ligy, čiže Majstrovstvá Slovenska v hraní hier, 
a samotná herná zóna pre divákov/návštevníkov 
výstavy, tzv. Gaming Aréna. O Majstrovstvách 
Slovenska v hraní počítačových hier (MSR) sme 
vás už informovali. MSR je vyvrcholením takmer 
3 mesiace dlhej Slovenskej LanLigy, počas ktorej 
sa v 1 1 najväčších mestách na Slovensku 
vyselektujú postupujúce tímy a hráči v hrách HL: 
Counter-Strike, W3: Frozen Throne 
a SC: BroodWar. Tí pricestujú na konci apríla do 
Bratislavy, aby ukázali celej komunite a Slovensku 
vôbec, ktože je najlepší. Okrem titulu šampióna 
republiky si víťazi rozdelia výhry v hodnote 
150 000 Sk a putovné poháre UnitedGaming pre 
víťazov. Zápasy budú premietané a komentované 
skúsenými moderátormi z radov samotných 
hráčov. 

Gaming Aréna bude určená pre všetkých 
ostatných návštevníkov, ktorí sa z akýchkoľvek 
príčin nezúčastnili ligy, resp. nepostúpili do 
národného finále. Pre nich sa tu bude nachádzať 
20 herných staníc, na ktorých sa budú môcť 
počas trvania celej výstavy zahrať a vyhrať 
hodnotné ceny. Celý stánok bude dopĺňať zóna 
pre divákov, ktorí budú mať príležitosť vidieť 
najzaujímavejšie zápasy na plátnach. Tie, ako je 
už spomenuté, budú dopĺňané hovorenými 
komentármi o samotnom priebehu zápasu, 
systéme hry, jednotlivých misiách/mapách 
a cieľoch. V prestávkach budú premietané trailery 
z najnovších herných bômb či iné zaujímavé 
videá. Pokiaľ ste sa už niekedy hrali a bavilo vás 
to, radi sa necháte strhnúť zdravou súťaživou 
atmosférou alebo neviete, ako vyzerá 
elektronické športovanie a láka vás túžba po 
nepoznanom. COFAX GamesPárty 2004 je 
ideálnou príležitosťou, ktorú nemôžete 
premeškať. 


Hranie zdarma 


Painkiller demo 

Po Vianociach až do začiatku marca nevychádzali 
žiadne zaujímavé hry. No aspoň vychádzali demá na 
hry, ktoré vychádzajú práve teraz. A jedným 
takýmto zaujímavým demom je aj Painkiller. O tejto 
hre už vieme viac než pol roka s tým, že má ísť 
o SeriousSam akciu (veľa, veľa nepriateľov v stálom 
útoku na vás) s témou neba a pekla a šerifom 
niekde uprostred. Tým „mimonebeským" šerifom 
budete, samozrejme, vy a budete svojimi nástrojmi 
(niektoré zbrane majú totiž bližšie k záhradnej 
technike) posielať krivých zombíkov, nedonosených 
a nemŕtvych späť do pekla. V deme sú zúčastnené 
tri misie, pričom tá tretia je rozlúčková s jedným 
záverečným bossom. Ten je tak veľký, že mu 
doslova nesiahate ani po členky. No kým sa k nemu 
dostaneme, absolvujeme temné zákutia prvého 
levelu a rytierske nájazdy v druhej úrovni. Zatiaľ čo 
prvá úroveň je len zahrievacia, kde máte prakticky 
páliť len po hnijúcom mäse, druhá úroveň už ide 
naplno. Množstvo rytierov s mečmi sa nedá riešiť 
„úprkom", pretože v Painkillerovi sa môžete do 
ďalšej lokácie dostať len tak, že kompletne vyčistíte 
tú aktuálnu. A o to práve ide. O zabíjanie a jeho 
zobrazenie na monitore. Do hry boli 
implementované najnovšie grafické a fyzikálne 
technológie, takže to celé opäť vyzerá vernejšie. 
Konkrétne hovorím o poriadnom fyzikálnom 
motore, akým Havoc (poznáme z Maxa Payna2) 


rozhodne je. Tento sa najviac prejaví pri špeciálnej 
zbrani vrhajúcej kolíky. Asi si viete predstaviť, 
koľkými možnými spôsobmi sa môžete pokúšať 
pripnúť nejakého zombie k stene. Všetko lieta 
hore-dole, vybuchuje a vy sa bavíte. Každá zbraň 
má dve použitia a dokonca to vyzerá tak, že proti 
každej presile bude platiť iná zbraň a iná taktika. 
Pretože napríklad obéznych katov so sekerami 
zabijete len presnou ranou do brucha. Grafický 
engine hry je na veľmi vysokej úrovni a animácia 
postáv vo vás bude vyvolávať prekvapené pohľady. 
Všetko je výborne natieňované, dostatočne krvavé 
a na 2 GHz strojoch funguje v plných detailoch 
v rozlíšení 1024 x 768. 

Hre by som zatiaľ vytkol len zlé vyváženie 
s príbehom a súbojmi. No to nás pri deme nemusí 
aj tak zaujímať a všetko sa uvidí v plnej verzii hry, 
ktorá je naplánovaná na apríl. Vzhľadom na 
skutočnosť, že trvanlivosť dema nie je nijak veľká, 
stiahnite si (http://games.tiscali.cz/clanek/ 
dl.asp?id=7005) po jeho dohraní tzv. Blood mód. 

Už z názvu vyplýva, že niektoré hráčove prejavy 
budú ešte viac zvýraznené a celá hra bude rýchlejšia. 

Výrobca: People Can Fly 

Distributér: DreamCatcher 

URL: http://www.painkillergame.com/ 

Veľkosť: 240 M B 



Babylon5: ľve found her 

Hra Babylon5 univerzum u nás nie je až taká 
rozšírená ako napríklad Hviezdna brána či Star Trek. 
Ide vlastne o sci-fi svet, v ktorom sa odohrávajú 
epizódy bežiace aj na našich TV programoch. 
Priznám sa, nebol som nikdy fanúšikom podobných 
béčkových seriálov, ktoré oproti filmom majú len 
slabú príchuť napätia a vzrušenia. O to viac ma 
tvorcovia tejto hry potešili s prívlastkom: „Plná hra 
kompletne zadarmo." Aby bolo všetko jasné. 
Babylon má pod taktovkou Warner Bros., s ktorými 
však autori vôbec nič nekonzultovali a ide o čisto 
fanúšikovskú fikciu. Takže je to tak, že Babylon5: 
ľve Found Her od ruských vývojárov je absolútne 
zadarmo. Príbeh sa točí okolo roku 2254, pričom 
Babylon5 neexistuje, a tým sa nevzťahuje na 
televíznu sériu. Ide teda o akýsi „prequel", ktorý 
môžete hrať bez toho, aby ste vôbec niečo tušili 
o TV seriáloch. V zásade ide o vesmírny simulátor, 
v ktorom pilotujete útočnú stíhačku, prípadne iné 
vesmírne a útočné približovadlá. Hra obsahuje 
misie na útočenie i obranu, okrem toho aj niekoľko 
špeciálnych ako je dosiahnutie presného 
medzigalaktického cestovania a podobne. Misie 
a dejová línia sú pospájané skriptami tak, aby to 
bolo zaujímavé a nie práve zdĺhavé. Medzi najväčšie 
výhody hry patria podľa tvorcov dve veci. Prvá vec je 


nenáročnosť celého herného enginu, takže je hra 
hrateľná aj na 1 GHz procesoroch s 32 MB grafickou 
kartou. No aj napriek tomu hra dokáže vyzerať pri 
plných detailoch naozaj dobre a evidentné sú rôzne 
odlesky, Trueform či motion blur. 

V kocke, grafika hry sa pohybuje niekde na úrovni 
Starlanceru, ale neprekonáva napríklad Freespace2 
či podobné vesmírno-grafické pecky. Druhou 
významnosťou hry je účasť newtonovského 
fyzikálneho modelu vesmíru a jeho pohybu v ňom. 
Ide o to, že všetko má reálne sily a keď zrýchlite, 
nezatiahnete brzdu a nezastavíte na desiatich 
metroch. Musíte spustiť opačné trysky, aby vás 
poslali do opačného smeru, akým sa pohybujete. 

No trocha praxe s fyzikou hry a budete sa vesmírom 
pohybovať ako Jean Luc Picard, a to len za pomoci 
myšky. Na príklade tejto hry môžeme vidieť, ako sa 
vždy raz za čas nájde banda fanúšikov, ktorí dokážu 
vytrieť zrak aj multimiliónovému vydavateľstvu bez 
nároku na jeden dolár za svoju robotu. 

Výrobca: Firstones 
Distributér: Freeware 

URL: http://ifh.firstones.com/?go=asteroids_tour 
http://plnehry.idnes.cz/simulatory/babylon5.html 
Veľkosť: 220 M B 

Recenzia: Conan 

Conan je pomerne neotrepanou 
témou v hrách, pretože jediný námet 
Conana, čo sa kedy objavil na PC, som 
videl u kamaráta pred desiatimi rokmi 
na nejakej 386. Pritom podobný žáner 
(hrdinské akcie z tretieho pohľadu) je 
všeobecne v hrách celkom obľúbený. 
Spomeňme napríklad nedávne Enclave 
a Rúne či nezabudnuteľný Die By The 
Sword no a, samozrejme, perlu číslo 
jeden Severance: Blade of Darkness. 
Svojou troškou do mlyna prispel teda 
už aj bratislavský Cauldron, ktorých 
posledným počinom bol FPS Chaser. 

Ako to už býva, aby mohla byť 
vytvorená hra o Conanovi, musela byť 
vypálená jeho rodná dedinka 
Grannach. Veď čo by sme inak potom 
chceli pomstiť, však? Ale ako 
všeobecne vieme, príbeh nie je nijako 
dôležitý, pretože aj tak sme takýchto 
„story" absolvovali na stovky. 

Od prvého okamihu sa hra tvári ako 
arkáda. Žiaden realistický simulátor 
utínania hláv sa tentoraz nekoná. 

Pre tento titul sa teda distributér TDK 
Interactive rozhodol vytvoriť námet a 
spracovanie aj pre mladšie publikum, 
ktorého „vývoj by nebol narušený 
krvavými kúpeľmi". Takže takto si 
Conana zahrajú aj deti od 12 rokov. 
Celkovo hra už vzhľadom obalu 
škatule dáva tušiť, že ide o niečo 
mládeži prístupné. Hlavná postava 
sa totiž na obale tvári ako Prehistorik 
miešaný s Flinstonovcami. No v tom 
prípade vzniká jeden problém. 

Videl som všetky časti Conan: The 
Barbarian, rovnako ako aj Red Sonya 
a podobne. Ak by sa mala atmosféra 
filmov preniesť do hry, bolo by všetko 
inak. Licencia na udalosti, tváre 
Arnolda a spol., naolejované telá, 
svaly v kombinácii s reálnym 
zobrazením následkov vášho 
počínania by boli asi tým, na čo 
herné publikum čakalo. Osobne by 
som si rád zahral pôsobivé momenty 
z filmov ako napríklad súboj 
s hydrou v jaskyni, či jazdil na koni... 
Kam však chodia distributéri po svoje 
komerčné nápady, to naozaj neviem. 



Conan je však v rámci určitých 
mantinelov spracovaný veľmi dobre. 

Je totiž okorenený o jeden arkádový 
RPG prvok, ktorým nie je nič iné ako 
Experience. Čím viac „bubulákov" 
zabijete, tým máte viac skúsenostných 
bodov, za ktoré si zlepšujete účinok 
svojich výpadov. Máme štyri tlačidlá 
pre útok plus jedno pre obranu, 
z týchto sa dá vytvoriť 50 unikátnych 
kombinácií útokov, ktoré sa môžete 
naučiť zvládať. Kombinácie tlačidiel 
sú opísané pod klávesom F3. 

Nechcem nič vravieť, aleje to opäť 
systém, ktorý tu už bol, bol úspešný, 
a preto je tu znova. Opäť si viem 
predstaviť aj pôsobivejšie využitie 
Conanovho potenciálu za asistencie 
nebeských zázrakov. Totiž ak si 
spomeniete, s Conanom občas 
držali aj bohovia. S týmto Conanom 
však drží len Crom, ktorý je asi 
najoriginálnejším prvkom v celej hre. 


V hre prakticky nemôžete umrieť, 
pretože hneď ako vás niekto zabije, 
presúva sa vaša duša do nebeskej 
arény, kde dostanete druhú šancu. 

Ak zabijete skupinu nebeských 
bojovníkov, zázračne oživnete 
a vrátite sa do boja na Zemi. Tam to 
už potom obyčajne nie je problém 
doriešiť. Okrem toho máte ako 
záchrannú poistku tzv. posvätné 
kamene, to sú vlastne prenosné voľné 
pozície na uloženie hry. Z toho 
vyplýva celkom zaujímavá situácia, 
že niekedy, keď si budete už naozaj 
chcieť odpočinúť, budete potrebovať 
hru uložiť, inak začínate od začiatku 
úrovne. Lenže, čo ak nebudete mať 
spomínaný posvätný kameň? V tom 
prípade musíte chvíľu hrať, kým ho 
nenájdete, alebo kým sa nedostanete 
na koniec úrovne. Tých je v hre okolo 
osemdesiat, takže až taký problém to 
nie je. 

Ak mám hodnotiť audiovizuálne 
spracovanie hry, veľmi pozitívne 
musím zhodnotiť snahu autorov 
o častú zmenu prostredia. Budete sa 
totiž pohybovať vo veľkom množstve 
prostredí a budete testovať svoje 
ostrie na slušnom výbere nepriateľov. 
Spočiatku si svoje chúťky uplatníte 
v zasnežených horách medzi vlkmi 
a medveďmi. Územie nemŕtvych, ďalej 
rôzne druhy kostlivcov, šamanov 
a zvieratiek, ktoré vám pôjdu po krku. 
Niektorí významnejší nepriatelia sa 
v rámci Cut scén pred vás postavia 
efektným spôsobom, ako napríklad 
vybehnutím z múru za ohromného 
škriekania. V týchto situáciách je 
evidentné dobré nasnímanie pohybov, 
ktorými sa môžu popýšiť protivníci. 
Špeciálne niektoré typy kostier 
vyzerajú akoby sa práve vracali 
z krčmy, ich pohyb a boj totiž 
pripomína vyľakaného opilca. Hrou 
často prestupujú cut scény, ktoré sú, 
samozrejme, vytvorené priamo 
v engine hry. Dotvárajú tak atmosféru 
a príbehovú líniu. Atmosféru vytvára 
aj grafika, ktorá v prípade Conana nie 
je práve na vysokej na úrovni, no 
napriek tomu to nie je nič, na čo by 
sa nedalo pozerať. Miestami engine 


vytvára naozaj krásne priestranstvá, 
na druhej strane zamrzí zasekávanie 
sa o neviditeľné a zle orientované 
textúry, hoci evidentne stojíte mimo 
nich. Pri súbojoch v komplexnejšom 
prostredí sa tak boje niekedy stávajú 
mierne frustrujúce. Okrem toho celý 
tento conanovský odvar dokresľuje 
klasická filmová hudba s motívmi 
osvietených roľníkov, krvavých bojov 
a stredoveku. Nenájdeme tu žiadne 
melódie priamo z filmu, ale tzv. 
melódie, ktoré ich pripomínajú. 

Ak by som mal celý Conan zhrnúť do 
jednej PC-CD škatule, v ktorej si hru 
prípadne kúpite aj vy, povedal by 
som, že ide o peknú zábavku nielen 
pre vášho syna. Ak fandíte akcii, 
jednoduchému typu hier a nemáte 
doma práve najrýchlejší počítač, je 
pre vás Conan prínosom k oddychovej 
časti dňa. No ak ste ortodoxní 
Swordmeni a Conan je pre vás 
nezabudnuteľným symbolom 
osemdesiatych rokov, tak sa radšej 
pripravte na menšie sklamanie. 

V každom prípade, páni umelci 
v Cauldrone, z dnešných počítačov sa 
dá dostať viac, aj na tému Conan: 

The Barbarian! 




Konfigurácia 


Minimálna konfigurácia: 

CPU 1 GHz, 128 MB RAM, 32 MB 
grafická karta, HDD 2,0 GB 

Optimálna konfigurácia: 

CPU 1,5 GHz, 256 MB RAM, 32 MB 
grafická karta, HDD 2,5 GB 

Typ hry: Arkáda z 3. pohľadu 


Hodnotenie 


[+] mainstream, vhodné pre väčšinu 
[-] absencia Conanovskej autentity 

Celkové hodnotenie: 


Zoltán Radnóti 

Evolúcia počítačových systémov 

Budúcnosť PC má meno Balanced Technology eXtended Interface (BTX) 


So stále meniacim sa pohľadom na počítačové 
systémy súvisí i zmena požiadaviek na ich vlastnosti 
zo stránky úžitkovej a mechanickej. Odhliadnuc od 
moderných technológií, ktoré sa ukrývajú v útrobách 
výpočtových systémov, čas mení i nároky na 
zovňajšok, mieru prenositeľnosti a intenzitu 
hlučnosti. Ak si spomenieme na prvé stolové 
systémy, ktoré pôsobili dojmom masívnych hlučných 
kovových konštrukcií zaberajúcich polovicu plochy 
pracovnej dosky, musíme uznať, že situácia je 
v súčasnosti diametrálne odlišná. Nie je to však 
konečná zastávka. Nová éra zmien klope na dvere. 

S nástupom zbernicového štandardu PCI Express 
súvisí i zmena formátu stolových systémov, čo 
prinesie postupný koniec súčasnej formátovej 
platformy ATX. 

Jej nástupca nesúci meno Balanced Technology 
eXtended Interface (BTX) prinesie inovovaný návrh 
mechanického usporiadania, ktorý so značnou 
dávkou efektívnosti a zručnosti vyrieši problematicky 
vysokú úroveň hlučnosti súčasných systémov, ktorej 
príčina je viac ako jasná. Rastúci výkon systémov so 
sebou priniesol vyššiu tepelnú emisiu, s ktorou je 
potrebné vysporiadať sa. Mechanické usporiadanie 
stavebných súčastí základných dosiek a skriniek ATX 
nedokáže efektívne čeliť tomuto problému. Úloha 
nástupného formátu BTX je viac ako jasná: zvýšiť 
používateľský komfort, znížiť hlučnosť a zatočiť 
s tepelnou emisiou nových systémov. 

Ak by sme v krátkosti chceli zosumarizovať základné 
zmeny, ktoré so sebou formátová špecifikácia BTX 
prinesie, mohli by sme povedať, že v prvom rade to 
bude možnosť budovania nízkoprofilových 
systémov, ktoré prinesú používateľom v porovnaní 
so súčasne dominujúcimi miditowermi vyššiu 
skladnosť systémov a úsporu miesta. Komponenty, 
ktoré produkujú teplo, budú na základných doskách 
umiestnené tak, aby prúdiaci vzduch mohol 
v jedinom riadenom prúde efektívne chladiť všetky 
súčasti naraz. Minimalizuje sa tým počet 
ventilátorov v systéme, čo rapídne prispeje 
k utíšeniu systémov. Vzhľadom na kľúčovú funkciu 
chladiacej jednotky v systéme zákonite vzrastú 
i nároky kladené na ňu. 

Rozmery základných dosiek budú omnoho 
škálovateľnejšie, ako je to v súčasnosti. Tento fakt 
uvoľní ruky dizajnérom systémov, ktorí budú môcť 
navrhnúť i vysokokompaktné riešenia pre domáce 



Koncept PC formátu BTX 



Definícia termálnych zón formátu BTX 


Špecifikácia BTX je teda súborom normatívnych 
pravidiel, štandardizácií rozloženia stavebných 
súčastí a rozhraní systémov, ako i elektronických, 
termálnych a mechanických atribútov stolových 
systémov. Na rozdiel od súčasného štandardu 
ATX umožní jej nástupca výrobcom systémov 
priniesť koncovým používateľom širšiu škálu 
formátov so zachovaním kompatibility 
používaných komponentov. 


multimediálne systémy či stanice určené pre prístup 
na internet. Poslednou dominantnou úpravou je 
zmena spôsobu úchytu stavebných komponentov 
systémov. Súčasná špecifikácia ATX sa akosi 
dosiaľ nevyrovnala s prípadmi, kedy je potrebné 
v tele desktopu umiestniť masívnejšiu súčasť. 
Nastupujúca platforma BTX využíva skúsenosti zo 
serverových produktových línií, a tak prináša širšie 
možnosti z hľadiska mechanického i na desktopy. 

V pilotnom štádiu definuje BTX tri základné veľkosti 
dosiek. Plnoformátová doska BTX dosahuje šírku 
32,5 cm, čo poskytuje priestor na umiestnenie 
siedmich rozširujúcich slotov pre umiestnenie kariet. 
Formát microBTX so šírkou 26,4 cm disponuje 
štyrmi pozíciami pre umiestnenie rozširujúcich kariet 
a picoBTX so šírkou 20,3 cm nepočíta viac ako 
s jednou pozíciou pre sloty. Samotné rozmery však 
nie sú definované iba z pohľadu plošného. 

Špecifikácia BTX obsahuje i definície volumetrických 
zón, ktoré určujú mechanické požiadavky pre 
vyčlenenie priestoru pre každú z dôležitých 
stavebných súčastí. Cieľom tejto sady pravidiel je 
poskytnúť voľnú ruku pri dizajnovaní každej blokovej 
časti samostatne s tým, že výsledné systémy budú 
z mechanickej stránky vzájomne kompatibilné bez 
zbytočného navyšovania vnútorného objemu 
skriniek o nevyužiteľné rezervy tak, ako je to teraz. 

Z pohľadu výšky volumetrických zón sú definované 
dve hranice. Prvá z nich je platná pre plnoformátové 
systémy, druhá pre systémy nízkeho profilu. 
Špecialitou je vyčlenenie oblastí základnej dosky, 
ktoré okrem plochých prepojov nesmú obsahovať 
žiadne napájkované súčasti. Okrem klasického 
priestoru okolo skrutiek je to ďalšia skupina plôch, 
ktorých vyčlenenie súvisí s mechanickými 
požiadavkami pre uchytenie v šasi. Rovnako, ako 
sú pre základnú dosku definované volumetrické 
zóny, takým istým spôsobom ich špecifikácia 
vyčleňuje i pre samotnú skrinku. Aby bolo možné 
čo najefektívnejším spôsobom využiť potenciál 
ventilačnej jednotky pri prúdení 


vzduchu, zo systému odpadáva chladič procesora 
známy v dnešnej podobe horizontálneho 
umiestnenia na telese tepelného výmenníka 
chladiča. Podobne, ako je to pri čelnej montáži 
ventilačných jednotiek procesorov Intel Xeon na 
plastový kabinet z čelnej strany, i pri systéme BTX 
bude využitá podobná konštrukcia. Pri efektívnom 
uložení čipovej súpravy v pozícii za procesorom 
bude možné zabezpečiť jediným ventilátorom 
chladenie viacerých komponentov súčasne, čo pri 
prepracovaní ventilačnej jednotky a termálneho 
modulu riadiaceho tok vzduchu zníži celkovú 
hlučnosť systémov. Chladiacim médiom však naďalej 
z ekonomických dôvodov zostáva vzduch. 

Spoločnosť Intel na jarnom technologickom seminári 
IDF, ktorý sa konal v San Franciscu, predstavila 
viacero vízií konštrukcií stolových systémov, ktoré by 
mali byť aktuálne v roku 2004. Platformová vízia 
pre tento rok definuje viacero základných druhov 
systémov, ktoré by mali priniesť nepretržitú možnosť 
konektivity k okolitému sieťovému prostrediu 
a zabezpečiť bezpečné spracovanie dát s dôrazom 
na ochranu súkromia a nepretržitú dispozíciu 
systémov. Súčasťou tohto programu je i vízia 
digitálnej domácnosti a kancelárie, ktorá obletela 
celý svet. 

Medzi domácimi systémami nachádzame výkonnú 
platformu určenú pre nadšencov. Z hľadiska 
mechanickej konštrukcie ide o systémy nápadne 
podobné dnešným miditowerom, kde sa 
predpokladá využitie základnej dosky plného 




Rozloženie komponentov v skrinke BTX 

formátu ATX, čo zabezpečí 
neobmedzené rozširovanie systému 
do budúcnosti pre získanie stropného 
dosiahnuteľného výkonu na poli 
desktopov. Z pohľadu použitých 
periférií sa predpokladá prítomnosť 
WiFi komunikačného rozhrania 
štandardu IEEE 802.11, gigabitového 
ethernetu, televízneho tunera, 
výkonného grafického akcelerátora 
so zbernicou PCI Express 16 x, DVD 
zapisovačky, dvojkanálovo adresovanej 
RAM DDR a osemkanálového audia. 

Spotrebiteľská platforma 
konštruovaná s dôrazom na výkon 
bude pri svojej konštrukcii využívať 
kompaktné vyhotovenie formátu 
microBTX, ktoré by malo poskytnúť 
podobnú paletu periférií ako výkonná 
platforma postavená na báze ATX. 

V tomto prípade sa však 
nepredpokladá nutnosť rezervy pre 
nadchádzajúce aktualizácie, pretože 
dominujúce zameranie na multimédiá 
a hry by malo byť pre nadchádzajúce 
obdobie dostatočné. Mainstreamový 
domáci výpočtový systém je oproti 
predchádzajúcim definíciám 
ochudobnený o DVD zapisovačku, 
ktorú nahrádza DVD kombo, vytráca 
sa i gigabitový ethernet nahradený 
stomegabitom. Audiosystém je 
prezentovaný iba v šesťkanálovej 
podobe, ktorá je dostatočná na to, 
aby kvalitne prezentovala filmové 
multimédiá a trojdimenzionálny 
zvuk herných systémov. Do pozície 
dominujúceho formátu zvolili 
technológovia momentálne 
prevládajúci microATX so 
zabudovaním do kompaktného šasi. 
Ani pri nasadení v kanceláriách sa 
však nepredpokladá, že by sa 
veľkosti šasi nemali zmenšiť, aby bol 
dostupný priestor čo najefektívnejšie 
využitý. Nové trendy by sa preto 
mali niesť v nóte minimalizácie 
výpočtových systémov z objemovej 
stránky pri súčasnom zachovaní 
výkonových parametrov. O nejakom 
boji o malé rozmery na úkor výkonu 
a rozšíriteľnosti teda hovoriť 
skutočne nemožno. 

Aby však situácia nebola absolútne 
jednoduchá, zmeny sa očakávajú 
i v koncepcii budovania mobilných 
systémov, ktoré by mali intenzívnejšie 


začať nahrádzať stolové systémy 
s nulovou flexibilitou v dnešnom 
dynamickom prostredí. Nové štúdie 
naznačili, že prenosné systémy 
s črtami notebooku v žiadnom 
prípade nesmú používateľom pri 
stolovom nasadení prinášať 
obmedzenia pri používaní. Klávesnice 
systémov budú teda odnímateľné 
s bezdrôtovou komunikáciou, 
pričom zvyšné torzo systému bude 
možné premeniť na výpočtovú 
jednotku pripomínajúcu bežný stolový 
LCD panel. 

Notebooky vo svojej klasickej forme 
rovnako zaznamenajú zmenu postoja 
k ich konštrukcii. Aby bolo možné 
zvýšiť produktivitu a rozšíriť možnosti 
ich nasadenia, pripojenie 
k bezdrôtovej sieti nebude pri 
zaklopení LCD panela prerušené. 
Systém prejde do úsporného, avšak 
pracovného režimu, keď bude naďalej 
spracovávať kritické aplikácie 
a zabezpečovať bezdrôtovú sieťovú 
komunikáciu s okolím. Aby však bola 
ovládateľnosť a použiteľnosť na vyššej 
úrovni, z vonkajšej strany systému 
pribudne doplnkový prvok. Bude ním 
sekundárny LCD displej vybavený 
sadou ovládacích tlačidiel, ktoré 
umožnia prístup ku kritickým 
aplikáciám, elektronickej pošte 
a instant messagingu i v prípade 
zaklopenia hlavného LCD panela. 
Notebooky tak získajú nový rozmer 
z pohľadu použiteľnosti a budú tak 
neustále v pohotovosti. 

Roky 2004 a 2005 prinesú v segmente 
výpočtových systémov razantné 
zmeny, ktoré pripravia pôdu pre ďalšiu 
intenzifikáciu vývoja v nasledujúcich 
obdobiach. Po viac ako desiatke 
rokov sa tak dostaneme do éry plnej 
serializácie, minimalizovania 
rozmerov systémov a možnostiam 
použitia počítačov i „za pochodu". 
Musíme však dúfať, že vývojári 
softvérov pristúpia k tejto výzve 
zodpovedne a predstavia nám také 
softvérové tituly, ktoré nám umožnia 
využiť dostupný potenciál naplno. 

Milan Gigel 


Oprava z článku Poskladajte si lacný počítač z PC SPACE 3/2004 na str. 30. 

Základná doska MSI 661FM-L 

Dodávateľ: EMSONIC, s. r. o., www.emsonic.sk 

Základná doska Sapphire 9100IGPMS4-A39 

Záruka: 3 roky 

Základná doska Canyon 916GM-L 

Záruka: 3 roky 

Čitateľom sa touto cestou ospravedlňujeme. 

Rastislav Turanský 




e-space 


Mobilizácia e-business prostredia 

Aj mobilné systémy zvyšujú efektivitu 


So stále narastajúcimi objemami digitálne 
spracovávaných dát v prostredí podnikov úzko súvisí 
i problematika mobilizácie výpočtových pracovísk. 
Výskumy ukazujú, že mobilizácia pracovísk prispieva 
k zvyšovaniu produktivity práce, a to nielen 
v špecificky orientovaných odvetviach, ale 
i v mainstream nasadení v rámci každodenných 
pracovných procesov. I keď s problematikou 
mobilizácie podnikovej IT infraštruktúry súvisí 
čiastočná zmena základných pravidiel systému, 
v súčasnosti nejde o neriešiteľný problém. Práve 
naopak. 

Prieskumy IDC ukazujú, že v roku 2003 bolo 
v celosvetovom meradle zaznamenaných 456 mil. 
mobilných pracovníkov, z ktorých takmer tri štvrtiny 
predstavovali skupinu, ktorá využívala výpočtové 
prostriedky pre pracovné využitie času potrebného 
na dopravu do zamestnania a domov s možnosťou 
vyžitia možnosti práce doma. Zvyšná časť 
reprezentovala pracovníkov, ktorí namiesto 
kancelárie pracujú priamo v teréne. Odhady 
siahajúce až do roku 2006 predpokladajú 
zachovanie pomeru tejto dvojice hlavných modelov, 
avšak s tým, že počet pracovníkov vybavených 
mobilným pracoviskom vzrastie na takmer 600 mil. 

Ak by sme sa pokúsili zosumarizovať špecifické 
odvetvia, ktoré patria pod nutnú mobilizáciu, na 
prvom mieste by sme mohli uviesť zdravotníctvo. 
Stále migrujúci pracovníci by mohli s vysokou 
mierou efektívnosti využívať pre prístup 
k informáciám bezdrôtovo komunikujúce zariadenia 
typu PDA a Tablet PC, ktoré im umožnia nielen 
monitoring a zber dát, ale i prístup k potrebným 
informáciám v pravý čas. Druhým dominujúcim 
odvetvím s hladom po mobilite je finančníctvo 
a poisťovníctvo. Podobne ako pri zdravotníctve, 
i v tomto prípade je aktuálne pracovisko v úplnej 
spojitosti s klientmi. Typická práca pozostáva zo 
spracovávania žiadostí a vyhodnocovania 
formulárových dát s úzkou integráciou s finančným 
systémom spoločnosti. Kedže ide zväčša o prípravné 
kroky, ktorých následkom je odsúhlasovanie 
transakcií, okrem notebookov a iných 
plnoformátových systémov si svoj priestor získavajú 
i miniaturizované systémy ako mobily s podporou 
WAP, SmartPhones, bezdrôtovo komunikujúce PDA 
a podobne. V poisťovníctve sa navyše stretávame 
s častou nutnosťou výjazdu a práce v teréne. Tam 
je na rozdiel od pokrytia bankovníckej alebo 
finančníckej inštitúcie signálom bezdrôtového 


PDdniliuvä inlraštruktúra 


I Dáta. Aplikačné rafiany 
KML zalieniBneme 



pokrytia efektívnejšie pristúpiť k dosahu možnej 
konektivity so zabezpečením komunikačných 
kanálov. Prechod na mobilnú platformu teda so 
sebou prináša trojicu cieľov. Minimalizáciu 
prevádzkových nákladov, zvyšovanie produktivity 
a maximalizáciu ziskovosti. To všetko je možné 
dosiahnuť vhodnou kombináciou hardvérovej 
platformy a softvéru optimalizovaného pre tento 
druh nasadenia. 

Na zabezpečenie platformovej nezávislosti 
v zmiešanom výpočtovom prostredí je viac ako 
dôležité, aby boli na strane komunikácie základom 
podnikového informačného systému otvorené 
štandardy s minimálnymi nárokmi na hardvérovú 
platformu klientov. Ideálnym riešením je využitie 
systémov s webrozhraním používajúcim otvorené 
internetové štandardy s možnosťou zabezpečenia 
komunikačného média kryptovaním. Nakoľko rôzne 
systémy disponujú rôznorodými možnosťami 
zobrazovania, efektívne sa javia byť modely 
postavené na platformách XML/SOAP, ktoré 
zabezpečujú vhodné rozhranie s opakovateľnou 
použiteľnosťou dát a konfigurovateľným 
zobrazovaním. Informácie môžu tak byť v závislosti 
od možností klientského systému reprezentované 
čo najprehľadnejším spôsobom, zabezpečujúc tak 
maximalizáciu produktivity pri ich spracovaní. 

Z architektonického hľadiska je potrebné 
transformovať podnikový systém tak, aby bol 
orientovaný pre možnosť poskytovania jednotlivých 


čiastkových služieb, z ktorých je možné vyskladať 
riešenie pre ten-ktorý prípad. V praxi to znamená, 
že softvérová platforma postavená na báze 
middleware musí počítať s tým, že koncovými 
používateľmi systému sú rôzne druhy pristupujúcich 
prvkov. Okrem klasických „rich" klientov 
pristupujúcich k systému a stolových systémov 
využívajúcich portály pristupujú k rovnakým dátam, 
avšak so zjednodušenou interpretáciou, i PDA 
zariadenia a mobilné telefóny s obmedzeným 
výpočtovým potenciálom, možnosťami zobrazovania 
a komunikácie. 

Svoje miesto a uznanie si zasluhujú i elektronické 
verzie klasických papierových formulárov, ktoré 
v nemalej miere znižujú prevádzkové náklady 
a zjednodušujú spracovanie dát. Pri využití 
bezdrôtových tabletov prístupných priamo klientovi 
alebo digitálnom vypĺňaní formulárov priamo na 
mieste ich vzniku odpadá potreba komplikovanej 
digitalizácie a následného spracovania. Navyše sa 
intenzívne zjednodušuje archivácia dát a aktualizácia 
formulárových dát. 

Nad vrstvou aplikačného servera tak zväčša stojí 
profilujúci mechanizmus (SOAP, WSDL), aplikačné 
rozhrania zabezpečujúce funkcie vyrovnávania 
operácií prostredníctvom medzipamäte 
a odosielanie požiadaviek pre spracovanie. Netreba 
však zabudnúť ani na celkový register služieb. Nad 
týmto základným blokom je potom možné 
vybudovať modulárne systémy poskytujúce služby, 
akými je napríklad transakčné zabezpečenie, 
mechanizmus zabezpečenia komunikácie, 
bezpečnostné moduly šifrujúce komunikáciu či 
organizáciu a správu jednotlivých operácií. 

V celkovom meradle tak získavame podnikové 
pracovné prostredie pre organizáciu a riadenie 
procesov, ktoré je základom efektívneho 
mechanizmu. 

S narastajúcou intenzitou sa tak stretávame 
s hĺbkovou penetráciou mobilných výpočtových 
systémov do eBusinessu, ktoré zmenou softvérových 
architektúr otvárajú cestu pre jednoduchú 
implementáciu svojich nástupcov. Modulárnosť 
a otvorenosť platformy je základom pre neskoršie 
zmeny a optimalizácie systémov s možnosťou 
nasadenia ďalších hardvérových prvkov do kolosu, 
prinášajúcich dodatočnú inteligenciu nahrádzajúcu 
prácu človeka. 

Milan Gigel 


■ Zrovnoprávnenie elektronických dokumentov 
a komunikácie je cieľom iniciatívy IT Asociácie 
Slovenska, Ministerstva dopravy, pôšt 
a telekomunikácií SR a Národného bezpečnostného 
úradu. Zúčastnené subjekty sa zaviazali, že budú 
spoločne presadzovať Iniciatívu, na ktorej sa 
prítomní zhodli. Reálne výsledky v podobe 
legislatívnych úprav zákonov, príslušných vyhlášok 
a metodických pokynov by chceli dosiahnuť do 
konca roka 2004. Cieľom ITAS v spolupráci 
s MDPaT a NBÚ je dosiahnuť stav, aby sa 
elektronická komunikácia so štátnou a verejnou 
správou, elektronická komunikácia v rámci 
elektronického obchodu a úradné a obchodné 
elektronické dokumenty stali bežne 
používanými v reálnom živote (v styku verejná 
správa - podnikatelia - občan - terciárna sféra). 


■ Velké európske spoločnosti prichádzajú ročne 
o možné úspory vo výške 5,4 miliardy libier 
(približne 8 miliárd eur), pretože sa obávajú zveriť 
časť práce externým dodávateľom formou 
outsourcingu. V súčasnosti firmy usporia ročne asi 
2,2 miliardy libier, keď sa rozhodnú riešiť svoje 
výkony externými dodávateľmi. Je to dôkazom, že 
Európa nie je ešte vyspelým trhom, a to nielen 

v porovnaní s ideálnym stavom, ale tiež v porovnaní 
s pokročilejšími trhmi. Uvádza sa to v analýze 
spoločnosti LogicaCMG. 

■ Spoločnosť HP rozširuje svoje portfólio serverov 
a uvádza na trh nový dvojprocesorový blade server 
a nový serverový rad HP ProLiant ML100. Ten 
umožňuje inštalovať do jedného rack stojanu vyšší 
počet serverov. Voliteľný Integrated Lights Out (iLO) 


Advanced Pack prináša bezproblémovú vzdialenú 
kontrolu virtuálnych médiových zariadení za 
účelom skrátenia času potrebného na ukončenie 
nasadzovania a údržby systémov. Správcovské 
nástroje určené pre ProLiant servery vrátane 
programu Systems Insight Manager a voliteľnej 
softvérovej suity ProLiant Essentials a iLO Advanced 
Pack, zlepšujú dostupnosť serverov a pomáhajú 
znižovať čas a prostriedky potrebné na 
administráciu a udržiavanie ProLiant serverov. 

■ Oracle spája svoj český a slovenský marketingový 
tím. Hlavou nového česko-slovenského 
marketingového tímu Oracle sa stal Ondrej Holub, 
ktorý bude zodpovedný za marketingové aktivity 
spoločnosti Oracle v obidvoch krajinách. 

programovanie 


Webové riešenia VII 

Pokračovanie z PCSPACE 3/2004 

Hlasovanie klienta po jeho potvrdení tlačidlom „Hlasuj" spracuje kód na stránke 
hlasuj. asp. Vytvorme si najskôr jednoduchý prototyp tejto stránky, ktorý zatiaľ 
len vypíše zaškrtnutú voľbu: 

<htmlxhead> </headxbody><hl>Hlasovanie</hl> 

<% 

Response . write (Reques t . QueryString ( "hlasuj " ) ) 

%> 

</body></html> 

Pomocou konzoly databázového servera sme si už vyskúšali SQL príkaz pre 
hlasovanie, teda pre inkrementovanie stĺpca n_volby pri príslušnom zázname. 
Skonštruovať tento reťazec so SQL príkazom na ASP stránke bude veľmi ľahké: 

SQL = "UPDATE tabulka_volieb SET n_volby =n_volby +1 

WHERE id_volby = "& hlasuj &" AND id_ankety = (SELECT id_ankety FROM anketa 
WHERE GET DÁTE ( ) >= platna_od AND GETDATE ( ) < platna_do) " 

V našom prípade kód na stránke hlasuj. asp len inkrementuje príslušné počítadlo 
hlasov. Keďže je vhodné po odhlasovaní ukázať hlasujúcemu priebežné výsledky 
ankety, kód následne odovzdá riadenie stránke vyhodnotenie. asp, 
prostredníctvom ktorej vygenerujeme graf výsledkov doterajšieho hlasovania. 
Kompletný kód stránky hlasuj. asp bude nasledujúci: 

<htmlxhead> </headxbodyxhl>Hlasovanie</hl> 

<% 

set db_test=server.createobject ("ADODB.connection") 
db_test.Open "DSN=test", "klient", "heslo" 
sVolba = Request . QueryString ( "volba" ) 

sSQL = "UPDATE tabulka_volieb SET n_volby =n_volby +1 WHERE id_volby = "& sVolba 
&" AND id_ankety = (SELECT id_ankety FROM anketa WHERE GETDATE () >= platna_od AND 
GETDATE () < platna_do) " 

db_test .Execute s SQL 

db_test . Close 

Set db_test = Nothing 

Response . Redirect ( "vyhodnotenie . asp" ) 

%> 

< /bodyx/html> 

Kód na stránke by mal vygenerovať graf štatistiky doterajšieho hlasovania. Aj 
v tomto prípade si najskôr vytvoríme statický prototyp HTML stránky 
vyhodnotenie. asp, ktorá vykreslí takýto graf. Kód takejto stránky je napodiv 
veľmi jednoduchý. To, čo vnímame ako graf, je v podstate tabuľka. Tabuľka 
v našom prípade má dva stĺpce a tri riadky. V prvom stĺpci je názov voľby 
a v druhom stĺpci je jednoduchý obrázok stĺpec. gif (obrázok obsahuje maličký 
štvorec, môže byť dokonca jednopixelový) zväčšený na požadovanú veľkosť, 
v našom prípade na 30, 50 a 20 pixelov. 

<TABLEXTBODY> 

<TR><TDXBRXB>0bIúbený predmet</B><BR><BR> 

CTABLE border=0><TBODY> 

<TRXTD>SELECT< / TD> 

CTDXIMG alt="0 %" height=15 src="stlpec.gif " width=30> 30%</TDx/TR> 
<TRXTD>INSERT</TD> 

CTDXIMG alt="0 %" height=15 src="stlpec . gif " width=50> 50%</TDx/TR> 
<TRXTD>UPDATE< / TD> 

CTDXIMG alt="0 %" height=15 src="stlpec.gif" width=20> 20%c/TDx/TR> 

C / TBODYX / T ABLE XBR> 

cCENTERXFONTXB>Celkem hlasovalo: 284c/BXBR> 

C / FONTX/ TDX / TRX / TBODYX/ TABLE> 



Zadávanie novej ankety 


Po vyskúšaní môžeme nahradiť prototyp stránky vyhodnotenie. asp kódom, 
ktorý na základe údajov v databáze vykreslí požadovaný graf. Rozumné 
proporcie grafu dosiahneme pomocou jednoduchého matematického výpočtu. 
Ak chceme zobraziť maximálnu hodnotu ako obdĺžnik široký 100 pixelov, 
vypočítame šírky ostatných stĺpcov podľa vzorca: 

sirka = CInt (hodnota / Maximum)* 100 

Finálna verzia ASP stránky vyhodnotenie. asp bude: 

CTABLEXTBODY> 

CTRXTDXBRXB>Vyhodnotenie anketyc/BXBRXBR> 

CTABLE border=OXTBODY> 

C% 

set db_test=server . createob j ect ( "ADODB . connection" ) 
db_test.Open "DSN=test", "klient", "heslo" 

'výpočet maxima hodnotení pre výpočet parametrov grafu a poctu hlasujúcich 

strSQL = "SELECT max(n_volby) AS maximum, counť(*) AS počet FROM tabulka_volieb 
WHERE id_ankety = (SELECT id_ankety FROM anketa WHERE GETDATE () >= platna_od AND 
GETDATE () c platna_do) " 

Set rs_maximum = Server .CreateOb j ect ("ADODB. Recordset") 
rs_maximum.Open strSQL, db_test 
nMaximum = rs_maximum. fields ("maximum" ) 
nPocet = rs_maximum. fields ("počet") 

rs_maximum. Close 

Set rs_maximum = Nothing 

'vykreslenie grafu výsledkov ankety 

strSQL = "SELECT * FROM tabulka_volieb WHERE id_ankety = (SELECT id_ankety FROM 
anketa WHERE GETDATE () >= platna_od AND GETDATE () C platna_do) " 

Set rs_volba = Server .CreateOb j ect ("ADODB. Recordset") 
rs_volba.Open strSQL, db_test 

While Not rs_volba.EOF 

Response . Write ( "CTRXTD>" ) 

Response .Write rs_volba. Fields ("txt_volby") .Value & "&nbsp" 

Response .Write "c/TDXTD>" 

sirka = CInt (( (rs_volba. Fields ("n_volby") .Value) / nMaximum)* 400) + 5 
Response. Write ("ciMG SRC= ' stĺpec . gif ' height='15' width='" & sirka ' >C/IMG>") 
Response .Write (rs_volba . Fields ("n_volby") .Value) 

Response . Write ( "c/FONTx/TDX/TR>" ) 
rs_volba .MoveNext 
WEnd 

rs_volba . Close 
Set rs_volba = Nothing 
%> 

C /TBODYX/ TABLE XBR> 

cCENTER>cFONT>CB>Celkem hlasovalo: c%Response. write nPocet %>C/B>CBR> 

C / FONTX/ TD>C / TR>C / TBODY>C / TABLE> 

C% 

db_test . Close 
Set db_test = Nothing 
%> 

Ľuboslav Lacko 

Pokračovanie nabudúce 

C#: objektový model XML 


V predošlých článkoch nášho seriálu sme ukázali 
niektoré možnosti práce s XML súborom 

v programovacom jazyku C#. Bolo to súčasťou 
aplikácie Windows, ktorú zachytáva obr 7. 

V obsluhe udalosti onclick tlačidla „Vytvor XML 
súbor" sme z údajov udržiavaných v ini súbore 
získali XML súbor s obsahom: 

<lniSubor> 

<Sekcia Meno="Pokus"> 

<Param Meno="p1">1 1 1 1 </Param> 

<Param Meno="p2">22222</Param> 

<Param Meno="px">xxxx</Param> 

</Sekcia> 

<Sekcia Meno="Bábky"> 

<Param Meno="B1">Kuko</Param> 

<Param Meno="B2">Hamo</Param> 

<Param Meno="B3">Buratino</Param> 

</Sekcia> 

</lniSubor> 

Využili sme k tomu triedu XmlTextWriter z priestoru 
mien System.Xml .NET Framework. V obsluhe 
tlačidla „Čítaj" sme použili triedu XmITextReader pre 
získanie hodnoty z XML súboru. Pre zadanú sekciu 
a zadaný parameter sme hľadali jeho hodnotu. 
Jednoduchšie riešenie sme dosiahli s využitím tried 
realizujúcich objektový model dokumentu (DOM: 
Document Object Model) v obsluhe udalosti onclick 
tlačidla „Čítaj DOM". Siahli sme po triedach, ktorými 
je v .NET Framework implementované odporúčanie 
W3C DOM. 

V tomto článku opíšeme zápis do XML s využitím 
DOM - obsluha onclick tlačidla „Zapíš DOM". 
Ukážeme tiež využitie podpory .NET Framework pre 
prácu s konfiguračnými údajmi aplikácie - obsluha 
onclick tlačidla „Zapíš CFG". Uvedieme aj Web 
Matrix, voľne dostupné prostredie pre vývoj 
webových aplikácií, ktoré umožňuje pracovať aj 

v jazyku C#. 

Zápis do XML súboru 

Kód možného riešenia zmeny XML dokumentu je 
v tab. 7. Je to obsluha udalosti onclick tlačidla 
„Zapíš DOM" z obr. 7. 


Tab. 7 : Zápis do XML súboru 


1 

priváte void butZapisDom_Click(object sender, System. EventArgs e) 

2 

{ 

3 

try 

4 

{ 

5 

XmIDocument Doc = new XmIDocumentO; 

6 

Doc.Load(''C:\\Kuk.xml"); 

7 

XmINode Sek = Doc.SelectSingleNode ("/IniSubor/ Sekcia[@ 


Meno='" + 

8 

Sekcia.Text 





Obr. 1 : Práca s XML súborom 


9 

if (Sek!=null) 

10 

{ //Je sekcia, pohľadať parameter 

11 

XmINode Param = Sek.SelectSingleNode(''Param[@Meno="' + 

12 

Parameter.Text 

13 

if (Param! = null) 

14 

{ // Je parameter, nastavíme jeho hodnotu 

15 

Param. InnerText = Hodnota.Text; 

16 

} 

17 

else 

18 

{ // Nie je parameter, vytvoríme ho 

19 

XmlElement NovyParam = Doc.CreateElementO'Param“); 

20 

NovyParam. SetAttribute("Meno",Parameter.Text); 

21 

NovyParam. InnerText = Hodnota.Text; 

22 

Sek.AppendChild(NovyParam); 

23 

} 

24 

} 

25 

else 

26 

{ // Nie je zadaná sekcia, vytvoríme ju a v nej aj parameter 

27 

XmlElement NovaSekcia = Doc.CreateElement("Sekcia"); 

28 

NovaSekcia. SetAttributeC'Meno", Sekcia.Text); 

29 

XmlElement NovyParam = Doc.CreateElementO'Param 1 '); 

30 

NovyParam. SetAttribute(''Meno",Parameter.Text); 

31 

NovyParam. InnerText = Hodnota.Text; 

32 

NovaSekcia.AppendChild(NovyParam); 

33 

Doc.DocumentElement.AppendChild(NovaSekcia); 

34 

} 

35 

Doc.Save("C:\\Kuk.xml"); 

36 

} 

37 

catch (System. Exception ex) 

38 

{ 

39 

MessageBox.Show("CHYBA: " + ex.Message); 

40 

} 

41 

} 


V riadku 5 je vytvorený nový objekt triedy 
XmIDocument, ktorému metódou Load prikážeme 
získať údaje z XML súboru. V zavedenom 
dokumente vyhľadáme sekciu zadaného mena. 

Výraz XPath odovzdaný metóde SelectSingleNode 
určuje, že v dokumente v koreňovom prvku IniSubor 
hľadáme prvok Sekcia, ktorého hodnota atribútu 
Meno je zhodná s hodnotou zadanou v textovom 
poli Sekcia formulára aplikácie. Dostaneme 
referenciu na objekt typu XmINode (riadky 7, 8). 

Ak hodnota získaná metódou SelectSingleNode je 
rôzna od null, znamená to, že v našom súbore už 
existuje sekcia zadaného mena. V objekte Sek vtedy 
vyhľadáme prvok Param, ktorého hodnota atribútu 
Meno je zhodná s textom zadaným v textovom poli 
Parameter formulára aplikácie (riadky 11, 12). Ak 
získaná hodnota Param je rôzna od null, znamená 
to, že v našom súbore už existuje parameter 
zadaného mena. Príslušnému prvku vtedy stačí 
zmeniť vlastnosť InnerTex (riadok 15). 

V riadkoch 18 až 23 je riešený prípad, keď v sekcii 
ešte nie je požadovaný parameter. Našou úlohou je 
vtedy vytvoriť nový prvok Param a zaradiť ho do 
dokumentu. Vytvorenie nového prvku (objekt typu 
XmlElement) umožňuje metóda CreateElement 
objektu Doc. Získame tak objekt NovyParam (riadok 
19). Prvok Param nášho dokumentu má atribút 
Meno. Nastavenie jeho hodnoty umožňuje metóda 
SetAttribute (riadok 20). V prvom argumente táto 
metóda preberá meno atribútu a v druhom 
hodnotu. Novému prvku potom definujeme 
vnútorný text. Nakoniec pripojíme tento prvok 

k prvku Sekcia (referenciu jeho objektu máme 
v premennej Sek) ako jej detský prvok (AppendChild 
v riadku 22). 

V riadkoch 26 až 34 je riešená situácia, keď v našom 
XML dokumente nie je prvok Sekcia zadaného 
mena. Preto v dokumente nemôže byť ani prvok 
Param so zadanou hodnotou. To znamená, že 
musíme vytvoriť dva prvky. Prvým vytváraným 
prvkom je NovaSekcia s definovanou hodnotou 
atribútu Meno (riadky 27, 28). Druhým prvkom je 
NovyParam, ktorý zaradíme ako detský prvok prvku 
NovaSekcia (riadky 30 až 32). Prvok NovaSekcia 
pridáme k detským prvkom nášho dokumentu. 


dokumentu II 

Metódu AppendChild aplikujeme na 
DocumentElement objektu Doc (riadok 33). 
Uloženie zmeneného XML dokumentu do súboru 
umožňuje metóda Save (riadok 35). V hodnote 
argumentu preberá meno súboru. 

Konfiguračné údaje aplikácie 

Čitatelia, ktorí mali možnosť sledovať náš seriál 
voľne nadväzujúcich článkov ukazujúcich použitie 
programovacieho jazyka C# od čísla PC Space 
9/2003 si možno spomenú, že na začiatku sme si 
postavili cieľ -získať hodnoty konfiguračných 
parametrov. Vychádzajúc z toho, že mnohí 
programátori tvoriaci aplikácie Windows sa stretli 
s tzv. ini súbormi, ukázali sme programové riešenie 
tried, ktoré s takými súbormi dokážu pracovať. 

V posledných článkoch sme sa venovali získavaniu 
konfiguračných údajov z XML súborov. S využitím 
objektového modelu dokumentu sme dostali 
pomerne jednoduché riešenie. Aplikáciám, ktoré sú 
tvorené vo vývojovom prostredí MS .NET Štúdio 
2003, je možné veľmi jednoducho priradiť súbor 

s konfiguračnými údajmi. Jedna z možných ciest 
vedie cez menu Project - Add New Item. 

V zobrazenom dialógovom okne potom zvolíme 
Application configuration filé, ako ukazuje obr. 2. 



Obr. 2: Pridanie súboru konfiguračných parametrov aplikácie 

V okne Solution Explorer sa objaví nová položka 
App.config. Dvojitým klepnutím na túto položku 
dosiahneme zobrazenie XML súboru, ktorý bude 
mať takýto obsah: 

<?xml version="1 .0" encoding="utf-8"?> 

<configuration> 

</configuration> 

Do prvku configuration tohto XML dokumentu 
treba doplniť údaje, ktoré budú zodpovedať 
konfiguračným parametrom našej aplikácie. Nech 
sú to tie isté údaje, ktoré sme používali v doterajších 
experimentoch. Náš súbor konfiguračných 
parametrov bude mať obsah: 

<?xml version="1 .0" encoding="utf-8"?> 

<configuration> 

<appSettings> 

<add key="Pokus.p1 " value="1 1 1 1 " /> 

<add key="Pokus.p2" value="22222" /> 

<add key="Pokus.px" value="xxxx" /> 

<add key="Bábky.B1" value="Kuko" /> 

<add key="Bábky.B2" value="Hamo" /> 

<add key="Bábky.B3" value="Buratino" /> 

</appSettings> 

</configuration> 

Doplnili sme prvok appSettings s detskými prvkami 
add. Hodnota ich atribútu key obsahuje v prvej 
časti sekciu parametrov a za bodkou pomenovanie 
parametra v danej sekcii. V hodnote atribútu value 
je vlastná hodnota parametra. Z takéhoto 

konfiguračného súboru získame údaje na základe 
zadaných hodnôt vo vstupných poliach Sekcia 
a Parameter kódom, ktorý je v tab. 2. 


Tab. 

2: Získanie údajov z App.config 

i 

priváte void butCitajCFG_Click(object sender, System. EventArgs e) 

2 

{ 

3 

string sCo = Sekcia.Text + + Parameter.Text; 

4 

Hodnota.Text=ConfigurationSettings.AppSettings[sCo]; 

5 

} 


V riadku 3 je vytvorený reťazec sCo. Zadaný text 
v poli Sekcia je spojený s textom v poli Parameter 
tak, že sú oddelené bodkou. Text poľa Hodnota 
získame príkazom v riadku 4 tak, že z poľa 
ConfigurationSettings.AppSettings vyberieme 
položku s indexom sCo. Uvedený kód predpokladá 
použitie direktívy using System. Configuration; 
a teda objektov tried z priestoru mien 
System.Configuration. 

Ak si teraz spomenieme na námahu, ktorú sme 
v predošlých článkoch vložili do vytvorenia tried 
CParam, CSekcia a ClniSubor pre prácu s ini 
súborom a porovnáme kód ich riešenia s kódom 
v tab. 2, v súlade s jedným z Murphyho zákonov 
môžeme konštatovať: „Všetko sa dá urobiť aj 
jednoduchšie!." Nebyť toho, že uvedené triedy 
nám poslúžili pre opis základov objektového 
programovania v jazyku C#, k času a námahe 
vynaloženej na ich tvorbu by sme museli priradiť 
charakteristiku „trestuhodné mrhanie". 

Web Matrix 

Viacerých čitateľov môže odradiť predstavovanie 
programovacieho jazyka C# s odvolávkami na 
vývojové prostredie Microsoft Visual Štúdio .NET 
2003. Toto prostredie bolo použité na vytvorenie 
aplikácie, ktorá ukazuje prácu s XML súborom. Je to 
aplikácia Windows (obr. 1). Najmä mladí nádejní 
programátori radi siahnu po produktoch, ktoré 
môžu vyskúšať bez „finančnej injekcie". Taký 
produkt existuje. Jeho oficiálny názov je „Microsoft 
ASP.NET Web Matrix Project". K jeho inštalačnému 
súboru sa dá dostať cez stránku: http://www.asp. 
net/WebMatrix. 

Sympatické je, že tento inštalačný súbor sa zmestí 
na jednu disketu, jeho veľkosť je 1,3 MB. Trochu 
menej povzbudivé je, že použitie Web Matrix si 
vyžaduje, aby bol nainštalovaný Microsoft .NET 
Framework (asi 21 MB). K nemu sa dá tiež dostať 
na uvedenej webovej adrese. Môžete ho však získať 
aj z viacerých CD, ktoré sú pribalené k brožúram 
alebo knihám z dielne firmy Microsoft. Web Matrix 
je určený na tvorbu webových aplikácií. Založenie 
novej stránky zachytáva obr. 3. Z ponúkaných 
možností si vyberieme ASP.NET Page. Zadáme 
meno súboru a tlačidlom OK potvrdíme svoju voľbu. 
Ponúkne sa nám príjemné vývojové prostredie, 
v ktorom môžeme navrhnúť vzhľad našej stránky. 
Ukazuje to obr. 4. 



Obr. 3: Vytvorenie novej stránky vo Web Matrix 



Obr. 4: Návrhov webovej stránky vo Web Matrix 


Metódou „drag and drop" z panelu nástrojov v ľavej 
časti vyberáme komponenty (HTML Elements, Web 
Controls...) a umiestňujeme ich do strednej časti. 

Pre označený komponent je možné definovať 
vlastnosti. Umožňuje to okno Properties v pravom 
dolnom rohu. Na stránke, ktorú zachytáva obr. 4, je 
použitý HTML prvok table pre rozloženie zadávacích 
textových okienok a ich nálepiek. Nadpis stránky a 
nálepka pre texty chybového hlásenia je realizovaná 
pomocou komponentu Label z Web Controls. 
Zadávacie textové okienka sú vytvorené 
komponentmi TextBox. Ich nálepky sú vytvorené 
obyčajným textom v HTML prvku i (šikmé písmo). 
Tlačidlá „Čítaj DOM" a „Zapíš DOM" sú vytvorené 
komponentom Button. Pre zadávacie okná boli 
zvolené názvy (hodnota vlastnosti id): Sekcia, 
Parameter a Hodnota. Tie isté názvy boli použité aj 
v aplikácii Windows. Voľba rovnakých mien nám 
umožní použiť aj rovnaké zdrojové kódy obslužných 
funkcií. Preto aj tlačidlám v našej webovej aplikácii 
boli prisúdené názvy: ButCitajDom a ButZapisDom. 
Rôzna veľkosť a farba nadpisu a chybového hlásenia 
bola dosiahnutá zadaním príslušných hodnôt 
vlastnostiam zodpovedajúcich prvkov Label. 

Máme výslednú podobu našej stránky 
a pomenované použité komponenty. Zostáva 
vytvoriť príslušný kód. Skôr, než sa dostaneme 
k jeho opisu, upozorníme, že v strednej časti 
pracovnej plochy Web Matrix je okrem 
návrhového zobrazenia možné zvoliť aj pohľad na 
HTML kód, kód obslužných funkcií stránky alebo 
celý kód stránky. Dosiahneme to klepnutím na 
zodpovedajúcu záložku Design, HTML, Code, resp. 
AM. 

Dvojitým klepnutím na tlačidlo v návrhovom 
zobrazení stránky dosiahneme vytvorenie kostry 
obslužnej funkcie, ktorá bude zavolaná pri behu 
aplikácie po klepnutí na dané tlačidlo. Web Matrix 
sa automaticky prepne na záložku Code. Našou 
úlohou je doplniť výkonný kód, telo funkcie. Bude 
to taký istý kód, ako sme použili pri aplikácii 
Windows. Funkcia ButCitajDom_Click bola opísaná 
v predošlom čísle, ButZapisDom_Click je v tab. 7. 
Jediná zmena je vo výpise chybového hlásenia (pozri 
riadok 39 v tab. 7). Namiesto 

MessageBox.ShowC'CHYBA: 11 + ex.Message); 

použijeme kód: 

LabelChyba.Text="CHYBA: " + ex.Message; 

Je to preto, lebo chybové hlásenie nebude 
v oznamovacom okienku, ale zapíšeme ho do 
vlastnosti Text komponentu LabelChyba. 

Aby vytvorené funkcie obsluhy tlačidiel mohli 
fungovať, potrebujeme umožniť použitie objektov 
z priestoru mien .NET Framework. V aplikácii 
Windows sme to dosiahli zápisom direktív using, 
konkrétne: 

using System. 10; 

using System.Xml; 

using System.Xml. Serialization; 


V našej webovej aplikácii to prikážeme zápisom: 

<%@ import Namespace="System.lO" %> 

<%@ import Namespace="System.Xmľ %> 

<%@ import Namespace="System.Xml. Serialization" %> 

Teraz už stačí stlačiť F5. Tým odštartujeme vytvorenú 
aplikáciu. Web Matrix nám ponúkne výber - použiť 
svoj vlastný webový server alebo vytvoriť virtuálny 
adresár pre IIS. S Web Matrix sa teda môžeme 
„zabávať" aj v prípade, že nemáme vo svojom 
počítači nainštalovaný webový server. Vytvorená 
aplikácia sa odštartuje - vo webovom prehliadači sa 
zobrazí navrhnutý formulár, ako to ukazuje obr. 5. 

Treba poznamenať, že Web Matrix v súčasnej 
podobe podporuje vývoj v troch programovacích 
jazykoch - C#, Visual Basic .NET a J#. Voľba jazyka 
sa robí pri zakladaní novej stránky. Vidieť to na 
obr. 3 rozvíjací zoznam na ľavom dolnom okraji. Na 
obrázku vidieť aj to, že založenie ASP.NET stránky 
je jednou z viacerých možností, ktoré Web Matrix 
ponúka. Cenné sú pripravené šablóny pre prácu 
s údajmi v databázach a ich zobrazenie v tabuľkovej 
forme. Z rôznych možností sa dá spomenúť 
napríklad Master-Detail tabuľka či editačná tabuľka. 
Web Matrix ponúka možnosť vyvíjať aplikácie pre 
mobilné zariadenia. Umožňuje vytvárať webové 
komponenty určené na opakované použitie. Ponúka 
možnosť vytvárať webové služby. Oceníme, že pri 
vývoji aplikácií je k dispozícii celé bohatstvo tried 
z .NET Framework. Preto bolo možné aj v prostredí 
Web Matrix použiť triedy pre prácu s objektovým 
modelom XML dokumentu. 



Obr. 5: Webová aplikácia získava údaje z XML súboru 


Rozprávanie o C# nás privádza do rôznych oblastí, 
ktoré s týmto programovacím jazykom zdanlivo 
nesúvisia. V posledných článkoch sme sa dostali 
k XML. Je to jazyk, ktorý tvorí základ mnohých 
dôležitých softvérových technológií. Preto je dobré 
vedieť, v čom je jeho podstata. Je tu príliš silná 
motivácia preniknúť do problematiky XML hlbšie. 

Je dobré poznať pravidlá správneho sformátovania 
XML dokumentov či použitie priestorov mien. 
Užitočné je poznať aj podstatu definovania typov 
dokumentu a aké výhody môžeme získať, ak 
dokážeme využiť XML schémy. Ale o tom až 
v nasledujúcich článkoch. 

Imrich Buranský 

linux 


Linux a Ogg Vorbis 


Čo je Ogg Vorbis? 

Ogg Vorbis je nový neproprietárny kompresný 
digitálny audioformát, ktorý možno porovnať 
s inými formátmi ako MP3, VQF, AAC atď. Od týchto 
formátov sa však líši, lebo je celkom „free" - teda 
otvorený (open) a oslobodený od patentových 
reštrikcií a licenčných poplatkov. Anglický výraz 
„free" je použitý zámerne, lebo toto slovo, okrem 
významu „bezplatný", znamená aj „voľne šíriteľný". 
Vorbis je pomenovanie špecifickej audiokompresnej 
schémy, ktorá sa používa na tvorbu súborov vo 
formáte Ogg Vorbis a Vorbis ako názov patrí pod 
projekt Ogg, otvorený a voľne šíriteľný 
multimediálny systém. Ogg ako pomenovanie 
zastrešuje teda niekoľko multimediálnych projektov. 
Okrem projektu Ogg Vorbis je ešte projekt Ogg 
Theora pre videokompresiu v partnerstve s On2 
Technologies (http://www.on2.com/), svetovou 
značkou technológie pre videokompresiu a Ogg 
Tarkin, tiež určeným pre videokompresiu. 

Ogg projekt sa začal ako súčasť väčšieho projektu 
už v roku 1993 a softvér mal pomenovanie 
„Squish", ale táto značka už bola registrovaná, čo 
sa autori projektu dozvedeli po prijatí milého, 
ale imperatívneho listu od zástupcu firmy. Zvolili si 
teda nové meno „Ogg", ktoré sa vyskytlo v jednej 
sieťovej hre vo význame „taktický manéver". 
Používanie formátu Ogg Vorbis je teda oslobodené 
od patentu a poplatkov za poskytnutie práv, ide 
o kvalitný audiokompresný formát (8 kHz- 48 kHz, 
16+ bit, polyfonický), ktorý môže hrdo stáť aj medzi 
reprezentatívnymi audioformátmi ako MPEG-4 
(AAC) a jemu podobným. V praxi to znamená, že 
z audio CD stiahneme súbory WAV a konvertujeme 
ich do formátu OGG, ktoré budú v rovnakej kvalite 
a možno i o niečo lepšom kompresnom pomere ako 


formát MP3. Vorbis kráča veľmi pyšne popri 
súčasných kompresiách MPEG-4, AAC a TwinVQ. 
Domovská stránka projektu Ogg Vorbis je na adrese 
http://xiph.org/ogg/vorbis/index.html. Súbory vo 
formáte Ogg Vorbis majú príponu *.ogg. Cieľom 
Ogg Vorbis je celkom vymeniť proprietárne 
audioformáty a nepozrieť sa už späť. Ogg Vorbis je 
v súčasnosti v stabilnej implementácii a formát bude 
kompatibilný aj s budúcimi dekódermi. 

Čo z toho vyplýva pre umelcov? 

Umelci, hudobníci si musia zvážiť skutočnosť 
licencovania, ak sa rozhodnú predávať hudbu v MP3 
formáte, treba platiť percentá inštitútu Fraunhofer 
z každého predaja, kedže je použitý ich patent. 

V prípade používania formátu Ogg Vorbis netreba 
platiť nič. Formát MP3 bol vytvorený na inštitúte 
Fraunhofer v nemeckom Erlangene pod vedením 
Dietera Seitzera a Fleinza Gerhazsera. Inštitút 
nepýtal poplatky za poskytnutie práv z tvorby 
a distribúcie MP3 súborov ani od firiem, ktoré 
vysielali MP3 cez internet. Toto sa však zmenilo 
a inštitút tieto poplatky bude žiadať. Pod novou 
MP3 licenciou výrobcovia softvéru a hardvéru musia 
zaplatiť z predaja niekoľko percent inštitútu 
Fraunhofer. Toto platí rovnako pre www stránky 
s obsahom MP3 formátu, ktoré budú musieť platiť 
časť zo svojich tržieb. Inštitút licencoval spoločnosť 
Thomson Multimedia, ktorá je oprávnená vyberať 
poplatky. Vorbis poskytuje vysokokvalitný formát, 
ktorý, ako uvádza domovská stránka, je o niečo 
lepší než MP3 formát, kompresia je o niečo vyššia 
a vývojom sa stáva formát ešte lepším. 

Ak programátor vyvíja softvérové aplikácie, tiež je 
postihnutý pri distribúcii svojho produktu 
proprietárnymi licenčnými podmienkami, ktoré sa 


> Konverzia do formátu Ogg Vorbis 


Formát MP3 možno ľahko skonvertovať do formátu 
Ogg Vorbis, ale nie je to dobrý nápad, lebo 
konverzia prebieha z jedného stratového 
kompresného formátu do druhého stratového 
kompresného formátu, preto je najlepšie priamo 
konvertovať pôvodný audioformát, napr. WAV 
z CD. Pre konverziu z MP3 do Ogg Vorbis formátu 
existuje utilita mp32ogg. Konverzia prebieha 
dekomprimovaním formátu MP3 do formátu WAV, 
ktorý sa podrobí následnej rekompresii do formátu 
Ogg Vorbis. Dekódovaný MP3 súbor však bude 
postrádať niektoré časti z pôvodných audiodát, 
ktoré MP3 enkóder odfiltroval. Preto sa môže stať, 
že formát Ogg Vorbis bude v horšej kvalite, ale je 
dosť pravdepodobné i to, že používateľ nepostrehne 
nijakú zmenu. Kedže dnes už nejeden prehrávač 
podporuje oba formáty, nie je potrebné robiť 
konverziu, ale kompresia originálneho súboru do 
formátu Ogg Vorbis prinesie väčší úžitok, súbory 
budú o niečo menšie ako MP3 súbory a budú mať 
o niečo lepšiu kvalitu. Ak používateľ cíti potrebu 
uskutočniť konverziu z formátu MP3 do formátu 
Ogg Vorbis, utilitu mp32ogg a ďalšie vyhľadá na 
stránke http://freshmeat.net. 

Predchádzajúce verzie formátu Ogg Vorbis mohli 
obsahovať rôzne chyby, ale v súčasnosti je formát 
štandardizovaný a prešiel niekoľkými beta 
testovacími cyklami. Audiosúbory v staršom formáte 
Ogg Vorbis sa odporúčajú znovu prekonvertovať z 
originálnych súborov. S príchodom libvorbis 1.0rc3 
sa audiokvalita už viacej nemeria na kilobity za 
sekundu, ale používa sa škála od 0 do 10. Kvalita 0 


je približne ekvivalentná 64 kbps, kvalita 5 je 
ekvivalentná 160 kbps a 10 400 kbps. Väčšina ľudí, 
ktorí chcú mať kvalitu audiosúboru veľmi blízko CD 
kvalite, kódujú pôvodné súbory v kvalite 5 alebo 6. 
Implicitné nastavenie je 3, čo poskytuje slušnú 
kvalitu aj v porovnaní s formátom MP3. Pre 
hovorenú reč existujú lepšie kodeky, hoci Ogg 
Vorbis možno použiť aj na kompresiu súborov 
s hovorenou rečou. Ogg Vorbis je určený pre 
kompresiu hudobných súborov a audia všeobecného 
charakteru. Open Source alternatívou pre kompresiu 
hovoreného slova je Speex. 

Súbor Ogg Vorbis bude rovnakej veľkosti ako súbor 
MP3, ak oba súbory boli kódované v rovnakom 
bitrate (prenos bitov za sekundu v prenose dát). 
Súbory vyprodukované vo formáte Ogg Vorbis 
v implicitne nastavenej kvalite budú podobné, čo sa 
týka veľkosti, 1 10 kbps MP3 súborom, ale budú 
znieť lepšie. Ogg Vorbis je určený pre 16 kbps až 
128 kbps bitrate na jeden kanál, ale v špecifikácii 
nie je nič, čo by bránilo zakódovaniu súboru do 
512 kbps alebo 8 kbps. Ogg Vorbis má pravdaže aj 
schopnosť uchovať informáciu o názvoch 
hudobných kompozícií a umelcoch, a to aj pri 
prehrávaní súborov alebo ich vysielaní internetom 
(streaming). Enkóder do formátu Ogg Vorbis je 
v súčasnosti rýchly rovnako ako väčšina komerčných 
audioenkóderov, ale nie vždy najrýchlejší. Rýchlosť 
kódovania sa zvýšila takmer až štvornásobne oproti 
prvej beta verzii po optimalizácii. Pod projektom 
Ogg je zahrnutá aj videokompresia (http:// 
www.theora.org) dostupná od leta 2003. Streaming 


vzťahujú na zodpovedajúce formáty. S Ogg Vorbis 
môže programátor tvoriť softvérové produkty 
(dekódery atď.) bez reštrikcií, licenčných poplatkov. 
Rovnaké výhody platia aj pre hudobnú spoločnosť, 
v prípade použitia iných technológií sú potrebné 
značné finančné investície. S príchodom verzie 
Redhlat 8.0 sa objavila správa, že vzhľadom na 
patentové a licenčné konflikty bude podpora pre 
MPEG-1/2 audio layer 3 (MP3) vyňatá a aplikácie ako 
XMMS či Noatun nebudú zaradené na CD v podobe, 
v akej boli. Redhlat odporúča používať Ogg Vorbis™. 
Ogg Vorbis je pod GPL licenciou, knižnice a SDK sú 
pod BSD licenciou. 

Vorbis je stratový kodek, čo to znamená? 

Sú dva druhy kompresných algoritmov, bezstratový 
a stratový. Typickým príkladom bezstratového 
kompresného algoritmu je, keď spakované dáta sú 
identické s dátami po ich rozbalení, veľmi vhodným 
príkladom je Zip formát. Ďalší typ kompresie je na 
báze stratového algoritmu, ktorý je veľmi populárny 
v multimediálnych dátach ako sú obrázky, filmy 
a zvuk - niektoré pôvodné dáta, vzhľadom na 
nedokonalosť našich zmyslov, sa pri kompresii 
odfiltrujú, alebo nie sú reprodukované presne. 

S použitím stratových kodekov teda možno 
dosiahnuť oveľa vyššiu kompresiu inteligentným 
odfiltrovaním nepotrebných dát. MP3, Reál Audio 
i Vorbis používajú tento druh kompresie a rozdiely 
medzi skomprimovaným súborom a originálom 
používateľ môže i nemusí postrehnúť, čo závisí od 
kvality. Podľa domovskej stránky formát Ogg Vorbis 
je o niečo lepší ako formát MP3. Vorbis napríklad 
podporuje viac ako dva stereokanály, resp. veľa 
kanálov (nielen kanál 1 a 2), súbory Vorbis možno 
logicky zreťaziť. Je to flexibilný formát, ktorý sa 
bude stále zlepšovať. 


(vysielanie dát po sieti a ich real-time prehrávanie 
v prostredí klienta) je tiež dôležitou súčasťou 
projektu Vorbis a pre tento účel možno použiť 
Streaming Média softvér Icecast. Streaming prenos 
súborov Ogg cez web je podporovaný od verzie 
Vorbis 1 .0. Dekódovanie, resp. prehrávanie súborov 
vo formáte Ogg Vorbis, je v súčasnosti podporované 
v prehrávači XMMS v Unixe a podpora je aj 
v prehrávači Winamp (verzia 3.x), Sonique, 

FreeAmp, QCD (Quintessential Player) pre Windows, 
v prehrávači Unsanity pre MacOS a podpora je aj 
v populárnych audioaplikáciách ako CDex, Sirén 
Jukebox a GoldWave. Playback je podporovaný aj 
na zariadení Sharp Zaurus v aplikácii tkcPlayer. 

Ogg formát podporuje mixáž rôznych typov médií. 
Ogg Vorbis pozostáva z Vorbis Tools a knižníc 
libao, libogg, libvorbis. 

Grabujeme CD 

Cdparanoia je program na grabovanie CD. Je to 
extrakčný nástroj, ktorý patrí do skupiny programov 
bežne známych pod názvom „ripper" alebo 
„grabber". Cdparanoia načíta audio z CD priamo 
ako dáta bez analógového premostenia. Dáta 
zapíše do formátu WAV, AIFC alebo do 16-bitového 
základného (raw) lineárneho PCM formátu. 
Cdparanoia má schopnosť aj prečítať a opraviť 
dáta z CD, ktoré boli predtým nejakým spôsobom 
poškodené. 

Okrem projektu cdparanoia je ešte aj projekt 
cdda2wav, ktorý má však problémy s mnohými 
CD-ROM mechanikami a ktorý je často takmer 

nevyužiteľný. Projekt cdparanoia začal ako komplex 
opravných súborov práve pre projekt cddažwav 
začiatkom roka 1998. Dnes však tento program už 
nemá nijakú náväznosť na projekt cddažwav. 
Program cdparanoia stiahnete aj zo stránky 
http://freshmeat.net, pričom samotný program sa 
nachádza aj v mnohých distribúciách Linuxu a jeho 
binárny súbor spustíte bez problémov takmer na 
každom Linuxe. Program sa používa jednoducho, 
stačí CD zasunúť do CD-ROM mechaniky a zadať 
príkaz cdparanoia -w -B. Pravdaže, obsah CD sa 
bude grabovať do aktuálneho adresára, preto skôr, 
ako zadáte príkaz, použite „cd adresár", aby sa 
súbory WAV uložili do adresára, ktorý je prázdny, 
resp. ktorý je vytvorený pre tento účel: 

mkdir /CD 
cd /CD 

cdparanoia -w -B 

Príkaz cdparanoia -Q vypíše minutáž hudobných 
kompozícií alebo jednotlivých stôp (ak ide 
o hovorené slovo) napr. takto: 


Table of contents (audio tracks only): 


track 

length 


begin 


1. 

47 925 

[10:39.00] 

0 

[00:00.00] 

2. 

50 500 

[11:13.25] 

47 925 

[10:39.00] 

3. 

47 450 

[10:32.50] 

98 425 

[21:52.25] 

4. 

47 252 

[10:30.02] 

145 875 

[32:25.00] 

5. 

56 755 

[12:36.55] 

193 127 

[42:55.02] 

6. 

28 345 

[06:17.70] 

249 882 

[55:31.57] 

7. 

32 448 

[07:12.48] 

278 227 

[61:49.52] 

8. 

18 825 

[04:11.00] 

310 675 

[69:02.25] 

TOTAL 

329 500 [73:13.25] (audio only) 



Ďalším užitočným príkazom môže byť cdparanoia 
-w 1-3 cd.wav kde prvé tri stopy (1, 2 a 3) z CD sa 
uložia do súboru cd.wav, čím dosiahneme 
zreťazenie WAV súborov. Príkaz cdparanoia má veľa 
možností, ale podľa nášho názoru nemá zmysel 
zaoberať sa ďalšími - používateľ jednoducho 
zasunie audio CD do počítača a ak niečo potrebuje, 
tak tu uvedené postačí na stiahnutie obsahu CD do 
počítača. Ďalej potrebuje WAV súbory skonvertovať 
do formátu MP3 alebo Ogg Vorbis, preto si 
uvedieme iba najdôležitejšie voľby príkazu 
cdparanoia. Príkaz cdparanoia má takúto syntax: 

cdparanoia [options] <span> [outfile] 

options - možnosti, span - ktorá stopa bude 
stiahnutá (napr. 1-4, grabovaná bude stopa 1 až 4), 
outfile - súbor, v ktorom bude uložený audioobsah 
z CD. 

Možnosti: 

> -v - výpis ďalších informácií 

> -V - verzia 

> -Q - informácie o CD 

> -f - výstup bude vo formáte aiff 

> -a - výstup bude vo formáte aiffc 

> -B - každú stopu uložiť do samostatného súboru 

Napríklad príkaz cdparanoia -B -- "-3 11 extrahuje 
obsah CD až do a vrátane stopy 3 a každú stopu 
uloží do samostatného súboru. Príkaz cdparanoia 
"1 [:30.1 2]-1 [1 :1 0]" extrahuje stopu 1, ale iba 
s časom od 0:30.12 do 1:10.00. 

Pre konverziu do formátu Ogg Vorbis je potrebné 
spustiť príkaz oggenc, ktorý sa pravdaže nachádza 
v balíku vorbis-tools. Príkaz oggenc stačí použiť 
rovnako ako v prípade bladeenc - oggenc *.wav - 
a v adresári so súbormi WAV budú vytvorené 
súbory s rovnakým názvom ako pôvodné, ale 
s príponou OGG. Príkaz oggenc zoberie všetky WAV 
súbory v adresári a netreba sa viac starať o nič, iba 
ak o rôzne voľby, ktoré si používateľ nastaví podľa 
potreby len v prípade, ak ich bude potrebovať: 


Syntax: 

oggenc [options] input.wav [...] 

[options] voľby: 

> -h, --help - nápoveď 

> -b, -bitrate - bitrate 

> -m, -min-bitrate - minimálny bitrate (v kbps) 

Na prehrávanie súborov vo formáte Ogg Vorbis 
možno použiť ogg123 a príkazom oggdec môžeme 
súbory vo formáte Ogg Vorbis konvertovať späť do 
formátu WAV. 

Konvertujeme z MP3 do Ogg Vorbis 

Súbory MP3 môžeme takisto konvertovať do 
formátu Ogg Vorbis utilitou mp32ogg, ktorú 
používateľ vyhľadá v archíve http://freshmeat.net 
(search). Binárny súbor mp32ogg funguje 
nasledujúco: 

mp32ogg [options] dirl dir2 filel file2 ... 

V príklade uvedieme praktickú ukážku konverzie 
MP3 súborov do formátu Ogg Vorbis mp32ogg /CD 
za predpokladu, že v adresári /CD máme MP3 
súbory, ktorých pravdaže môže byť viac. Mp32ogg 
ponechá pôvodné názvy, ale zmení príponu na 
*.ogg. 

Niektoré voľby [options] sú: 

> --delete - po konverzii súbory vymaže 

> --verbose - viac informácií o konverzii 

> --help - zobrazí nápoveď 

Tu treba opakovane pripomenúť, že konverzia z MP3 
do Ogg Vorbis prebehne síce bez problémov, ale 
výsledné súbory Ogg Vorbis môžu byť v horšej 
kvalite, keďže konverzia z jednej stratovej kompresie 
do druhej nemôže priniesť najlepšie výsledky. Stojí 
však za uváženie prekonvertovať MP3 súbory do 
formátu Ogg Vorbis, ak používateľ príliš nelipne na 
kvalite, MP3 súbory si chce ponechať a konverziou 
docieli úsporu na objeme audiodát, ktoré vo 
formáte Ogg Vorbis budú po konverzii o niečo 
menšie. 

Konvertujeme do formátu MP3 

Ak používateľ má na PC súbory z audio CD 
v nejakom adresári, napr. /CD, ich konverziu do 
formátu MP3 docieli pomocou dvoch „free" balíkov, 
ktoré sú v súčasnosti dostupné pre Linux (Unix), 
Lame a Bladeenc. V prípade Lame treba urobiť 
nasledujúce kroky. Balík LAME si treba stiahnuť 
a pomocou neho konvertovať súbory vo formáte 
WAV do formátu MP3. Ak používateľ nenájde 
binárne súbory, Lame si stiahne ako balík so 

Prehrávač X MultiMedia System 


zdrojovými kódmi a prekompiluje ho zadaním 
nasledujúcich príkazov v adresári zdrojových 
súborov Lame: 

configure 

make 

make install 

Jednotlivé súbory vo formáte WAV prekonvertuje do 
formátu MP3 nasledujúco: 

lame -h vstup.wav vystúp. mp3 

Možno zadať aj možnosti: 

> -b - bitrate 

> -f - rýchly mód 

> -h - vyššia kvalita 

> -k - všetky frekvencie (odblokovanie filtrov) 

> -m - mód 

Používatelia však budú chcieť konvertovať väčšinou 
veľa WAV súborov, k čomu poslúži skript mlame, 
ten sa však neprekopíruje do adresára /usr/local/bin, 
ale nachádza sa v podadresári zdrojových kódov 
balíka lame ../mise, odkiaľ ho treba prekopírovať 
niekde do adresára v ceste (usr/local/bin). 

Na vytvorenie MP3 súborov z WAV súborov postačí 
príkaz mlame *.wav. V aktuálnom adresári sa 
vytvoria MP3 súbory z WAV súborov s rovnakým 
názvom, iba prípona bude MP3. Pravdaže, aj so 
skriptom mlame môžeme aplikovať rôzne voľby: 

mlame [options] <f ile 1> ... <file n> 

[options] voľby: 

> -? - zobrazí nápoveď 

> -r - po zakódovaní vymaže pôvod, audiosúbory 

> -f - prinúti prepísať cieľový súbor, ak existuje 

> -I - nízka kvalita 

> -h - vysoká kvalita 

> -o "clame options>" - aplikuje implicitné voľby 
príkazu lame 

Bladeenc 

Program Bladeenc sa už viac aktívne nevyvíja, 
k čomu má jeho autor viac dôvodov. Bladeenc však 
ako binárny balík spolu so zdrojovými kódmi bude 
nadälej k dispozícii (pozri Softvér). Bladeenc však 
vôbec nedegradoval a program je plne využiteľný. 
Autor odporúča používať formát Ogg Vorbis. 
Bladeenc má takisto veľké množstvo prepínačov, 
v ktorých je sa ťažko orientovať. Príkaz má takúto 
syntax: 

bladeenc [global switches] inputl [outputl 
[switches]] input2 ... 

Najdôležitejšie prepínače sú: 

> -br - bitrate 

> -del - vymaže pôvodné súbory 

> -mono - vyprodukuje mono MP3 súbory 

WAV súbory konvertujeme do MP3 formátu 
nasledujúco - bladeenc *.wav - a takto do formátu 
MP3 skonvertujeme aj veľa WAV súborov, ktoré 
budú automaticky niesť názov ako pôvodné súbory 
s výnimkou prípony. Implicitný výstup, ak ho 
používateľ nezmení prepínačom pre bitrate, bude 
128 kBit, stereo. 

Juraj Šípoš 


Tipy a slovníček 

> CDDA je skratka pre Compact Disc Digital Audio. 

> Príkaz mlame teda možno použiť napr.: 
mlame -r -f -o "-v -V 0 -b 112" a*.wav z*.aif 
g*.mp? 

Softvér 

Dôležité linky: 

> cdparanoia: http://www.xiph.org/paranoia/ 

> Bladeenc: http://bladeenc.mp3.no/ 

> libedaudio: http://libcdaudio.sourceforge.net/ 

Vyhraj multifunkčné zariadenie Canon 


V spolupráci so spoločnosťou Canon sme pre vás pripravili súťaž o 
multifunkčné zariadenie MP 360, ktoré v sebe spája výhody farebnej kopírky 
A4 (aj bez PC), skener a atramentovú fototlačiareň s veľmi zaujímavými 
parametrami... 


Vyhraj Ulead DVD PictureShow 2 


Spoločnosť Syntex do našich súťaží venovala softvérový balík na výrobu 
foto videodiskov. 



1 . Aký je najmenší objem kvapky 
atramentu v MP 360? 

2. Aká je maximálna rýchlosť čiernobielej 
a farebnej tlače? 

3. Aké je optické rozlíšenie skenera? 

4. Dokáže MP360 tlačiť bezokrajovo 
fotografie vo formáte A4? 

Pomôcka: odpovede nájdete aj na webovej 

stránke Canon 

you can 

Canon 



Napíšte nám názvy aspoň troch 
programov firmy Ulead na spracovanie 
videa a obrázkov. 


Synfe 


www.canon.sk 


Recenziu nájdete v budúcom čísle 


www.syntex.sk 


Vyhraj film na DVD 


Tento mesiac hráme s distribučnou spoločnosťou Bonton Home Video 
o bláznivú romantickú komédiu „Svadobná cesta". Podrobnejšiu recenziu 
tohto DVD nájdete na www.dvdspace.sk. 


Vyhraj internú USB čítačku 6-in-1 


Ak hľadáte univerzálnu čítačku pamäťových kariet, iste vám príde vhod táto 
interná čítačka v prevedení 3,5" mechaniky. Pripája sa na interný USB port 
napr. na MB. 



Ktorý film bol podľa vás najromantickejší? 


Ewr^tj i 

BQMFOn 

rw*-w" j 


www.bhe.cz 



Podrobnejšia recenzia na www.pcspace.sk 


1. Ktorý výrobca pribaľuje tieto 
zariadenia k matičným doskám? 

2. Vymenujte ďalších dvoch výrobcov 
USB čítačiek, ktoré sú v ponuke na 
www.buducnost.sk 



www.buducnost.sk 


Svoje odpovede zasielajte e-mailom (sutaz@pcspace.sk), poštou alebo faxom na adresu redakcie uvedenú v tiráži. Odpovedať môžete aj priamo 
na našej www stránke www.pcspace.sk, kde nájdete elektronické verzie týchto súťaží. 


Výhercovia súťaží z PC SPACE 2/2004: Podľa plánu sme uzavreli ďalšie kolo súťaží. Losovanie prebehlo podlá plánu a tu sú mená šťastných víťazov: 1. klávesnica A4 Tech: Marek Kalka, 
Martin, 2. USB BT Trust: Karol Szabo, Bratislava, 3. čertovské DVD SPI: J. Juríková, Trnava, 4. multimediálny CD-ROM od BSP: Csaba Oláh, Veľké Kapušany. 


OBJEDNÁVKA PREDPLATNÉHO ČASOPISU PC_SPACE 



i 

i 

i 




VYPLNENÚ OBJEDNÁVKU ZAŠLITE NA ADRESU: 

Predplatné na jeden rok je 540 Sk (45 Sk/ks) 

Priezvisko: 


1 

1 

vrátane všetkých príloh (okrem DVD), ktoré v tomto 

Meno: 


L. K. Permanent, spol. s r. o. 

roku budú súčasťou časopisu PC SPACE. 



pôšt. priečinok 4 


Firma: 


834 14 Bratislava 34 

Platbu za predplatné vykonám týmto spôsobom: 

IČO/DIČ: 


i 

l 

l 




tel.: 02/44 45 37 1 1 , fax: 02/44 37 33 1 1 

POŠTOVOU POKÁŽKOU TYPU „C" 

Ulica: 


j e-mail: lkperm@lkpermanent.sk 

PREPLATENÍM VYSTAVENEJ FAKTÚRY EU 

PSČ: 

Mesto: 

www.lkpermanent.sk 

